


کاتب هذه الکلمات هو المُقصر فى حق مولاه راجی العفو والغفران العبد الفقیر إلى الله أحمد 
حسنى حامد فى العام الثاني والأريعين وأريعمائة وآلف من الهجرة النبوية الشريفة.. الموافق للعام 
الحادي والعشرین بعد الألفين من میلاد السید المسیح عليه السلام من مدينة الرباض بالمملكة 
العربية السعودیة. 

هذا ما توصلت إليه واستقر فى وجداني من قراءاتى لتأریخ العصور الوسطي وأحداث الحملات 
الصليبية علی بلاد المشرق الاسلامی.. استعنت تعد الله عزوجل بما کتب المقرخون الوروبیون 
المعاصرون لتلك الأحداث وترجماتها العربية بالإضافة الى کتب المؤرخين العرب فى نفس الفترة 
وکتب اساتذة الجامعات المصرية والعريية ورسائل الدراسات العلیا التى تناولت نفس الأحداث 
فى محاولة شخصية للإلمام بتفاصیل فترة من اشد الفترات قسوة على شعوینا الإسلامية.. فترة 
انتهت منذ مثات الأعوام حسب التصنیف الأكاديمي لاحداث التاریخ.. لکنها لم تنتهي فى الواقع 
الفعلي ولا زلنا نعاني حتى الیوم من تبعاتها وافکارها الدموية. 

هذا عمل مجاني تماما متاح للنقل والنسخ والاقتباس بأى شکل من الأشكال.. لا يرجو کاتبه ای 
مقابل مادي او معنوي فى مقابل ما کتب.. الشکر دائماً وأبدا لله عزوجل.. إن آعجبك ما کتبت 
ونجحت محاولاق فى إضافة القدر اليسير من المعلومات اليك فلا آطلب منك فضلاً ولیس أمراً 
إلا الدعاء لأولادى بصلاح الحال ودوام فضل اللّه علیهم.. وان أخطأت فى جمع المادة او العرض 
أو التفسير فلا تحملنى من الأمر ما لا آطیق.. لم ولن أدعى التخصص فى مجال التاریخ آبدا.. انها 
الهواية فقط.. ما توفر بين يديك الآن ما هو الا قراءة شخصية مصحوية بدعوة منى للعودة الى 
فضيلة القراءة للوقوف على حقيقة ما جری واستشراف ما قد يحدث فى المستقبل.. فأمة بلا 
تاريخ هی أمة بلا حاضر أو مستقبل. 


مصادر المعلومات المذكورة فى الكتاب متاحة فى اخره مح رابط لتحميل النسخ الإلكترونية 
للمتوفر منها.. تذكر دائما وأبدا ان المتاح من المعلومات فى الكتب الأصلية يبلغ أضعاف ما تقرؤه 


واللّه الموفق. 

الحملات الصليبية (۱) - مقدمة 


اول الكلام.. ان شاء الله هیبقی فى بوست مستقل للمصادر اللی استعنت بیها بعد ربنا عزوجل على هذا الموضوع شدید الثراء والملیان 
تفاصیل وعناوین وخوازیق بعضها نعرفها وبعضها جهل بيه الاغلبية.. المصادر كتير جدا ما بين عربى وأجنى.. مصادری الأساسية کتب 
الاجانب.. مش عن عدم ثقة فى المؤرخين المسلمین اطلاقا.. انما نفس سيرق مع جنکیز خان او مع الصراع العربي الص***یونی.. احب 
دايما اجيب المعلومة من كتب الطرف الآخر.. علشان نتفادى جزثية التحيز واللعب على العواطف وكده.. وللّه الحمد انا مسلم اه.. ولكن 
هلتزم الحياد التام فى سرد ما قرأت عن الموضوع ده.. يهمنى جدا أأكد على انى مجرد قارىء هاوى وغاوى.. لا امتلك نواصى الحقيقة منفرداً 
ولا ادعى ان کلامی مطلق الصحة.. وارد جدا تقع منى تفصيلة او اخطىء فى تفسير حدث ما.. كمان انا مش مدرس تاريخ بدى حصص ومنتظر 
الجميع يسمع ويطيع.. احنا هنقرأ الموضوع مع بعض.. يعنى هكون سعيد جدا بای وجهة نظر اتفقت او لم تتفق مع وجهة نظرى.. اهم ما 
فى الموضوع انه يكون مبنى على قراءة وخالى من الهبد.. واهم من كل ده انى احب القراءة الجماعية والتواصل مع كل الناس ما عدا بتوع 
بلحة. 


يعنى ايه يا فندم حملة صليبية ؟ 


بشكل مباشر وسهل وسريع نقدر نقول انها حملات عسكرية كان شعارها الصليب قامت بيها الدول الأوروبية تحت رعاية الكنيسة ضد بلاد 
الشرق.. السبب المعلن كان سبب دينى وهو حماية المقدسات المسيحية فى فلسطين وتأمين طرق الحجاج.. السبب الحقيقي هنقعد فيه 
شوية لانه متشعب جدا وكبير جدا ومغرى جدا لأى دوله عاوزه تهاجم دولة.. كمان كان منطقى جدا على فكرة بالقياس على وقت وزمن 
الأحداث. 


ده الكلام البسيط اللى تسكت بيه روح التساؤل.. لكن لو حبيت ترضى ضميرك المعرفى يبقى لازم نجاوب على الاسئلة دى.. 


- يعنى ايه رعاية الكنيسة؟ ای كنيسة بالظبط؟ والكنيسة مالها ومال الخناقة دى؟ 

- يعنى ايه قامت بيها دول اوروبيه؟؟ اوروبا كلها حاريتنا يعنى؟ 

- حماية المقدسات المسيحية وطریق الحجاج ازای ومن ايه ومن غمین؟ ومين اصلا قال انها مهددة؟ 

- ازای تکون مسلم وازای تقول ان الحملات دی كانت منطقية؟ 

- وبعدين اسباب ايه تانی!! ما احنا بتقول حملات صليبية ضد بلاد الشرق اهو.. يعنى مسيحيين ضد مسلمین.. يعنى حرب دينية 
بحتة.. ايه هیکون سبب تانی یعنی الناس تقطع بعض عليه غير الدین؟ 


هنوصل لكل ده.. متقلقش.. 


احنا بنتکلم فى الفترة بين 2۱۰۹7 الى ۱۲۷۰ تقریبا.. يعنى القرن ال ۱۱ و ۱۲ وال ۱۳.. کانوا ٩‏ حملات صليبية رئيسية.. فى حملات تانية 
حصلت فی القرن ال ۱ والقرن ال ۱۵.. بس دی حملات حصلت جوا اورویا فنقدر نعتبرها جزء من الصراع الاورویی - الاورویی.. کمان 
مکانش لها تأثير زى الحملات الرئيسية التسعة اللی كانت صراع اورویی - شرق بالدرجة الأولى.. صراع نتج عنه تغییر جغرانی ظهرت بسببه 
ممالك وامارات استمرت فوق ال ۲۰۰ سنة.. کمان نتج عنها - الحملات الصليبية الرئیسیة- طفرة حضاربة غير مسبوقة لأوروبا.. الطفرة 
الحضارية دى كانت السبب المباشر فى عصر النهضة اللى بسببه اوروبا قفزت على سلم التطور التکنولوجی العلمی الحضاری وانطلقت تحتل 
العالم فى افريقيا واسیا والأمريكتين وما صاحب حرکات الاحتلال دی من سرقات وفظائع لم تقل فى وحشیتها عن الفظائع اللی عملوها عندنا 
فى عصور الظلام.. اوروبا مدينة بکتیر اوی للکوکب ده على فکره. 


فى الوقت ده.. اللى هو القرن ال ۱۱.. العالم كان شکله ايه ؟؟ جغرافیا مثلا.. 


عندك فى الشرق (العراق وجزء من الشام) الدولة العباسية الاسلامية السنية فى عصرها الثانی.. عصر الضعف او عصر نفوذ الاتراك.. انتهی 
العصر الذهى للعباسيين بموت الواثق بالله هارون (ابو جعفر) حفید العظیم هارون الرشید سنة ۸4۷ وبداً العصر الثانی بولاية المتوکل 
على الله جعفر بن محمد المعتصم.. وده العصر اللى ظهرت فيه عوامل سقوط اى دولة فى الدنيا زى نفوذ الوزراء واستقلال الولاة وخيبة 


الجیش وتدخله فى الحکم وتآمره على قتل الحاکم وانتشار الترف والسرف على حساب العلم والدین والرشوة والفساد باق الاسباب اللی انتو 
عارفینها دی.. اللی بیهاجم الدولة العباسية ويقولك ده عصر الغلمان والجواری ورجوع الشیخ الى صباه والحاجات بتاعة الف ليلة وليلة دی 
بیبقی دایما قصده على العصر الثانی اللی انتهی بسقوط بغداد على ایدین هولاکو سنة ۱۲۵۸م. 


انتهى العصر الذهی اللی بعت فيه خليفة المسلمین هارون الرشید هدية الى شارلمان (اعظم ملوك اوروبا وقتها) ساعة بیخرج منها فارس 
یضرب الجرس عدد معین من الضریات یساوی التوقیت الحالی.. منتج تکنولوجی اثار فزع الاوروبیین لما افتکروا ان الساعة فیها عفریت 
بیحرکها.. ولما کسروها ملقوش غير تروس وماکینات وعلم صرف بیطلعلهم لسانه ويضحك على جهلهم ايام کسوف الشمس لما کانوا 
بیخرجوا للشارع عرایا یصقفوا ویصفروا ویعملوا دوشة علشان الغول اللى مخی الشمس یمشی ودسییها فى حالها. 


عندك فى شمال افریقیا وجزء من الشام الدولة الفاطمية الشيعية.. ودی بدأت فى المغرب وسرحت فى تونس والجزاثر ولیبیا ومصر وحکمت 
الجزء الشرق من الشام بما فیها بيت المقدس.. وکان تبعها برضه مدن الشام الساحلية زى عك وحیفا ويافا وعسقلان وصور وصیدا وپروت.. 
دمشق وحلب مكانوش تبعها.. كانوا تبع الدولة العباسية.. الدولة الفاطمية كانت على خلاف قوی مع الدولة العباسية وصل الى تدبیر 
محاولات انقلاب من داخل بغداد نفسها.. انقلاب لم ينقذ الجسد العباسى المريض منه الا عسكر الترك اللى تحولوا من جيش تحرير فى 
خدمة الخليفة الى جيش احتلال.. الترك اللى مع الوقت اصبحوا شوكة فى ظهر الدولة العباسية نفسها وید کل واحد منهم يزيد نفوذه فينشق 
عن الدولة ويعمله امارة او دولة مستقلة زى ما حصل فى الرها وحلب والموصل ودمشق.. كلها كانت تتبع الدولة العباسية اسما زيها زى 
الدولة الطولونية ودولة الاخشيد فى مصر.. لكن على ارض الواقع الخليفة العباسی وقتها ما هو الا شرابة خرج. 


الدولة الفاطمية وقت الحملات الصليبية كانت هی كمان فى النزع الأخير.. عصر نفوذ الوزراء برضه.. محدش فيهم ربى طوبة على الجيوش 
الصليبية الى صالت وجالت فى اراضينا واعراضنا.. بالعكس تماما.. بعضهم تعاون معاها ضد اخواته بشكل مذل.. وبعضهم انبطح قصادهم 
انبطاح خروف العيد.. اكتر حاجه فكروا فيها انهم يروحوا دمشق يجيبوا راس الحسين من هناك لأحسن الصليبيين يدنسوا المكان. 


عندك فى جنوب اوروبا الغربي.. الأندلس.. الفردوس المفقود.. بس للأسف كانت فى عصر ملوك الطوائف.. عصر الحكم الأموى القوى انتهى 
وتفتت الدولة الكبيرة ذات العلوم والفنون والجيوش الى اكتر من ۲۲ امارة بيقطعوا فى بعض ویستعین بعضهم بعدوه على بعضهم لحد ما 
الامارات دی كلها وقعت فى ايادى ملوك اوروبا.. بسقوط غرناطة سنة 597١م‏ لم يعد للأندلس فى اوروبا اى وجود.. اللى يهمنا هنا هو الفترة 
بين ۱۰۹۰ الى ۱۲۷۰. اللى هى فترة الحملات الصليبية.. فى الوقت ده زى ما قلنا كانت الاندلس ما هی الا مجموعة متناحرة من طوائف 
مختلفة.. منقدرش نعتمد عليها ولا ننتظر منها اى شيء الا الوكسة. 

ده حال العالم الاسلامی وقت بداية الحملات الصليبية.. تشرذم وتفكك وضياع ما بعده ضياع.. انهيار فى كل منظومات الاخلاق وسقوط 
مرعب فى كل مجالات الحياة وضياع كامل لكل اسباب التقدم وفقدان تام لكل معايير الجودة والاستقرار.. جيوش خارج السيطرة.. حكام 
غرقانين فى الاى كلام.. الجهل والخرافة سيطروا على عقول الناس.. فساد الحكم والادارة كانوا العنوان الرئیسی لدول وصلت يوما الى القمة 
ودار الزمن بيها دورته الطبيعية لحد ما نزلت للحضيض. 


طيب.. اوروبا بقى كان شكلها ايه؟؟ كانت افضل مننا حالا يعنى علشان كده قدروا يغلبونا؟؟ 


الحملات الصليبية (2) - آوروبا فى العصور الوسطي 


وقفنا المرة اللى فاتت عند حال العالم الاسلامی قبل الحروب الصليبية.. تشرذم وتفکك وضیاع وای کلام فى ای كلام.. طیب.. طرف المقص 
الثاق.. اوروبا.. كان حالها ايه؟؟ 


بدون ای مبالغة اوروبا كانت تحت مستوی الزفت بحبه حلوين کدد.. 
اوروبا بتاعة الفنون والتکنولوجیا والمزز الملونة كانت کده!! معقول!!! 


خلینا نتفق على انه خطأ کبیر انك تریط اوروبا الحالية بأوروبا الماضية.. الاتنین کیانین مختلفین تماما فى كل جوانب الحياة ولا شيء مشترك 
بينهم الا الموقع الجغرافى فقط.. یعنی اوروبا الحالية بتاعة الجمهوریات والملکیات والدیمقراطیات والانتخابات والمتاحف والاقتصاد 
ولیفربول وریال مدرید لا علاقة لها اطلاقا بأوروبا القرن ال ۱۱ بتاعة المثلث الشهیر.. الفقر والجهل والمرض. 


وخلینا نبدأ من نقطة سقوط الامبراطورية الرومانية الغربية على ایدی قبائل الجرمان البربرية سنة ۷)م. 


الامبراطورية الرومانية صاحبة حضارة.. وثنية دموبة صحیح.. لکن كان عندهم جیش وقوانین واقتصاد وموسسات للدولة.. بشکل اخر الحياة 
ایامهم كانت منظمة الى الحد اللی خلاها تستمر ۵۰۰ سنة لحد ما سقطت تحت الهجمات المستمرة لقبائل الشمال الجرمانية "اللى كان 
منهم الفایکنج والووندل" اللى کانوا على العکس تماما من الامبراطوربة الرومانية.. همج فوضویون میعرفوش حاجه عن الحياة المدنية ولا 
النظام.. سقوط الامبراطورية الرومانية الغربية اطلق ایادی القبائل دی فى شتى انحاء اوروبا علشان تتحول الى فوضی عارمة وانهیار کامل فى 
کل نواحی الحياة.. بزرمیط ان جاز التعبیر. 


الفترة دی هی اللى اصطلح المورخین على تسمیتها بعصور الظلام.. عصور الجهل والفقر والاوبئة المتکررة.. مكانش فى دول ولا ممالك 
بالسكل انممروف لیا ولا كى كل سوه أرب كيان منظم كان :الماتيات الورنت ال لرن اروا عبر که كلها ات 
اقطاعات وامارات صغيرة كلها بتقطع فى بعض ولا تخضع لأى سلطة مركزية فى ای مکان.. ومن خلف هذا المشهد الكنيسة بتتفرج وبتلم 
فلوس من کل دول وباباواتها عایشین فى کوکب تانی خالص غير کوکب اوروبا المریض. 


عرفت ازای قدر المسلمین یحققوا انتصارات باهرة فى اسبانیا؟؟ 


عاشت اوروبا فى الظلام ده ومبدآتش تشوف النور - على خفیف کده - الا ايام بلایو وشارلمان وبداية حروب الاسترداد ضد الاندلس.. بدأت 
الاقطاعات تعرف الى حد ما معن كلمة التوحد لأنشاء امارة.. خد بالك.. امارة مش مملکة.. وبدأت الامارات تکون جیوش نظامية تهاجم 
بیها كل شيء قابل للهجوم.. يهاجموا الاندلس.. یهاجموا بعض.. مش مهم.. المهم ان الوسيلة الاولی لکسب العیش فى الفترة دی كانت 
السیف.. وکانت الصورة المثالية لفق الاحلام او الامیر او البطل الشعی هو الفارس ابو درع حدید وسیف طویل غرقان بدم الأعداء.. خد 
بالك ان حتى فى عصر النهضة الاول بتاع شارلمان ده كان فى فرق حضاری وتکنولوجی رهیب بين اوروبا وبين العالم الاسلای.. افتکر دایما 
حكاية الساعة اللى راکبها عفريت بتاعة هارون الرشید.. افتکر کمان ان اوروبا لما حاولت تنهض.. كانت الاندلس الاسلامية بتقول للدنیا مع 
السلامة بکل حضارتها وفنونها وعلومها اللی اصبحت حجر الأساس بعد کده للنهضة الاوروبية الشاملة. 


بالرغم من ظهور بعض التنظیم فى حياة اوروبا فى القرن ال ۱۱.. الا انك یکفی تبص على بعض التفاصیل من قريب علشان تتصور المجتمع 
ده كان عایش ازای وبیعمل ايه بالظبط.. 


يعنى مثلا لو خدنا الحال الاقتصادی.. فهنلاق اوروبا غنية بالموارد المائية والمساحات الصلحة للزراعة صحیح.. لکن انتشار الغابات مع 
صعوية حركة النقل لخدم وجود طرق ممهدة آمنة كانت معوقات لازدهار الاقتصاد الزراعی.. وجود قطاع الطرق واللصوص ف کل مکان كان 
كابوس خلی حكاية الزراعة والتبادل التجاری ده شيء محلی تماما.. يعنى کل اقطاع كان منغلق على نفسه ويا دوب بیزرع اللی یکفیه ومش 
قادر یبیع ولا يشترى مع جيرانه.. فکان من الطبیی انه مع ای ازمه تحصل فى المحصول تقلب بکارثه علطول زى ما حك المورخ المعاصر 
جیوبرت نوجنت عن "مجاعة فرنسا العظیمة" قبل الحملة الصليبية الاولی.. ودی كانت زى الشدة المستنصربة عندنا کده.. الشدة الفیلیب 
اوغسطسیه علی سبیل اللش مثلا. 


انعدام الامن وقتها خلی السلطات الحاکمة فى كل اماکن اوروبا تفقد المركزية وتلجاً الى نظام الاقطاع.. وهو عبارة عن قطعة ارض کبیره یملکها 
واحد من النبلاء على اختلاف القابهم (کونت - دوق - بارون) ویبقی هو مسئول عنها مستولية كاملة من تأمين وزراعة وما الى ذلك.. كأنها 


مدينة او قرية صغيرة تحت حكم الاقطاعى مباشرة.. معزولة عن الدنيا ولا يزورها البابا او رجل الدين الا مرة كل سنة مع عيد المیلاد علشان 
يلم المعلوم ويدى بركات ويوزع مغفرة ويدخل اللى ميدفعش النار وكده. 
طيب وفى داخل الاقطاع نفسه.. الدنيا كانت عاملة ازاى؟ 


اصحاب الاقطاعات کانوا بب بیمئلوا اقل من 7۱ من سکان اورویا.. وباق السکان ماهم الا عبید بيث بیشتغلوا فى ارض الاقطاعی.. اتفق المؤرخون 
على تسمیتهم "اقنان".. مفردها "قن" للمذکر و "قنّة" للمونث. 

والعبودية هنا تختلف شوبة عن العبودية اللی جت فى دماغك.. العبودية فى اوروبا كانت عبودية على ابوه.. عبودية من الاصلی.. عارف انت 
العبودية بتاعة فیلم فجر الاسلام دی ؟؟ ولا تیجی حاجه جمب عبودية اوروبا. 

كان الاقطاعی یملك القن حرفیا.. يملك حیاته وامواله - ان وجدت - وبیته ومجهوده وماضیه ومستقبله واولاده وزوجته برضه.. يعنى العبد 
من دول كان یشتغل فى الارض فى مقابل انه ياكل وبشرب ودنام فیها فى بيت فقير وغیر صحی مبنی بالطین وسقفة عبارة عن فروع الاشجار.. 
لك ان تتخیل طبعا منظر البیوت دی لما موسم المطر پهل.. الشتاء كان بیبقی موسم سنوی للتشرد وانتشار الاوبئة الى بتحصد بشکل دوری 
معتاد الاف كل سنة.. ولما كان العبد من دول تضحكله الدنيا شويه ويقرر يتجوز.. كان الاقطاعى ينطله فى الحلل فى اول يوم ويقرر ان هو اللى 
يقص شريط الافتتاح بينما القن من دول واقف بره البيت مستنى دوره علشان يدخل على مراته.. وطبعا اولاد العبيد عبيد برضه.. يعنى العبد 
يشقى وبشتغل ودشقى ويخلف وكل انتاج شقاه بياخده الاقطاعى على الجاهز. 

امتهان ما بعده امتهان وفقر وذل عايش فيه >۹٩‏ من سكان اوروبا. 

العبد کان تمكو باغد اجرمن اثقاج الارض:. حبوب ا دوه هیعمل ا ماهو معتدوش ق البیت الا موقد بذاق بیطیخ غلیه چشیه 
یملکها الاقطاعی.. وطبعا الخدمات دی مش مجانية.. فکانت حياة العبید فى اوروبا عبارة عن حياة قصرة جدا (فى حدود ۰ او ٤٥‏ سنة) 
شاقة جدا.. فقيرة الى ابعد الحدود.. بيحى دکتور اسحق تواضروس عبید (رئیس قسم التاریخ الأسبق فى جامعة عين شمس) انه عثر على 
وثيقة باللغة الافرنجية اثناء دراسته للدكتوراه فى جامعة بنسلفانيا بتحكى قصة ام وابنها بودو.. حاجه كده من التراث الشعبي.. الست ابنها 
بيصرخ من الجوع وهو بتغنيله علشان ينام وبتقوله: 


Pudu, my baby, do not cry. 
Pudu, my baby, hush and die. 


فى الوقت اللى امك كانت عاوزه تدبحلك جوزین حمام علشان تتهد وتنام.. ام بودو کانت بتقوله متعيطش يا حبیی وموت من سکات.. 
الموت فى ايامهم كان الوسيلة الوحيدة للهروب من حياة بائسة افاض فى وصفها المؤرخ الأمريى جيمس تومسون فى كتابة "التاريخ 
الاقتصادی والاجتماعی للعصور الوسطی من ۲۰۰ الى ۸۱۳۰۰" لما حك ان الاقنان کانوا بیاکلوا اللحمة مرة واحدة فى السنة فى عيد الميلاد 
طيب لو الاقطاعی حب يبيع الارض بتاعته ويشترى مكانها ارض على الهویس علطول فى زمام ولاد ابو اسماعين مثلا.. مصير العبيد ايه؟ 

لعبيد اوبشن مح الارض.. الارض تتباع بالعبيد اللى فيها.. البهاتم كان ليهم سعر مستقل.. بينما العبيد كانوا مجانا.. مكانش يفرق مح القن 


من دول ان حضر زید او جاء عمرو.. هو کده کده عبد فى الأرض باختلاف صاحبها.. منين ما الارض عايشه.. هو عايش فيها مستمتع بالحياة 
للی وصفناها فوق دی. 


طيب ايه اللى یجبر العبید على کده؟؟ ما يسيب الارض ویهرب من کل الضرائب والالتزامات والمهانة دی.. الم تكن ارض الله واسعة يا 


٩۹ خی‎ 


یوه.. يهرب پروح فین؟؟ ماهو هنا اقطاعیین وهناك اقطاعیین.. هنا ضرائب وهناك بلاوی.. كله شبه بعضه ومفیش امل فى ای حياة كريمة 
لا اللی جه فى دماغك دلوقتی.. بس خليه بعدین.. هنتکلم فيه فى وقته. 


طيب الاقطاعیین.. الأسياد بقی.. لما الواحد فيهم بیموت.. بیحصل ايه للأرض بتاعته؟؟ 





ولا ای تغییر.. کل حاجه زی ما هی.. بیورث الابن الاكبركل شيء وكمل مسيرة ابوه فى الدخول على نسوان العبید یوم افراحهم.. 


طب وباق اخواته؟؟ 

لا دول ملهمش نصیب.. بیطلعوا من الليلة كلها بلح.. 

بسبب نظام المیراث ده ظهرت طبقة من النبلاء "اسما" ولکنهم شحاتین فعلیا.. وده ظهر فى اسامیهم.. يعنى هتلاق القاب زى "الکونت 
فلان المعدم" او "الدوق علان بلا ارض".. لو اخدنا مثال اقرب هیبقی عندنا والتر المفلس مثلا.. ده كان رفیق بطرس الناسك فى حملة 
الفقراء.. اسمه بالفرنساوی كان ۸۷۵۱۳۲ 5305 ۳۱۸/۵۱66۲.. اللى هی بالانجلیزی ۲۱۵۷۱۱۵۳ ۷۷۱۲0۷1 ۳۷۷/۵۱۲6۲ .. او بالبلدی کده والتر اللی 
محیلتوش اللضا.. وکانت الطبقة دی مخيرة بين العیش فى احسان الاخ الاقطاعی الوارث - فى مستوی اقل منه طبعا - او الحل الأسهل بقی 
وهو الفروسية.. كان الواحد من دول یلبس ملابس الحرب ویبداً حیاته الخاصة فى تکوین عصابة صغيره بهاجم بيه الاقطاعات التانية علشان 
يبقى هو اقطاعی زيهم وله ارض وکده.. فکان المجتمع كله عايش فى حالة مستمرة من الدم والرعب والقتل ما بين سيوف البربر وهجمات 
الفرسان وحصاد الامراض السنوی. 

طيب على استحیاء کده ولو انی عارف انه مش وقته یعنی.. التعلیم وقتها کان موقفه ایه؟؟ 

بقی بالذمه ده سوال!! 

ناس مش لاقيه تاکل.. تقوم تقولی تعلیم!! 


۰ من المجتمع کانوا امیین مبیعرفوش یفکوا الخط.. نسبة قليلة جدا من رجال الدین هما دول اللى کانوا بیعرفوا یقروا ویکتبوا علی 
خفیف.. وبالتالی اصبحوا هما عقل ورس وعیون المجتمح اللى بتشوف وتفکر وتقرر علشان طبقة الفرسان تنفذ وتحارب وتحمی بینما 
طبقة العبيد "الأغلبية الکاسحة" هی اللى بتشتغل علشان تأكل كل دول. 


الحملات الصليبية (3) - التحردض 


شفنا فى عجالة حال المشرق الاسلاى وحال اوروبا فى العصور الوسطی.. لازم اقول وارکز هنا على كلمة "عجالة" لأن التفاصیل اكتر بکتیر من 
حصرها فى مقالات سواء عن حال المشرق او اوروبا.. بنظرة شاملة کده تعرفنا على احوال طرف الصراع فى الوقت اللی حصل فيه الصراع 


دفسه. 


بما ان الشائع - بالخطاً - عن الحروب الصليبية انها حروب دينية... یبقی لازم نتعرف على المحرض على الحروب دی واسبابه ودوافعه.. 
الصراع كان بين مسلمين ومسيحيين.. يبقى يا اما رجال الدين المسلمين حرضوا يا اما الكنيسة حرضت.. ملهاش تالت یعی.. الموجود فى 
کتب التاریخ ان البداية كانت من اورویا.. يبقى المحرض كان الطرف المسيى.. مش عاوزه ذكاء يعى. 


هتلاق بعض الاصوات بتتكلم عن اضطهاد المسیحیین فى دول الاسلام.. وهتلاق بعض الکلام اللی حکاه بطرس الناسك عن الاهوال اللی 
شافها الحجاج المسيحيين.. هنیجی لكل ده فى وقته ان شاء الله.. كلامنا هنا دلوقق عن المحرض على الحرب.. الكنيسة الغربية.. او بمعنى 
ادق.. باباوات الكنيسة الغربية.. بس قبل ما نعرف عملوا ايه باباوات الكنيسة.. لازم نعرف الاول حال الكنيسة نفسها فى الوقت ده بالنسبة 
لأوروبا كدول وديانة.. موقف الكنيسة ايه من الحكم المدنى والوصاية الدينية.. حدود سلطات البابا وحدود سلطات الامبراطور او الملك.. 
مهم جدا نتعرف على مدى توغل وسيطرة الكنيسة على الناس واحوالهم علشان نقدر نستوعب ازاى كلمتين ولعوا الكوكب - لحد النهارده 
- بحروب طويلة لا امل فى الخلاص القريب منها. 


هنبدأكالعادة من سقوط الامبراطورية الرومانية الغربية.. الامبراطورية دی زى ما تكون كانت قافلة بكابورت كبير طفح فى الكوكب لما وقعت.. 
رغم ان الاباطرة الوثنيين عرفوا التسامح مع المسيحيين فى مراحل متأخرة.. الا ان التسامح ده لم يكن كافى لظهور الدولة الباباويه او ظهور 
البابا كزعيم حقيقي صاحب تأثير.. الموضوع ده بدأ يحصل فى ايطاليا من القرن السادس المیلادی بعد سقوط الامبراطورية الرومانية.. ظهر 
اسقف روما تحت اسم البابا كزعيم سياسى يملك اراضى واقطاعات واسعة بيشتغل فيها الاف الاقنان وبيحميها الفرسان.. فى بداية الامر 
كان يخضح البابا فى روما بالقانون للكنيسة فى القسطنطينية.. وقتها كانت كنيسة واحدة بس ومكانش لسه حصل الشقاق العظيم.. مع الزمن 
وتطور الصراع الاسلای - البيزنطى وضعف الامبراطورية البيزنطية اللى بالتالى اضعف معاه الكنيسة الشرقية واستمرار صعود نجم البابا فى 
روما وزيادة ممتلكاته كأقطاعى وحصولة على دعم شعبى "قو فى الاساس" وصل الامر الى التحدى المباشر بين الكنيسة البيزنطية والبابا فى 
روما.. فى زمن البابا جريجورى الثانى حصل الصدام المباشر لما الامبراطور البيزنطى ليو الثالث الايساورى بدأ سلسلة اصلاحات تشريعية دينية 
كان من ضمنها مثلا تحريم توقير الايقونات.. اللى هی التماثيل والصور والحاجات دى.. كانت الناس بتتعامل معاها كأشياء مقدسة قدسيتها 
من قدسية ما تمثله.. الامر اللی اقترب فى احوال كتير من الوثنية لما الناس كانت بتصلى للصور او تعبد الايقونة نفسها.. الامبراطور ليو 
معجبوش الكلام ده بينما تبنت الباباويه فى روما نظرية توقير الايقونات. 

تحس هنا ان الامبراطور الشرق متأثر بالطابع الدينى العام فى الشرق اللى هو ضد الوثنية.. بینما كانت مسيحية الكنيسة الغربية لا تزال ملوثة 
بالمعتقدات الوثنية اللى ورثتها من الامبراطورية الرومانية الغربية.. ليو الثالث كان من الاباطرة العظام "فى التاريخ البيزنطى" لأنه قدر يتصدى 
لمحاولة فتح القسطنطينية اللى حصلت ف ايام الخليفة الأموى السابع سليمان بن عبد الملك بن مروان وانتهت فى عصر الخليفة الثامن.. 
خامس الراشدين عمر بن عبد العزيز. 

ليو الثالث كان اصلاحى هدفة النهوض بالاخلاقيات العامة.. كلامه معجبش جریجوری الثانى اللى كان يملك بصفته الباباونه اقطاعات واراضى 
اكبر من الاراضى اللى يمكلها كل ملوك واباطرة اوروبا مجتمعين.. جريجورى الثانى او البابا عموما هو وكيل الله فى الارض.. فميصحش ابدا 
يطلع غلطان لأى سبب.. علشان كده لما الصراع اشتد والموضوع سخن اصدر البابا جريجورى الثانى قرار بالحرمان الكنسى ضد الامبراطور 
ليو الثالث.. والحرمان الكنسى ده حاجه زى التكفير عندنا كده.. مفيش بعده كلام خلاص.. كده بقى ليو الثالث ليسوا اخوانا وليسوا مسلمين. 
طيب.. هل فى امثلة تانية للصراع يكون فيه البابا طرف وللا دى كانت خناقة عادية بين امبراطور اخوانى وبابا سيساوى؟؟ 


فى طبعا.. عندك مثلا مرحلة الصراع العلمانی بين البابا جریجوری السابع فى روما وبين الامبراطور هنرى الرابع فى المانيا.. زى ما قلنا المرة اللى 
فاتت ان المانیا كانت الوريث الشرعی للامبراطورية الرومانية الغربية.. فباتالی كان امبراطور المانيا هنری الرابع بالرغم من حداثة سنة الا انه 
اقوى ملوك اوروبا كلها.. بمعنى اخر هو الشخص اللى يقدر يقف يقول للبابا لا یا معلم.. انت بتعك. 


الصراع العلمانی ببساطة كان خناقة على مين الکبیر فى المنطقة.. نظردا كان البابا بیقول ان العلمانية تمثل الجسد والکنيسة تمثل الروح.. 
والروح مقدسه من الرب.. يبقى مینفعش الجسد یحکم الروح.. هو ملوش اطماع.. ولکنها ارادة الرب. 


ترانى اقتنعت.. 


هی کسر رقبة وفرض سيطرة مش اکتر.. تعیین اسقف او طرد اسقف مش مفروض انه يولع الدنیا يعن الا لو كان الشخص المعین او المفصول 
يمثل کیان ما.. كانت کبيرة اوی من هنری الرابع انه يطرد "اتون" اسقف میلان وصفوت الشریف بتاع جريجوري.. ایه.. هی سایبه وللا ايه؟؟ 


جريجوري السابع سخن وراح باعت جواب شديد اللهجة لهنری الرابع هدده فيه بالحرمان الکنسی.. هنری خدها على کرامته وراح عامل 
اجتماع فى مدينة "ورمز" طلع فيه مرسوم ان انتخاب البابا جریجوری باطل لانه راجل مرتشی وفاسد وبتاع نسوان واشتهرت فترة حکمة 
باسم "حکم العاهرات" وبناء على كده هو عزله من منصبة.. راح البابا قالك کده.. طيب انت محروم كنسياً یا حاج هنری وابقی دور على 
ميتك تسخن بقی.. الاجتماع ده كان فى الفاتیکان سنة ۱۰۷۵م.. قبل ۲۰ سنة بالظیط من اول حملة صليبية على الشرق. 


طیب خلصت على ايه الخناقة دی ؟ 


هنرى الرابع كان معتمد على انتصاراته على نبلاء اوروبا وتأييد الرهبان والقساوسة الالمان.. بس لما الموضوع سخن ووصل للکرسی الکبیر 
كله جاب ورا وسابوه لوحده فى مواجهة الرجل القوى.. مش كده وبس.. دول قالوله قصادك 5 شهور تحصل فيهم على غفران البابا والا احنا 
اللی هنعزلك.. وال 6 شهور دول کمان هتقضیهم محبوس فى دير علشان تتوب وملکش فیهم ای حقوق ملكية.. هنری فجم من الموقف 
وخد بعضه ولیس لبس التصوف ومشی علی رجله من الام لحد ایطالیا علشان یطلب العفو من ااا لباب وقتها كان ی قلعة کانوسا نی 
شمال ایطالیا.. وصل هنری الرابع وتعمد البابا انه يسيبه ۲ ايام بره القلعة فى عز البرد علشان يربيه.. وف الاخر استقبله وخلاه يركع ویغسل 
رجلین البابا کدلیل على الخضوع التام.. حاجه کده زى حسونة السبع لما خلی ضیاء الناجی يرقص للرجالة فى البوظة علشان يقبله ضمن 
رجالته فى رائعة العم نجیب "الحرافیش". 

هتری الرابع مبلعش الهزيمة بسهولة وانتصر علی البابا وروما كلها بعد کده.. هرب البابا على سالیرنو ق الجنوب وهناك مات لسوء الرعاية 
الصحية وکانت اخر کلماته "لقد كنت أحب العدالة وآمقت الظلم ولهذا فاني آموت منفياً".. الکلام ده كان سنة ۵۱۰۸۵. 


وصلتك سلطة البابا؟؟ 
خد عندك کمان الحتة اللی جایه دی.. ودی بیعتبرها المرخین سبب من ضمن الاسباب الکتیر لعصور الظلام الاوروبیة.. 


فى سفر الرؤية فى آية بتتکلم عن تقييد الملايكة للشیطان فى قعر جهنم لمدة الف سنة.. متعرفش ازای التفاسیر وقتها وصلت الناس الى 
اعتقاد ان نهاية العالم هتكون سنة ۱۰۰۰م.. خالد الجندی فكرة بدأت مع بداية الکوکب نفسه.. الموضوع ده كان منتشر جدا والناس مؤمنة 
بيه ايمان کامل خصوصا مع انتشار المجاعات وانفجار بركان فیزوفیوس اللى حى عنه الراهب الفرنسی رالف جلابیر ووصفة "بنهاية العالم " 
وبعض الظواهر الفلكية وحاجات کده.. لك ان تتخیل مجتمع کامل عایش ف انتظار نهایته خلال الکام سنة الجایین.. هیبقی شکله ايه 
وعلاقته بالکنيسة هتبقی عامله ازای؟ 


قالك لا.. هو ۱۰۰۰ سنة من بعد وفاة المسیح.. اللى هو المفروض یبقی ۱۰۳۳ يعنى.. احنا نصبر لحد سنة ۵۱۰۳۳ وان شاء الله الکوکب 
هیفرقع متقلقوش.. وفضلت الناس مصدقه الخرافات دی وبتطلب الحماية والغفران کل یوم من البابا فى ظل مرویات وقصص الرهبان عن 
نور عظیم فى الشمال وعیال اتولدت باریع ایادی وصورة مدينة القدس اللی ظهرت وسط النجوم مجمية بسیف صلیی كبير واسم رينا اللی 
على الطماطم والبیض وای کلام فى ای کلام تفسره زى ما تحب بنظربة فى اتنين يا بنتق من دمك وقصادك سکة سفر.. مش محتاج اقول 
طبعا ان جريجوري السابع كان هو اللی ورا کل الخرافات دی علشان یحکم قبضته کویس على الناس. 


ده كان حال الكنيسة الرومانية الغربية واتباعها الاوروبیین.. نفس الكنيسة دی هی اللی حرمت هروب العبید "الاقنان" من الارض لما اقنعوهم 
ان الاقطاع المملوك للكنيسة ده اقطاع الرب.. وبالتالی انت بتشتغل فى ارض الرب ولخدمة الرب.. یبقی لما تهرب منه او تعترض على سوء 
حال معيشتك.. فأنت كده معترض على ارادة الرب اللى دايما بتصب الفلوس فى جيوب البابا لوحده باعتباره قاعد على الكرسى الرسولى 
ووكيل الرب فى الارض. 


فى وسط كل الدوشة دی.. وصلت الى جریجوری السابع رسالة استغاثة.. 


رسالة قلبت کیان العالم بالمعنى الحرق للکلمة وجت على مزاج البابا اوی.. فاتنى اقولکوا فى الكلام فوق ان لقب الشیطان المقدس اللی طلح 
على جريجوري السابع مکانش من فراغ.. الراجل ده كان استاذ مؤامرات ودسائس من الحجم العائلي.. اتعرف بخططه الجهنمية ومنطقة 
المرن اللی يقدر یفرض بيه اى حاجه وعکسها على ای حد طبقا لمصلحته هو.. ومصلحته كانت توحيد الکنیستین تحت ادارته علشان یبقی 
هو كبير اوروبا کلها.. دینیا وسياسياً. 


الرسالة كانت من مين ومکتوب فیها ایه ؟؟ 


توت ایس ۶اه کرو 


فى الحلقات اللی فاتت عدینا على احوال الشرق واحوال الغرب اللی هما طرفین الصراع فى الحروب الصليبية.. وعدینا برضه فى عجالة على 
حال الكنيسة الغربية "الكاثوليكية" بصفتها المحرض الأول على الحرب.. شغناازای والى ای مدی كانت سيطرة الكنيسة على الناس واحوالها 
وازای كان البابا ممکن یتخانق عادی مع ملك او امبراطور ق ضراع سيامي البابا یلبسه كوب الدین او یقلعه ملط حسب الحاجه والمصلحد.. 
وقلنا كان ان الصراع ده سخن اوی ايام البابا جريجوري السابح.. الشیطان المقدس زی ما سموه صحایه ق منطقة اوروبا. 


جريجورى السابع كان عنده طموحات فى كل المجالات تقردیا.. كرسى الباباويه لم يكن هو الهدف الاخير.. الكرسى ده كان وسيلة لتحقیق 
غاية اكبر وهى السيطرة التامة على اوروبا والعالم.. دينيا وسياسياً واقتصاديا. 


فى عز خناقة جريجوري السابع مع هنرى الرابع امبراطور المانيا وصلت الى جريجورى رسالة استغاثة من الامبراطور البيزنطى اليكسيوس 
الاول كويمينيوس.. رسالة بتقول حرفيا الحقونا.. الاتراك جايين علينا وهيخلوا عاليها واطيها.. هنتنفخ كلنا يا ناس. 


لیس اکن المبالة دف 
علشان ملاذکرد.. 
ونفسر يعنى ايه ملاذکرد.. 


لو استدعیت الخريطة ف خیالك هتلاق القسطنطينية ق النص بین روما وين الدولة العباسية ف العراق.. الدولة العباسية حالتها حال 
ومسیطر علیها السلاجقة.. دول يا سیدی شعوب محارية شديدة الشجاعة من وسط اسيا هاجروا من بلادهم وعاشوا عندنا فى المنطقة 
وزاد نفوذهم وقوبت شوکتهم ومسکوا مناصب كبيرة فى العصر العباسی الثانى لحد ما وصل ان الاتابك.. اللی هو قائد الجیش يعنى.. بقی هو 
الحاکم الفعلی للبلد.. وف احوال كتير بینشق الاتابك ده ویعمل لنفسه دوله مع نفسه اسمیا تتبع الدولة العباسية.. انما فعلیا.. محدش له 
عنده حاجه.. زی ما حصل فى الموصل ودمشق وحلب وبروت ومدن الشام الكبيرة كلها تقرنبا. 


الدولة السلجوقية نفسها نشأت على ايدين طغرل بك اللى سرح برجالته من اواسط اسيا وهزم الغزنویین فى خراسان وبعدين هزم الدولة 
البويهية الشيعية فق العراق واستغل حالة الفوضی ف الدولة العباسية واستنجاد الخليفة القائم با مر الله بيه علشان یعینه علی ثورة البساسیری 
الفاطمي علشان یحط لنفسه رجل ف الدولة العباسية.. ومنها انطلق بقى الشام علشان تبقی الدولة السلجوقية فى مواجهة مين يا حاج؟ 


البيزنطيين علطول.. 


الوضع ده كان مریح للدولة العباسية.. ق قلق دایما فى الحدود مع الروم من ایام سیدنا خالد بن الولید.. منطقة الاناضول - تاریخیا- معرفتش 
الاستقرار ۵ دقایق على بعض.. دایما فى شد وجذب وکر وفر وحروب فى کل بلد شوية.. مره البزنطیین یکسبوا.. مره المسلمین یکسبوا.. مره 
یبقی عندنا حکام زى معاوية بن اى سفیان وهارون الرشید ينيموهم من المغرب ویاخدوا منهم الجزية ونقرب اوی من القسطنطينية.. ومرة 
یبقی عندهم اباطرة زى نقفور الثانی وباسیل الثانى يرجعوا اراضی الاناضول والشام تانی للحکم البیزنطی.. الحدود فى المنطقة دی كانت متغيرة 
جدا.. اللى كان بيصحى بدری هو اللى كان بيرسم الخربطة على مزاجه.. مات طغرل بك سنة ۹۹۰ ومسك الحکم مکانة ابن اخوه عضد 
الدولة آبو شجاع محمد بن جغري بك داود بن میکائیل بن سلجوق بن دقاق الترکمانی.. اللى هو حضرتك تعرفه بأسم الب ارسلان. 


الب ارسلان كان ملازم لعمه فى کل مراحل تطور الدولة السلجوقية وکان ذراعه القوی فى مساندة العباسیین ضد الفاطمیین.. ولما مات طغرل 
بك ومسك الب مکانة حصل قلق فى البیت السلجوق من الداخل الداخل.. زى احداث الفتنة بتاعة ابن عم ابوه "شهاب الدولة قتلمش" 
اللى قدر یستولی على عاصمة حكم السلاجقة فى مدينة الری "فى ايران حالیا" واعلن نفسه سلطان مکان الب ارسلان ومحاولات عمه "بيجو" 
فى مدينة هراة "فى افغانستان حالیا".. بس الب ارسلان قدر يسيطر على کل الانقلابات دی ویکبر الدولة يوم بعد يوم لحد ما بقت سنة 
٠٠م‏ اكبر قوة اسلامية فى مواجهة الدولة البيزنطية. 


فى الوقت ده وصل للحکم فى بیزنطه الامبراطور رومانوس الرابع دیوجینیس اللی كان شایف خطر السلاجقة بيزيد وان الحرب معاهم جایه 
جایه بالرغم من سى الب ارسلان الحثیث سنة ۱٩‏ ۱۰م على توقیع معاهدة سلام مع البیزنطیین.. عمل رومانوس سلسلة اصلاحات وتطویر 
فى الجيش وبعدها بدأ الزحف بجیش عملاق الى حلب اللی كانت تحت الحکم الفاطمی وقتها.. طيب يا حاج رومانوس ماهو فى معاهدة 
سلام مع الب ارسلان اتعملت سنة ۰1۹ ۱م.. لزومه ايه القلق ده؟؟.. قالك لا.. المعاهدة دی تحطها فى .. عينك. 


رومانوس کان هدفه تطویق جیش الب ارسلان اللی عمال یتوسع ویکیر.. يق البداية حفق انتصارات خاطفة ی الشام اثارت حماس البیزنطبین 
لمرند من اا الب ازسلان قالك مندهاش يق جت انه لكف م علقان ت دف الف الور كوبال عم من قالش وتقص 
المؤن فى جيش ملکشاه لأنه بیحارب فى ارض جديدة عليه لسه میعرفش عنها حاجه.. الا انه قدر ینتصر على جیوش رومانوس الرابع فى 
حلب.. مش کده ویس.. ده لقى المنطقة كلها خیبانه فسرح فیها شوبه حلوین لحد ما خد بيت المقدس نفسها من تحت ايدين الفاطمیین 
سنة ۰ ۱۰۷م. 


طیب.. کده خلص اللعب بقی وبدأنا فى الجد.. بسقوط حلب نجح الب ارسلان انه یطوق جيش رومانوس ویحبسه فى الاناضول.. رومانوس 
طبعا مش هیسکت.. جمع جیش من ۲۰۰ الف مقاتل.. مرتزقة بقی على بلغار على خزر على کرج على روس على کل حاجه.. ای حد بیعرف 
یتخانق کانوا بیدوله قرشین وىدخلوه الجیش.. العدد مرعب فعلا.. الب ارسلان جيشه بجیش ملکشاه ابنه میکملش ۲۰ الف.. يعن انت 
هتحارب واحد ادك ۱۰ مرات تقریبا.. ده غير ان انت هتحاریه وانت مش مآمن لضهرك.. بینما هو هيحاريك واوروبا فى ضهره. 


الب ارسلان مکانش عبیط ولا بیسخن على الفاضی.. هو ادرك تماما ان حرب زی دی مش هیقدر ينتصر فیها بالدراع.. هو ملوش الا انه 
يعمل هجمة مفاجأة خاطفة سريعة ياخد بیها ای نصر من رومانوس علشان يقدر یتفاوض معاه بيه بعد کده.. حاجه کده زی ما تضرب فتوة 
منطقتکوا بالالم على وشه وتطلع تستخبی فوق سطوح بیتکوا وانت ضامن ان الباب الحدید تحت مقفول ب 0۰ جنزیر.. الب ارسلان كان 
عایزهم یقعدوا معاه على ترابيزة المفاوضات راس براس وهو فعلیا راسه اقل منهم ب ۱۰ مرات. 


ازای طیب!! 


بعش الت ار وان ان رما تون علقان ا صاخ لكن روما توس هن افتلفی ماهو :فليا الم که و ات الو ای رومان اند 
المقاوضات تق رق مديية الي عاهیمة النولة السلحوفية.: کدلیل رع ان السلامقه بيعترفوا اهر هة ذو طیعا یر ان اناك مدا معاملة 
رسل الب ارسلان. 


خلاص.. مبقاش فيها بقى.. ادرك الب ارسلان انها الحرب لا محالة وملهمش فى النصر من حيلة الا تأييد الله عزوجل.. اعتمد الب ارسلان 
على العامل النفسى لما جاب الامام ابو نصر محمد بن عبد الملك البخارى يصلى الجمعة بالعساكر والقى فيهم خطبة حماسية تحرك الحجر.. 
بعد الصلاة قام الب ارسلان يجهز العساكر ويرتب الصفوف.. قصاد العساكر لبس كفن ابيض تحت هدومة وهو بيقول للعساكر "انى اقاتل 
ليوم صابرا محتسبا.. فان سلمت فنعمة من الله عزوجل.. وان كانت الشهادة فهذا كفن واكملوا قتالكم تحت قيادة ابنى ملكشاه.. من أراد 
لانصراف فلينصرف» فما ههنا سلطان يأمر ولا ينهي" 

وراح رابط ديل حصانة فى دراعة كأشارة على الصمود حت النهاية وسط دموع الكل.. وانطلق ناحية جيش رومانوس وصوت تکبیره عامل زى 
لرعد.. وطبعا وراه عساكره ال ۲۰ الف.. هجموا على ال ۲۰۰ الف بتوع رومانوس.. وحسب المصادر المتاحة اللى حكت قصة معركة 
ملاذكرد "او مانزکرت" قالت ان الليلة دى كلها خدت ساعة.. ساعة من الزمن طلعت بعدها فلول بيزنطه تجری وتستخبى بعد ما وقع 
لامبراطور رومانوس الرابع فى الاسر. 


يا دين النی.. کل الهلمة دی.. ومخدوش الا ساعة!!! 


طب ازای طيب؟؟ ۲۰ الف یغلبوا ۲۰۰ الف فى ساعة!! 





ده انت علشان تجمعهم وترتبهم وترصصهم فى صفوف عايز اكتر من كده.. ما بالك بقى حرب وسيوف وخيول وغبار وليلة كبيره اوى.. 


اهو.. ده اللى مكتوب فى الکتب زى كتاب معارك وحملات العصر البيزنطي "جون هالدون" وكتاب تاريخ الامبراطورية البيزنطية "محمد 
مرسى الشيخ" وكتاب الكسياد "آنا كومنينا".. بالمناسبة.. آنا كومنينا دى تبقى بنت الامبراطور اللى ورث الحكم من رومانوس بعد ما نفخوه. 


تحسبها بالمنطق مش راكبة.. بالرباضیات.. برضه مش راكبة.. بكل انواع الحسابات مش هتلاقيها راكبة برضه.. ففى الاخر هتعمل زيي كده 
وتقول انها ارادة اللّه. 


عاوز اقولك حاجه برضه من كتاب وليم الصورى "الحروب الصليبية".. هوكتب حاجات مختلفة شوية عن اللى انت قريته فوق ده.. 
اول حاجه قال ان الجيشين كانوا متقاربین فى العدد والعده.. لم يذكر ای مصدر لكلامه ده غير انه اتولد اساسا بعد الحرب دی ب ٠١‏ سنة. 


تانى حاجه قال ان اللّه لم يكن راضى عن الجيش البيزنطى.. برضه مقالش هو جاب الكلام ده منين.. ملاك مثلا نزله من السماء وللا صحى 
من النوم لقى رسالة على الواتس آب بتقوله ان ربنا مش راضى.. 


اهو زی ما انت شایف کده.. ای هری بیحاول بيه انه يبرر بيه فداحة الهزيمة. 

طيب هو ايه اساسا اهمية ملاذکرد کده.. ماهو طول عمرهم بیتهزموا عادی.. ايه الجدید یعنی ؟؟ 

اقولك يا سیدی.. 

اولا.. وذکرت بعض المصادر ان الب ارسلان نیم رومانوس على الارض وحط رجله على رقبته وخلاه يغسل الارض تحت رجلیه فى مذلة غير 
مسبوقة ابدا لامبراطور بیزنطی.. الکلام ده مسجل فى لوحة رسمها فنان ایطالی اسمه بوکاتشی فى القرن ال ۱۵.. متعرفش بقی ان کان ده حصل 
فعلا وللا دی نفسنة دول اورویا من بعض.. مصادرنا العربية مفیهاش ای حاجه عن موضوع الرجلین د۵.. بالعکس.. فیها ان الب ارسلان 
اطلق سراح رومانوس بعد ما استضافه اسبوع معزز مکرم فى قصره لحد ما مفاوضات الصلح خلصت.. ولما رجح رومانوس على بلده الامراء 
هناك عملوا عليه انقلاب وحبسوه وفقعوله عينية.. يعنى مش زی ما ولیم الصوری کتب خالص ان جیش السلاجقة كانت متوحش ودموی 
وبياكل الاطفال احياء.. الجيش السلجوق اطلق سراحه.. واهله هما اللى افقدوه بصره وعموه. 


المفاوضات انتهت الى ان بيزنطه هتدفع ۱,۵ مليون قطعة ذهبية فدية لرومانوس "بعد ما الب ارسلان كان طالب ٠١‏ مليون" بالاضافة الى 
۰ الف قطعة ذهبية سنوية كجزية وكمان الب ارسلان يتجوز واحده من بنات السلطان وشودة مدن كده هیسیبها البيزنطيين للسلاجقة 
فى الشام والاناضول زى انطاكية وملاذكرد والرها.. بعد المفاوضات سمح الب ارسلان لرومانوس انه يرجع على القسطنطينية ومعاه ٠٠١‏ 
مملوك واميرين.. 


یخرب بيت ده اتفاق.. ده ذل ما بعده ذل يعنى.. 


ثانيا.. اصبح الطریق مفتوح تماما الى القسطنطينية بعد هزيمة زهرة جيوش البزنطيين فى ملاذكرد.. الب ارسلان لو كان مد رجله شويه لحد 
القسطنطينية.. كانت وقعت فى ايده زى الحلاوة.. ومحصلش قبل كده ان القسطنطينية كانت مهددة على هذا النحو ولا عمر الدولة البيزنطية 
بلغت هذا المستوى من الضعف. 

ثالثا.. ظهرت القسطنطينية بأنها غير قادرة على الدفاع عن الاناضول.. انتشرت اللغة العربية والثقافات الاسلامية فى المنطقة.. الامر اللى 
سهل اوی بعد كده على "سليمان بن قتلمش" انه يعمل من دولة السلاجقة فرع هناك ودبقى اسمها سلطنة سلاجقة الروم.. ودول اللى طلح 
منهم فى الاخر العثمانيين.. وانت عارف بقى العثمانيين عملوا ايه. 

يعنى تجيبها يمين.. تجيبها شمال.. ملاذكرد دى كانت بداية النهاية الفعلية للامبراطورية البيزنطية. 

Kk‏ عا عا كا عد ماد ملد ملد د عد ملد عد f 5F 5F‏ اد عد عد 

علی جمب کده عاوز اقولك حاجه.. سنة ۲۰۱۸ زرت مسجد فى اسطنبول اسمه مسجد الصنوبرية "تشامیلیجا".. کنت براجع المعلومات 
المکتوبة على المسجد فى اللوحات التعردفية وکده.. لقیت لوحه مکتوب فيها ان مآذن المسجد الاريعة الاساسية تمتد بطول ۱۰۷,۱ متر.. 
سألت.. اشمعنی یعنی ۱۰۷,۱ متر؟؟ ما کانوا قفلوهم ۱۱۰ وللا ۱۰۰ متر وخلاص.. جبتوا منيني ال ۰,۱ متر ده!!! 


قالك لا.. انت مش فاهم.. ۱ر۱۰۷ متر اسقاط على نصر ۱۰۷۱ بتاع ملاذکرد.. 

يا سلاااااام.. وانتو لسه فاکرین بقی وکده؟؟ 

اه حضرتك.. عارف انت بدلة الظابط اللی كنت بتلبسها فى العید وانت صغیر؟؟ الاتراك عندهم لبس عيد للاطفال بتاع السلاجقة.. لبس 
الب ارسلان.. بیحبوه اوی ویفخروا بيه من فخرهم بملاذکرد. 

طيب.. ممكن بقى تتخيل نفسك جريجوري السابع ووصلتك رسالة الاستغاثة دی بالتفاصیل دی وانت عند لک الاطماع دی.. 

هتعمل ايه؟؟ 

وربنا ممکن يعمل معاك ايه؟؟ 


الحملات الصليبية (۵) - ما بعد ملاذکرد 


وقف بینا الکلام المرة اللی فاتت عند نهاية معركة ملاذکرد وتأثيرها المهول على الامبراطورية البيزنطية.. سامحونى لو قصرت فى الوصف.. 
الهدف من السلسلة دی كلها مش تأريخ ولا انا جیهان السادات علشان کل سنة فى ذکری اکتوبر اکشف حقائق لاول مرة عن موضوع خلص 
وانتهی وقتل بحثا ودراسة.. الهدف هو انى اعرض على حضرتك ما قرات بأسلوب اتمنى انه یدفعك انك تسخن معایا کده ونفتح الکتب 
سوا.. مش عارف هصدمك وللا لأ بس حابب اقولك ان ال > حلقات اللی فاتوا دول یمکن میکملوش ۱۰ ورقات فى الکتب اللی حطیتها فى 
البوست بتاع المصادر. 


الموضوع كيير کبیر کبیر يعنى.. 


المعركة دی وتقراها بمزاج.. انصحك بنشید اسمه "احفاد المثنی" من تأليف الکاتب الفلسطیی جهاد التریانی.. شغله فى الخلفية وادعیلی. 
مات الب ارسلان بعد ملاذکرد بسنه واحده بینما رجع رومانوس الرابع على بلدهم علشان يستلقى وعده.. السلطان المسلم اطلق سراحة 
بینما اهله فى القسطنطينية حذفوا اسمه کملك من التاریخ البیزنطی وحطوا مکانه الامبراطور میخائیل السابع دوکاس.. اللی تفنن فى تعذیب 
واذلال الامبراطور المهزوم لدرجة انه فقع عینیه بعد ما حبسه. 


میخائیل السابع شایف ان الوضع فى الاناضول مش مناسب خالص.. شد مکتوب الى البابا فى روما بیصرخ وبسنتجد بيه وبقوله الحقنا.. 
المسلمین على اعتاب القسطنطينية.. المسلمین بیسرقوا فلوسنا ویقتلونا ويغتصبونا ویعملولنا حاجات عيب ونحن الان حزانى يا سیدی 
البابا.. ادرکونا ونوعدکم ان الکنیستین هیبقوا كنيسة واحده.. انا ومن خلفی الشرق كله نستغيث بكم فأغيثونا.. اغیثونا واللّه الموفق بصوت 
احمد زک فى ضد الحکومة. 

الکلام ده كان سنة كام يا سیدی اللورد؟؟ 

۲ ام.. 

مين بقی كان فى روما وقتها؟؟ 


الرسالة دی بالنسبة لجریجوری السابع كانت لوز الجوز.. مکانش فى حیاته منتظر حجه ولا سبب اجمل من ده علشان يبدأ يعد العدة ویشحذ 
الهمم ویلم العیال علشان يروحوا یحرروا قبر ابن الرب.. مکانش فى مشكلة وقت الرسالة دی الا انها وصلت للبابا وهو فى عز خناقته مع 
الامبراطور هنری الرابع بتاع المانیا.. مش مهم.. نشیلها لوقت عوزه.. المهم ان الشرق يستغيث وف فرصه كبيرة اوی للبابا انه يحقق اطماعه 
السياسية والدينية لو قدملهم الدعم.. خد بالك ان الوقت ده كان بعد الانشقاق العظیم اللی حصل ف الكنيسة فى اوروبا سنة ۱۰۵۶م.. 
رسمیا بقى فى کنیستین فى اوروبا بیکفروا بمض. 

رسالة زى دی لما البابا یحسن استغلالها کفیله جدا انها تقضی على الشقاق وتوحد الکنیستین وترفع اسم البابا فى السماء.. اذا كان وهو بابا 
عادی كان عامل نفسه وكيل الرب فى الارض.. فکرك لو کان حقق اطماعه كان بقی ايه؟؟ مش بعید كان قالك انا المسیح فعلیا ومحدش جه 
قبلی.. انا بس كنت مسافر الکویت ولسه راجع اهو علشان استلم مهای الرسولية. 


میخائیل السابع اتخلع من الحکم سنة ۸۱۰۸۷ والبابا جريجوري السابع مات سنة ۱۰۸۵ع.. بس منقدرش نقول ان بموت الطرفین دول 
اختفت فكرة الحملات الصليبية.. بالعکس تماما.. اللی جم بعدهم ولعوها اکتر.. مش هكون مبالغ لو قلت ان الفكرة اللی ظهرت فى ایام 
جريجوري السابع اتبلورت ونزلت من عالم الاحلام الى ارض الواقع فى عصر خلیفته اوربان الثانی.. اکثر المجرمین شرا فى تاريخ الکوکب.. 
الرجل المسئول عن ملايين اتقتلوا فى سبیل حلمه المجنون.. بدون مبالغة نقدر نقول انه لولا اوریان الثانی.. مکانش هیبقی فى حملات ولا 
هیبقی فى هجوم وکان زمان حجم کتب التاریخ نص حجمها الیوم. 

بعد میخائیل السابع مسك الیکسیوس الاول کومنینوس.. اللی بعت رسالة تانية للبابا اوربان الثانی يستغيث بیه.. فعلیا مکانش فى سبب 


للرسالة دی.. كان فى معاهدة سلام بعد ملاذکرد لسه حبرها منشفش.. لکن لو بصیت من وجهة نظر الیکسیوس هتلاق ان عنده حق.. وجود 
العدو على الحدود شيء غير مطمئن.. کمان سلالة الب ارسلان للأسف مکانتش ولابد.. يعنى فى فرصه اننا نهاجم الدولة دی علشان ناخد 


بثأرنا ونرجع اللی اتاخد ونعمل شغل حلو ینسی الناس الهزيمة المرعبة والكرامة المبعثره.. اما بالنسبة لاوریان الثانى فالحرب دی كلها منافع.. 
الصراحة ملقیتش سبب منطقی يرده عنها وسط حالة الفقر المدقع والخراب المرعب المنتشر فى اوروبا فى الوقت ده.. 7/۹٩‏ من الناس 
بتموت من الجوع والمرض.. طبقة الفرسان المعدمین اللى مورئوش حاجه من اهالیهم عامله رعب وقلق ومعيشه الناس فى جحیم.. الحجاج 
اللى راجعین من بيت المقدس بیقولوا کلام كتير اوی عن الرعب اللی عاشوه فى رحلات الحج.. يعنى دينيا وسیاسیا واقتصادیا مفیش حل 
للعيشه الزبالة اللى هما عايشينها دی الا توجیه السیوف للخارج بدل ما هى عماله تفرتك فى مصارین الداخل کده. 


طیب.. السبب الاقتصادی معروف.. اتکلمنا قبل كده عن الحالة الاقتصادية السيثة لأوروبا والحاجة الملحة لموارد جديدة.. ويدل على ذلك 
جزء من خطاب اوربان الثانی للناس وهو بیسخنهم على الحرب لما قال "ان ارضکم بين الجبل والبحر قد ضاقت بکم".. اللى هو یعنی بيشت 
الناس اللی بتخلف كتير ومفیش فلوس.. فلام الناس وقالهم "خلینی اقولکوا اننا فقراء اوی". 

والسبب الدینی برضه معروف.. رغبة البابا فى توحید الکنیستین وفرض الحماية المسيحية على المدينة المقدسة.. هو اه مکانش فى نيته دين 
ولا بطیخ.. بس ده المعلن.. الیکسیوس الأول مکانش ى دماغه ان البایا یبعتله جیش.. هو بعت الرسالة علی اساس ان البابا یبعتله عساکر 
مرتزقه تحارب تحت امره.. والبايا نفسه مكانش فى دماغه انه فعليا يساعد الیکسیوس.. ال حصل بعد الرسالة دى درس فى فنون استغلال 
الفرصة اقصی استغلال ممکن تحت شعارات واسباب واهية مفیش حد مصدقها اساسا. 


استوقفنی جزء فى خطاب البابا اوريان للناس وهو بيقولهم ان مدينة الله المقدسة بين ایادی كفرة لهم مخالب من نحاس واسنان من حدید.. 
یقتلون الحجاج العزل ویختنون الاحیاء منهم ویلوئون الهیکل المقدس بدماء الختان. 


تلقائيا كده وانا بقرأ الجزء ده بصيت فى ضوافرى.. نحاس ايه الله يكسفك.. ايه يا ابنى اللی انت بتقوله ده.. فى حد عاقل یصدق الکلام ده؟؟ 
طيب فى دليل على الكلام ده وللا ده هبد؟؟ 
قلنا هنلتزم الحياد.. 


الاضطهاد ده وحصل ازاى وحصل من مين وهل نقدر اننا نقول ان الاضطهاد ده كان سمة عامة للحكم الاسلای وللا ايه بالظبط ؟ 


سيدنا عمرو بن العاص لما دخل مصر اعطى لأهلها الامان.. البابا بنيامين الاول اللى كان هربان فى الصحراء من بطش البيزنطيين ظهر للعلن 
ورجع مصر فى امان كامل.. لو قتحت كتاب السنكسار "جامع لأخبار الأنبياء والرسل والشهداء والقديسين" هتلاق قصة عن مقتل اخوه 
قصاد عينية بايادى العسكر البيزنطيين.. قول ان السنكسار كبير ومش هتقدر عليه.. عندك تأريخ ساويروس ابن المقفع او كتاب ناظر 
الانجيل الرسولی.. الاتنين بيحكوا حكايات مرعبة عن اضطهاد المسیحیین فى مصر قبل الفتح الاسلای وبيأكدوا ان الرهبان مخرجوش من 
الشقوق ولا المسيحيين عرفوا الامان الا بعد الفتح الاسلامی.. ولو ملكش خلق على الكتب القديمة.. عند مجلد تاريخ الكنيسة القبطية 
للدكتورة ايريس حبيب المصرى "ايريس مش ایزیس".. فيه الكفاية ويزيد. 


فضل المسيحين عايشين فى مصر بأمان كامل.. الكنائس موجودة وبتتبنى عادى.. اللغة شغالة مفيهاش مشاكل.. اعياد وطقوس وحياة كاملة 
مفيهاش ای قلق لاى حد لحد الحكم العباسى.. بالتحديد ايام الخليفة المأمون.. ولنكن اكثر تحديدا.. سنة ۲ ۵۸۳. 


مسك مصر والى اسمه عسى بن منصور.. سياسي سيء جدا ميعرفش يعن ايه اقتصاد زراعی.. توحش فى فرض الضرائب وقت شح النيل.. 
الناس ثارت علیه.. اتغایی عليهم فى الرد فالناس ثارت اكتر.. وصل الامرالى ان الخليفة المآمون ساب کرسیه مخصوص فى بغداد ونزل علشان 
يلم الليلة دى.. وللأسف حصل دبح ودم كتير.. ولما مسك المعتصم الخلافة بعد اخوه سنة ۵۸۳۳ اطلق کل المسجونين ورد المظالم لأهلها 
كنوع من انواع الاعتذار والشعور بالذنب والمسئولية تجاه خطأ الولاه فى حق اهل مصر. 

ده الاضطهاد الاول.. من ۸۳۲ الى ۸۲۳.. يعن اقل من سنة ميلادية. 

الاضطهاد الثان حصل فى ايام الحاكم بأمر اللّه.. وده رجل لم يضطهد المسيحيين پس.. ده اضطهد الناس والحيوانات والهواء الطاير.. 
منقدرش ناخد تصرفات رجل زى ده ونحطها تحت الميكروسكوب.. ده راجل عبيط حرفيا.. وصل بيه الامر انه الزم المسيحيين يلبسوا 
سلسلة حديد ثقيله معلق فيها الصليب الى الدرجة اللى كانت بتسيب اثر ازرق فى رقابيهم.. ومن هنا طلع لقب "عضمة زرقاء" على 
المسيحيين.. ومش بس كده.. لا.. حسب الرواية المسيحية انه لم مسيحيين مصر فى مرة وطلب منهم نقل جبل المقطم من مكانة الاصلى 


کدلیل على صحة العقيدة یعنی.. اللی هی معجزة سمعان الخراز.. مفيش مجال للخوض فى تفاصیلها ولکنها عنوان من عناوین اضطهاد 
لحاکم بأمر الله للمسیحیین.. ومش بس المسیحیین.. البهود کمان نابهم من الحب جانب. 


تفنن الحاکم بامر الله فى اذلال المسیحیین لما اجبرهم على اعتناق الاسلام وسابهم ۵ سنين مسلمین وراح جای مجبرهم تانى انهم یسیبوا 


وق سنة ۰٩‏ ٠م‏ طقت فى دماغ الحاکن بامر الله انه يهدم كنيسة القيامة.. وبالفعل زی ما حی شمس الدین الذهی فى سير اعلام النبلاء 
نه اصدر فى سبتمبر امر بهدم "قمامة بيت المقدس".. وده الاسم اللی كان بيستخدمه للاشارة للكنيسة كنوع من انواع التحقیر.. ومش بس 
شمس الدين الذهى اللى حى القصة دى.. دی قصة حكاها کل مؤرخين الفترة دی - ما عدا المقريزى- وموجوده بتفاصيلها فى كتاب الحاكم 
بأمر الله واسرار الدعوة الفاطمية للدكتور محمد عبد الله عنان. 





يعنى اوربان الثانى لما لم رجالته فى مجمع بياتشينزا فى ايطاليا وقعد ينفخ فى نار الحرب يبقى عنده حق.. 


لما خد بعضه وراح على مجمع كليرمونت سنة 90١٠م‏ ووقف فى عز البرد يلقى خطبة من اعظم الخطب ف التاريخ "لغوباً وحماسياً" يولع 
بيها الناس علشان يشيلوا سلاح ضد كفار الشرق.. يبقي محدش يلومه.. 


اذا كانت الكنائس تهدم.. والمسيحيين مضطهدين اهو.. بالاضافة الى القصص اللى رجع بيها بطرس الناسك من اخر رحلة حج عملها 
وبيوصف فيها بشاعة الترك فى سلب ونهب قوافل الحجاج والتفنن فى قتلهم والاعتداء على نسائهم.. یبقی هنستنی ايه تانى؟ 


خد بالك ان بطرس الناسك كان خطيب مفوه جدا هو كمان.. كلامنجى درجة اولى ممتازه.. ظهر للناس راكب حمار فى صورة الزهد الرسولى 


لو لبست دماغ مسيحيين اوروبا فى العصور الوسطى.. يبقى لا.. انا قايم احارب دلوقت اهو.. بعد الارض والعرض ف ايه تانی!!! 
بس سؤال على جمب كده.. 

هلق هه ان رای ویو 

بطرس بیکذب مثلا؟؟ طيب مصلحته ايه؟؟ البابا وعرفنا.. طيب بطرس هیکذب ليه وهو عايش حياة الزهد دی؟؟ 
الین نو مضطیدین فلا ؟ ؟ اسان میت الل نیک الکافن وای د 


اعتقد ان الموضوع محتاج غطس اکبر فى شوية کتب کمان.. غطست بالفعل وجبتلکوا زتونة الزتونة.. بس المرة الجاية بقی لأن الکلام فرط 
منى اوی ومش حابب تزهقوا منی. 


الحملات الصليبية (1) - اضطهاد الحجاج 


شفت يا سیدی الاضطهاد اللی حصل للمسیحیین فى ايام الحکم الاسلای؟ 


على فكرة.. فى تفاصیل واحداث اکتر.. لو حضرتك عایز تشوف حوادث اعتداء او اضطهاد اكتر هتشوف.. ولو عايز ادلة على العکس برضه 
هتشوف.. الامر فى النهاية راجح ليك انت وانت اساسا بتقرأ منين وايه وليه.. 


اذا كنت بتقرأ علشان توصل لحاجه معينة او قناعة مسبقة.. يبقى وفر وقتك يا حاج.. الاسلام دين عنف يا عم بلا وجع دماغ.. او الاسلام 
دين سماحة يا معلم وطظ في العلمانيين دول.. ريح دماغك.. وفر وقت القراءة الى شيء تانی. 


اما لو بتقرأ علشان الحياد والمعرفة.. یبقی مينفعش نقول ان افعال الافراد توصم الدين.. الا لو كان المحشی اللى اتحرق من مراتك على النار 
دليل على ان الطبيخ وحش او ان الصوت المزعج فى موتور عربيتك دليل ان اختراع العربية ده اختراع فاشل. 


هوافقك على المنطق ده لو قلتلى ان المسيح عيسى وحش أو النبى موسى مش كويس.. 

ميصحش نتكلم كده على انبياء اللّه.. وانت اساسا مش موافق على المنطق ده؟؟ صح؟؟ 

ولا انا الحقيقة.. لأن ده منطق كفته خالص.. 

الاضطهاد اللى حصل كان خطأ افراد مش عيب فى الدين نفسه.. ويدل على ذلك اختلاف تصرفات فرد اضطهد عن فرد تسامح مع ان الاتنين 


قعدوا على نفس الكرسى وملكوا نفس السلطات.. وكذلك مقارنة المدة بين الاضطهاد ومدة التعايش السلمى ده يعنى لو معجبكش تفسير 
آهل العلم وفتاواهم بخصوص غير المسلمين.. ده طبعا بعد ما تقرر انك مش هتتبع سيرة نبيك ولا صحابته الاوائل.. 


اقرا نی الدین کده وقولی.. هل عندنا شيء يخليك تقول لواحد مسیح "انا مسامحك علشان انت مسیحی ؟" 

هل فى الاسلام شيء يخليك تعادی ای حد علشان هو مش على دينك ؟؟ 

مفیش.. مش کده؟؟ 

اذن لما تلاق واحد بیعادی فئة معينة علشان هویتهم.. یبقی ده فکره هو.. هو المسئول عنه.. الدین من تصرفه بریء تماما. 
طيب فى دلیل على الکلام اللی بقوله ده وللا هو کلام مرسل؟ 


لو ردینا بمنطق المدح فى الدین وان الاسلام امر المسلمین بحسن معاملة اهل الذمة وان الاسلام بینص على کذا وکذا وان من فعل کذا فلیس 
من الاسلام فى شيء یبقی الصراحة رد عبیط.. احنا مش بنقیم ولا بنحاکم الاسلام نفسه علشان نحکم عليه ونقول هو عمل او هو معملش.. 
الکلام المرسل ده یضعف القضية ولا يقويها ابدا.. وده للأسف عيب عند كتير من المتحدئین باللغة الدينية.. تقوله فلان عمل کذا فیقولك 
الاسلام بیقول ويرص احکام وفتاوی ويكأن الاسلام نفسه متهم.. انا اعتبر ده لعب بالمنطق للهروب من ادانة شخص بعینه بسبب العاطفة 
الدينية مش اکتر.. ما اراه رد صحیح - فى ای موضوع - هو شهادة المعاصرین من المعسکر الاخر.. جزره وقطمها جحش.. نجیب الکلام من 
عندهم ویبقی شهد شاهد من اهلها. 

طيب فى شاهد من اهلها قال انها غلطانه وتستاهل انك تتجوز علیها؟ 


ا لد بل با دب بل مد عاد ok Fe‏ علد e‏ علد علد عاد عبد sk kk‏ 
من موسوعة قصة الحضارة بتاع وول ديورانت.. المجلد الرابع.. الجزء الرابع.. الكتاب الخامس.. الباب الثالث والعشرون.. صفحة .١١‏ 


اذا استثنينا بعض فترات قصيرة قليلة.. نعم ان الحاكم بأمر الله - الخليفة المجنون- دمر کنیس الضريح المقدس ولكن المسلمين انفسهم 
قدموا المال الكثير لأعادة بنائها." 


وبیکمل وول دیورانت ویقول.. 


"ولکن الاتراك انتزعوا بيت المقدس من الفاطمیین فى عام ۰ واخذ الحجاج المسیحیون بعد عودتهم ای اوطانهم یتحدئون عما یلقونه 
من ظلم وتحقیر.. وتقول قصة قديمة لا نجد ما يؤيدها ان احد هؤلاء الحجاج وهو بطرس الناسك حمل الى اوریان الثانی من سمعان بطرق 
اورشلیم رسالة تصف بالتفصیل ما يعانية المسیحیون فیها من اضطهاد وتستغیث به لینقذهم سنة ۲۱۰۸۸ 


الحاج وول ديورانت مشكورا شهد للحكم الفاطمى انه كان حكم سمح الا فى فترات الحاكم بأمر اللّه.. ونتفق معاه فى كده.. لا وکمان بیجود 
ويقولك ان المسلمين جمعوا اموال كثيرة لأعادة بناء كنيسة القيامة اللى هدمها المخبول اياه.. 


على جمب كده حابب اقولك ان لحد النهارده وبالرغم من كم الانهيار اللى فيه المسلمين حاليا الا ان مفاتيح كنيسة القيامة لا تزال مع عائلتين 
مسلمتين هما عائلة جودة وعائلة نسيبة.. وهما اللى بيفتحوا ابواب الكنيسة ويقفلوها کل يوم. 


بس معلش يعنى.. هو وول ديورانت اتولد امتى؟؟ 
۵ م. 
يا سلام!! وانت جایب کلام واحد اساسا سمح عن الحملات الصليبية دی من قناة مکملین علشان تاخد بشهادته ؟؟ 


لا حضرتك.. ماهو ده مش كلامه.. هو ناقل عن مؤرخ وباحث تایی اسمه جيمس تومسون فى كتاب صادر عن جامعة شيكاغو اسمه "تاريخ 
الور اوک و ا كاقل ی مان اقا وا حه قا و ا 


لا مش كفاية.. وول دیورانت ده من بتوع هل شققت عن قلبه؟؟.. كمان قصة الحضارة ده مليان عك وای كلام.. انا مش مقتنح. 
ماشی.. بلاش منه وول دیورانت.. بس خدت بالك انت لما قال عن حکاوی بطرس الناسك انها قصة قديمة لا نجد من يؤيدها؟؟ 


ده نوع من انواع الحكايات فردية المصدر.. حاجه کده زى حکاوی عبد الناصر عن الاخوان او حکاوی انيس منصور عن عبد الناصر او الهری 
بتاع هیکل عن السادات.. قصص ملهاش مصدر الا راوبها.. حاجه مفیش علیها شهود ولا تقدر تأكد او تنفی ان كانت حصلت أو لا 


بس ولا بهمك.. ما علینا ..وول دیورانت ده اخوان آساسا.. 

EGE 

+ دب FF e Fo‏ د علا e‏ ع علد ع علد ع علا دج علد عد علد لد ok‏ 

من كتاب ستيفن رونسيمان "تاريخ الحملات الصليبية من كليرمونت الى اورشليم".. 

"وفى فلسطين نفسها نادرا ما اثارت السلطات الاسلامية سواء أكانت عباسية ام اخشيدية او فاطمية اية صعوبات وانما كانت تتجه الى 
الترحیب بالمرتحلين لما يجلبونه من ثروة الى المنطقة" 

ممكن نقول ان ستيف رونسيمان زبه زی وول ديورانت.. اتولد سنة ۱۹۰۳ .. يعنى اخره انه شاف الحملات دی فيديو.. لا كان عايش وقتها 


بس مش ده الواقع.. ستیفن رونسیمان كان رجل علم اكاديمى صرف.. اخد لقب "سير" بینما جده کان لورد.. يع اقطاعی وصاحب اراضى.. 
ل حل ول من الطزاة المتعیه بالفكر الهاي تصرف حرديقة ال شش حور ورول ا الزواية الل هیا کت نوم 2ة 
اانه اشتغل لمدة ۳ سنین استاذ للفن الببزنطی 3 جامعة اسطنبول.. وهناك درس تاریخ العصور الوسطی من وجهة النظر الیزنطیة.. 


ده مش شاهد من اهلها.. ده اهلها نفسهم يا فندم. 
تحب ناخد شهادة مورخ تانى؟ 


ا عد دب بل عا علد FF 5F oF‏ با عل علد عاد دبا باب دب بل بل با اد sk‏ 


ميخائيل زابوروف.. مؤخ روسی اتولد سنة ۱٩۹۲۰‏ .. تخصص فى تاريخ الحملات الصليبية.. عدد شهادات الدكتوراه اللى حصل عليها اكتر 
من طلبات الستات ف دخلة رمضان.. له کتاب اكثر من راقع -علمیا- اسمه "الصلیبیون ف الشرق" بیقول فيه حاجات کتهر اوی لدرجة انی 


مش عارف اجيبلك ايه وللا ایه.. ارجع للرابط اللى هتلاقیه فى آخر الکلام.. هتلاق بوست عن المصادر.. موجود معاهم الکتاب بتاعه.. افتح 
من صفحة ۲۹ الى صفحة ۲۹ مثلا.. هتلاق الراجل بيقول درر.. 

"وبعد حقبة طويلة من الزمن - اى بعد ان تعاظمت الحركة الصليبية- اختلق مدونو الاخبار الغربيين لتبريرها مختلف الاساطير عن الملاحقات 
والمطاردات التى قام بها - بزعمهم - السلجوقيون ضد المسيحي ف البلدان الشرقية وعن اهانة وتدنيس الوثنيين للمقدسات المسيحية 
وبخاصة عن مطاردات الحجاج المتجهين الى القدس.. وقد تلقف المؤرخون الاوروبيون ولا سيما الكاثوليك منهم هذه الاساطير وزینوها 
بشتى التفاصيل" 


"ان السلجوقيون لم يكونوا يتصفوا اطلاقا بالتعصب الدينى الأعمى.. يقينا ان فتوحاتهم قد رافقها هلاك الناس والامهم شأنها شأن ای حرب 
اخرى.. لكن هذا لم يكن له البته ای علاقة بالدين المسیحی.. ذلك ان المسيحيين شأنهم شأن اليهود هم بموجب تعاليم محمد مؤسس 
الاسلام مؤمنون ولكنهم انحرفوا عن الصراط المستقيم وعن الكتب المقدسة". 


"ان الاقاويل عن السلجوقيين والعقبات التى اقاموها فى وجه الحجاج هی بقدر كبير اختلاقات باطلة تفتق عنها خيال كتاب كنسيين من 
امثال وليم الصورى.. فأحيانا كثيرة كانوا قصدا وعمدا ينشرون الشائعات عن مآثم السلجوقيين من كل شاكله وطراز ضد المسيحية قائمين 
بذلك لاغراض دعائية بحته تسهم فى زبادة اعداد المشاركين فى دفع الخطر الذى يشكله الكفار - بزعمهم - على الاماكن المقدسة" 

بس خد بالك برضه.. زابوروف ده روسی.. یعنی ارئوذکس.. يع اكيد منفسن من الجماعة الكاثوليك اللى عملوا الحملات دی).. یع ممكن 
يكون متحامل عليهم هو کمان ويكون فعلا السلاجقة كانوا بياخدوا اتاوات من الحجاج المسيحيين. 


هو فعلا السلاجقة كانوا بيفرضوا ضرائب على الحجاج.. ضرائب قيمتها ربع النصف من الضريبة اللى بتفرضها عليهم القسطنطينية.. منطقى 
ان الحجاج يدفعوا ضرائب او زى ما تسميها للبلد اللى هما داخلينها.. انما البلد اللى بيعدوا عليها فى السكة ترانزيت.. يدفعولها ليه؟؟ 


حجاج بقى وكلهم بركه.. تلاقيهم طول ما هما فى الطريق كانوا بيقابلوا العساكر البيزنطيين اللى مش بيهجموا عليهم ولا يدبحوهم وباخدوا 
فلوسهم ولا حاجه.. دول بس كانوا بيضحكوا فى وشهم ضحكات سمجه وهما بيقولولهم "حج مبرور يا مقدس.. كل سنة وانت طيب". 


بمناسبة ذكر المؤرخ وليم الصورى بالاسم فى كتاب زابوروف.. فى كتاب وليم الصورى "الحروب الصليبية" نفسه اللى ترجمه دكتور حسن 
حبشثی دليل كذيه.. فى الفصل الاول.. الباب /ا١١..‏ ذكر اسماء الامراء والاکابر الاوروبیین اللى حضروا رحلة الحج قبل الحملة الأولى.. وباللعجب 
طیب.. فى دلیل تانی غير زابوروف ده.. اصلی مبحبش الروسی بصراحة.. خشن کده ومش حنین.. 

وماله.. تعالى معايا.. 


عا ok‏ ماد مد o ok‏ ع ملد kk‏ كلد ملد oF‏ ملد لد ملد عاد لد عاد kk f‏ عاد عاد sk‏ 
فى رسالة بعتها سنة ۸1۹م بطرق بيت المقدس "ثيودسيوس" الى صديقة "اجناتيوس" بطرق القسطنطينية.. قال فيها.. 
"ان المسلمون قوم عادلون ونحن لا نلقی منهم ای اذى او تعنت" 


وبيكمل البطرق الرسالة وبيحى عن بعض الحالات الفردية لاضطهاد المسيحيين وبيقارنها بالعنف اللى صاحب انتشار المسيحية من اول 
القرن الرابع الميلادى لحد نهاية العصور الوسطى.. زى اللى عمله خلفاء الامبراطور قسطنطین الاول من حملات تنصير واللى عمله شارلمان 
فى القرن الثامن لما فرض المسيحية على الساكسون والبافاريين بحد السيف لما قتل منهم ۰۰۰ بنى ادم فى مذبحة فردن.. الرسالة بنصها 
موجوده فى كتاب "التاريخ الاقتصادى والاجتماعى للعصور الوسطى من ٠٠١‏ الى ١٠١1م"‏ بتاع جيمس تومسون. 


"ان المسيحيين بوجه عام تمتعوا بقسط وافر من الحرية الدينية وغير الدينية فى ظل الحكم الاسلامی.. فلم يسمح لهم فقط بالاحتفاظ 
بكنائسهم القديمة.. وانما سمح لهم ايضا بتشييد كنائس واديرة جديدة جمعوا فى مكتباتها كتبا دينية متنوعو فى اللاهوت.. ومن الواضح ان 


مثل هذه الروح السامية الق عومل بها المسیحییو فى البلدان الاسلامية لا ینتقص من قدرها اطلاقا ما قام به رجل عرف بشذوذه مثل الحاکم 


ع 


بأمر النّه" 


الله يعره البعيد.. مفيش مؤرخ الا وقال انه كان شمال. 


الحملات الصليبية (۷) - البابا جریجوری السابع 


شفت ف الحلقة اللی فاتت ازای المسلمین کانوا بیفتروا على الحجاج المسیحیین ؟؟ 

معلش استحملنی.. لسه فى کمان حتة افترایایه صغيرة کده واقفه فى زوری.. ده بس علشان تتأكد ان البابا اوربان الثانى لما وصف المسلمین 
بأنهم مخلوقات همجية متوحشة لهم مخالب من نحاس واسنان من حدید مکانش بیأفور.. 

فى کتابه "دولة بنی حماد" یذکر الدکتور عبد الحلیم عویس رسایل حميمية بين الناصر بن علناس امير مدينة بجاية وبين الشیطان المقدس.. 
البابا جریجوری السابع. 

قلت ايه؟؟ حمیمیة؟؟ لا والنبى؟؟ 

اه واللّه زى ما بقولك كده.. الرسائل طبعا مترجمة ولكن اصلها موجود.. الجماعة دكاترة الجامعة دول ملهمش فى الهبد.. کل حاجه بمصادرها 
الاصلية.. بيحى الدکتور عبد الحلیم فى کتابه نقلا عن المورخ الفرنسی "لوس دی ماس لاتری" احداث قصة حصلت سنة 1 ۱۰۷م.. 

ال ايه كان فى واحد اسمه سرفاند كان مسافر من بجاية ورایح للبابا.. فاستغل الناصر بن علناس الرحلة دی وراح مشتری کل الاسری المسیحیین 
فى مملکته من ماله الخاص وراح حاططهم فى مركب مع كم هدایا معتبر وبعتهم للبابا مع الحاج سرفاند ومعاهم کلمات رقيقة ووعد بأنه كل 
ما یلاق مسیحی اسير عنده.. هیعتقه ویبعته للبابا فى امان.. ومش بعید یکون بعتله فطیر مشلتت وشودة زيدة فلاحی جزاثری کمان علشان 
قوم البابا جریجوری لما توصله الرسالة يعمل ايه؟؟ 

جاب ورقة ۸4 وقلم حبر وکتب الاق: 

"من جریجوار خادم خدام اللّه.. الى الناصر ملك موریتانیا ومقاطعة سطیف ف افریقیا.. 

تحیات وبرکات رسولية.. لقد اطلقتم سراح المسیحیین الذین کانوا اسری لدیکم مراعاة للطوباوی البار بيير امير المبشرین وحباً لنا.. كما وعدتم 
باطلاق سراح کل من یوجد لدیکم.. ولا شك ان الله خالق کل شيء قد الهمکم هذا الحلم وهيأ قلبکم لهذا العمل النبیل.. فنحن نومن بآن اللّه 
القادر على كل شيء لا يريد الهلاك لأحد.. ونومن بمبدأ افعل للاخرین ما تحب ان یفعلوه لك.. ونحن بصفة خاصة ملزمون بأن تمارس 
الشعوب الاخری فضيلة المحبة هذه.. ونحن وانتم - بصورتین مختلفتین- نعبد نفس الاله الواحد وکل يوم نمجده ونحل فيه خالق القرون 
وسيد العالم " 

ومعلش مش قادر اكمل الرسالة لأن المحن الزيادة ده بیخلینی اضرس.. انا مبقیتش عارف هل دی رسالة فعلا من البابا جريجوري السابع 
عم اشقیاء اورویا وللا ده بوست من بوستات المحن بتاع لقاها مکسورة فضمها واتجوزها ثم ضرب نفسه بالشبشب بعد كده. 

محن اوفر اوفر یعنی.. شيء ولا فى الخیال.. جریجوری السابع اللى كان بیرتب لحرب مقدسة یتقتل فیها الکفار المسلمین اعداء الرب بیبعت 
رسالة لحاکم مسلم طالح منها ربحة برفان وبتسقط قلوب ودباديب وبیقوله بركات رسولية!!! 


يعنى هو یقول عن باباوات الكنيسة الارثوذكسية والارمنية والسربانية کفار.. ويقول لبن علناس نعبد الاله الواحد بس كل شيخ وله طريقه!!! 
انا حقا اعترض.. 


بس معلش.. ممکن نقول دی سياسة.. ماهو يمكن كان بیقوله بركات رسولية وهو بیخطط لذبحه.. مفیش سیاسی فى الدنیا مش بیکذب 
الا السيسي.. کمان بجاية دی فى الجزائر.. وهو كان عینه على بيت المقدس. 

اه.. جميلة النقطة دی.. يعنى الاسلام نفسه كان المشكلة بسبب وجوده فى المدينة المقدسة.. هما اه میعرفوش عن المسلمین حاجه وبیقولوا 
علیهم کفار.. بس ده لم يكن یمنع وجود علاقات.. المشكلة الحقيقية كانت فى السيطرة على مدينة الرب.. اللى لو كان اللی مسیطر علیها 
ارثوذكس مثلا.. کانوا برضه عانوا ما عانیناه من الحملات دی.. 


وهنروح بعید ليه؟؟ 


ارئوذکس القسطنطينية نفسهم قاسوا من اهوال الحملات دی كتير زى ما هنشوف فى الحملة الأولى والحملة الرابعة وده لأن طریق الحح 
من اوروبا الى بيت المقدس كان بیعدی علیهم.. کمان زبارة القسطنطينية كانت تعتبر ركن اساسی من اكان الحج الکبیر "الحج التکفیری". 


فى ماهية الحج المسیحی نفسه وق عجالة کده.. الحج کطقس مش ركن من ارکان المسيحية ولکنه ظهر وتطور مع الوقت بسبب تأثيره 
المعنوی وتأثیر رحلة الحج على المسیحیین ولأسباب اقتصادية.. فى القرون المسيحية الاولی مکانش فى حاجه اسمها حج.. آباء الكنيسة 
القدماء کانوا بیخافوا على الحجاج من مخاطر الرحلة زى القدیس باخومیوس مثلا.. ده كان عايش عندنا فى الصعید ومات سنة ۸٤۳م‏ وهو 
صاحب فكرة الرهبنة فى الادیرة.. وزی القدیس جیروم اللی ساب اوروبا وجه عاش فى بيت لحم علشان یترجم الانجیل الى اللغة اللاتينية.. 
اهو الراجل ده من قلب ارض الاحداث كان بیقول "ان الوصول للجنة من انجلترا آسهل من الوصول إليها من بيت المقدس". 


رحلات الحح المسيحية ظهرت على استحیاء وبصورة فردية فى عصر الامبراطور قسطنطین الاول.. ام قسطنطین الاول كان اسمها هیلانه.. 
بخلاف انها كانت امبراطورة متمرمغه فى العز.. كانت عالمة اثار.. حوالین سنة ۸۳۳۲۰ قالت انها عثرت فى بيت المقدس على بقايا الصلیب 
الخشی اللى صلب عليه السید المسیح وقدرت تحدد مکان الصلب بالظبط وهو صخرة الجلجلة اللی كان مبنى علیها فى الوقت ده هیکل 
وئی للالهة عشتار.. بسبب كشف امه الاثرى وبدعوه من اسقف بيت المقدس مکاریوس.. هدم قسطنطین الهیکل وبق مكانه البناء الأول 
لكنيسة القيامة.. وبدأ قسطنطین فى تشجع رحلات الحج اللی فضلت برضه فردية بسبب مخاطر الرحلة.. طبعا الکلام ده میصحش يفوت 
على باباوات الكنيسة الغربية اللى نطوا هما کمان فى الحلل واعلنوا عن رحلات الحج الکبری والصغری وانهم هیغفروا الذنوب للحجاج وباق 
لکلام ده.. لکن وجود ممالك اسلامية فى جنوب ایطالیا - زی باری مثلا - كان عائق فى طريق سهولة الحج. 


حاول تريط هنا بين موقف قسطنطین الاول کول امبراطور رومانی مسیحی وبين تشجیعه رحلات الحج وبناء الکنائس والبعثات الاثرية لبیت 
لمقدس لاکتشاف اثار المسيحية.. قسطنطین عاش طول عمره وثنی وتنصر بس وهو على فراش الموت.. اعتقد ان جزئية تشجیع الحج 
دی كان فیها حتة سياسة کده على خفیف. 


لقرن السابع المیلادی.. يعنى من سنة 1۰۰ وانت طالع اصبح العصر الذهى للحجاج المسیحیین مع انتشار فكرة صكوك الغفران وتغلغل 
لكنيسة فى حياة الناس وزبادة تأثيرها السیاسی والاقتصادی.. کمان ازدهار حركة التجارة والصلات التجاربة بين الشام واوروبا كان له دور كبير 
فى انعاش حركة الحج.. ونقدر نقراً وصف الرحالة الفرنسی ارکولف اللی زار بيت المقدس سنة 1۷۰م للاثار المسيحية ومظاهر الحياة 
لاجتماعية والدينية والتسامح المنتشر فى المدينة فى الوقت ده.. مکانتش لسه طلعت النعرة القومية ولا دعوات الحرب. 





تطورت امور الحج اکثر واکتر فى القرن التاسع والعاشر.. يعنى بداية من سنة ۸۰۰م.. تحولت اعداد الحجاج من عشرات الى الاف مع وصول 
شارلمان للحکم وعلاقاته المتميزة بالخليفة العباسی هارون الرشید.. وفى قصة کده ملهاش مصادر بتوضح قوة العلاقة بين شارلمان وهارون 
الرشید مفادها ان شارلمان كان له حق الاشراف على بيت المقدس بأمر الخليفة العباسی وانه حارب الاموبین فى الاندلس بایعاز منه.. هی 
هبده تاربخية صحیح.. بس وجودها يدل على نوع العلاقة بينهم اللى تخلی الناس تلف قصة زى دی.. کمان سقوط الممالك الاسلامية فى 
جنوب ایطالیا اتاح فرصه اکبر ان البحر یبقی تحت سيطرة البنادقة والبیزنطیین.. مما يعنى امان اکبر فى رحلة السفر للمسیحیین اللی كانت 
بتاخد فى حدود شهرین. 


ولو وصلنا بالکلام للقرن الحادی عشر.. يعنى من بعد سنة ۱۰۰۰.. هتلاق ان رحلات الحح خدت شکل مختلف تماما عن بدایتها وعن 
کونها رحلات روحية فى المقام الاول.. بدأ البابوات یفرضوا رحلات الحج على الناس.. دخل السلاح کمان فى الرحلات واصبح صعب اوی 
تفرق بين الفرسان وبين الحجاج.. حتى ان بعض المورخین وصف اخر رحلة حج قبل حملة الفقراء بأنهاكانت عبارة عن ۷۰۰۰ فارس مسلح 
منهم امراء واقطاعیون زى جودفری الاول "اللى هیبقی اول حاکم لمملكة بيت المقدس اللاتينية بعد کده".. الحملات العسكرية الصليبية 
نفسها فى التاریخ الاوروبى لحد القرن ال ۱۵ مکانش اسمها حملات صليبية.. دی كان اسمها رحلات الحح.. اسماء زی "0۳5۵06" او " 
3 ظهرت مع بداية عصور النهضة وتطور حركة التدوین والتأريخ. 


لو حابب تتعرف اكتر على تاريخ وتطور رحلات الحج انصحك بکتاب الدكتورة هنادى السيد محمود "حركة الحج ال مملكة بيت المقدس 
الصليبية في القرنین ۱۲و ۱۳ المیلادیین".. الکتاب نقلا عن وثائق اوروبية مترجمة. 


فى اول حلقة من السلسلة دى ذكرت انه كان من المنطقى خروج الحملات الصليبية.. يبدو الامر غريب.. ازاى اكون مسلم وازاى اقول ان 
خروج الحملات دى منطقى.. اعتقد ان دلوقتى فى ضوء ما تعرضناله من حالة اوروبا السياسية والاقتصادية وحال الكنيسة وسيطرتها على 
الناس وحال دول الشرق من تشرذم وتفكك بدأت الامور تتضح شوية.. كده بقى الكنيسة الغربية عندها مبرر دينى للحرب "تأمين طرق 
الحجاج وتحرير المدينة المقدسة من ايادى الكفار" وبقى عندها مبرر سياسيى "فرض سيطرة البابا على كل الكنائس المسيحية ورأب الصدع 


بعد الشقاق العظیم" وسبب اقتصادی "ثروات الشرق وحركة التجارة والبطالة فى اوروبا" بالاضافة الى الاسباب المعلنة والمباشرة وقتها زى 
معركة ملاذکرد وهدم كنيسة القيامة والحاجات اللطيفة دی. 


خط سيك مان بان ورن العاف ف" ات مق كل الجزيات شاك فى 36 مقس انس الغياة ,فقو ور وا 
ملهاش اخر.. وف عز کل ده تجيلك رسالة من الامبراطور البيزنطى بتقولك الحقنى وهعرقك بشوية فلوس حلوين. 


هل ممكن وقتها تقول ادينى فرصه افكر؟ 
هل ممكن تقوله اتق اللّه يا ابو آنا.. الدم كله حرام؟ 


مش منطقى الحقيقة.. المرة الجاية ان شاء الله هنتعرف على اوران الثانى عن قرب ونشوف عمل ايه بالظبط علشان يولع اوروبا ضدنا.. 
بدأ منين وحضرايه ومين كانوا مساعدينه فى اشعال الروح دى ومين اساسا اللى شارك فى حملة الفقراء.. اول الحملات الصليبية على الشرق. 


الحملات الصليبية (۸) - البابا اوریان الثاني 


اسم توقف عنده التاریخ كتير اوی.. ان كان ليا حق انشاء قائمة البشر الأكثر شرا فى التاريخ فبلا تردد هحط اسم الراجل ده على القمة بلا ای 
منازع.. مسبقش اطلاقا فى تاريخ الکوکب ان مخلوق من مخلوقات رينا قدر یبث شرور استمرت ولا تزال اكتر من e es‏ سنة الا الراجل ده. 


علشان متفتکرش الى بیالغ.. تابع حديث الدکتور قاسم عبده قاسم عن استمرارية الفکر الصلیی اللى قامت عليه الحملات فى العصور 
الوسطی.. فى اکتر من دلیل اخرهم وصف جورج بوش لغزو العراق انه حركة صليبية.. وجود متحف للحملات الصليبيية فى باريس وشهادات 
نسب یفتخر بیها الناس بانحدارهم من اصلاب فرسان صلیبیین.. الکلمة نفسها "0۳۷5۵06" لها مدلول مشرف جدا فى الغرب غير عندنا 
خالص.. علشان کده لما بقول ان بذرة الشر اللی طرحت شجرة الحملات ما زلت مستمره.. فانا لا ابالغ اطلاقا. 


لو راجعت کتاب مایکل هارت "الخالدون مائة" للأسف هتلاق اسم الراجل ده فى المرکز رقم ۵۰.. مینفعش نقول ماهو کاتب علمانی ملحد 
کاره للاسلام.. ماهو نفس الکاتب ده اختار الرسول عليه الصلاة والسلام فى المرکز الأول وسیدنا عمر فى المرکز ۵۱.. معاییر الاختیار هنا هو 
عالمية واستمراربة تأثير الشخصية.. واعتقد انها تنطبق فعلیا على الراجل ده حتى لو كانت بالشر. 


وکدلیل آخر ان الفكر الصليى ما زال مستمر وان الراجل ده ملعون عندنا احنا بس.. اللقب الموجود قبل اسمه وصورته الموجودة فى 
الفاتیکان.. لو دورت وحبیت تعرف عنه هتلاق اسمه مسبوق بلقب "الطوباوی".. ودی كلمة ملهاش اصل عری.. اللقب بالانجلیزی هو 
topi"‏ لو اللقب الانجلیزی نده فى دماغك کلمة یوتوبیا.. يبقى انت فهمت المقصود. 


الطوباوی معناها السعید فى السماء.. سعيد لانه يوتوبى الهوی.. رجل طاهر مثالی الفکر زی اهل یوتوبیا.. دی مش نظرق ولا ده کلامی عنه.. 
انما دی صورته ولقبه عندهم هناك. 


تخیل انت ان الراجل اللى اشعل حروب طائفية بغيضة استمر ۲۰۰ سنة مباشرة و۸۰۰ سنة غير مباشرة.. فى نظر اهله.. طوباوی.. بالرغم 
من اعتذار البابا یوحنا بولس الثانی عن الفظائع اللی ارتکبتها الحملات الصليبية وبالرغم من اعلانة ك"بابا" ان خطة الخلاص تشمل المسلمین 
برضه.. الا ان الفاتیکان ما زال یستخدم لقب الطوباوی مع اوریان الثانی. 


اوربان الثانن كان شديد الفصاحة وذو قدرة مرعبة على الحشد والتعيير.. ذى ذكاء مرعب .. سياسى داهية مؤمن ب"تحريب" الکنيسة بمعی 
ان البابا يجب ان يكون رجل دين وحرب.. اوريان الثانى اخد كتير من صفات سلفه جریجوری السابع السيئة واضاف اليها الخبث والمكر 
والدهاء السياسي.. فبالتال اصبح اوریان الثایی هو الرجل المناسب تماما فى الوقت المناسب تماما لتنفيذ كل احلام وتطلعات جريجورى 
السابع.. 


ناخد مثال؟؟ 


قلنا قبل كده ان جريجورى وقع مح هنرى الرابع امبراطور المانیا.. جابه الاول زاحف على ركبه يطلب الغفران وبعدين دخلوا فى حرب کسبها 
هنرى مات بعدها البابا طريد بعد ما اصدر الحرمان الکنسی ضده.. اوريان الثانى لما جه اول حاجه عملها فى الخناقة دی انه الغى قرار الحرمان 
الكنسى ده خالص وفتح الباب قصاد هنری الرابع للتوبة.. هنری الرابع كان اقوى ملوك اوروبا وميصحش نخسره ولا نخسر فلوسه ابدا.. 
تحس كده ان الحركة دى جابت ازمة قلبية لجريجورى فى قبره. 


وبا ريتها دی وبس.. الكسيوس الاول كومنين امبراطور بيزنطة هو راخ ركان عليه حرمان كنسى.. ومع ذلك لما وصلت رسالة استغاثته لاوربان 
الثاى.. اترفع القرار ده علطول وشمله الغفران الباباوى.. بيزنطه مكانش وراها ای مصلحة فلوس ولا مساعدات عسكرية زى المانيا مثلا.. 
بالعكس.. دول هما اللى باعتين يشحتوا.. بس المصلحة هنا تقول ان لما الكنيسة الشرقية المنشقة والمغضوب عليها تطلب المساعدة.. 
يبقى لازم نساعدها.. خصوصا لو كانت رسالة الكسيوس الاول صورت للبابا ان الاتراك المسلمين مش خطر على الامبراطورية البيزنطية بس.. 
دول خطر على المسيحية نفسها لأن الاراضى اللى خدوها تحولت تلقائيا الى الثقافة الاسلامية وبدأت المسيحية هناك فى الانحسار. 


حط بقى كلام الكسيوس جمب كلام بطرس الناسك واضريهم فى الخلاط علشان تعرف اوربان الثانى سمع ايه بالظبط.. بطرس الناسك ده 


راخر راجل داهية يتفاتله بلاد.. بالرغم من هيئته المزريه وشكله الصعلوى الا انه كان صاحب قدره غريبة فى التأثير على المستمع وشحن 
المجاميع.. وصل تأثيره على الناس انهم كانوا بياخدوا شعر من ديل حماره للتبرك.. القدسية دی مش بس علشان كان خطيب مفوه فصيح 


اللسان.. انما الاهم انه كان راجل حاجج بيت الله ورجع من رحلة الحج المقدسة محمل بقصص ومغامرات عن المسلمین الهمج الدمویین 
اللى مبهدلین المسیحیین فى الشرق.. فکانت الناس بتبصله انه رجل نال الغفران وفى نفس الوقت شجاع واجه الموت علشان دینه. 


اوریان الثانی كان فى مجمع بیاتشنزا "013060223" الکنسی فى شمال ایطالیا لما وصلته رسالة الکسیوس امبراطور بیزنطه.. افاض رسل 
الکسیوس فى وصف مدی الضعف اللى اصبحت فيه الامبراطورية الببزنطية لدرجة ان هجمة واحدة من السلاجقة كفيلة انها توقع 
القسطنطينية والمسيحية بالتالی حسب ما فهموه.. افاضوا فى وصف قوة السلاجقة ووحشیتهم فى امتهان واضطهاد المسیحیین والحجاح.. 
ولو مش مصدقنا يا حاج عندك بطرس الناسك اهو اسأله.. اوریان كان سمح عن بطرس الناسك ورحلاته المكوكية فى کل انحاء اوروبا وقتها 
علشان يشحن الناس ضد الاتراك ولکنه لسه مکانش قابله. 


الکلام ده كان فى مارس سنة ۱۰۹۵م.. بذکاژه ادرك اوریان ان بیاتشنزا مش هی المکان اللی ممکن يبدأ منه الدعوة.. علشان کده استقر رآیه 
على انه يتك على الصبر شودة لحد نوفمبر.. الموعد السنوی لاجتماع کلیرمونت.. وبدأ فى ارسال الدعوات لامراء وملوك اورویا.. بالمناسبة.. 
موتمر کلیرمونت مکانش معمول مخصوص علشان الحملات الصليبية.. هو مؤتمر عادی بیتعمل کل سنة بیناقشوا فيه الاحوال الكنسية 
وتقلید المناصب وما الى ذلك من شتون الکنیسة.. وعلشان اوریان يحط شوية فلفل ویضمن اکبر عدد من اللایکات.. اعلن انه فى الموتمر 
ده هیصدر القرار الکنسی الخاص بفیلیب الأول ملك فرنسا بخصوص اتهانه بالزنا.. وطبعا بما ان فیدیوهات الفضایح بتعمل مشاهدات 
عالية.. فلك ان تتخیل الزحمة كانت عاملة ازای. 


اوریان كان محتفظ بکل خططه لنفسه.. المؤتمر اتعمل فى الفترة من ۱۸ الى ۲۸ نوفمبر بحضور ۳۱۰ من کبار الاساقفة والقساوسه فى 
اوروبا.. ٩‏ ایام المؤتمر ينعقد ویقرر وینفض.. وف الیوم التاسع - ۲۷ نوفمبر- اعلن اوريان الثانى قرار الكنيسة بطرد فیلیب الاول بسبب الزنا 
وطرد اسقف کامبری بسبب السيمونية "اللى هى دفع رشوة فى مقابل نيل درجة کهنوتیه".. ومع الاعلان الخطیر ده اعلن اوربان الثانی انه فى 
الیوم التالى هیذیع اعلان هام جدا.. اعلان خلاهم يشيلو العرش الباباوی من جوا الكاتدرائية وبحطوه بره فى الخلاء عند بوابة البلد الشرقية. 


شایف التشویق والمهارات الاعلامیة؟ 
متخیل الزحمة؟ 

طیب متخیل برد فرنسا فى نوفمبر؟ 

وه ۷۸ رقم وف اوران انان علج عرش الباناوی قسباه اف مولمه بط فییم EE‏ رهییه یمن قوف الط السما یه 
فى تاريخ الکوکب.. استعان بکل ما يملك من مهارات الخطابة وقوة البیان وهو بیقول للناس انقذوا المسيحيين من البرابرة الکفار الذین 


لديهم اظافر من نحاس واسنان من حديد واصابع قودة يختنون بها المسيحيين ثم يلوثوا هیکلکم المقدس بدماء الختان.. وطبعا بين کل كلمة 
والتانية لازم يحشر كلمات زى الحرب المقدسة.. الغفران.. محو الذنوب.. ارادة الرب.. الثروات.. والحاجات اللطيفة دى. 


خطبة اوربان مركزتش على احوال المسيحيين فى الشرق بس.. هو كان من الذكاء الكافى انه يسيل لعاب الناس ويلعب على وتر الطمع لأقصى 
حد.. فى كلامه مثلا قالهم ان ارضهم بين البحر والجبل ضاقت بهم.. وان طاقات الفرسان المستهلكة فى حروب داخلية بين الاخوان فى 
الصليب افيدلهم انها تتوجه الى الشرق حيث بلاد تفيض لبنا وعسلا.. وان امير هنا يكون ملك هناك ومعدم هنا يكون اقطاعى هناك والاقنان 
هنا يصبحون اسياد هناك.. فلوس بالهبل يا رجالة واراضى ملهاش صاحب.. الساعة هناك بخمسه جنيه والحسابه بتحسب.. ده غير ان اللى 
هيشترك فى الحملة دى هينول الغفران قبل ما يسافر.. يعنى لو مات هيبقى شهيد مغفورله ويروح الجنة.. ولو عاش يبقى يا بخته.. هيعيش 
فى بلاد الشرق اللى لياليها كلها سحر على رأى زى طليمات وهو بيحاول يشقط فرجينيا جميلة الجميلات. 


خد بالك من حاجه.. الشرق وقتها بالنسبة لأوروبا كان الف ليلة وليلة بالمعنى الحرف للكلام.. فلوس وقصور وزراعة وتجارة وجوارى ومغنى 
وطرب ورقص.. اراضى خصبة شاسعه مش لاقيه حد يرعاها.. ملوك ضعفاء مش حمل نفخه.. کل دی تصاوير حشرها اوربان فى خطبته 
الشهيرة علشان يطمع الناس.. الوازع الدينى رغم قوته فى الوقت ده لم يكن كافى بنسبة ۱۰۰ علشان الناس تسخن وتسافر.. هو كان حريص 
ان كلامه يخاطب كل الفئات.. كلام يسمعه الامير والراهب والفقير والفارس فيثير جواهم كلهم نفس المشاعر ونفس الرغبات اللى هى ممكن 
هنسافر الشرق. 

نص الخطبة نفسه غير متوفر.. ولكن الخطبة تواترت تاريخيا عن طريق > مؤرخين.. 


روبرت الراهب.. وده قال انه كان حاضر الاجتماع.. يع شاهد عيان 


بودرى اوف دول.. وده حكاوبه تحسسك انه كان حاضر رغم انه لم يصرح بكده 


فوشيه دى شارتر.. وده حضرتك من اهم مؤرخى الحملة الصليبية الاولى وكان حاضر الاجتماع وقابل بطرس الناسك وخرج معاهم فى الحملة 
الاولى.. يعنى جابها من تحت خالص.. لو تقرأكلام الراجل ده عن اوربان الثاى هتلاق نفسك بتلقائية بتقول رضى الله عنهما. 

جيبرت اوف نوجنت.. وده مكانش حاضر بس نقل روايته عن ناس تانية. 

يشترك الاربع مؤرخين دول فى حاجتين مهمين.. اولهم ان محدش فيهم نقل كلام البابا بالنص.. انما كله كلام تقریی.. وثانيهم ان كلهم كتبوا 
تأريخهم او مذكرات اللى حصل فى الحملة الاولى بعد اجتماع كليرمونت بسنوات.. يعنى تأثروا بالاحداث اللى حصلت بعد كده زى ما هو 
واضح جدا فى كتاب تاريخ الحملة الى القدس بتاع فوشيه دى شارتر مثلا. 

سنة ۱۹۰ فى مورخ اسمه دانا كارليتون مونرو عمل كتاب اسمة "المراجعة التاريخية الأمريكية" قارن فيه ما كتبه المؤرخون عن الفترة دی 
بخصوص نص خطبة اوربان وحط اقرب تصور الى نص الكلمات.. الرابط ده هتلاقوا فيه ملف ۴۴ من ۱۳ ورقة عبارة عن بحث نشرته 
جامعة اكسفورد فيهم المستخرج من الكتاب الاصلى بخصوص الخطبة. 

https://www. jstor.org/stable/pdf/1834642.pdf 


الكلام الى فوق ده ملیان تفاصیل ومحشثی معلومات بصورة مختصرة جدا علشان المساحة.. اعتقد الى فى الايام الجاية هنزل توابع مع شوية 
تفاصیل مطلوية اهملتها لتفادی التطويل. 


طيب يا سیدی.. اوريان الثانی قال الخطبة وبطرس كان هناك بیساعده وبأيده.. تیجی معایا نتخیل کده تأثير الخطبة دی ايه؟ 


الکلام الحماسی رفع مستوی الادربنالین عند الناس للدرجة اللی مبقاش الفقراء حاسین فيها بالبرد اللى بینخر فى العظام.. اول ما البابا خلص 
کلامه نط واحد اسمه "ادهمار دی مونتلین" - وده كان اسقف بوی - ورکع على رکبه قصاد البابا وهو بيعيط وبترجاه انه ینوله شرف المشاركة 
فى الحرب المقدسة ضد المسلمین.. اداء عالی یعجز عنه جاك نیکلسون شخصیا.. اوسکار اجدع بابا.. مش هندهش لو عرفت ان البرق لمع 
والدنیا مطرت فى السماء فى اللحظة دی.. دی من اهم لحظات انتصار الشیطان على بنى البشر.. البابا وقف يبارك ادهمار وهاجت الناس فى 
الخلفية على المنظر وهی بتهتف الهتاف الملعون اللی اسال ومازال یسیل الدم لحد النهارده.. 

"]انال/ا it" .."Deus lo‏ واااس 10 60".. انها مشيئة الرب. 

الناس تأثرت بكلام اوريان اكيد.. وجت الحركة اللى عملها ادهمار ده قضت على البقية الباقية من مقاومتهم لما ركع وراه الاف طالبين نفس 
الشرف.. البابا اعلن الغفران لكل اللى حضر الاجتماع وقرر يسافر.. وقال ان اللى هيتقاعس هيتعرض للطرد الكنسى.. وعلشان الناس تكون 
نيتهم خالصه لوجه اللّه لازم يكون معاهم صليب كبير کشعار وبركه للحملة.. ويخيط كل واحد فيهم صليب قماش على هدومة.. كانت 
قصادة رايه حمراء قطعها الى صلبان صغيره لزقها الناس على اكتافهم.. ومن هنا اصبح اسم الواحد منهم "الموسوم بالصليب". 


كل ده حضرتك والحملات دى مش اسمها خالص الحملات الصليبية.. دى اسمها رحلات الحج ودول اسمهم الموسومين بالصليب. 


لسه احنا فى كليرمونت ممشيناش.. انا بس الکلام طال می بزیاده ومضطر اقولكوا نكمل المرة الجاية.. عارف ان الجو فى كليرمونت برد زى 
الصا وصوو ايخ الهواه الى هر قفا سل جا ف ملا خليها مي ا الا عا تضوف البوم الا رین 
على ايه.. متفتكروش اتكواكده جبتوا اخر اوريان خالص.. ياما فى الجراب يا باب 


الحملات الصليبية )٩(‏ - ٍجتماع کلیرمونت 


"فلیهب العالم المسيي الغرى لانقاذ الشرق.. يجب ان يذهب الغنی والفیر على السواء وینبغی لهم ان یکفوا عن ذبح بعضهم البعض وان 
يحاريوا بدلا من ذلك حرباً مقدسة فیکونوا بذلك فاعلین عمل الرب وسوف یقودهم الرب.. ومن يمت فى المعركة یفز بالغفران ومحو 
الذنوب.. وما الحياة على الارض الا البؤس والشر.. يرهق الناس انفسهم فيحصدوا دمار ابدانهم وارواحهم.. هنا الناس فقراء تعساء وهناك 
متمتعون مردهرون واصدقاء للرب بحق.. ولا ینبنی ان يكون هناك تأخير.. فليكونوا على اهبة الاستعداد للانطلاق عندما يحل الصيف 
وسيكون الرب مرشدهم". 

النص اللى فوق ده جزء من خطبة البابا اوريان الثانى فى كليرمونت سنة ۱۰۹۵م.. ورد فى كتاب تاريخ الحملة الى القدس بتاع فوشيه دی 
شارتر وكمان حققه الباحث الأمريى دانا کارلیتون مونرو فى کتابه 86۷۱6۷ "American Hiso rica‏ زى ما اتكلمنا عنه فى الحلقة اللى 


فاتت. 
علشان تتخيل الحدث وتدرك مدى التأثير المرعب لكلمات البابا يبقى لازم ترسم صورة كاملة للموقف.. 


نوفمبر فى عزر البرد.. الاف مؤلفة من كل اطياف البشر مجتمعين قصاد باب البلد تحت العرش الباباوى.. كرسى بطرس الرسول المقدس.. 
صوت البابا العالى ولغته الخطابية اللى خلت الحماس يجرى فى العروق وبحرك معاه الادرينالين علشان الاجساد المكشوفة بفعل الملابس 
القديمة البالية متحسش بالبرد.. صرخات التأييد والتهليل الجنونية وهی عماله تردد ۷۷۱۲۳ ۱0 065" علشان ينطبق عليها تعليق جوستاف 
لوبون فى كتابه حضارة العرب لما قال "انها نوبة حادة من الجنون".. بس جنون حركه البابا واشترك فيه الاف البشر. 


من بين السطور كده هتعرف ان البابا لوحده مكانش هو المسئول الكامل عن الجنون ده.. فى عوامل مساعدة وادوار ثانوية متقلش ابدا فى 
اهميتها عن دور البابا نفسه.. حاجات كده زى الفلفل والشطة والبقدونس اللى من غيرها الاكل ميتاكلش. 


عندك مثلا الفيلم اللى عمله اسقف لابوی.. كان اسمه اوديمار "او ادهمار" دی مونتی.. الراجل ده اول ما البابا خلص کلامی راح قايم من 
مكانه وركع تحت رجلين البابا وهو بيترجاه وبتوسل اليه انه يكون له شرف الانضمام الى الحملة.. الحركة دی سخنت کاردینال تانى اسمه 
جريجورى انه يركع هو كمان قصاد البابا وبردد بصوت عالى صلاة الاعتراف علشان بصورة تلقائية تردد الالاف الصلاة وراه وبتحول المكان 
كله الى صلاة جماعية بيطلب فيها الجميع شرف الاشتراك فى الحملة التى ارادها الرب حسب كلام البابا "وكيل الرب فى الارض".. الرجل اللى 
ادرك تماما قوة وتأثير کلماته وسابهم يخلصوا صلاة وبعدها قام واعلن اول المكافآت.. الغفران الكنسى لكل الحاضرين. 

شايف الحلويات؟؟ 


اول الكلام اهو غفران.. امال لما نروح نحارب هيحصل ايه؟؟ 


اوربان مسابش الامور تمشى لوحدها كده.. هو كان عايز يتأكد انه كل شيء ماشى فى السياق حسب التخطيط.. علشان كده امر بتعيين 
الاسقف اودیمار کمندوب باباوى فى الحملة الاولى.. يعنى كل الغفران اللى البابا بيمنحه فى روما وكليرمونت ده مش هيبقى حصرى ف اوروبا 
وبس.. لا يا حاج.. انتوا روحوا ومعاكوا وكيل وكيل الله فى الارض اهو.. كمان مكانش ينفع حملة فيها الامراء دی كلها تتساب كده من غير 
مندوب من الكنيسة يحكم قبضته على كل القوى دى. 


الاسقف ادهمار كان رجل سياسي دبلوماسى ثعبان زيه زي البابا.. الفكرة كلها كانت رغبة البابا ان اول مملكة صليبية تتأسس فى الشرق تبقى 
تبع الباباویه مش تبح اى ملك او امير من المشاركين.. كمان البابا نفسه مكانش على ثقة كاملة من اخلاص الامراء والنبلاء اللى حضروا 
للكنيسة.. ويدل على صحة وجهة نظره ان فى نفس يوم الخطبة بليل اعلن واحد من النبلاء اسمه جارنييه اوف تورنيل انه خطف الاسقف 
لامبراوف اراس وهو فى طريقة للمشاركة فى اجتماع كليرمونت ومش هیسیبه الا بفديه محترمة.. فدية اضطرت البابا اوريان انه يتدخل بنفسه 
لانهاء الموقف. 


شوف يا اخی الناس فى ايه وجارنييل اوف تورنيل فى ايه!! 


كل يغنى على ليلاه وكله بيدور على مصلحته.. الباباكان فاهم کده كويس.. علشان كده كلم كل واحد بلغته ووعده باللی نفسه فيه.. الامراء 
وعدهم بالحكم والاقطاعيات.. الفقراء وعدهم بالفلوس وحياة افضل.. المؤمنين وعدهم بالغفران.. وهكذا.. فى نفس الوقت اعلن انه 
هيسامح ویغف ركل اللى فات لأى حد هيشترك فى الحرب دى.. الزغروف ده كان موجه للأمراء العلمانيين اللى كانوا فى صراع مع الكنيسة على 


على ماله ومحتاله وهو غایب فى الحملة.. وفیلیب الأول ملك فرنسا "المغرم" اللى زق اخوه هيو العظیم کونت فرماندوا مکانه وامراء جنوه 
والبندقية اللى تبرعوا ب ۱۲ سفينة حربية كاملة مجهزة وكده يعنى. 
طيب.. بطرس الناسك بقى.. فين من المعجنة دى؟ 


مفيش رأى مؤكد ان بطرس الناسك كان من الحضور فى اجتماع كليرمونت.. الارجح انه كان بدأ حملاته التحريضية بالفعل قبل الاجتماع ده 
بعد عودته من رحلة الحج فى السنة اللى قبلها محمل بقصص مرعبة عن فظاعة الاتراك فى التعامل مع الحجاج.. بطرس كان بيلف فى كل 
انحاء فرنسا وهو عامل زى سلامة بتاع وا اسلاماه كده.. لازم كلكوا تسمعوا حكايتى.. رجل قصير القامة زرى الهيئة جدا.. فقير فقر رسولى.. 
زاهد فى كل شيء.. مش بياكل اللحمة ولا بيقرب لاى حاجه من متع الحياة.. عايش على السمك والنبيذ ومفيش معاه الا حماره. 


قبل الدعوات دی بطرس لم يكن ذو ای اهمية تذكر.. بالعكس تماما.. هتلاق دايما کتابات المؤرخين عنه مصحوبا بلقب كوكو "0ع00".. 
وده لقب استخدموه فى فرنسا فى العصور الوسطى للاشارة الى الرجل الخرونج اللى مراته قرطسته.. مفيش اخبار عن مراته اللى لزقوا فيها 
التهمة دی فعليا.. انما فى كتاب الكسياد بتاع آنا كومنينا مثلا "ودی تبقى بنت الامبراطور البيزنطى اليكسيس الاول كومنين صاحب رسالة 
الاستغاثة لاوربان الثانى" هتلاقيها دايما مستخدمه اللقب ده رغم انها فعليا مقابلتش بطرس ولا مرة.. وهتلاق برضه اللقب ده نفسه فى 
كتابات المؤرخ جيبرت اوف نوجنت.. وده كان يعرفه شخصيا وهو اللى نقل عنه باق المؤرخين صفات بطرس الناسك.. زى الشبه العجيب 
بينه وبين حماره مثلا ومدى تأثيره على الناس الى الدرجة اللى خلتهم يتبركوا بشعر ذيل حماره.. جیبرت اوف نوجنت كمان كان مبهور بشخصية 
بطرس الناسك الى الدرجة اللى خلته يقول عنه "ما من شيء يقوله او يفعله الا ویبدو شيئا الهيا".. ورغم كده برضه كان مسميه "0060" 


تعرف بطرس الناسك قدر يلم حواليه كام واحد؟ 


۵ الف يا معلم من الفقراء والبسطاء والمعدمين.. خد بالك ان الرقم ده يعتبر رقم مهول جدا فى زمن لا فيه تلفزيون ولا انترنت ولا ای 
وسيلة للتواصل الا الخطابة. 


طيب.. غير بطرس الناسك.. هل كان فى حد تانى بيلف اوروبا برضه يسخن الناس وللا بطرس هو اللى شال الليلة كلها؟ 


كان فى طبعا.. دى كانت ميغه.. عندك مثلا والتر المفلس اللى نذا تشتف فى ارض المجر "هنجاريا قدیما".. وده قدر يلم حواليه ۲۰ الف 
واحد.. ده غير تلامذة تانيين اطلقهم بطرس فى ايطاليا والمانيا زى ربنالد اوف بريز ووالتر اوف بريتول وغيرهم.. كل الجماعة اللى انتشروا فى 
اوروبا يشجعوا الناس للانضمام للحرب دی كان معاهم سلاح قوى جدا غير سلاح الدين.. سلاح اسمه الخرافات.. او اللى ممكن نسميه 
الكرامات الصليبية.. 


وفى الحديث عن الكرامات الصليبية لازم نتعرض لكتاب اسمه "اضطهاد وتحرير وبعث كنيسة القدس المقدسة".. ده كتاب عمله راهب 
ومؤرخ المانى اسمه ايكيهارد اوف اوور.. ده كان رئيس الدير فى كولونيا فى اوائل القرن ال ۰۱۲. بيقول فيه ان فى سنة ۰٩۱‏ ۱م.. اللى هی اول 
سنة فى الحملة.. حصلت احداث كتير غريبة واشارات سماوية ربانية تدعم رغبة الرب فى تطهير الارض المقدسة. 


بيحى الراهب ایکیهارد فى كتابه انه شاف سحب دموية حمراء كتير بتتحرك من الغرب للشرق بسرعة كبيرة وبيحصل بينها وبين سحب 
الشرق البيضاء تصادم ينتج عنه برق ورعد واضواء خاطفة من السماء سرعان ما اختفت علشان تستمر السحب الحمراء فى طريقها للشرق. 


يا بركه يا بركه.. دى مش اشارة.. دى علامة يا مارد.. 
ايه كمان؟؟ 


راهب تانى من المانيا برضه قالك انه شاف النجوم فى السماء تتشكل على هيئة فارسين متصارعين على باب مدينة كسب فيهم اللى كان 
فوشيه دی شارتر مثلا بيقول ان فى رحلته الى بيت المقدس الجزر والبحر کانوا بيتحركوا بيهم فى الطريق الى مدينة الرب حت ان جنود الحملة 
كانوا بيرددوا نبوءة داوود الموجودة فى المزامير.. 

ان الأمم الذين صنعتهم يأتون وسجدون امامك يارب ودمجدون اسمك" مز ٩:۸۱‏ 


"لندخل الى مساکنه.. لنسجد عند موطيء قدمیه" مز ۷:۱۳۱ 


الایات دی موجودة فعلا فى مزامیر داوود.. احنا کمسلمین لا نتعامل معاها بأى شکل من اشکال السخرية او التأوبل.. فى رأبي المتواضع ان 
اللی اهان قدسیتها هو اللی استخدمها فى غير محلها.. اللى اوهم الناس ان البحر بيتحرك بيهم علشان یحقق نبوءة داوود هو اللی ملزم بلاق 
مبرر للهزائم اللی حصلت بعد کده لنفس جيش الرب اللی البح ركان بیجری بیه. 

بطرس الناسك كان فى حتة لوحده.. الراجل ده تجاوز کل مراحل الاحلام والاشارات.. تجلی العدرا او ظهور الملايكة ده للعیال التوتو.. انا 
الرب ذات نفسه جالی فى المنام وامرنی اروح الى البطريرك فى الشرق ابلغة رسالة الرب ان کل بلاویهم فى الشرق دی سبیها حکم الکفار.. وانه 
- بطرس الناسك يعن - مكلف بایقاظ قلوب المومنین فى الغرب من اجل تطهیر المدينة المقدسة. 

فى راهب کمان كان عالی اوی.. اسمه روبرت دابریسل.. الراجل ده جاب من بعد الاخر.. قالك انه استلم رسالة مکتوبة سقطت من السماء 
يعلن فیها الرب عن عزمه على حماية فرسان الرب المقاتلین من اجل الرب.. ممکن تقول ان ده راجل بیهزی وبیخرف.. بس الغریب هنا ان 
الراهب ایکیهارد نفسه اكد انه مسك فى ايده نسخة من الرسالة السماودة دی وان اصل الرسالة موجود فى كنيسة القبر المقدس فى القدس. 
وخد عندك کمان.. ای ظاهره مش معتاده كانت بتتفسر علطول انها اشارة من الرب علشان الحرب المقدسة.. زلزال مثلا.. برکان.. ست 
ولدت فى السابع.. عیال بتنزل من بطون امهاتها مطبوع على جباهها صلیب احمر.. ای کلام طبعا.. لکن کل الاحداث دی كانت الادوات 
الاساسية فى ايدين مشعلی الحرب للسيطرة على عقول البسطاء.. البسطاء اللى قال عنهم السید المسیح "انتم ملح الأرض". 


یا دين النی.. ده ايه ده!! 


هذا غیض من فیض.. لولا ضیق المساحة كنت رصيت کرامات لحد بعد بکره.. کرامات كلها اختفت - يا سبحان الله - بعد ظهور الکامیرات 
وبداية عصر النهضة. 


الحمااف له( = يطرين الفاسلة 


حكينا عن خطبة اوربان الثاى فى مجمع كليرمونت سنة ۱۰۹۵م.. وحكينا عن الكرامات الصليبية اللى استخدمها دعاة الحرب زى بطرس 
الناسك وايكيهارد اوف اوور علشان يقنعوا الناس بقدسية الحرب.. بس لسه معرفناش ايه الى حصل بعد ما خلص اجتماع كليمونت يوم 


الحق يقال.. اوربان الثانى بالرغم من كونة عجوز ستينى فى الوقت ده الا انه كان شعلة نشاط حقيقية.. خرج من كليرمونت على ليموج ومنها 
الى أنجيه ثم لومان ثم طوروش ثم بواتييه ثم بوردو وختم بتولوز.. کل مدينة من دول عمل فيها اجتماع زى اجتماع كليرمونت بالظبط.. كرر 
نفس الكلام واعاد نفس الخطبة.. اثار نفس الحماس فى القلوب وأشعل نفس الرغبة فى الحرب فى نفوس الناس.. لف اوريان جنوب فرنسا 
كله فى اقل من شهر يدعو للحرب وبوعد الفقراء والامراء والفرسان كل بما یتمی. 


هو ليه عمل اللفه دى؟؟ ما کان اجتماع كليرمونت كفاية.. اكيد الرهبان اللى حضروه كانوا هينتشروا منه على كل انحاء اوروبا يقوموا بالمهمة 
خير قيام.. عليه بأيه من ده كله يعنى؟ 


اقولك.. 


اجتماع كليرمونت كان مقصود منه الفقراء والعوام بالدرجة الأولى.. علشان كده كان فى اخبار تجمع الناس زى الحكم على فيليب الأول بالزنا 
مثلا.. الهدف فى كليمونت كان نشر الخبر.. جمهور العوام هيخرج يتكلم ويتعرف ان فى ترتيب لحرب مقدسة فى الشرق.. 


جميل.. بس كده مفيش ضمان ان حد من التقايل هيشارك.. والتقايل هنا المقصود بيهم الامراء والفرسان المجهزين بالسلاح والخبرة فى 
الحرب واللى معاهم فلوس يجهزوا فرق وجيوش للحرب.. مين فيهم هيسيب هيلمانه ويرى ودنه لكلام العامة خصوصا ان اغلبهم - الأمراء 
يعنى - كان علمانی معارض لسلطة البابا حتى وان لم يصرح بكده علانية.. علشان كده اوریان قرر انه يزور بنفسه المدن دى.. يمنح الغفران 
للتائبين وبوعد المحرومين.. يطمع الامراء ويطمنهم على فلوسهم انها هتزيد بالحرب مش هتقل.. ظهور اوربان الثانى للناس فى كل مدينة كان 
له مفعول السحر علی الامراء.. بدا ینضم للبابافی دعوته امراء کبار زی ریموند الرايع "دوق تولوز" وده اتعرف عندنا پاسم ریموند صنجیل.. 
ده لوحده كان مصيبة لأنه كان اقوی امراء فرنسا وقتها وعنده خبرة حربية فى مواجهة المسلمین بعد ما حارب فى جيش الفونسو السادس 
ملك قشتالة وقت حصار طليطلة وکان له دور كبير فى اسقاط المدينة المهمة بعد حصار استمر ٩‏ شهور.. ده غير انه حج لبیت المقدس 
قبل کده زی ما حى المورخ میخائیل السريانى.. یعنی كان شاهد عیان على صحة کلام البابا فى وصفه لثروات الشرق.. انضمام ریموند صنجیل 
للبابا كان اشارة آمان لامراء كتير لهم وزنهم علشان ییجوا وراه زى هيو العظیم "کونت فیرماندوا" وشقیق فیلیب الأول ملك فرنسا.. وليم 
الأول اسقف اورنج من انجلترا.. روبرت الثانی "کونت فلاندرز اللی هی بلجیکا حالیا"..روبرت کورتز "دوق نورماندی وابن ويليام الفاتح 
مؤسس انجلترا بشکلها الحالی".. اللورد جودفری "دوق اللورین واول ملوك مملكة بيت المقدس اللاتينية بعد کده".. بلدوین الاول "شقیق 
جودفری ومؤسس امارة الرها وثانی ملوك بيت المقدس بعد اخوه".. الاسماء دی على سبیل المثال لا الحصر.. باق اساي المشارکین ذکرها 
وليم الصوری فى کتابه "الحروب الصلیبیة".. بص علیهم علشان تعرف حجم المشاركة كان عامل ازای وعلشان تعرف ليه الحملة الاولی 
بالذات هی اللی حققت اهدافها بنسبة ۰7۱۰۰ 


مع ما اوران ا اللقة اع ق وب قر نينا كان ار عل بب اعا ول اتسیو اش تماش اف اماب اة 
هتكون لاسقف لوبوى "اوديمار دى مونتلين" والقيادة العسكرية هتکون لردموند صانجیل.. وق نفس الوقت كان ضامن ولاء ریموند 
وخضوعة لسلطان اوديمار علشان يتفادى اى قلق من اى نوع لما يحصل المراد. 


كده مش فاضل الا موعد التحرك ومكان التجمع.. مسابش اوربان فرنسا الا لما حط خطة وموعد التحرك للجيوش.. كان هیبقی خطر اوى 
انه يسيب التجمعات دی كلها من غير خطة واضحة.. اقل ما فيها كانوا انقلبوا على بعض وقامت حرب غير منتهية فى اوروبا وهذا اخر ما 
يتمناه اوريان وقتها.. علشان كده قبل نهاية ديسمبر ۱۰۹۵م وقبل ما يرجع على ايطاليا تانی علشان يكمل شحن فی البشر.. كان محدد يوم 
۵ اغسطس 91١٠م‏ لبدء التحرك.. لما ييجى اغسطس هيكون موسم جمع الحبوب خلص.. يعنى هيكون فى فلوس واكل ومؤن تكفى 
الجيوش فى رحلة السفر.. كمان هیبقی عنده وقت علشان يجمع اللى يقدر عليه من جنوه والبندقية اللى اعلنوا استعدادهم للمشاركة فى 
الحرب وبدأوا فعليا فى تجهيز الاسطول.. وكمان يدى وقت للناس اللى جايه من بعيد زى اسکتلندا والدنمارك والمانيا وينضموا لجيوش الرب 
لتحرير المدينة المقدسة. 


مکانش سهل اروبان على فکرة.. 
خلاص كده يا رجالة؟؟ 


هنتحرك يوم ۱۵ اغسطس ونتجمع كلنا فى القسطنطينية عند اليكسيس كومنين.. انا مظبط معاه کل حاجه.. انتو بس وقولوله احنا جايين 
من طرف اوربان بتاع المطرية وهو هيقوم بالواجب.. وكلمة السر.. يهمنا سلامة الكلب لأنه من سلالة نادرة. 


د عد دب با چا علد علد داد با با عل علد عاد FF FF‏ علد ok e‏ بل بل بل اد sk‏ 
هنحط نقطة توقف هنا.. 


عاوزك تشوف الفرق بين الثعبان السياسى اوريان الثانى اللى كان عارف هو داخل على ايه وحاسب حساب كل حاجه ازاى وبين الراجل 
الهليهلى الدرودش بطرس الناسك اللى كان معتمد اعتماد كلى على ان الملائكة هتحارب معاه وتنصره على الكفار.. الاتنين مفعمين بالايمان.. 
الاتنين مشحونين بنفس كمية الكراهية وعندهم نفس الحلم ونفس الهدف.. الاتنين قدروا يجمعوا اعداد خرافية.. ولكن واحد انتصر وواحد 
اتوكس.. علشان تتأكد القاعدة الذهبية بأنه ليس بالايمان وحده ينتصر الانسان. 


د عد دب بل عا علا علد 5F‏ ميد بل با عل علد FF‏ بل بل باب ok e‏ بل بل با اد sk‏ 


طيب جميل.. دی جيوش اوریان.. بطرس الناسك فين بقی ؟ 


مفيش خبر أكيد ان بطرس الناسك حضر اجتماع كليرمونت بالرغم من انه كان ماشى فى نفس سكة شحن الناس للحرب.. فى مارس 97١٠م‏ 
بعد ما خلص کو تاروع شمال فرنسا ومن غير ترتیب مح ای حد اجر لك بطرس علی المانیا فی طريقة للقسطنطينية.. کان قدر وقتها یجمع 
حوالى ۱۵ الف بن ادم.. لما تقراً وصف المورخین لجیش بطرس - ان جاز تسمیته جیش اصلا - هتلاقیهم قایلین انهم کانوا جماعات غير 
منظمة من الفلاحین والفقراء والعامة تسیر على الاقدام تسبقهم وزه وعنزه لهما قداسة.. مسلحین بفروع الاشجار والعصیان الخشبية 
والسکاکین وادوات الزراعة.. لا فرسان ولا خیول ولا سلاح ذو قیمه.. ملابسهم رثه وهیئتهم مرزية وفیهم الکثیر من النساء والاطفال الرضع.. 
اللی هو یعنی حاجه تحسسك ان الناس دی هریانه من حاجه مش رايحة تحارب.. وده حقيقي فعلا لأن وقتها كان انتشر مرض فى محصول 
القمح اسمه الشقران.. ده مرض بیخلی حباية القمح مصدية ولا تصلح للاکل.. ساعتها اضطر الفلاحین انهم یبیعوا ای شيء فى بیوتهم قابل 
للبیع وبتحرکوا مع بطرس هربا من المجاعة اللی هتحصل اكيد بعد هلاك المحصول. 


بل مظان امسر تین مدیته بیش E‏ شمان E EES‏ شقن الا واو وال ن الل کات ا خا 
اضطر بطرس انه يقف شوية فى کولونیا علشان يشحن مزید من الناس ویعید ترتیب جيشه المهتریء اصلا لعل وعسی یلاق حد یمده 
بالمطلوب من المؤن.. الطریق لسه طویل وفلس.. مفیش اسوأ من کده ترتیب يعنى. 


من جماعة بطرس كان فى فارس متحمس زياده اسمه والتر المفلس.. ده كان منظر على الفاضی.. نبیل اه.. بس نبیل محیلتوش حاجه.. لو 
تفتکر اننا اتكلمنا عن الاوضاع الاجتماعية والمواریث فى العصور الوسطی وقلنا ان الابن الاكبر بس هو اللى بيورث بینما باق الاخوه بیتحولوا 
لی قطاع طرق علشان يعرفوا يعيشوا.. اهو والتر ده كان واحد منهم.. ابن عز اه.. بس الزمن جار عليه وبقى شحات. 


والتر شرخ عن جماعة بطرس لما لقى تحت ايده ٠٠٠١‏ بنى ادم منهم اقل من ٠٠١‏ فارس معاهم خيل وسلاح.. والتر اخد طريقة الى مملكة 
المجر.. وهناك قابله ملك المجر " کولومان کزای" مقابلة حسنة وسمحله یعدی بقواته من ارضه ویعمل سوق ف البلد یبیع ویشتری فبه 
مع الناس لو حابب.. هو کان کائولیی زیهم وعنده خبر بخروج حملة بطرس الناسك ومتعاطف معاهم.. عدی جيش والتر المجر وبدأ یدخل 
راضی البلقان اليزنطية الارئوذکسیة.. علی مشارف يلد اسمها سملین "حالیا اسمها زیمون ومکانها فرب بلجراد ف صرییا" كانت المؤن علی 
وشك النفاذ.. بعت والتر الى الحاکم العسکری فى بلجراد يطلب منه فلوس ومؤن.. بس وقتها مکانش موسم الحصاد لسه جه والبلد مفیهاش 
فلوس ولا عندها احتیاطی یکفیها هی نفسها علشان تساعد منه جیش.. کمان منظر العساکر فى الحملة وطريقة تعاملهم العنيفة مع الناس 
ونهبهم المستمر للاسواق فى طريقهم اثاروا الشك فى قلب الراجل.. ده غير ان البلقان الارئوذکس اساسا مش واثقين فى الكائوليك.. فاضطر 
الحاکم العسکری انه یرفض طلب والتر موقتا لحد ما یبمت بسأل الامبراطور الى هو تبعه..اللی هو الیکسیس کومنین بتاع بیزنطه.. والتر 
ملقاش قصاده الا انه یعسکر برجالته قصاد البلد فى مشهد يبدو کتهدید اکتر منه انتظار. 


طيب ماهو العساکر المعسکرة دی محتاجه تاکل برضه.. هیعملوا ايه يعنى وبعیشوا ازای؟؟ 


المتوقع.. هجموا على القری وبدآوا يسرقوا ونهبوا قطعان المواشی وفى السكة کده کانوا بیغتصیوا النسوان.. ما زلت حتى هذه اللحظة مش 
لاق ای مبرر لاغتصاب النسوان فى الحرب.. انتو فى ايه وللا فى ايه يا ناس بس.. وحصل کمان ان بعض عساکر والتر دخلوا سوق سملین 
وحبوا یشتروا ملابس فحصل خلاف بینهم وبين البیاع على سعر جزمة.. الخلاف قلب معجنة انتهت ان اهل البلد هجموا على رجالة والتر 
واشبعوهم ضرب واخدوا منهم کل الفلوس اللی كانت معاهم ومسکزا اتخن 1 ۱ فارس فیهم قلعوهم ملط وراحوا معلقین هدومهم اللی علیها 
وسم الصلیب على اسوار المدينة.. بعدها رکبوهم الحمیر وهما ملط وبعتوهم على معسکرهم تانی.. ومع ذلك والتر رفض يهاجم البلد علشان 
ياخد حق رجالته اللى خرجوا من البلد متعلم علیهم.. الوقت والافلاس کانوا سیف على رقبته.. کمان جيش حاکم بلجراد كان هیفنیه فى 
دقایق.. اضطر والتر انه یکمل طریقه اراضی البلغار لعله يقدر یوصل لأى مدينة تساعده.. بس المشكلة ان اللى حصل فى سملین كان وصلت 
اخباره وانتشر.. فبقی کل مدينة یعدوا علیها یقفلوا الباب فى وشهم.. الامر اللی اضطرهم ف النهاية الى التحول من فرقة فرسان الرب اللی 
رايحة تحرر مدينة الرب الى فرقة من اللصوص وقطاع الطرق ماشیه تسرق وتقتل فى الخلق وبس. 

ادرك والتر ان اللی معاه ماهم الا شوبة صیع.. فخلع منهم وسابهم تحت رحمة البلغار اللی حاصروهم فى الکنائس اللی استخبوا فیها وحرقوهم 
فيها احیاء.. واللى نجا منهم من المحرقة مات من الجوع فى طریق عودته الى بلاده الاصلية لما لقى ان فیلم الحرب المقدسة ده شکله کده 
فستك.. فضل مکمل والتر فى سکته لحد ما اخيرا وصل بلد اسمها اترالسة "اللی هی صوفیا عاصمة بلغاربا حالیا" وهناك قلع وش الفارس 
المجرم ده وهو بیشرح للدوق انه قائد جيش الله المقدس اللی رایح اساسا يحرر قبر ابن الرب من ایادی البرابره ومش جای يعمل ای قلق 
ولا ای مشاکل ومحتاج بس تسیبنی اعدی فى امان الهی تنستر وابوك وامك يحجوا پارب. 

الدخلة دی صعبت على الدوق.. فقرر انه هیعوضه عن خسايرة ویسمحله يشترك فى السوق بتاع البلد ویشتری من الناس کمان باسعار 
مخفضة وساعدهم بفلوس ومون تکفیهم لحد القسطنطينية وبعت معاهم ناس تعرفهم الطریق اللى كان واعر اوی ومحدش بیعدی منه 
سلیم. 

وعلی اعتاب القسطنطينية وقف والتر المفلس فى انتظار ان الامبراطور الیکسیس کومنین یعطف عليه ویفتحله الباب وبستقبله هو ورجالته 
استقبال يليق بالفرسان اللى هو طلب نجدتهم.. کمان الناس عایزه تدخل الحمام وتاخد دش من تراب الطریق وکده.. ده غير ان الجوع كان 
فرتك مصارینهم وخلاص اتخنهم بيقع من طوله. 

تفتکر الامبراطور رد عليه وقاله ايه؟؟ 

زى ما جه فى بالك بالظبط.. الیکسیس اتصدم ف المناظر اللی شافها.. هو كان متوقع جیش مرتزقة..عساکر نظامية.. عیال شديدة.. ای 
حاجه تنفع یحارب بیها السلاجقة الشداد اللی عمالین یاخدوا المدن بتاعته واحده ورا التانية.. المناظر الجعانة اللی هو شایفها دى مش 
هتاخد فى ايدين قلج ارسلان مسافة كوباية شای.. کمان شکلهم کده لا عمرهم شافوا لحمة ولا یعرفوا يعن ايه مدينة متحضرة زى 
القسطنطينية.. ده غير انه اصلا میعرفش مين والتر ده.. هو كان فى انتظار قادة کبار زی جودفری او ربموند صانجیل او رهبان زی بطرس 
على الاقل.. والتر مين ياعم انت.. خليك واقف مکانك بره البلد لحد ما ييجى اللی باعتك.. ساعتها نشوف هنعمل معاکوا ايه.. 

طيب والاکل يا جناب الامبرور؟ 


هبقى ابعتلهوا سندوتشات انت والصيع اللی معاك.. بس احب افكركوا تانى.. اللى هيقرب.. هيموت. 


اخيييه.. هى بقت كده!! 


طيب.. بكره ييجى بطرس وهنوريكوا.. 


الحملات الصليبية (۱۱) - الصلیبیون ويهود آورویا 


هو والتر المفلس لسه واقف علی ابواب القسطنطینية ؟؟ 
اه با معلم.. تخيل!! 


واقف زى الالف.. مش قادر یفتح بقه ولا یقول تلت التلاته كام.. منظر العساکر البیزنطیین من فوق الاسوار بالنسبة للرعاع دول مرعب.. 
كام واحد حبوا یعملوا نمرة ینکشوا بیها عساکر الحراسة.. على اساس انهم زى العسکر الهفاً بتوع بلغاربا والمجر وممکن يعنى یعملوا معاهم 
شقاوة ویسرقوا كام قربة وللا ینهبوا كام غیط.. بس صوت السهم وهو نازل من فوق یخترق قلب العبیط من دول ایقظ صوت العقل فى 
رژوس الباق واتلموا كلهم وقعدوا ساکتین وراضیین باحسان الکیسیس كومنين علیهم لحد ما پیجی الراجل اللى سایق خراف الرب بعصا 
الطاعة من كولونيا. 


فى کولونیا قدر بطرس الناسك يدعم جيشه بمجموعة من الرهبان الالمان زى فولکمار وکوتشالك وولیم النجار وأميتشى اوف فولنهایم.. 
بیقول وليم الصوری فى کتابه "الحروب الصليبية" ان بطرس فى كولونيا كان معاه 4۰ الف.. لما نفذت منهم المؤن اضطروا إلى طلب المعونة 
من آهالي مدينة ترير القريبة من کولونیا واللی كان فیها جالية بهودية كبيرة.. قابل بطرس الیهود وشرحلهم الهدف من حملته وانه عاوز من 
مش اکتر.. ان هيئة الرئة وسيطرته المرعبة على الجيش خوفوا يهود البلد زى ما حك المؤرخ سلیمان بن شمشون.. فاضطروا انهم ينفذوله 
كل طلباته خوفا لا قناعة.. 


عمرك سمعت عن يهودى بيدى فلوس من غير فوايد ولا ریا؟؟ 
وبالرغم من تعاون اليهود.. الا انه لم ينجوا من غدر جيش بطرس الناسك.. 


الرعاع اول ما شافوا ناس معاها فلوس جالهم حالة سعار.. هجموا عليهم يوم السبت وهما بيصلوا بمعاونة اهل البلد المسيحيين.. قتلوا ١١‏ 
واحد وخدوا المئات أسرى اجبروهم بعد كده على التنصر بحد السيف واللى يرفض کانوا يطيروا رقبته.. ده طبعا بعد ما حققوا الهدف 
الاساسى وهو السطو على كل ممتلكات اليهود "الكتير اوى" فى البلد. 


هما رعاع بطرس عملوا کده ليه!!! 
طيب رعاع بطرس ومفهوم.. اهل ترير المسيحيين.. جيران اليهود.. یعملوا كده فى جيرانهم ليه!! 


اليهود فى الفترة دى كانوا منتشرين بطول خطوط التجارة فى طول وعرض اوروبا.. هما شاطرين فى اى تعامل شمال يخص الفلوس.. علشان 
كده كبار المرابین واصاغرهم فى اوروبا كانوا يهود.. بسبب الربا وارتفاع نسب الفوائد ضاق الحال بناس كتير جدا.. كمان اليهود مكانوش 
موافقين من الاساس على فكرة الحرب المقدسة دى.. انتشرت الرسائل بين يهود اوروبا ويهود الشرق بتحذر من الحرب وبتطلب منهم 
تجنب الاشترالك ف الهطل الکائولیک ده والاکتفاء باقراض النیلاء بغواید عالیه.. بقول اخر.. استغلوا حاجة الناس للفلوس ولعبوا معاهم لعبة 
قذرة هرا كمتها غا وی نع شا ضدهم ثيرة كراهية عالية ى كل انس داریا هقی ارجم الى قاح قصفة اعمارهه لها سنح لد 
للمديونين. 


خد بالك ان الصليبيين كانوا شايفين اليهود كفار واعداء الله مش بياعين سبح.. هو مين اللى سلم المسيح اساسا تسليم اهالى للرومان؟؟ 
طول عمر اوروبا تبص لليهودى انه مرابى استغلالى بيكسب من خراب البيوت.. وده جيش طالع يحارب اعداء الرب.. ودول قتلة ابن الرب.. 
يبقى بأى منطق يسيبوهم بقی ؟؟ 


لم يكتفى الصليبيين باللى عملوه فى ترير.. مجرد ما سمعوا ان فى يهود فى مدينة فورمس راحوا متحركين ناحيتها.. لما وصلوا هناك لقوا اشاعة 
بتقول ان يهود البلد حطوا واحد مسيجى فى مية مغلية لحد ما مات وبعدين قطعوا جثته ووزعوها على ابار المدينة علشان يسمموا مية 
الشرب.. وصل الكلام ده للقس اميتشى اوف فولنهايم.. راح واخد رجالته وانفصل عن جيش بطرس وهاتك يا قتل ودبح وتقطيع فى اليهود.. 
اهل البلد لما لقوا الدنيا حطت على اليهود كده راحوا داخلين مع الحاج امیتثی وبقوا يقتلوا اللى يطولوه ویسرقوا ای حاجه يشوفوها عندهم 
واهى فرصه يخلصوا من اصحاب ديونهم.. ۸ ايام كاملة ماكينة الذبح شغاله فى اليهود اللى حاولوا يستخبوا فى قلعة امير البلد.. ولكن ولا 
الهوا.. بعد ما خلص امیتشی على اليهود اللى فى الشارع طلع هو واهل البلد على قلعة الامير "ادالبرت"" وذبحوا كل اليهود اللى فيها.. واسروا 
الى مقدروش يدبحوه علشان ينصروه بعد كده بالقوة.. اللى كان يرفض التنصير كان بيندبح.. واللی كان بيقبل بس عنده فلوس كتير كان 


بيندبح برضه.. بعض اليهود حاولوا يقاموا حملات التنصير.. دول حاليا اجسادهم ترقد تحت التراب بدون رؤوس كشاهد على وحشية 
الصليبيين فى التعامل مع ای حد مش کائولیی أو مش اوروبى. 


طيب.. ترير وفورمس وخلصنا على كده وللا فى حاجه تانيه؟؟ 


لا يسطى.. عيب عليك.. اميتشى بتاع فولنهايم ورجالته سرحوا فى شمال المانيا.. كل بلد يسمعوا ان فيها يهود يروحوا داخلينها عاملين نفس 
الفيلم ده ويخرجوا شايلين ومحملين.. ۸۰۰۰ يهودى طارت رقابيهم فى المسافة بين مارس ومايو سنة ٠١591‏ م.. اعتبر المؤرخين ان دی اول 
مجزرة منظمة ضد اليهود فى اوروبا زى ما ورد مثلا فى كتاب "مفاهيم العصور الوسطی في الماضي: الطقوس والذاكرة والتاريخ" الصادر سنة 
۲۰۲ عن جامعة كمبردج فى انجلتر.. بعد القلق ده كله رجع اميتشى علشان يلحق بطرس الناس فى كولونيا.. بس كان بطرس اتحرك بالفعل 
ووصل الى المجر علشان اميتشى يلحقه هناك. 


فى المجر بعت بطرس رسالة الى الملك كولومان كزاى يستأذنه فى عبور ارضه.. جاله الرد ناشف ومليان تهديك.. بطرس مكانش يعرف ان 
والتر المفلس عدى من هنا قبله وخد اللى فيه النصيب.. علشان كده كولومان كان متحفز ضد الرعاع.. الفترة دی عموما كان عنوان مرور 
جيش الرب من مكان ما هو الدماء والاشلاء والخراب.. جيش بطرس وصل لحد سملين.. وهناك بدأ القلق..حاکم سملين وبطرس مش واثقين 
فى بعض وکل واحد كان عنده اسبابه.. 


بطرس لما قرب سمع اشاعات عن قتل ودبح وتقطيع حصل مع رجالة دراعه اليمين والتر المفلس.. ولما شارفوا على اسوار المدينة.. لقوا 
هدوم ١1‏ فارس صليى متعلقة على الاسوار بشكل مهين.. اذن الكلام مش اشاعات بقى. 


حاكم سملين شاف بعينه وحشية وغدر الرعاع دول مع عبور والتر المفلس.. طب دول كانوا ٠٠٠١‏ وعملوا القلق ده كله.. ما بالك بقی ان 
اللى قصاده حاليا 4۰ الف.. ومفيش ف الكاثوليكية حاجه بتقول لا تزر وازرة وزر اخرى.. اللى حصل ان حاكم البلد قفل منهم ومن شكلهم 


علشان كده كان سهل اوى ان الحاكم يحط شروط متشدده لضريبة العبور يفهمها رعاع بطرس انها جر شكل.. ادفعوا.. مش دافعين.. صلوا 
على النى.. مش هنصلى على حد.. قام واحد من حملة بطرس اسمه جیوفری بوریل مطلح سيفه وقالك وامسيحيتاه.. وهما ساعتين زمن 
والدنيا كانت والعة.. بطرس حاول يلم الدور.. لكن مفيش فايده. 


۵ ايام الدبح شغال فى سملين.. جيوفرى بوريل ورجالته اقتحموا المدينة زى الاعصار.. سرقوا کل حاجه وحرقوا کل حاجه وقتلوا کل حى 
واغتصبوا ای حاجه بتتحرك.. وانا هنا بسجل اعتراضى للمرة الألف على اغتصاب الستات اللى شغال عمال على بطال ده.. ميصحش كده 
يا جدعان.. دی منطقة اعراض.. بيحى ستيفن رونسيمان فى "تاريخ الحملات الصليبية من كليرمونت الى اورشليم" ان ضحايا مذبحة سملين 
الثانية دی كانوا +٠٠٠‏ راس يشمل الرقم ده الناس اللى رمت نفسها فى نهر صوة علشان تهرب.. قامت غرقت. 


وصلت الاخبار لملك المجر.. الراجل بدأ يلم جيشه من كل مكان علشان ثأر مدينته.. عرف الرعاع ان الملك جاى وهيقلب عاليها واطيها 
فراحوا مدورين الجرى بره البلد على بلجراد عدل.. وهما ماشيين خلعوا خشب البيوت علشان يعملوا منه مراكب يعدوا بيها النهر بدل ما 
يغرقوا زی اللى غرقوا.. حاول "نيستاس" دوق بلجراد انه يعطلهم شويه لحد ما يوصل جيش كولومان وبيربيهم الا انه مقدرش يلم عدد كافى 
لمواجهتهم.. راح هو کمان خد ديله فى سنانه وجرى على الجبال ووراه اهل البلد كلهم.. وصل الرعاع بلجراد ولقوها بتنش.. راحوا سارقين 
اللى قدروا يسرقوا وولعوا فى الباق وكملوا الطريق على مدينة نيش. 


الكلام ده كان فى يوليو.. قصادنا شهر ونص على ما تتحرك حملة الامراء بتاعة اوريان الثانی.. بينما والتر ورجالته عفنوا قصاد القسطنطينية 
بقالهم شهرين.. الاكل خلص من رعاع بطرس ومفيش قصاده الا انه يطلب العون من بلجراد.. مش عارف جاب منين وش انه يطلب منهم 
المدد بعد ما الصيع بتوعه حرقوا البلد ونهبوها اكتر من مره.. دوق بلجراد كان فاهم سياسة شودة.. قالك لو رفضت طلبهم يبقى هيستقتلوا 
فى حربى والخراب يعم.. لازم يبقى عندهم منفذ صغير ياكلوا منه بس نضمن انهم مش هيريوا منه عضلات.. علشان كده طلب "نيستاس" 
رهائن من بطرس كأثبات لحسن النية فى مقابل انه ياخد المؤن اللى تكفيه من البلد ویسمحوله بالخطب العلنية.. هو كان فاهم ملعبه فين 
ولعب على كده.. وبالفعل اخد کم مهول من المؤن تكفيه لحد نهاية الطريق.. وبفعل لغتة البليغة فى الخطابة وقوة تأثيره على الناس اقنع 
كتير من اهل بلجراد بالتبرع ليهم وف منهم اللی انضملهم كمان.. كده الامور كوبسه.. نكمل بقى رحلتنا للقسطنطينية فى امان.. مش کده؟؟. 
لا ازای.. دول صليبيين.. يعنوا لو مشيوا فى امان یتحرقوا.. بعد ما اهل بلجراد ادولهم الامان والمؤن وساعدوهم وظبطوهم.. قامت خناقة 


بين عساكر المان وواحد من اهل بلجراد.. بسبب الخناقة دی قام الالمان مولعين فى طواحين الهواء بتاعة البلد وباق الفيلم اللى انت عارفه 
بقى.. وصل الكلام ده لحاكم بلجراد اللى كان جاب اخره منهم.. راح لامم جيشه وهجم عليهم هجمة اخيرة بقصد الافناء.. ديك ام السياسة 


لحد کده.. الراجل هزمهم هزيمة مرعبة واخد منهم كل المون اللى جمعوها فى الایام اللی فاتت.. المصيبة بقی ان بطرس كان قدام خالص 
ومیعرفش ای حاجه عن الکلام ده.. لما جتله الإخباركانت الفاس وقعت فى الراس فعلا والامور مشتعلة.. الرعاع بتوعه عاوزین حق زمایلهم.. 
واهل بلجراد مش شایفینهم الا مجموعة من اللصوص والقتلة.. فشلت کل محاولات بطرس الناسك انه یحتوی الموقف وخرج رجالته عن 
طوعه فبقت عارکه فى خماره بين قوات بلجراد النظامية وشوية الرعاع اللى فرتکهم الجوع. 

انتهی الموقف بهزيمة نکراء لجیش بطرس.. کل هجمه یعلموها تقلب علیهم غم.. الراجل "نیستاس" ده واضح انه كان شایل منهم اوی.. 
حتى اللی كان بیستسلم منهم كان بيطير رقبته.. هو خلاص ادرك ان مفيش ای حل مع العیال دی الا انهم یموتوا.. وبالفعل.. كانت مذبحة 
عظيمة جدا طار فیها ثلاث ارباع جيش بطرس ما بين قتیل وغریق ومحروق.. بطرس نفسه هرب للادغال مع ۵۰۰ واحد قدروا یفلتوا 
بعمرهم.. راحت الفلوس وراحت الموّن واتفرتك الجیش تماما وهما اساسا لسه موصلوش القسطنطينية بسیب عدم قدرة بطرس الناسك 
على السيطرة على رجالته.. فضل بطرس مستخبی ف الغابات ۳ ایام لحد ما اتلم حوالیه کل الهربانین.. ولما عددهم وصل ۷۰۰۰ قرر یکمل 
المسيرة لاستعادة مدينة الرب من ایادی البرابرة المسلمین. 

واخد بالك هو خرج من کولونیا بکام واحد وف اقل من شهرین بقی معاه كام واحد؟ 

طیب.. اميتشى اوف فولنهايم اللى كان شغال دبح فى الیهود ده.. فينه يا عم.. تاه فى السكة وللا ايه؟ 

لا ابدا.. لما وصل اميتشى للمجر لقى اهل البلد مش طايقين يسمعوا ولا يشوفوا اى صليب ف الدنيا.. رجالته كانوا بهايم لدرجة استفزاز 
وسرقة الناس واثارة المشاكل بعد كل اللى حصل من والتر المفلس وجيوفرى بوريل ده کله.. الملك كولومان قالهم كفانا مشاكل لحد کده.. 
سلموا سلاحکوا ولكم العفو وتعيشوا معانا هنا عادى زیکو زى اهل البلد.. قامت الرجالة سلمت سلاحها.. قام الملك دابحهم كلهم.. ورينا 
جدع.. اللى نجى من المذبحة دی رجع على بلاده وهو لابس تاج العار وعلی رأسهم اميتشى اوف فولنهايم نفسه. 

كمل بطرس المسيرة لحد اترالسة "صوفيا عاصمة بلغاريا الحالية".. وهناك اخيرا قابل رسل الامبراطور اللى رزعوه كلمتين فى جنابه على 
البلاوى اللى عملها فى الطريق واتفقوا معاه انه ميقعدش فى اى مدينة فى الطريق للقسطنطينية اکتر من ۳ ايام فى المقابل هيدلوه على الطريق 
وسمحوله بالتجارة مع الناس وکده. 

وف يوم ۱ اغسطس سنة 97١٠م..‏ وصل بطرس الناسك اخيرا الى القسطنطينية واتجمع مع جيش والتر المفلس.. 

وقابل هناك الامبراطور.. 

اوكما قالوا.. الامبرور.. 

فى عز النور.. 


عاوزك تتخیل معایا کده ان موسم الدوری بدأ وطلع مرتضی منصور لا اعاد الله ايامه الكئيبة یوعد الناس بکل ثقة ان الدوری السنة دی 
هیبات فى ميت عقبة.. ومش کده وبس.. لا.. ده الزمالك کمان هیحسم الدوری من الاسبوع الثلائین وبفارق ۱۰ نقاط عن الغریم التقلیدی 
اللى علطول بیکسب بالحکام والاجوان الاوفساید.. قوم بعد بداية الدوری ب > اسابیع تتفاجیء ان الزمالك لعب ۵ ماتشات.. ٤‏ خسارة 
وواحد تعادل.. 


- حضرتك متأكد يا استاذ زکربا ان مدرسة عاشور تقدر تشترك فى المسابقة؟ 
- هنشترك.. وهنفوز 


اهو ده بالظبط وحرفیا موقف حملة الفقراء الصليبية بتاعة بطرس الناسك.. الحملة اللی بدأت من کلیرمونت ب ۲۰ الف بنى ادم وصلوا الى 
۰ الف فى کولونیا محملین باحلام الثراء الفاحش والمجد التلید فى تحرير بيت المقدس.. قبل ما يدخلوا فى کم مهول من المعارك الفرعية 
فى المجر وبلغاریا وصربیا علشان ینتهی بيهم الموقف مشردین فى غابات البلقان وعددهم بالکاد یقترب من ۷۰۰۰ بعد ما عملوا مجازر لا 
حصر لها فى حق الیهود وسکان المدن اللى عدوا علیها فى طريقهم الى نقطة التجمع - القسطنطينية - اللی منها هینطلقوا الى بيت المقدس. 


لسه بنقول یا هادی.. وقابلهم کل هذا الفشل وکل هذه العثرات قبل حتی ما یوصلوا للمستوی اللی هیقابلوا فیه لیفل الوحش السلجوق.. 
بلد "مستورة مش غنية حت" كان بیسببلهم صرع.. الامر اللى يوريك مستوی الفقر اللى کانوا عايشين فيه فى بلادهم الاصلية. 


المهم انه اخيرا وف اول اغسطس ۱۰۹۱م.. قدر بطرس الناسك انه یجتمع بقوات والتر المفلس قصاد باب القسطنطینیة.. 


الامبراطور مسمحش لافراد الحملة انهم یدخلوا البلد.. هو بعت استدعاء لبطرس وکام واحد کده من الکبار فى حملته وبس.. الراجل كان 
بیتعامل مع الحملة دی زى ما یکونوا فیروسات وللا جرائیم.. كأن امك لسه منضفه البیت ومصره انك تقلع جزمتك على الباب.. بطرس 
ومساعدینه دخلوا البلد فى حراسة ومتراقبین كأنهم مجرمین مش قادة جیش الرب.. وقف بطرس فى حضرة الامبراطور وبداً یستخدم لغته 
لبليغة ومهاراته الخطابية فى شرح الهدف من حملتهم وکم المصاعب اللى قابلوها فى الطریق وتحملوها من أجل الهدف الأسمى..واسهب 
طبعا فى وصف انتهاك الحجاج والهری ده کله.. الحتة دی كانت ملعب بطرس.. هو شاطر فى الكلام وبس.. فلك ان تتوقع انه قدر یحصد 
عجاب رجال القصر الامبرطوری فى اقل من ساعة.. خصوصا لما قال للامبراطور بعد ما لمح فى عينية نظرة الاحباط انه مش جای لوحده.. 
هو بس سبق علشان متحمس.. انما فى کعبه علطول جای کبار امراء اوروبا واقواهم. 


نت متخیل مدی الاحباط اللی اصاب الامبراطور؟؟ 


اجل بعت یستنجد بالبايا.. | سلطة روحية د اورویا.. اورویا بتاعة ١‏ فرساز وا وب وا کات.. او اا بدت ب الاسترداد 
فى اورود ۲ روب پدات جروت الاإسارد 
وعملت شغل عالی فى الأندلس.. یقوم بد ما یبعتوله جیش ینقذه.. یبعتوله الجعانین دول؟ 


لراجل كان متوقع خيش مرتزقه مثلا.. فرق فرسان نظامیین.. امراء کبار.. ای حاجه الا المنظر الى هو شایفه ده.. بقی جایین تحاریوا لاتراك 


ده الاتراك مش بس هینسفوکوا.. دول هیعملوا من فخادکوا شورية عدس.. 


الیکسیس کومنین كان مقتنع تمام الاقتناع ان الحملة دی مش نافعة ومصير کل العیال دی الى الموت الحتمی.. علشان کده محطش ولا 
عسکری واحد من عنده فى الهبل ده.. هو یادوب شجعهم بکلمتین وادی كام هدية ای کلام لبطرس ورجالته ووعدهم انه هیوفرلهم دلیل 
ينقلهم الى الساحل الاسیوی من البوسفور علشان یبقوا فى وش السلاجقة علطول.. الراجل حت معزمش علیهم بكوباية شای بیزنطی ولا 
سمحلهم بریحوا جتتهم المرهقة ق بلده ولا پجریوا حماماتها المعطرة.. الراجل کان رافض تماما ای اختلاط رين حملة بطرس واهل مدینته.. 
لا سمحلهم بسوق یبیعوا ویشتروا فيه ولا سمحلهم حت بزبارة کنائس البلد.. ساعدهم بقرشین كده من بعید لبعید وكأنهم كائن جربان هو 
بیهرب منه بشت الطرق.. الیکسیس طلب من بطرس مهله كام يوم لحد ما یدبرلهم وسائل النقل بشرط ان بطرس هیفضل مع رجالته بره 
البلد. 





بینی وبينك.. الیکسیس كان عنده حق.. بطرس ورجالته لما دخلوا القسطنطينية جالهم حالة انبهار عصبی من اللى شافوه.. بصوا حوالیهم 
لقوا مبانی وقلاع عملاقة من الحجر.. کنائس فخمة متغطية بالفضة وعامره بالزخارف والنقوش ورسومات الفن البیزنطی.. تمائیل دهب 
مرصعة بمختلف الاحجار الكريمة.. عساکر نظامية صحتها حلوة وهینط من وشها الدم لابسین یونیفورم فاخر وماسکین سلاح اول مره 
یشوفوا زبه.. الناس فى الشوارع باين علیها النعمة والاسواق ضخمه ملیانه بضائع اول مرة یشوفوها.. فين ده من بيوتهم الطينية الفقبرة فى 
اوروبا وملابسهم القذرة الممزقة وصحتهم العليلة وحالهم الى يصعب على الکافر.. تحس ان بطرس لما شاف کل ده اقتبس شخصية سناء 
جمیل وهو بیقول لوالتر المفلس "یااااه.. ده احنا صغیرین اوی يا والتر". 


واثبات الکلام ده مش صعب خالص على فكرة.. يكفيك تقارن المعمار والفن الببزنطی مع المعمار الأوروبى فى نفس الفترة.. بشکل شخصی 
انا دخلت ايا صوفیا ودخلت کنائس تانية فى فرنسا وایطالیا تنتمی لنفس الفترة.. الفارق واضح جدا بين الابهة الواضحة اوی فى اثار البیزنطیین 
وبين کنائس اوروبا الحجرية الفقيرة. 

طبعا المنظر ده خلی عساکر بطرس تهیج وتبداً تهاجم المدينة کل يوم بلیل فى غفلة من الحرس.. ای حاجه كانت بتیجی فى ايديهم کانوا 
بیلطشوها.. اكل یاخدوه.. ستات بغتصیوها.. تمائیل يسرقوها.. حتى انهم سرقوا صفائح الرصاص والفضة اللی كانت مغطية الکنائس وسرقوا 


التمائیل المذهبة اللى كانت مالية البلد.. وعلشان جهله واغبیاء.. کانوا بيتسللوا للبلد الصبح یحاولوا یبیعوا اللی سرقوه بلیل فى السوق عینی 
عينك كده.. يع متآمر واهبل. 


الفوضى دی معجبتش الامبراطور.. الراجل راح جايب ای مراكب والسلام وشحنهم زى الخرفان على البر التانى.. ولجل الامانة نصحهم انهم 
ينتظروا حملة الفرسان فى احد النقاط الحصينة على بحر مرمرة.. بس تحسها نصيحة كده تخليص ذمة.. هوكان همه كله انه يمشوا من 
قصاد مدينته والسلام. 

على جمب كده.. 

عارف حملة بطرس قعدت اد ايه قصاد ابواب القسطنطینية لحد ما الامبراطور قرر يرميهم على الشط التانی علشان یخلص من قرفهم ؟؟ 


۵ ايام.. العیال دی خرجت الامبراطور عن شعورة وخلوه یسب الدین ليل ونهار للحملة والحرب واللی عایز یحارب.. ۵ ایام فقط لا غير وکان 
وق البر الاسیوی لم یستمع الرعاع للنصيحة وعادوا الى سبرتهم الأولى فى اوروبا من سرقة ونهب وهجوم على قطعان المواشى الخاصة 
بالقری المسيحية المسالمة.. فى طريقهم وصلوا الى بلد اسمها "نیقومیدیا".. دی بلد كانت فاضية من وقت اخر حملة عملها علیها الاتراك 
قبل التاریخ ده ب ۱۵ سنة.. خد بالك ان الساحل الاسیوی ده كله كان تبح الاتراك.. يعنى كل القتل والدبح ده كان فى اراضی السلاجقة اللى 
کانوا شایفین وبراقبوا فى صمت وترقب. 

وبدأوا فى الانقلاب على القادة.. ودی المرحلة التالية لمرحلة توزيع الغنائم.. بطرس كان شایف انه يأخذ بنصيحة الامبراطور وبکتفی بالتحصن 
فى نیقومیدیا لحد المدد ما پیجی من اوروبا.. بس رعاع الحملة کانوا شایفین حاجه تانية خالص.. 


اول الکلام الرعاع انقسموا فریقین.. فریق الالمان والنورمان (الطلاینه).. وفریق الفرنجة (الفرنسیس).. 

الفریق الاولانی نفض لبطرس خالص وانتخبوا قائد ايطالى منهم فیهم اسمه رینالد اتعرف بعد کده باسم رینالد النورمانى.. بینما الفريق التانی 
نفض لبطرس برضه وخضع لسلطان واحد فرنساوی منهم فیهم برضه.. 

مين بقی يا معلم ؟؟ 

جیوفری بوریل.. الجدع بتاع مذبحة سملین فى صربیا لو تفتکر وهما جايين فى الطریق. 

الفریق الاولانی اتجه للغرب لحد ما وصل الى منطقة سهول خصبة اسمها سیفیتوت وهناك عسکروا واقاموا تحصینات قوية بینما الفربق 
الثانى فضل البقاء فى نیقومیدیا.. وبدأ یتنافس الفریقان فى اعمال النهب والسرقة والهجوم على القری المحيطة بالمکان.. ايه المبرر للهجوم 


ده اذا كانت المؤن متوفرة والامبراطور سمحلهم بالمتاجرة - من بعید لبعید - مع اسواق القسطنطينية وکمان القری دی كانت مسيحية 
يونانية ؟ ؟ 


فى الجزئية دی قال جوستاف لوبون "واقترف هؤلاء من الجرائم نحو المسلمین والنصاری مالا يصدر عن غير المجانین من الأعمال 
الوحشیة".. بینما آنا کومنینا بنت الامبراطور نفسه قالت فى کتابها (الکسیاد) " وکان ممن احب ضروب اللهو الیهم قتل من بلاقون من 
الأطفال وتقطیعهم اربا اریا او شيهم على السفود".. على فکره.. السفود دی اللى هى الاسیاخ.. کانوا بیعملوا الاطفال شيش اطفال. 


القتل لمجرد القتل.. هذا هو جيش الرب. 


فى الوقت ده بطرس كان بيحاول زى المجانين انه يلم القيادة فى ايده من تانى.. كمحاولة لتحقيق ای مكاسب يلهى بيها الرعاع عن استهلاك 
قوتهم فى الهجوم على القرى.. رجع بطرس للقسطنطينية علشان يتفاوض مع البابا للوصول الى شروط افضل للبيع والشراء والتجارة.. بس 
يبدو کده ان سفره ده كان غلطة كبيرة لأنه بمجرد ما مشى هاج الرعاع من تانى وطاحوا فى القرى زیاده.. وصل الفرنجة تحت قيادة جيوفرى 
بوریل ال القری المجاورة لمدينة نيقية عاصمة السلاجقة ق سيصين ۱۰۹ بالفعل.. واشتبکوا عل خفیف کده مع فرقة بعتها قلخ ارسلان 
وانتصروا علیهم.. الامر الى رفع معنوباتهم زیاده واثار طمع وغيرة فرقة الالمان.. قالوا اشمعنی احنا بقی ما لسلاجقة طلعوا بسبوسه اهو.. 
رینالد النورمانی اخد معاه ۱۰۰۰ عسکری ومشى بحذا نیقیه لحد ما وصل الى مدينة اسمها کسریجوردون.. هجم علیها هجمة شدیده وقدر 
ستول علنها.. وم طاق القاعة کات ملیانة امدادات من کل توج ولون» آقام قیها تخ ت ف على جد ۵ كن يمن امن هة 
عاصمة قلج ارسلان. 


كده اصبحت جيوش الصليبيين مقسومة قسمين.. واحد فى مدينة كسريجوردون على بعد 5 كيلو من نيقية تحت قيادة رینالد النورمانی.. 
والتانن فى مدينة سيفيتوت على بعد نفس المسافة تقریبا من نيقية برضه ولكنه تحت قيادة جيوفرى بوريل.. المواجهة اصبحت حتمية ولم 
يعد فى قوس الصبر منزع. 


قلج ارسلان هيعمل ايه وهيبدأ بمين؟؟ 


الحملات الصليبية (۱۳) - قلج آرسلان 


قفلنا الکلام امبارح ان قلج ارسلان قصاده جیشین.. جيش جیوفری بوربل فى سیفیتوت وجیش رینالد النورمانى فى کسریجوردون.. والاتنین 
یبعدوا عنه بتاع ۵ كيلو کده.. یعنی قيمة ساعة مشی. 


طیب.. نرمی المناوشات اللى فاتت على جمب.. کده الحرب الحقيقية هتبدا.. 


خلیی الاول اقولك ان مصطلح دولة السلاجقة لوحده کده يعنى دولة السلاجقة العظام اللی اسسها طغرل بك سنة ۱۰۳۷.. دی دولة 
عظيمة خرجت من رحم الدولة العباسية فى عصرها الثانی "عصر الضعف" بعد تزاید نفوذ الترك فى الدولة المنهاره وبداية تحکم الاتابك 
التری فى کل شيء.. دولة السلاجقة اعتمدت نیسابور والری واصفهان کعواصم فى مراحل تاربخها المختلفة.. آشهر سلاطینها یبقی الب 
ارسلان بتاع معركة ملاذکرد.. هو اول یعدی بملك الترگ نهر الفرات وده كان بسبب نصره العظیم فى ملاذکرد واصبح بعد کده سبب شهرته. 


الجزء الغریی بتاع دولة السلاجقة.. اللی هى منطقة الاناضول.. كان تحت سيطرة السلاجقة برضه.. لما مات الب ارسلان وبدأت الدولة 
السلجوقية تتفکك الى امارات سلجوقية كلها بتقطع فى بعض على الحکم.. الاناضول وقتها كانت تحت سيطرة سلیمان بن قتلمش.. سلیمان 
بن قتلمش كان ابن عم الب ارسلان ودخل ضده حروب كتير علشان یستقل بالجزء الغربي من السلطنة ویعمل مملكة لوحدة.. بس الب 
ارسلان کان استاذ فى اخماد الثورات فمقدرش عليه سلیمان.. سلیمان هرب على جبال طوروس هو واخواته اللی اتقتلوا بعد کده فى حروبه 
مع الب ارسلان.. لما الب ارسلان مات سنحت الفرصة لسلیمان انه يستقل بالجزء الغریی من دولة السلاجقة.. اللى هو جزء الاناضول 
ویعمل سلطنة لوحده.. وعلشان اللخبطة.. اتفق الناس ان السلطنة الجديدة دی هیبقی اسمها دول سلاجقة الروم.. هما سلاجقة برضه من 
نفس الاصل والعرق.. انما یفرفهم عن الاولانیین الارض اللى حکموها.. ارض الروم هی الاناضول والیونان والحتة دی.. ومن هنا خدت دولة 
سلاجقة الروم اسمها.. ولما مات سلیمان بن قتلمش اتاخد ابنه قلج ارسلان الأول اسير عند السلطان جلال الدولة ملك شاه بن الب ارسلان.. 
شوية سياسة بقی كده وحركات قلج ارسلان اتفك اسره ورجع الاناضول وبقى هو سلطان دولة سلاجقة الروم الثانی.. السلطان اللی حضر 
الوكسة من اولها خالص.. تاريخ السلاجقة عظيم جدا على فكره وهنرجعله فى المستقبل ان شاء الله.. دكتورة زبيدة عطا لها كتاب ممتاز 
اسمه "الترك فى العصور الوسطى".. هنفتحه ونفر فيه سوا بس لما نخلص من الليلة بتاعة الصليبيين دى.. 


قلج ارسلان قال كفاية لعب مع الصليبيين لحد کده.. استدعى واحد من امهر قواده اسمه "ايلخانوس" وطلعه على رأس جيش محترم علشان 
ينظف المنطقة ويرى العيال دی كلها فى البحر.. بدأ ايلخانوس الشغل يوم ۲۹ سبتمبر بقطع موارد المياة عن كسريجوردون ثم اقام حواليها 
حصار مرعب ميعديش منه ناموسة.. المية نشفت جوا البلد والعطش فرتك اجسام الصليبيين حتى انهم اضطروا لامتصاص الرطوبة من 
الطين وشرب دماء الخيول وشريوا بول بعضهم وبول الحيوانات كمان.. بعد ۸ ايام ذل وبهدلة رفع رینالد النورمانى الراية البيضاء ودخل 
السلاجقة للقلعة.. عرضوا الاسلام عليهم فقبل بعضهم ورفض البعض.. من ضمن اللى قبلوا الاسلام كان رينالد النورماى نفسه.. ده مش 
بس اسلم.. ده كمان اعلن انه على استعداد كامل انه ينضم الى جيش قلج ارسلان فى حربة ضد الصليبيين.. بس مفيش معلومة مؤكدة انه 
عمل كده فعلا وللا كان بيلوش.. اما باق العساكر فاللى قبل منهم الاسلام فلت بحياته وكمل عيشته عادى فى المنطقة زيه زى اهل البلد 
واللى رفض اتأسر وشحنوه مع اخواته على انطاكية وحلب وخراسان علشان يتظبط فى امن الدولة السلجوق.. ودى كانت نهاية فرقة الالمان 
فى حملة الفقراء الصليبية. 


مش رجولة على فكره من ايلخانوس انه قطع المية عن كسريجوردون.. عماد مأكدلى انهم لما قعدوا مع بعض فى المفاوضات رينالد خلى 
ايلخانوس يحلف اليمين وايلخانوس قاله واللّه واللّه والله انا مش هضر كسريجوردون.. ورینالد صدقه.. يظهر انه كان عبيط. 


فى اول اكتوبر وصلت الاخبار لفرقة الفرنجة ان فرقة الالمان استولوا على مدينة كسريجوردون.. طبعا ده كان خبر مضروب نشره جواسيس 
السلاجقة اللى اشاعوا كمان ان الالمان استولوا على نيقيه عاصمة السلاجقة نفسها وحاليا متمرمغين فى بحر الغنائم واللحمة والنسوان ام 
ريحة حلوة.. الفرنسيس سمعوا كده ريلوا.. هاج الجنود وبدأوا فى الصراخ وطلب السماح لهم انهم يهجموا على نيقية هما كمان.. حاجه كده 
زى هجوم الطلبة على مكتبة الجامعة فى فيلم التجربة الدنماركية كده.. وبدأ الاعداد فعلا للمسيره.. لكن الاخبار الحقيقية وصلت بعد اسبوع 
واحد بعكس ما سمعوا اول مرة.. تحول شوق الفرنجة الى دخول نيقية الى خوف ورغبة عارمة فى الانتقام لدم زمايلهم اللى سال انهار فى 
كسريجوردون. 


والتر المفلس كان على رآس معسکر ,أيه انهم ینتظروا عودة بطرس الناسك من القسطنطينية قبل ای تحرك.. بینما جیوفری بوريل كان شایف 
ان الجلوس عار والهجوم یلزم.. صوت العقل بتاع والتر ضاع تماما وسط هیجان الرعاع.. اتفقوا انهم ینتظروا بطرس ۸ ایام.. لو مرجعش.. 
یبقی فى الیوم التاسع نصلی الفجر ونعتمد الهجوم. 


صليى تحت قيادة جيوفرى بوريل للهجوم على نيقية.. وق الطریق كان الفرسان بیغنوا ویصرخوا ویعملوا دوشة كافية تصحی کل اموات 
لمنطقة.. غالبا کانوا بیغنوا قوم نادی علی الصلیی. 


لذاهب الى نيقية من سیفیتوت كان لازم یعدی على قرية اسمها دارکون.. من دراکون الى نيقية ٤‏ كيلو عبارة عن طریق ضیق ملیان شجر 
على الجناب.. بمساعدة الجواسیس قدر ایلخانوس يوهم الصلیبیین ان ده الطریق الامن الوحید المتاح.. دخل العساکر الطریق بمنتهی 
لاستهتار وهما عاملین دوشة مرعبة.. وف الطریق الضیق وقعوا فى الفخ التری.. انهمرت الاسهم علیهم من بين وفوق الشجر زى المطر.. 
هما مش شایفین مين بیضرب منین.. اسهم نازلة معاها الموت وبس.. من کتر الرعب طلعوا یجروا فى الاتجاه الوحید اللى مفیهوش اتراك.. 
تاری الاتراك کانوا عاملین علیهم كماشة وقفشوهم فى اخر الطریق واشتغل الدبح والتقطیع يا معلم.. الصلیبیین بقوا يرموا السلاح ویجروا فى 
ی اتجاه هربا من الموت المحقق.. الليلة دی كلها خدت ۲۰ دقيقة بالظبط انقشع بعدهم غبار المعركة عن ولا فارس صلیی واحد ی فى 
دراکون.. اللی فضل منهم جری یستخی فى قلعة سیفیتوت.. فوجیء النساء اللی لسه کانوا بیغسلوا وشهم وبیحضروا الفطار للعیال والشیوخ 
ن رجالتهم اللی لسه خارجین للحرب يا ما شاء اللّه راجعین بیجروا وهما بیصرخوا من الرعب.. تحصن الصلیبیین بالقلعة واستعدوا لحرب 
طويلة مع الاتراك.. لكن الاتراك اقتحموا القلعة بمنتهی العنف واطلقوا العنان للسیوف فى حش رقاب الصلیبیین.. هرب الناس من قلعة 
سیفیتوت فى اتجاه البحر.. متعرفش بقی كان فى دماغهم یاخدوها لحد القسطنطينية عوم وللاکان فى قلعة هناك ممکن یحتموا فیها.. المهم 
ان الجیش اللى خرج الفجر فى ۲۰ الف بنى ادم علشان يهجموا على نيقية.. مفضلش منه على المغرب الا ۳۰۰۰ واحد بس.. 


۰ محاصرین من السلاجقة فى قلعة خربانة فى انتظار ای امل من ای نوع.. قدر الصلیبیین یبعتوا مرسال یونانی للامبراطور یحیکله اللی 
حصل.. الامبراطور لم يندهش اطلاقا.. هو كان منتظر الخبر ده بعد ما شافهم اول مره.. توسط بطرس الناسك وتضرع للامبارطور انه 
ینقذهم.. وبالفعل بعت الامبراطور سفن حربية خدتهم على البر الاخر وهما عزل تماما من السلاح.. سمحلهم الامبراطور بالمعيشة فى ضواحی 
مستقلة على اطراف القسطنطينية بشرط انهم ينسوا تماما فیلم السلاح والحرب ده.. رجع الجیش السلجوق على نيقية یحتفل بالنصر وهما 
شایلین جثة والتر المفلس وهی راشق فيه ۷ اسهم فى صدره ورقبته ورژوس ورینالد اوف بری وفولك اوف اورلیانز وهيو اوف توبنجن ووالتر 
اوف تيك وکونراد اوف زيمرن.. وداللعجب.. مفلتش من المذبحة بتاعة سیفیتوت دی الا المحرض الرئیسی علیها.. جیوفری بوربل.. هو 
دایما کده.. العیل اللی بیسخن الخناقة اخر واحد یتعور. 


میرک شوت کات اخر طرش كنات خملة الفقراه الصاییه الى کان سکره ییا با تنل :من قي ادرف مایا امرگ طرش 
الناسك بعد کده فى الحملة الصليبية الاولی بتاعة الامراء وحضر دخول الصلیبیین بيت المقدس.. لکن من بعد سیفیتوت مکانش له صوت 
ولا مسجل عنه ای شيء الاانه رجع اوروبا بعد الحملة وعاش ف دير علی طرق الحج اسمه نیوموستیه "فی بلجیکا حالیا".. ده المکان اللی 
عاش فيه کراهب یصلی ویخدم الحجاج لحد ما مات فى داهية سنة ۱۱۱۵م. 


انتصر قلج ارسلان فى حربة ضد الصلیبیین.. الانتصار ده للاسف كان تمنه غالی اوی.. كم رهیب من النشوة والغرور تسلل الى نفس قلج 
ارسلان بعد النصر السهل.. غرور وصل بيه الى درجة تجاهل کل الاخبار اللی جابها عيونه عن تجهیز حملة صليبية اکبر من اللی فاتت متوقع 
توصل فى الشتاء.. قلج ارسلان تجاهل نصائح وزراوه بالبقاء فى نيقية استعدادا للحملة وخد بعضه وراح يحارب الدانشمند فى الشرق.. كان 
واثق من انتصاره الى الدرجة اللی خلته يسيب مراته واولاده فى قلعة نيقية. 





وده الشيء اللی دفع تمنه غالى جدا بعد کده. 
طيب حد عنده خلفية الدانشمند ده یطلع ايه ؟ 
هنجاوب على الاسئلة الفكة دی فى مقتطفات سريعة ناخد بیها فاصل بين حملة الفقراء الصليبية.. او حملة الشعب.. الحملة الفاشلة بنسبة 


کده نبقی قفلنا الفصل الاول من مسرحية الحملات الصليبية.. الفصل الأهدأ والأقل اثارة واسالة للدموع.. نحضر نفسنا بقی للفصل الجای.. 


الحملات الصليبية (ع۱) - حملة الأمراء 


لو نسیتوا اللی فات يبقى حسبی الله ونعم الوکیل.. هضطر افکرکوا بأن نهاية الفصل الأول من مسرحية الحملات الصليبية كانت بالهزيمة 
المطلقة الكاملة لجیوش الحملة اللی كانت "صوریا" تحت قيادة بطرس الناسك.. اغلب قادة الحملة دی جتتهم اتفرتکت يا اما بالاسهم 
السلجوقية يا اما بالسيوف السلجوقية.. ٠٠٠٠١‏ واحد رجعوا على القسطنطينية من اصل ۲١‏ الف.. الرجعة كانت غير الروحة خالص.. شتان 
قرف E‏ السحاي e a‏ الاين متسین ای راك عمال بق مروف مب اور 
ویسرق المحاصیل ویقتل فى الخلق كلهم بدون تمییز.. وبين شراذم راجعة تتسول حیاتها من الامبراطور الیکسیس کومنین اللی هو اساسا بعت 
بستنجد بالاب علشان یواجه خطر السلاجقة نی الشرق... شراذم رضیت انها تعيض تحت المراقبة ى عشوائیات القسطنطينية.. تعیش وتفتکر 
الحلم الضایع بتاع بلاد الشرق الق تفیض لبناً وعسلاً وعصير قصب. 


فى المعسکر الاخر قلج ارسلان كان بیحتفل بنصر سهل مبذلش فيه مجهود یذکر قصاد الصلیبیین.. دارت كؤوس العرقسوس بين امراء 
الجیش المنتصرین وقائدهم اللى اتخدع فى رعاع افتکرهم جیوش بجد.. شرب قلج ارسلان من كأس الغرور حت الثمالة.. اتسطل الى الدرجة 
اللى خلته ینسی او یتناسی تماما اخبار مؤكدة عن جيوش اکبر وحملات اعظم واکثر تنظیما بدأت تتحرك فعلیا من غرب اوروبا علشان تحقق 
الهدف اللى فشل فيه بطرس الناسك ووالتر المفلس.. افتکر قلح ارسلان ان احمد زی الحاج احمد وقالك زی ما علمت على دول هاخد دول 


نیقیا "العاصمة" وطلع على شرق الاناضول علشان يحارب الدانشمند. 
ايه حكاية الدانشمند ده بقی يا سیدی ؟؟ 


بعد معركة ملاذکرد تحولت الاناضول الى بزرمیط للترك بالمعنی الحرفی للكلمة.. الب ارسلان مش بس رزع خنجر فى قلب الدولة البيزنطية.. 
ده كأنه جه على عقدة الحبل وراح قاطعها تماما علشان تنفصل علاقة البيزنط بالاناضول كلها وتسرح فیها جیوش الترك من کل لون ومله 
تاخد الى تقدر تاخد واللی متقدرش عليه تسیبه لامراء كرك تانین.. الفترة من بعد ۰۷۱ ۱م ف الاناضول كانت بالنسبة للسلاجقة زی سفرية 
الکویت کده.. فلوس ومدن بالهبل. 


فاکرین طبعا سلیمان بن قتلمش "ابن عم الب ارسلان".. لما الب ارسلان مات سلیمان استقل بحکم الجزء الغربى من الأناضول تحت اسم 
سلطنة سلاجقة الروم.. ولما مات سلیمان سنة ۱۰۸ ساب مکانة ابنه قلج ارسلان اللی اخد كام سنة کده سحلفه فى السجن عند جلال 
الدولة ملك شاه ابن الب ارسلان.. ولما مات جلال الدولة سنة ۱۰۹۲ مسك مکانه اخوه تتش بن الب ارسلان اللی كان فى دماغه حاجه تانية 
خالص غير الاناضول هنتکلم عنها فى وقتها.. علشان کده اطلق سراح قلج ارسلان واعترف بيه کمان سلطان على سلاجقة الروم وعاصمته 


الفترة بقی من ٠١87‏ الى ۱۰۹۲ دی كانت عز العز لواحد اسمه شمس الدین أحمد غازی اللى اشتهر بلقب الدانشمند.. دانشمند لفظ تری 
یعنی الحکیم.. غازی كان من فرسان الب ارسلان فى ملاذکرد.. وبخلاف سلاطین البیت السلجوق.. غازی كان متعلم ومتفقه وعلی درجة 
عالية من الالتزام الدینی.. استغل غازی خناقة ولاد سلجوق مع بعض وراح شادد الرحال على المنطقة الحدودية بين سلطنة السلاجقة 
وسلطنة سلاجقة الروم.. اللى هى مملكة ارمينيا.. وهناك عمل شغل عالى اوى واخد كام مدينة اسس بيهم الامارة الدانشمندية فى غفلة کده 
من الاسرة السلجوقية.. الفترة دى كل واحد قضى فى الجيم اسبوعين راح لم صحابة وعمل امارة.. دكتور قاسم عبده قاسم اختصر الموقف 
كله فى كلمتين لما قال ان الصليبيين هزمونا بتشرذمنا وليس بقوتهم. 

دانشمند غازى قدر يستولى على مدينة ملطية.. ودى غير مالطا على فكرة.. ملطية حاليا فى تركيا.. زمان كان سکانها ارمن ارثوذكس.. ملطية 
كانت مدينة مهمة جدا وتعتبر بداية انتشار الاسلام فى الاناضول.. زى ما قلنا ان دانشمند غازى كان ذو توجه دينى بخلاف قلج ارسلان اللى 
كان مركز على التوسع.. خد بالك هنا ان الصراع هنا قديم قدم الدهر.. اللى حصل فى الحرب العالمية الاولى واللی العالم هيجان عليه دلوقتی 
ما هوالا حلقة واحدة من مسلسل طوديييييل بعنوان الصراع الترى-الارمنى. 


كل اللی بیعمله غازی مکانش بعید عن نظر قلج ارسلان.. علشان كده بمجرد ما خلص من بطرس الناشك وعیاله.. شد الرحال علطول 
علشان يحاصر دانشمند غازى فى ملطية.. ملطية اللى بينها وبين نيقيا عاصمة حكمة اكتر من 9٠ ١‏ كيلومتر.. كان تفكيره ان سلطنة سلاجقة 
الروم لازم تطوى تحت جناح حکمها کل منطقة الاناضول. 


طيب والصليبيين يا ابو القلاجیج ؟؟ 


متخیل انت کم الثقة والغرور والحول السیاسی اللی یخلوك تسیب عاصمة حکمك اللی بینها وبين عدوك الأصلى ۱۵۰ كيلو بدون حراسة 
وتسحب الجیش كله علشان تروح تحارب ابن دينك وجنسك ولغتك وهويتك على بعد ٩۰۰‏ کیلوا! 
ایوه.. ماهو اصل الدانشمندین دول اخوان.. خونة واعداء للوطن.. دول الخطر الحقیقی.. دول اللی لازم نحطهم فى المعتقل علشان تحيا 
الاناضول بینما الصلیبیین اللى بیبنولك جسر على نهر النیل الاناضولی وهیموتوك من العطش دول مش خطر.. ولا حول ولا قوة الا بالله فى 
المهم يا سیدی ان فى عز حصار ملطية والسلطان قاعد مستکنیص فى الخيمة بیحسب الحسابات وبيرتب الموقف لما بعد سقوط امارة 
الدانشمنديين فى قبضته.. اذ يدخل عليه فارس من فرسانه شكله قطع الطریق من نيقيا الى ملطية وفى ۳ كلاب بيجروا وراه.. رث الهيئة ومش 
قادر ياخد نفسه وبيتكلم بالعافية.. 

- مالك يا فارس؟ 

- الحق يا مولاى.. الصليبييون بين ظهرانينا.. لقد عبروا البوسفور من جديد باعداد تفوق اعدادهم فى السنة الماضية. 

- طيب اهدى بس.. خد.. كل رز بلبن 
الكلام ده كان فى ابريل سنة ۵۱۰۹۷ 


> با لد علد مد ملد لد ملد علد ما بل لد علد ما بل كلد ملد علد sk‏ بل sk sk‏ 
معلومة من الحلقات اللى لسه هتتكتب.. تعرف جيش الحملة الصليبية الاولى "حملة الامراء" كان حجمه اد ايه ؟ 


مفيش احصاء دقيق.. الارقام كلها تقردبية.. بس اقل تقدير قال ان المحاربين فى الحملة دی كانوا ۳۰۰ الف فارس.. معاهم ما يقرب من ۷۰۰ 
الف كمان ستات واطفال.. يعنى نقول مليون. 
يا وقعتك السوده يا قلج.. انت منتشى بنصرك السريع على ٠١‏ الف ومش عارف ان اللى جاى دلوقتی اد اللى فاتوا ۵۰ مرة بدون مبالغة. 


> عا عا دبا با با اد علد f‏ بل بل با با علد ع بل بل با يد sk‏ 


المفروض ان خبر زی ده یخلی قلج ارسلان ینتفض فى مجلسه ویاخد فرسانه ویرکب اول قطر توربینی رایح نیقیا.. معنى ان الصلیبیین عبروا 
البوسفور يعنى قصادهم بالکتیر اوی مسيرة یومین ویبقوا عند اسوار نیقیا.. بینما هو فى مکانه الحالی محتاج اسبوعین على الاقل لو حظه 
کویس علشان یوصل.. اللی هو على ما يوصل یکونوا هما خدوا البلد وبنوا فیها کومباوندات 260 الصلیبیین. 

بس مش ده اللی حصل.. قلح ارسلان كان ثابت الجأش.. الخبر ولا هزه.. کل اللى عمله انه بعت فرقتین خیاله من عنده علشان یطمنوا اهل 
نیقیا وبطمنوه هو کمان على مراته الشابه.. الحامل. 

انا ضغطی بدأ یعلی.. 

قلج ارسلان كان قلبا وقالبا مركز فى ملطية.. مکانش مدرك اطلاقا المصيبة اللی بتحصل فى نیقیا.. ولکن مع دخول مایو سنة ۹۷١٠م‏ جاله 
رسول تانى من العاصمة يبصره بحقيقة المصيبة اللی بتحصل.. فوق با مولای.. الموجة المرة دی شديدة جدا.. فرسان بجد وبحق وحقیق 


مسلحين ادر جا ن وو رع تتضوی فحت ضوع الس واه اج عة ها سما فعا ولا شفناها ف ال مان خسن 


الراجل کان بیتکلم وهو بیترعش من الخوف.. ده لو کان بيحى لقلج ارسلان فیلم کومیدی بالطريقة دی يبق كان لازم قلج ارسلان يخاف.. 
انا نفسی اتوترت وانا بقرأ الجزء ده.. القلق فعلا تسلل الى قلبه وهو بیحسب حساباته اللی للأسف كلها خسرانه من کل الجوانب.. 


لو مشى من ملطية هیبقی ضهره مکشوف لغازی الدانشمند.. واللّه اعلم غازی هیعمل فيه ایه.. ویبقی کل تکالیف الحملة دی راحت على 
الارض. 


ولو قعد.. یبقی هیخسر العاصمة اکید.. وحتی لو اخد ملطیة.. هتبقی ایه الفایده لو العاصمة وقعت.. کده یبقی هو تراجع فی مواجهة الببزنط 
بعد ما كان بینه وبینهم مضیق.. کده یبقی رجعنا الى ما قبل ملاذکرد.. اللی عمله البطل المجاهد الب ارسلان كله هيروح فى الکازوزه بحركة 
عبيطة زى دی.. ولو البیزنط حطوا رجلیهم فى المنطقة.. يا عالم مين هیخرجهم وهیخرجوا ازای وامی. 


طیب لو راح نه مي کده هیبقی خسر ی الجبهتين.. وبعد ماکان سلطان الامس المتتضر اللی بیشرب عرقسوس التضصر. دلوقی هیبقی 
السلطان الشرید اللی مش لاق مکان یلمه وبیحلف للناس ان اللی فی بطن مراته ده یقی ابنه هو مش اين عسکر الصلیبین ان اکیدلما 
مش بتستحمی ولا تتطهر بعد الحمام.. يع جایین شرقانین وعلی اخرهم. 

خراب مستعجل يا معلم.. 

استعان قلج ارسلان بمعاونية.. السياسة هنا لازم یکون لها دور.. دانشمند غازی بالرغم من کونه عدو. الا انه عدو مسلم صاحب اخلاقیات 
ومبادىء ومروءة.. اکید يعن مش هیستغل الفرصة علشان یحقق مکاسب شخصية زی ما قلج ارسلان عمل.. المقترح كان بتوقیح هدنة 
بين ملطية ونيقيا لحد ما نشوف الخطر اللى هييجى ياكلنا كلنا ده ظروفه ايه. 

وبالفعل وافق دانشمند غازی علی الهدنة.. وقبل ما یوصل رده للسلطان کان السلطان رکب بساط الریح وطبران علی نیقیا.. المدينة الجمیلة 
ومن فوق المرتفعات شاف قلج ارسلان الموقف.. 


يا لهواااااای.. ايه ده!!! 


الحملات الصليبية (۱۵) - جودفری دوق بوایون 


وقفنا قبل الفاصل فین؟ 


اه.. قلج ارسلان رجع مخضوض على نیقیا بعد ما جاله منها مرسال للمرة الثانية بیقوله الحقنا يا مولای.. الصلیبیین على الباب.. شتان الفرق 
بين رد فعله على رسالة الرسول الاول والثانی.. بين المرسالین شهر کامل كان یکفیه انه يرجع من ملطية مطرح ما کان محاصر غازی الدانشمند 
وینظم جیوشه وبستعد لصد هجوم الصلیبیین.. بس علشان نقول کده ونلقی اللوم كاملا على قلج ارسلان یلزمنا الأول نعرف حجم الجیوش 
الصليبية اللی جایه تهجم عليه قبل ما نفتى ونقول رجوعه بدری كان هینفع وللا تحصیل حاصل وسینا من سونیا وکله رایح. 


اوروبا قارة لم تعرف الاستقرار یوما.. وزاد الموضوع ده بعد انتشار المسيحية فیها وتحول الصراع البربری-رومانی الى صراع وثنی-مسیحی.. 
وحتى بعد انحسار الوثنية وتحول اغلب سكن القارة الى الكائوليكية.. فضلت برضه الصراعات الداخلية مستمرة بنظام بين کل حرب وحرب.. 
حرب سريعه على سبیل الفاصل الاعلانی.. وندلل على كده وجود هذا الكم المهول من الممالك والامارات والكونتيات والدوقیات فى نفس 
المساحة الق تشغلها حاليا ۲۲ دولة لا اكثر.. وساعد على كده النظام الاجتماعی ونظام التوريث بشكل عام.. تلاق جوا المملكة الواحده اكتر 
من امارة.. وجوا الامارة الواحده اكتر من دوقية.. وجوا الدوقية الواحدة اكتر من كونت او بارون او ماركيز.. خد بالك ان كل لقب من دول 
بيبقى له اقطاع (او اقطاعات) لها حكم شبه ذاق يخصع "اسميا" للمرتبة الاعلی منه.. زى ما تلاق داخل مملكة فرنسا مثلا دوقية نورماندى 
ودوقية بريتانى وكونتية انجو وكونتيه تورين وامارة ليموج.. كل تصنيف من دول على رأسه دوق او امير اوكونت او بارون او ماركيز.. وكل واحد 
من دول تحت ايده قطعة ارض محترمة فيها اقنان وفرسان بيعملوا جيش مصغر.. وطبیی جدا ان الفرسان دی متقعدش ساكته طول النهار 
تلعب كاندى كراش.. کل كام يوم كده تلاق الدوق الفلانى بيهاجم الامير العلانى والكونت الترتانی بيهاجم البارون الاولانی.. والمنتصر يضم 
اقطاع المهزوم الى اقطاعاته وتتغير الخريطة.. اوقات هتلاق اسای زی "جارنييه اوف تورنيل" او "هيو اوف فرماندوا" او "جيبرت اوف 
نوجنت".. اهو الكلمة اللى بعد "اوف" دی تمثل الدوقية او الامارة او الكونتية بينما الاسم الاول يمثل حاكمها.. يعنى "والترز اوف بریتول" 
مثلا تعنى والترز حاكم بريتول.. وقيس على كده وافتکر کم الاساى المهول اللى بتشتى دايما انك مش قادر تحفظها وانت هيوصلك شكل 
اوروبا فى عصور الظلام دى كان عامل ازاى. 

طبعا کل ده كان فى مستوى ما تحت الملك.. الملك قبضته عليهم كانت ضعيفة تنحصر فى تحصيل الضرائب او الاتاوات او ای اسم تسميه 
لعملية جمع الفلوس.. كل فتوة من دول بيدفع المعلوم للملك فى مقابل ان الملك يغض الطرف عن خناقة كل يوم بينه وبين جيرانه.. وطبعا 
لو حصلت حرب على مستوى الممالك.. كانت بتنضم كل التصنيفات دى الى جيش المملكة.. وتشتغل الخيانات بقى والحاجات الحلوة دى 
علشان مملكة تنتصر على مملكة او امير يستقل بأمارة وتتغير الخريطة من اول وجديد.. وطبعاكان فى تحالفات بين الامراء وبعضهم وكان فى 
مساعدات فى الحروب على حسب المصلحة.. زى الدعم اللى اخده النبيل بلايو مثلا من امارات ودوقيات فرنسا وهو بيأسس مملكة 
استورياس على حدود دولة الاندلس الاسلامية علشان يبدأ حروب الاسترداد. 

من هذا المنطلق بنقول ان اوروبا لم تعرف التوحد خلف هدف واحد ابدا قبل الحروب الصليبية.. حاول تفکر كده بعقل العسكر الغبى 
وتصور ان عندك ٠١‏ فرق كل فرقة منهم على راسها لواء.. ازاى هتجمع ٠١‏ لواءات كل واحد فيهم فاكر نفسه سلطان وكل واحد فيهم له 
عداوات مع لواءات تانيين تحت قيادة لواء تانى زيهم علشان تعمل جيش موحد؟ 

طبعا عملية صعبة جدا.. ومن هنا تبرز أهمية الدور الخرافى الاسطورى اللى لعبه البابا اوريان الثاني بالنسبة لأوروبا.. وازای قدر لوحده انه 
یجمع كل الشتات ده تحت لواء واحد هو لواء الرب لتحریر الارض المقدسة.. ومن ها كان نقدر نفهم ليه البابا اوربات الاق موجود ق 
المرتبة رقم ۵۰ فى تصنیف مایکل هارت للخالدون المائة عبر التاریخ. 


وعلشان کده مش هتلاق مورخ بیستخدم کلمة "الجیش الصلیی".. المصطلح الأدق هو مصطلح "الجیوش الصلیبیة" لأن فعلیا هی جیوش 
مختلفة بتتحرك فى توقیتات مختلفة من اماکن مختلفة واراضی مختلفة ولأهداف "دفینة" مختلفة ولکن تحت شعار كبير واحد. 


لما تیجی تبص للحملة الصليبية الأولى.. هتلاق انها كانت بتتکون من ۵ جیوش آساسية کبيرة وشوية فکه.. يهمنا جدا نتعرف على ال ۵ 
جیوش دول وامراژهم.. لأن کل اسم منهم وراه قصة وحدوتة وحکاية. 


- الجيش الأول.. جيش هيو العظیم "کونت فیرماندوا" 


فاکرین فیلیب الأول ملك فرنسا؟؟ 


فیلیب المغرماللی اتجوز برقراد دی مونتفورت مرات کونت انجو وهی علی ذمة جوزها.. فیلیب اللی حکم علیه اوربان الثنی فی اجتماع 
کلیرمونت بالطرد الکنسی علشان ثبتت علیه تهمة الزنا مع الولية مرات الاتنین دی.. انا بتکلم جد علی فکره مش بلقح علی نبع الغباء منی 
زی فى لعبة نیوتن. 

اهو فیلیب ده لا كان فى دماغه سياسة ولا حرب ولا صلیب ولا ای بطیخ.. الکونتيسة برتراد كانت واکله عقله ومنسیاه الدنیا وکل يوم تقوله 
با محامیسو وهو غرقان ق الغا يرون لها فیلیب لقن اه من او وهرطیر مه العرش الل هو اما سار بله كل مذا الک 
مخ الموز الى مش جي قر انه ارك ق فة الصليقية هو کان و ها رکه کات قفا مش في حاجة كدة ری مار كنا فى 
كامس العالم؛ 


فيليب بعت مكانه اخوه الاصغر.. هيو العظيم كونت فيرماندوا.. الحرب بالنسبالهم هما الاتنين كانت مصلحة وباب رزق.. البابا كان بيهدد 
فيليب انه هيطرده وبحط مكانه آخوه هيو.. هيو كان بلا فاعليه على الاطلاق.. كان عامل زى عزيز درموم خزبك فى فيلم الذل.. محيلتوش 
الا تاريخ ابوه اللى ماشی يتمنظر بيه فى كل حته لکن فعليا وعلى ارض الواقع هو مسدس صوت.. صيت بلا ای غنى.. تقدر تلمس ده من 
خلال متابعتك لخط سير هيو من غرب فرنسا الى جنوب ايطاليا ثم الى القسطنطينية بعد كده.. طول السكة هيو كان قبل ما يدخل مدينة 
يبعت لحاكمها يقوله انا جاى.. جهز استقبال حافل يليق بيا وبمكانتى.. مش عارف على ای اساس هو کان واخد الالم ده فى نفسه خصوصا 
نه كان بيدخل المدينة من دول ايده فاضيه.. الا حتى ما خد معاه كيس جوافه اصول الزبارة.. بس اهو.. اقرع ونزهی. 


فى طريقة الى جنوب ايطاليا.. انضم الى جيش هيو العظيم شراذم جيش أميتشى اوف فولنهايم.. لو تفتكروا.. الراجل ده كان احد الرهبان 
لمشارکین فی حملة افقراء ا بطرس الناسك وهو المسئول الاول عن المذایح اللی عملوها للیهود ى وسط اوروبا. امیتشی مراحش 
لاناضول مع بطرس.. بعد ما کولومان المتعلم ملك المجر زهق من قلة ادبه هو ورجالته وشغل فیهم الدبح.. امیتشی رجع مهزوم مکسور 
لى المانیا.. ولکن فى الطریق لقی جيش هيو العظیم.. فکان باللسبالة فرصة انه یمسح عار اللى عمله فى المجر بعار اللی ممکن یعمله فى بيت 
لمقدس.. اما بالنسبة لهیو العظیم نفسه فده لیس اکثر من فارس بیعرف يشيل سلاح. 


لحملة كانت حلوة للکل.. بالنسبه لهیو هی فرصة لتأسيس مُلك بحق وحقیقی فى الارض المقدسة.. وبالنسبة لفیلیب فرصه انه یتخلص من 
تهدید آخوه المحتمل على العرش.. وفرصه للاتنین ینالوا رضا البابا السابى ویخلصوا من صداعه المستمر. 


جيش هيو كان اصغر الجیوش المشتركة فى الحملة حت انه مکانش عنده سفن یملکها.. طلع هيو من فرنسا على جنوب ایطالیا.. ومن هناك 
اجر سفن علشان تنقله عبر الادرباتيك الى القسطنطينية.. بس لجل حظه الدکر قامت عليه عاصفة غرقت اغلب السفن بتاعته برکابها.. 
هيو ومعاه قلة قليلة لفظهم البحر على شواطیء دیرهاکیوم "فى البانیا حالیا".. هناك كان فى انتظاه مبعوث الامبرطور الکیسیس کومنین اللی 
اتفاجیء بواحد غریق متبهدل غرقان طین.. ومع ذلك اخدوه على القسطنطينية واحسنوا استقباله وسمحله الکسیس بالحركة ولکن فى اطار 
محدود.. الى هو شبه معتقل یعنی.. بس هيو مکانش فارق معاه.. المهم انهم استقبلوه استقبال يليق بالملوك.. لاقینی ولا تغذینی بالفرنساوی 
یعنی.. وبکده یکون جيش هيو العظیم هو اول جيش وصل الى نقطة التجمع.. القسطنطينية. 


عد اد دب بل اد لد دب با علد oF‏ لد بل باب Fe‏ عاد بل بل با با زد 





الجیش الثانی.. جيش جودفرى "دوق بوايون" 
جودفری.. جودفری.. جودفری.. 
حفظوا معایا الاسم ده كودس اوی لأننا هنشوفه كتير اوی.. 
جودفری كان حاکم مدينة بولون "فى لوکسمبورج حاليا" ومعاها منطقة اللورين الجنوبية "فى شمال شرق فرنسا".. هوكان الابن الثانى للکونت 
ن خالة "دوق اللورين الجنوبية" مات من غير عيال ووصى بالحكم من بعده لجودفرى. 
للورين كانت مقاطعة مهمة جدا على الحدود بين فرنسا والمانيا وبلجيكا ولوكسمبوج.. تحسها كده قلب اوروبا النابض بالنسبة لحركة 
لتجارة.. علشان كده كان حاكم اللورين هو نن عين فرنسا والمانيا من جوه.. وعلشان كده كان فى خناقات كتير على المنطقة دى بين هنرى 
راية فیلیب الاول بس ولاء حکامها کان نهنری اللی.. اللى کان ذى بما فیه الكفاية علشان یقسمها ای دوقیتی... دوقية یحط فیه ابنه کونرا 





وهی الاغنی.. ودوقية یبقی علیها جودفری وهی الاقوی لأن كان معاها شودة مدن زى انتویرب وبولون مثلا.. وعلشان يضمن هنری الرابع ولاء 
جودفری.. خلی حکمه للدوقية دی منصب مش ورائة علشان یبقی ماسکه من زوره. 


شفت صياعة الألمان؟؟ 


جودفرى كان من اشد المتحمسين للحملة الصليبية.. جيشه كان بستحق فعلا لقب "جيش الامراء" لكثرة عدد الامراء فيه.. كان معاه قلة 
المانية.. لكن الاكثرية كانت للفرنجة (الفرنسيس).. ومن الجيش ده نقدر نعرف ليه العرب وصفوا جيوش الحملات دى عموما بالفرنجة او 
الافرنج. 

جودفرى من ناحية امه كان ينحدر من نسل شارلمان.. الملك الفرنسی الاعظم فى تاريخهم.. كمان كان رجل عسكرى منظم.. علشان كده 
انضم ليه اغلب امراء الامارات القوية اللى شاركت فى الحرب - زى اخوه الأمير بلدوين الأول مثلا - وده شجع مزيد من الامراء انها تنضم الى 
جيش جودفری.. وبما ان قائد الجيش ولاءة الى امبراطور المانيا.. یبقی نقدر نقول ان الجيش الفرنسى ده كله كان المانى الولاء والهوى بالرغم 
من ان مشاركة المانية بالعساكر والعتاد كانت قليلة.. وده درس المانى فى انك ازاى تقبض الجمعية اول اسم من غير ما تشترك فيها ولا تدفع 
فيها مليم واحد من الاساس. 


شفت صياعة الألمان تانى؟؟ 


من ضمن المشاركين فى جيش جودفرى كان روبرت الثانى "كونت فلاندرز".. اللى اتعرف بعد کده بلقب روبرت الصليي.. تقدر من اللقب 
تستشف ان الراجل ده عمل بطولات فى الحرب المقدسة.. وده حقيقي.. هنحى عنه بالتفصيل فى حصار نيقيا وانطاكيا واللاذقية.. فى كتاب 
مهم اسمه "تاريخ الصليبيين" عمله مرخ فرنساوی اسمه جوزيف فرانسوا ميشود سنة ۱۸۱۱م.. جايب فيه تفاصيل التفاصيل عن كل 
الامراء اللی اشتركت فى المدعكة دى. 


كل هذا العدد من الامراء بالاضافة الى دعم هنرى الرابع ومكانة جودفرى وخبرته اهلوه انه يكون فى مرتبة متميزه جدا وسط باق جيوش 
الحملة الصليبية.. مرتبة متميزه الى درجة انه اصبح بعد نجاح الحملة الملك جودفرى.. اول ملوك مملكة بيت المقدس اللاتينية.. طبعا 
ملوش لزمه اقولك ان جودفرى كان حاطط فى دماغه انه كبير العيال دى كلها وانه المشير عبد الفتاح السيسي بتاع الجيوش الصليبية كلها 
حتى وان لم يصرح بكده.. ولكن اطلاقه على نفسه لقب "حابى حمى الرب" یفسر کل شيء. 


الحملات الصليبية )١7(‏ - بوهیموند الأول وریمون الرابع 


خد فاکر قلنا ق كام جیش مشترك فى الحملة الصليبية الأولى؟؟ 


اتکلمنا عن جيش هيو العظیم کونت فیرماندوا وشقیق فیلیب الأول ملك فرنسا.. واتکلمنا عن جيش جودفری دوق بوایون.. ونکمل النهارده 
مع باق الجيوش 


عد اد دبا چا يد عي دب بل علد Fo‏ علد بل بل بل عاد عد بل sk sk sk e‏ 


الجیش الثالث.. جيش ريمون الرابع "کونت تولوز" 


احفظوا معایا الاسم ده برضه کویس اوی لأننا هنتف عليه كتير اوی بعدین.. ريمون الرابع (ریموند صانجیل) 
صانجیل.. صانجیل.. صانجیل.. 


ریمون الرابع كان کونت تولوز ودوق اقلیم البروفنسال "جنوب فرنسا".. يعن واحد من اقوی امراء فرنسا واوروبا.. واحد من اصحاب الكلمة 
العلیا والتوجه الدینی المعروف.. صاحبنا ده كان حاطط فى دماغه انه كبير الليلة دی كلها زيه زی جودفری.. وهنشوف دلوقتی لیه. 


بعد خطبة اوريان الثانى فى كليرمونت اعلن ريمون الرابع ولاءه ودعمه الكامل للبابا.. مش كده وبس.. ده كمان اقترح على البابا انه فى خلال 
فترة غياب الامراء فى الحرب المقدسة تكون كل الاقطاعيات والاراضى والاموال تحت تصرف ووصاية البابوية.. يعنى فلوس بهبل الهبل 
للكنيسة.. الامر اللى خلاه یبقی حبيب قلب البابا اوربان من جوا. 


ريمون كان بيلف مح البابا على امارات اورویا يقنع امراءها بالاشتراك فى الحرب المقدسة.. يع الامير من دول كان بيقع تحت سحر کلمات 
البابا من ناحية.. وتأثير الامير القوى من ناحية تانية.. اساسا وجود ريمون الرابع فى اى جيش كان كفيل باضفاء مصداقية وثقة على الجيش 
وتوجهاته لأنه كان رجل متدين جدا.. الراجل ده كان ريمون صلاح ابو اسماعيل بتاع فرنسا وقتها.. وجوده فى صف دعوة البابا اقنع امراء كتير 
كان البابا هيتعب اوى علشان يضمهم. 


ريمون كان عنده ميزه مهمه جمب حتة التدین.. الا وهی الخبرة السابقة.. هوكان اشترك مع جيش الفونسو السادس فى حصار واسقاط 
طليطلة فى الاندلس سنة 5/١٠م..‏ يعن الراجل مكانش شيخ وبس.. لا.. ده كان شيخ محارب وله انجازات عظيمة كمان.. سقوط طليطلة 
يعتبر المفتاح لسقوط الاندلس كلها بعد كده.. طليطلة كانت عقدة الحبل اللى لما اتفكت.. انفرط بعدها عقد الاندلس كله. 


تدين وخبرة ريمون العسكرية كانوا من الاسباب اللى خلته مميز جدا بالنسبة للبابا.. وعلشان البابا يأكد على تميزه وسط الحملة.. منحة صك 
الغفران والبركة قبل السفر.. وكمان عين من عنده مندوب باباوى فى الجيش.. المندوب ده كان هو البابا بتاع الحملة.. يعنى كانت بيغفر 
الذنوب ويقيم الصلوات ویمنح البركة زيه زى البابا بالظبط.. يعنى جيش ريمون كان هو الجيش الرسمی للكنيسة.. المندوب الباباوی ده يبقى 
اودیمار دی مونتى اسقف لا بوى.. الجدع اللى ركع على ركبة قصاد البابا بعد خطبة كليرمونت وهو بيعيط ويقوله والبى خدونی معاكوا سيناء 
علشان علشان اموت شهيد الهى امك تحج يارب.. مكافأته على المشهد التمثيلى ده كانت تعيينه مندوب عن البابا وسط الجيوش.. منها 
اوربان يضمن ان الحملة كلها مش هتخرج عن طوع الكنيسة.. ومنها يضمن ان الكنيسة هتكون المستفيد الأول من كل المكاسب المتوقعة.. 
ومنها يرضى غرور ريمون الرابع بوجود مندوب البابا فى جيشه ويضمن ولاءه فى نفس الوقت. 


اوربان الثانى كان من منوفية اوروبا على فكرة.. اوريان دی اشمون. 


ريمون الرابع یبقی هو هو ريمون دو صانجيل "52101-015 06 31/0010 ".. سانت جيل دی تبقی القلعة اللى كان عايش فيها فى اوروبا 
"موجوده حاليا فى بلجيكا".. اللى اطلق عليه اللقب ده القسيس الخصوصى بتاعه اللى كان اسمه ريمون دا جيل.. لو فاكرين مقال المصادر 
فالجدع ريمون دا جيل ده عمل كتاب اسمه "تاريخ الفرنجة غزاة بيت المقدس".. وده يعتبر من المصادر الاساسية لتأريخ الحملة دى 
باعتباره كان حاضر وشاهد عيان على الاحداث. 


طيب.. كده ريمون الرابع هو اکبر الامراء ننا قوى وعنده جيش محترم.. متدین وبتاع رینا وعنده تاريخ ومجد عسکری ومعاه برکات البابا.. 
هل فى سبب بعد كده يمنعه من التفكير ان امارة الجيوش من حقه منفرداً؟ 


اكيد لا.. 


داد دب با با FF‏ لد دب با علد علد داد با باب عاد علد بل با با sk ok‏ 


الجیش الرابع.. جیش روبرت کورتز "دوق نورماندی" 

لو فتحت کتاب الخالدون المائة بتاع مايكل هارت "اللی ترجمه انیس منصور بنفس الاسم" هتلاق الشخصية رقم 19 ملك اسمه وليم 
الأول.. ده كان دوق نورماندی "شمال فرنسا".. الراجل ده اشتهر بعد کده بلقب ولیم الفاتح.. ولیم ده يا سیدی هو اللی ابتلی الکوکب 
بمملكة انجلترا.. انجلترا قبله كانت خرابة وعشوائیات یحکمها ادوارد المعترف.. بعده انجلترا اصبحت زى ما حضرتك درستها فى الاعدادی 
وزی ما احنا شايفينها دلوقتى کده.. وليم الاول بقی وليم الفاتح بعد فتح انجلترا زى ما محمد الثانی بقی محمد الفاتح بعد فتح القسطنطينية. 
روبرت کورتز "روبرت الثالث" بقی یبقی ابن وليم الفاتح وحفيد روبرت الشریر.. كان عسکری تمام وشدید بس کسول شوبة وحمار فى السياسة 
والتخطیط.. بعد ما ابوه مات دخل فى خناقات مع اخوه "هنری الأول" اللی ورث من ابوه عرش انجلترا.. روبرت مکانش له شعبية فى انجلترا 
ولا حد بيأيده من الكنيسة.. علشان کده خرج من الخناقات دی مهزوم ومفلس ومتبهدل وبا دوب قدر یحتفظ بعرش نورماندی.. بالتالی 
دعوات الحرب دی بالنسباله كانت طوق نجاة.. منها يأسس مملكة بعید عن ايد اخوه الطوبلة.. ومنها يعمل قرشین یحطوه وسط الاگابر.. 
ومنها يرضى الكنيسة وداخد برکتها.. مشکلته الاساسية انه مکانش معاه فلوس يمول جیشه.. علشان کده رهن دوقية نورماندی عند اخوه 
وليم الثانی "وليم الأحمر" مقابل ۱۰ الاف مارك فضة.. اخ بياخد على اخوه وصل آمانة.. اسفخص على قلة الأصل يا جدعان. 

الرجل الثانی فى جيش روبرت كان جوز اخته.. ستیفن "کونت بلوا".. ستیفن مکانش عاوز يشترك فى الحرب من اساسه لولا ان مراته 
"الكونتيسة ادیلا بنت وليم الفاتح" هی اللى اصرت واجبرته انه يشترك.. نسوان مفتربة اقسم باللّه.. ادیلا كان لها نظره مبعدیه.. قدرت تقنع 
واحد من اهم قساوسة الكنيسة انه يشترك فى جيش روبرت.. القسیس ده كان عنده ميزه مهمه اوی فى الوقت ده وهی انه بیعرف يفك 
الخط.. وبالتالی قدر یسجل کل تفاصیل الرحلة للتاریخ ویبقی واحد من اهم المصادر الأساسية لتاریخ الحملة الأولى.. هو القسیس فوشیه 
دی شارتر صاحب کتاب "تاريخ الحملة الى القدس".. وبکده ضمنت ادیلا ان جوزها الهفاً دخل التاریخ ضمن عظماء الصلیبیین.. مين كان 
یصدق ان روبرت کورتز یبقاله قبر محترم فى كاتدرائية جلوستر فى انجلترا والناس بتزوره لحد النهارده زبه زى ای ملك من الملوك العظام 
وقتها!!! 


ارزاق.. 
>ا با لد اد با لد لد لد مد با با 5 KK‏ بل ملد بل لد بل f‏ بل علد sk‏ بل sk xk‏ 


الجیش الخامس.. جیش بوهیموند الأول "أمير تارانتو" 

اهو ده بقی اللی یتقال عليه جيش بجد الجد وبحق وحقیقی.. كأن عندك ۵ مهاجمین طالعین من فریق تحت ال ۱۹.. وعندك ابو تريكة.. 
عندك اللی يقدر یخلص ف اللحظة الحاسمة ویجیب الکاس فى اخر ثانية من تونس ويرجع.. لا امراء ولا بهوات ولا بارونات.. وسع يا معلم 
لملوك الجدعنة بجد.. جيش ملیان مقاتلین اشداء اصحاب خبرة.. اجسام البغال وعقول لا بتفهم ولا تتفاهم.. احفاد الرومان بصحیح.. 
زمان كان الطلاينة بتوع حرب فعلا مش نواعم زى ما تطور الزمن بيهم بعد کده.. الجیش ده كان هو الجیش الخطیر والقوی والقادر فعلا 
على احداث فارق او قلب موازین القوی بين جیوش الحملة الصليبية الأولى.. بوهیموند راخر مکانش تلمیذ.. ده یبقی ابن الامیر روبرت 
جیسکارد.. اقوی امراء اوروبا تما لحد ما مات سنة ۱۰۸۵م.. واحد من اشجع الفرسان واکثرهم خبرة وباع فى الحروب.. وواحد من قلائل 
جدا حققوا انتصارات عظيمة قصاد المسلمین فى ایطالیا.. هتقولی ايه ودی المسلمین ایطالیا واحنا طول عمرنا نعرف ان الوجود الاسلامی 
فى اوروبا كان فى الاندلس.. اقولك لا يا فندم.. وقتها - صدق او لا تصدق -جنوب ایطالیا كله كان تحت الحکم الاسلامی.. ۳ قرون من الزمان 


الجنوب الايطالي بالجزر اللی فيه زى صقلية وسردینیا ومملكة نابولی بیقول الله اكبر وببهدد روما والكنيسة الكائوليكية نفسها.. ولکن للأسف 
اصابه ما اصاب الاندلس من تشرذم وتشتت وطوائف بتتخانق على الحکم.. وباق القصة الحزينة معروف.. الشيء المؤسف ان مفيش کتاب 
یوثق فترة الحکم الاسلای فى باری الا کتاب "تاريخ امارة باری" للمؤرخ الایطالی جوزبه موسکا.. فى متحف یوفیتزی فى فلورنسا حالیا فى لوحة 
اسمها الامير الاسیر بتصور الامیر سودان الماروی وهو أسير مصلوب بیتعذب من عساکر الامبراطور لودفیج الثانی بعد ما ذبحوا کل جيشه.. 
هنبقی نتکلم شوية عن امارة باری والحکم الاسلای فى ایطالیا فى مقالات مستقلة. 

SF oF e oF SX oF oF o oF‏ ¥ 1 هد ود 

فى رواية رائعة للأديب الشاب ابراهيم احمد عيسى اسمها "بارى.. انشودة سودان" بتحك الايام الاخيرة للأمير سودان الماوری فى امارة بارى 
فى ايطاليا.. الرواية دى حصلت على جائزة كتارا للرواية العربية.. انصح بشده بقرائتها.. ابراهيم احمد عيسى شاطر فى الروايات التاريخية 
وملوش فى الهبد.. یعنی مش هتلاق ان الامير سودان مثلا كان بيحب نادية لطفى ولا الامبراطور لودفيج الثانى ملاك بجناحات زى ريتشارد 
كده یزعل على قتل ۷۰ اسير وهو جای یقتل الافات. 

oke ok oke ok Fk Kk KK e ¥ SF Ke oF KF oF oF 

فى الفترة دی ظهر روبرت جیسکارد كفارس قوی مدعوم من البابا.. قدر روبرت جیسکار سنة ۱۰۷۲ انه ینهی تماما التواجد الاسلالی فى 
صقلية ویتفرغ بعدها لحرب البيزنطيين فى البلقان.. وقدر بالفعل يحقق انتصارات كبيرة على الكسيس كومنين فى البانيا ومقدونيا.. حاليا فى 
جزيرة فى اليونان اسمها كيفالونيا.. اکبر مدينة فيها اسمها فيسكاردو.. المدينة دى اتسمت على اسمه لأنه كان معسكر هناك وهو بيطحن 
عظام الامبراطور.. كان ممكن جدا يكمل روبرت جيسكارد طريقة فى قلب الامبراطورية البيزنطية المنهكة بالحروب مع السلاجقة.. خد بالك 
ان الکلام ده كان فى الفترة من ١۷١٠م‏ الى ۱۰۸۵م.. لو تفتكر معايا ان معركة ملاذكرد حصلت سنة ۱۰۷۱م.. یعنی الجيش البيزنطى كان 
مفرفر ومش مستحمل حت حدف الطوب.. لكن البابا جریجوری السابع "الشيطان المقدس" استدعی روبرت جيسكارد سنة ٤۸١٠م‏ علشان 
يسنده فى حربه ضد هنری الرابع امبراطور المانیا.. وزی ما حكينا قبل کده قدرت قوات البابا انها تجيب هنری الرابع راكع على رکبه يطلب 
العفو والسماح.. وده طبعا بفضل روبرت جیسکارد. 

اهو حضرتك فى سبرة روبرت جیسکارد الحربية الطوبلة دی.. ابنه بوهیموند كان هو قائد قواته ودراعه الیمین وسیفه البتار وکریاجه اللی 
بیلسوع.. وده يفسر ليه تعامل الکسیس کومنین مع بوهیموند بكم هائل من الحذر لدرجة اصراره على استقبال بوهیموند فى القسطنطينية 
لوحده منفردا بدون قادة ولا جيش ولا حت حرس وبمعزل تام عن باق قادة الجیوش.. الراجل لسه فاکر المصایب اللی عملها بوهیموند 
وابوه فى البلقان.. ماهو مش معقول یعنی يطلب دعم من اوروبا علشان یحارب السلاجقة.. یقوموا یبعتوله ابن عدوه اللدود اللی هد حیله 
اول امبارح.. بوهیموند نفسه له سابقة حرب قبل کده مع الکسیس کومنین وقت حصار انطاكية.. يعنى الفارس اللی جای ده مش بس 
عسکری قوی.. ده کمان عارف مداخل ومخارج ونقاط ضعف للامبراطورية.. یعنی لو مقدرش يسيطر عليه وبوجهه صح ناحية بيت 
المقدس.. پبقی کده عليه العوض ف الامبراطوربة البيزنطية کلها. 

ولکن مع نقاط القوة دی کلها.. بوهیموند كان صایع وسیاسی لعیب.. هو كان عایز حاجه معینه صبر علشانها كتير ونالها فى الاخر زى ما 
هنشوف بعد کده.. بوهیموند وافق على کل طلبات الکسیس کومنین وکان هادی ونادی خالص.. طبعا بوهیموند كان فى دماغه انه احق 
واحد بأمارة الجیش.. كان بیفکر زی جودفری وریمون الرابع بالظبط.. الکسیس کومنین کان فاهم ده کویس وفاهم انه مینفعش یدی قيادة 
الجیش لحد من الناس دی.. علشان کده مربحش حد فیهم ولا وعده بالمنصب.. تقدر تقول انه طمعهم كلهم ونفضلهم كلهم فى نفس ذات 
الوقت. 

من المصادر الأساسية لتأريخ الحملة الصليبية الأولى کتاب اسمه "اعمل الفرنجة وحجاج بيت المقدس".. الکتاب ده اتکتب فى الفترة من 
٥‏ الى ۱۰۹۹.. محدش یعرف مين اللی کتبه بالظبط ولکن الأرجح انه كان فارس فى جیش بوهیموند الأول. 


شفت حضرتك بقی ال ۵ جیوش دول ؟؟ 

اهو کل دول کانوا متفقین یتجمعوا فى القسطنطينية عند الکسیس کومنین.. المفروض ان الموکوس بطرس الناسك كان یتحرك معاهم الا انه 
استعجل وسبق لوحده.. هما کانوا انصح واذی.. جیوشهم كانت مستعده.. مسلحة.. وجاهزه للمهمة.. مشیوا ورا کلام البابا لما قالهم نتقابل 
کلنا عند الکسیس.. ومن هناك نصلی الفجر ونفطر بقلاوة وشای ترك وبعدین ننطلق لحصار نيقيا. 

بس قبل ما نروح نیقیا ونشوف اللى شافه قلج ارسلان.. عمرك فکرت هو الناس دی اتفقت على ایه؟؟ مين هیعمل ايه والغناتم هتتوزع 
ازای ؟ ؟ 

مش جایز الجیوش دی لما تدخل الاناضول.. هی نفسها تنقلب على الامبرور وتفرتکه.. وهی كانت قادرة على کده؟ 

عمرك سألت هو الکسیس کومنین اتعامل مع الناس دی ازای ؟؟ 


الحملات الصليبية (۱۷) - آلکسیس کومنین 


فاکرین كان فى كام جيش فى الحملة الصليبية الأولى؟ 

طيب.. فاكرين اساى القادة بتوعهم؟ 

هيو العظيم وجودفرى وروبرت كورتز وبوهيموند الأول وريمون الرابع.. 

تمام.. الله پنور.. 

دول الخمسة الكبار.. كان فى امراء تانى اكيد.. جيش جودفرى لوحده كان فى اكتر من ٠١‏ امير ودوق.. لكن دول الخمسة الكبار.. دول اكبر 
رؤوس تبدأ من عندها الاحداث.. 

من بين الخمسة دول كان فى ثلاثة كل واحد فيهم كان شايف نفسه كفاءة ويستاهل انه يبقى القائد الأعلى للحملة كلها.. وهو بالفعل يستحق. 
جودفرى وبوهيموند وريمون.. 

طيب.. القرار ده فى ايد مين؟ مين يملك انه يقول ان فلان هيبقى لواء وفلان هيبقى غفير؟ 

هو اساسا مين اللى بعتلهم؟؟ مين اللى طلب مساعدتهم؟؟ هما رايحين علشان ايه؟ 

هما رايحين علشان يحرروا بيت المقدس من ايدين المسلمين.. الامبراطور البيزنطى بعت للكنيسة فى روما يستنجد بيها علشان تسنده قصاد 
السلاجقة.. يعنى هما فى الاساس رايحين علشان يحاريوا فى جيوش الامبراطور الكسيس كومنين.. يعنى المفروض - بغض النظر عن مكانتهم 
- يكونوا جنود او قادة فى جيش واحد كبير تحت قيادة الامبراطور البیزنطی الكسيس كومنين الأول. 

خد بالك ان الكسيس كومنين نفسه عينه كانت على الاراضى اللى خدها منه السلاجقة.. يعنى لا دين ولا مدينة مقدسة ولا بتنجان.. فيلم 
حماية المقدسات ومدينة الرب والحجاج وكل ده مجرد تفاصيل تخدم الهدف الأساسى. 

طيب مع وجود الفطاحل دول.. ازاى يضمن الكسيس كومنين - وهو السياسى المنوف البارع - ان الجيوش دی متنقلبش عليه هو.. ودبقى 
جبتك يا عبد المعين تعين.. لقيتك يا عبد المعين محتل. 

فى مواقف كانت حاضرة قصاد عين الكسيس كومنين تأكدله ان دايما المرتزقه لو محكمتش ايدك عليهم صح.. بيقلبوا العن من الغازى اللى 
انت خايف منه.. اقله انهم دخلوا فى زواريقك وعرفوا ضعفك فين وتتاكل منين.. شوف معايا المواقف دى ونفكر سوا بعقلية الكسيس 
كومنين علشان نحس باحساسه ونفهم طريقة تعامله مع امراء الحرب اللى هو بعت يطلب نجدتهم. 

فى ايام الخليفة العباسى القائم بأمر الله زاد نفوذ مملوك ترى اسمه ارسلان البساسيرى.. ده كان مملوك فى خدمة بهاء الدولة البویهی 
"الشیی" اترق فى المناصب لحد ما بقى كمال الشاذلى بتاع بغداد فى عصر القائم بأمر اللّه.. القائم بأمر الله كان درويش خالص وبتاع رينا 
تماما.. عايش فى ملكوت تانى من الادب والشعر وبعيد خالص عن غير الحكم وبلاويه.. وقتها كانت مصر تحت حكم المستنصر باللّه الفاطمی.. 
ايوه هو بتاع الشدة المستنصرية.. الاحداث دی كانت قبل الشدة ب ۷ سنين.. يعنى سنة ۵۰ ه.. المستنصر باللّه كان له تطلعات فى بغداد.. 
علشان كده اتفق مع البساسيرى انه ينقلب على الخليفة العباسی وبقسموا هما الاتنين - وهما شيعة زى بعض - التركة العباسية السنية.. 
وبالفعل نجح البساسيرى فى القبض على الخليفة العباسى وحبسه.. واقيمت خطبة الجمعة بحى على خير العمل لمدة سنة كاملة للمستنصر 
باللّه الشيى.. فى قلب بغداد. 

من قلب سجنه بعت الخليفة العباسى الى طغرل بك بن سلجوق ملك الغز وقتها يطلب المعونة ضد البساسيرى.. طغرل بك كان ثالث 
ملوك دولة السلاجقة اللى قامت فى ايران بعد حروب مع محمود الغزنوى واولاده.. طغرل بك هو المؤسس الحقيقي لدولة السلاجقة وهو 
اول واحد استخدم الرايه الحمراء ام هلال ونجمه كراية مستقلة للسلاجقة.. خد بالك ان العلم التركى الحالى ماهو الا علم السلإجقة الاوائل.. 
طغرل بك كان راجل سنى.. الراجل مكدبش خبر وراح يساعد.. قدر فعلا انه يقهر البساسيرى ويخمد نار الفتنة دی خالص.. دخل السلاجقة 
مع طغرل بك بغداد فى خدمة الخليفة.. ومخرجوش لحد ما وقعت بغداد قصاد المغول سنة 107 ه.. حتى ان العصر ده فى عمر الدولة 
العباسية بيسموه عصر نفوذ آل سجلوق.. ومع مرور الزمن وتعاظم قوى السلاجقة وتشتتهم بعد كده.. بدأت تظهر الممالك والامارات 


السجلوقية فى العراق والشام والاناضول.. كلها تتبع الخلافة العباسية صحیح.. لکنها تبعية بلا ای اهمية.. حتى ان ملاذکرد مثلا حصلت 
وخلصت ومات الب ارسلان والخليفة العبامی ولا كان داری بأى شيء.. يعنى دخول السلاجقة فى معية الدولة العباسية زى ما كان ميزه كان 
نكبه للدولة برضه.. لکنها لا تعتبر نكبة بالمعنی السیء لأنهم فى الاول والاخر سنة زى بعض.. السلاجقة نفعوا الاسلام كتير.. لکنهم اضروا 
بوضع الدولة العباسية من وجهة النظر السياسية البحتة.. خد بالك ان الکسیس کومنین عرف کل القصص دی وهو بیذاکر تاریخ.. مفهوم 
الدين لم يكن یعنیه فى ای شيء.. هو رجل سیاسی عسکری.. يعنى شاف الامر من زاوية ان طغرل بك كان حراعی طرد حرامی تانی فى خناقة 
كبيرة على صندوق نذور المسجد العباسی. 

الکسیس کومنین نفسه كان له قصة مأساوية مع المرتزقة.. اسم راسیل دی بالیل كان عامله خرم فى دماغه وبیهجم عليه فى کوابیسه ليل 
ونهار زى اسم طغرل بك بالظبط. 

مين راسیل ابو اللیل ده بقی ؟؟ 

راسیل دی بالیل كان مغامر نورمانی وصل الى الاراضی الببزنطية فى ايام حکم الامبراطور قسطنطین العاشر بحثا عن الرزق بسیفه.. انضم 
للجیش البیزنطی کجندی وخدم فى ايام قسطنطین العاشر ومیخائیل السابع ورومانوس الرابع.. حضر ملاذکرد سنة ۸۱۰۷۱ لکنه محاریش 
فیها فعلیا.. وقتها کلفه الامبراطور رومانوس الرابع بقيادة حملات او نقدر نقول عصابات صغيرة مهمتها التجول فى المنطقة والبحث عن 
لطعام وای حاجه تنفع کمورد للجیش وقت الاستعداد لملاذکرد.. لما قامت الحرب وحصلت الكارثة هو كان بعید بیقلب رزقه.. ولما رجح 
لقى الامبراطور مکسور ومهزوم والجیش فى الطراوه.. راسیل حط نفسه فى خدمة الامبراطور واخفی کل شيء فى نفسه انتظارا للوقت 
لمناسب.. الامبراطور وقتها كان فى عرض ای حد یقدر یشیل سیف.. يعنى راسیل بالنسباله ساعتها كان ملاك منقذ مش مجرد مرتزق. 
رومانوس بعت راسیل ومعاه ۳۰۰۰ فارس الى خط المواجهة مع السلاجقة فى وسط الاناضول.. نجح راسیل دی بالیل انه يستولى على 
لمنطقة من مدينة جالاتیا الى انقرة.. ويظهر کده ان قوته عجبته وانخدع فى فرسانه وموت الب ارسلان شخشخ فى عقله فقرر انه یعلن 
لمنطقة دی امارة مستقلة عن الجميع سنة ۱۰۷۳.. لا سلاجیق ولا بيزنطيين.. احنا ملوك الصحراوی الجداد بالاا!۱۱. 

لفترة دی كان العرش البیزنطی مضطرب جدا بين رومانوس الرابع ومیخائیل السابع.. رومانوس الرابع رجع من ملاذکرد مهزوم لقى الناس 
خلعوه من الحکم وحطوا مکانة میخائیل السابع.. میخائیل كان هو الاحق بالعرش لأنه ابن الامبراطور قسطنطین ورومانوس كان مجرد وصی 
علیه.. هزيمة رومانوس فتحت السكة قصاد میخائیل انه یخلعه عن العرش ویبعت وراه ناس تطارده لحد ما مسکوه فى مدينة کوتایون 
وهناك فقعوله عينية بعد ۳ محاولات فاشله وهو بیصرخ من الالم.. سابوه بعدها لحد ما الجرح اتلوث ومات موتة مولمة بسبب قلة الرعاية 
الصحية.. الاحداث دی مکانتش غایبه عن نظر راسیل دی بالیل اللی - زى ما قلنا - استغل الاضطراب ده واعلن نفسه امير على امارة 
مستقلة فى جالاتیا. 

لما استقر العرش الببزنطی عند الامبراطور میخائیل السابع.. وقتها كان الکسیس کومنین محارب قوی فى الجیش البیزنطی کلفه میخائیل 
السابع بقمع تمرد الاناضول اللى عمله راسیل دی بالیل.. راسیل دی بالیل كان شدید اوی على الکسیس للدرجة اللی خلت الکسیس يطلب 
المعونة من تتش بن الب ارسلان "امير جیوش السلاجقة وقتها" علشان يساعده فى هزيمة راسیل اللى مش معاه الا ۳۰۰۰ فارس اول عن 
اخر.. من حسن حظ الکسیس ان الب ارسلان كان عامل معاهدة سلام مع رومانوس مدتها ۵۰ سنة و۵۰ شهر و۵۰ يوم.. الامر اللی خلاه 
یحس بالامان وهو بیطلب مساعدة العدو السلجوق ضد العدو النورمانی.. ده يدينا انطباع عن نظرة الببزنطیین للسلاجقة كأعداء اشراف 
یقدروا یثقوا فيهم.. وبالفعل هزموا راسیل واسروه قبل ما تقدر مراته تحرره مراته بفدية كبيرة.. حاول الکسیس کومنین یستفید من خبرته 
وحب الناس ليه فعرض عليه الانضمام تانی للجیش البیزنطی.. وبالفعل انضم راسیل دی بالیل للجیش تحت قيادة الکسیس کومنین.. لکن 
فى سنة ۱۰۷۷ اعلن راسیل التمرد تانی فى مدينة اماسیا.. واضطر الکسیس کومنین انه يطلب مساعدة تتش بن الب ارسلان تانی علشان 
یواجهوا راسیل فى نیقومیدیا.. وهناك هزموه وسلموه للبیزنطیین اللى طبروا رقبته جزاء خیاناته المتکرره.. قدر الکسیس انه يستأصل خراج 
راسیل دی بالیل من جسد الامبراطوية البیزنطية بنظام البتر.. لأن السلاجقة خدوا كام مدينة کده قصاد وقفتهم مع الکسیس.. 

مفيش حاجه ببلاش يا صاحی. 

عاوزك تاخد بالك من تفصيله صغيرة.. 





راسیل دی بالیل كان مرتزق صایع ملوش ای اصول ملكية وعمل کل القلق ده ب ۳۰۰۰ فارس بس.. امال جودفری.. الامير ابن الکونت.. 
الى جای معاه فوق ال ٠١‏ الف عسکری منهم امراء وکونتات ودوقات زی الرز ممکن يعمل ايه؟ 

ریمون الرابع.. کونت تولوز.. الراجل اللی جای بتفویض مباشر من البابا.. هل هیقبل یاخد منه اوامر؟؟ 

وهنروح بعید لیه.. بوهیموند اللی عامل زى الحيطة ده.. هو نفسه وقف قصاده قبل کده وحاصر انطاكية علشان یاخدها منه.. اساسا فى 
التاریخ الناس حافظه اسمه کده.. بوهیموند امير انطاكية.. هل ممکن یتخلی امير بالقوة دی والاصل النبیل ده عن حلمه فى الامارة مقابل 
تحریر مدينة الرب!!! 

رب مين وبتاع مین.. الناس دی لو اتسابت فى الحرب کده مش بعید ينسوا السلاجقة اساسا وبحاریوا البيزنطيين نفسهم.. مننساش انهم 
جایین من ظروف اقتصادية صعبة وامارات بتتخاتق مع بعضها ليل وتهار.. مننساش کمان ان الامبراطورية الييزنطية لسه فيها خير ومدن 
بالهبل اقل واحده فيهم تنفح امارة مستقلة او مملكة تطلح فلوس ومصالح اد اللى بتطلعه امارات اوروباکلها مع بعض.. ده غير انها امبراطورية 
عريقة فیها كنائسها وجیشها واسواقها وقلاعها.. يعن امبراطورية متشطبه تشطیب سوبر لوکس.. على المفتاح.. يعنى ای امير من دول ممکن 
جدا يدخل ای مدينة بيزنطية ویعلن نفسه امير علیها وهو کده کده معاه جيش یقدر یحمیه والکسیس مش هیقدر طبعا لوحده یحارب 
الخمسة دول اللى اکید هیتفقوا ضده بالرغم من الصراعات اللی بينهم.. اقله هما كاثوليك زی بعض وهو ارئوذکسی کافر.. وییقی بدل ما نرجع 
الاراضی اللی اخدها الب ارسلان وعیاله.. هنبقی وزعنا اراضینا على ابناء العمومة مجانا. 

کل ده کان شایفه الکسیس کویس اوی.. هو مش ابن امبارح.. ده راجل متربى فی الجيش ويعرف کویس اوی امتی یضرب وام یسلم.. علشان 
کده قرر الکسیس کومنین انه يلجأ الى السياسة الأزلية اللی عمرها ما اثبتت فشلها ابدا.. 

فرق تسد.. 

طيب هیفرق بینهم ازای وهیعمل ايه علشان يضمن ان اللى هیفرقهم دلوقتی یفضلوا متحدین على الهدف والولاء ومتفرقین فى الرغبات 
والاطماع؟ 


الحملات الصليبية (۱۸) - على آعتاب القسطنطينية 


هفترض انکوا لسه فاکرین اللی فات علشان کده هدخل فى الموضوع علطول.. 

الامبراطور البیزنطی الکسیس الأول کومنین.. على اد ما كان زيالة وسماوی.. على اد ما كان موقفه صعب وهو واقع فى حبرة بخصوص امراء 
الحملة الصليبية الأولى.. هیعمل معاهم ايه وبلجم طموحاتهم ازای علشان تنفذ الجیوش الخمسة الاهداف اللی هو بنفسه بعت للبابا 
اول جيش وصل على ابواب القسطنطينية کان جيش الأمراء بتاع جودفری "دوق بوایون".. اکتر جيش فيه امراء واکتر جیش فى عساکر 
برضه.. اكتر من 1۰ الف مقاتل واقفين على ابواب القسطنطينية مستعدين للفتك بأى شيء باسم الرب.. الطريق اللى اخده جودفری من 
فرنسا الى القسطنينية هو نفس الطريق اللى سلكه بطرس الناسك.. ورغم كده مر جيش جودفرى فى قلب اوروبا بسلام من غير مشاكل.. لك 
ان تتخيل منظر ملك المجر وهو شايف جيش جودفرى بيقرب من حدود مملكته.. اكيد عملها على نفسه من الرعب.. اذاكان بطرس بشوية 
صيع بهدل الدنيا.. امال دول هيعملوا ايه؟ 

جودفرى كان اصيع من انه يشغل جيشه بأى حروب او صراعات فرعيه.. هو بنفسه بعت لملك المجر يطمنه ويتعهدله بعدم المساس بأى 
مدينة تابعه ليه.. وتأكيدا على حسن نيته ساب عنده اخوه بلدوين رهينه.. خد بالك ان بلدوين مينفعش يتقال عليه "واحد".. ده اخو قائد 
القوات وهو نفسه امير على جيش ممكن ينقلب على جودفرى نفسه لو اميرهم حصله حاجه.. كمان جودفرى كان عارف ان تورتاية عيد 
الميلاد هتکفی الكل.. يبقى ملوش لزمه نرمرم دلوقتی بكام واحدة كرواسون.. جودفری اصدر اوامر مشدده لعساكره بعد القيام بأى اعمال 
سلب او نهب فى اوروبا.. حوشوا طاقتكوا يا رجالة لحد ما نوصل الشام.. وهناك هنزيط. 

وبالفعل التزم الجنود بالتعليمات لحد ما وصلوا القسطنطينية وهناك انهارت مقاومتهم لما شافوا مدينة سلیمبربا "سلوری فى اسطنبول 
حاليا".. العيال شافوا النسوان النظيفة والمولات الفخمة من هنا.. وهاتك يا فرك من هنا.. ومهديوش الا لما نهبوا المدينة وجابوا عاليها 
واظيها: 

مين وصلته الاخبار وقلقت منامه زياده؟ 

الكسيس كومنين طبعا.. 

فى موقف اخركان الكسيس هيشجب ويدين ويستنكر.. بس لا ده جيش حملة الفقراء اللى ممكن يسكته بشوبة سندوتشات ولا ده بطرس 
الناسك اللى ممكن يبلفه بكلمتين.. علشان كده الكسيس كان متمالك اعصابه جدا وهو بيبعت لجودفرى يطلب منه مقابلته فى القسطنطينية 
علشان يتفقوا على قسم الولاء للامبراطور البيزنطى والموقف القانونى لجيش جودفرى وكيفية التعامل مع المدن اللى هيستردها الصليبيين 
من السلاجقة وكده. 

وجهة نظر الكسيس كانت ان مفيش حد احق بالاراضى الاناضولية من الامبراطورية البيزنطية.. الاراضى دى كلها اساسا كانت بتاعتها وهى 
لوحدها تحملت عبء الدفاع عن المسيحية ضد الغزو السلجوق.. هى لوحدها فى وش المدفع عماله تاكل قفا ورا التانى بينما امراء وملوك 
اوروبا غرقانين فى العفانة وقلة الحموم.. الصراع الاسلاعی-الرومی ده قديم جدا وملوش ای علاقة بغرب اوروبا.. حرب لا ناقة لهم فيها ولا 
جمل يبقى بتاع ايه يكون لهم رجل فى الشرق؟ 

تحس ان الكسيس عنده منطق.. مش كده؟ 

بس المنطق ده بالنسبة لجودفرى كان مطب جامد اوى.. 

جودفرى ولاؤه كان لهنری الرابع امبراطور المانيا.. هيقسم ازاى الولاء لامبراطور تانى وهو على ذمة امبراطور اولانى؟ 

بعدين هو جاى بناء على دعوة من بابا الكنيسة الكاثوليكية.. هو ده اللى هو يعرفه ويثق فيه.. يضمن منين ان الكسيس مش هيطير رقبته زى 
ما عمل مع راسيل دی باليل اللى الكسيس نفسه استعان بيه قبل كده فى حروبه ضد السلاجقة؟؟ ماهما كلهم فى نظره مرتزقه. 


ولو فرضنا حتى انه اقسم.. مفیش الا الارثوذكسى الکافر ده اللى يقسم ليه؟؟ يعنى النهارده الصبح یبقی كاثوليى تابع للامبراطورية الرومانية 
الغربية.. وبلیل یبقی ارثوذکسی تابع لعدوتها اللدود الامبراطورية البيزنطية الشرقیة!! 

مینفعش طبعا.. الکلام ده حتى لو اتعمل فیلم هندی فى السینما.. یسقط. 

وسيبك اساسا من الکسیس وهنری والبابا.. یولعوا كلهم بجاز.. فين حصته هو شخصیا من المکاسب دی کلها.. بقی هو یحارب ویتعور 
ورجالته تموت.. علشان یطلع کل لواء فیهم يقولك انا حققت انتصار ورفعت رایتی هنا وللا هنا؟؟ 

جودفری برضه عنده منطق.. مش کده؟ 

طیب.. کده الکسیس ری بیاضه والکوره اصبحت فى ملعب جودفری.. لو قال موافق یبقی لبس خازوق ولو قال لا یبقی بیعادی الامبراطور 
واحنا لسه بنقول با هادى.. 

يعمل ايه جودفرى ؟ 

بدأ يساوم ویراوغ.. 

فى الاول بعت لالكسيس وقاله احنا ننتظر وصول باق الجيوش قبل ای اتفاقات.. جودفری كان واخد القرار فعليا بس هو كان بيكسب وقت 
لحد ما باق الامراء يوصلوا ويقدر يسخنهم ضد الكسيس ويضمن انهم هيرفضوا معاه القسم العجيب ده وساعتها الكسيس مش هيبقى 
قصاده الا القبول. 

الكسيس طبعا هارش الليلة دی كويس.. وصول باق الجيوش الى القسطنطينية بدون اتفاق ملزم مع جودفری معناها نهايته هو شخصیا.. 
هو مصمم يستفرد بجودفرى لوحده لأن ده هيبقى اشارة لباق الامراء انها تقسم من سكات.. علشان كده رد الكسيس على تسويف جودفرى 
كان فورى وسريع.. جيش بوهيموند خرج فعلا من ايطاليا ومفيش وقت.. كلها كام يوم ونلاقيه على الباب.. ولو الاتنين دول اتفقوا ضده.. 
امر الكسيس كومنين بقطع كل انواع الامدادات عن جيش جودفرى.. مش بس قطع الاكل والمية.. ده كمان قطع اى طريق ممكن الجيش 
يتصرف منه علشان يوفر مؤن من غير ما يظهر فى الصورة انه محاصره.. بعت جودفرى يستفسر فى ايه بيحصل.. الكسيس مردش عليه.. 
قام جودفری فى ساعتها شايل الفلّه اللى قافله على عساكره فى القمقم واطلق ايديهم يعملوا ما بدالهم فى المنطقة.. وطبعا العساكر مش 
محتاجه حد يوصيها.. يومين بالظبط وكانوا قالبين المنطقة حوالين القسطنطينية الى بزرميط تاریخی.. مفيش قريه الا وسرقوها ولا سوق الا 
وخريوه.. الاحداث كانت سريعة جدا حتى ان الكسيس اتخض.. دول ممكن يهاجموا القسطنطينية نفسها فى اقل من شهر.. علشان كده بعت 
لجودفرى يسترضيه ويستسسمحه.. وعلشان يصالحه اداله منطقة كاملة اسمها بيرا فى ضواحى المدينة يقعد فيها معزز مكرم هو وجيشه 
لحد ما يتفقوا.. كمان الشتاء داخل عليهم وهو مش هيستحمل يشوفهم مرميين فى البرد كده. 

قبل جودفرى الصلح.. قعد هو ورجالته فى بيرا تحت عينين الامبراطور ۲ شهو ركاملة عمال يمطوح فى الامبراطور يمين وشمال وسايبه لا على 
حای ولا بارد.. جيش بوهيموند خلاص وصل مقدونيا.. يعنى محطتين اوتوبيس وينزل المرج ومن هناك ای توك توك ب ۲ جنيه يوصله 
القسطنطينية.. وساعتها هتبقی المشكلة معضله. 

اصر الكسيس على طلباته وبدأ یحاصر جودفرى من تانی.. جودفرى عمل فيها عبان وقاله ادینی فرصه اقيم العلاقة بينا لانك اثرت اعجابى.. 
بس على ما افكر ادينى كام واحد من كبار رجال الدولة عندك رهائن.. الطلب ده اعتبره الكسيس اهانة لمقامه الامبراطورى وراح مانع عنهم 
المعونة تانى.. قام جودفرى شايل الفله بتاعة القمقم تانى وخلى عساكره يعيثوا فسادا فى بيرا.. ولما خلصوا عليها سرحوا على القرى المجاورة.. 
ولما خلصوها ضریوا اسوار القسطنطينية نفسها وتحول الخلاف الى حرب فعليه بين الكسيس وجودفرى.. حرب خلت الكسيس يشحن 
جيشه بالكامل ضد جودفرى وبنعل ابو الحرب المقدسة وتغور مدينة الرب يا عم الحج.. العيال دی زودتها اوى ومعادش فيها بقى. 

مع استمرار الحرب بين الكسيس وجودفری ادرك جودفرى ان لعب العیال بتاع اوروبا ده مياكلش مع جيش منظم زى الجيش البيزنطى.. 
اضطر جودفرى انه يعلن استسلامه لطلبات الكسيس ويقسم له يمين الولاء الكامل وانه هيضع كل قواته فى خدمة الامبراطور لما ادرك 
حجمه الحقیقی قصاده.. الكسيس كمان استغل الموقف واصر ان جودفرى يتعهد بأنه يسلمه كل الاراضى اللى كانت فى حوزة البيزنطيين قبل 





موقعة ملاذکرد مش من ساعة ما وصل جودفری.. يعنى الکسیس مش بس كسر رقبة جودفری.. ده شیله فاتورة خسارة رومانوس الرابع 
قصاد الب ارسلان قبل الکلام ده ب ۲۵ سنة. 

مش سهل برضه الکسیس کومنین على فکره.. جودفری مکانش قصاده الا القبول.. اضطر یوافق على الاتفاقية دی وراسه فى الارض.. طبعا 
ضميره كان فى حاجات تانية.. بس هو حالیا مفيش قصاده الا القسم والتوقیع. 

بمجرد قبول جودفری للاتفاق حیاته اتقلبت تماما.. الامبراطور فتحله حنفية فلوس وهدایا ومؤن للجیش وخیول مخصوص من الاسطیل 
الامبراطوری.. كان ناقص یجیبله ای فون ۱۲ بکامیرا.. كام يوم على ما جهزت السفن وراح ناقلة زى الباشا للساحل الاسیوی من بحر مرمرة.. 
فى مواجهة نيقيا علطول. 

خد اد ايه بقی الهری والفرك بين الکسیس وجودفری؟ 

من نوفمبر ۱۰۹۲ الى ابريل ۱۰۹۷م.. ابقوا فکرونی احکیلکوا عن القفش اللى عمله الکونت راژول وقت الاحتفال بجودفری فى بلاط 
الکسیس.. حاجه اخر بيئة. 

بمجرد ما وصل جودفری الى اسيا الصغری.. وصلت جیوش بوهیموند الى اسوار القسطنطينية.. الکسیس كان سانن سنانه ومتحفز جدا 
ضد بوهیموند اللی قاد حملة بنفسه قبل كده لغزو الامبراطورية البيزنطية سنة ۱۰۸۱م. 

بوهیموند الصراحة كان اصیع من الکل.. هو عارف کویس ان لا ده الوقت ولا المکان علشان یصفی ای خلاف سابق مع الکسیس.. هو جای 
علشان هدف محدد.. امارة للنورمان فى الشرق عاصمتها انطاكية.. الموضوع اللى بدأه راسیل دی بالیل وفشل فیه.. هو كان مركز على الهدف 
ده ورای من دماغه ای کلام تانی.. علشان کده لما الکسیس دعاه "بصلف" لدخول القسطنطينية لوحده من غير حتى الحرس بتاعه.. وافق 
بوهیموند من غير ای تحفظ.. وعلی عکس جیوش الحملات کلها.. تعرض جيش بوهیموند لاعتداءات فى الطریق وهو بلع کل الاهانات دی 
علشان ميثيرش ای شكوك فى نفس الامبراطور.. شوف يا اخی.. الجيش اللى كان قادر لوحده یفرتك المدن دی كلها اتهزاً ومردش والجیوش 
اللی اتطرقعت بسهوله هی اللى بدأت العدوان. 

بوهیموند محبش يحط نفسه ‏ ای موقف مشبوه ولا حد یقول ان هو اللی شق وحدة العالم المسیحی لاطماع شخصية.. کعسکری محنك 
هو عارف ان جیوش الحملة من غير دعم الکسیس فى منطقة میعرفوهاش ولا هيبقى ليها لزمه.. هو هیطلع کسبان من الليلة دی كلها اکید.. 
بس يتك على الصبر شویة. 

المقابله بين بوهيموند والكسيس كانت سهلة جدا على عكس توقع الكسيس.. بوهيموند وافق على كل طلبات الكسيس واهمها انه هيبقى 
تابح ليه ویحارب ویستولی على المدن بأسمة.. كل اللى طلبه بوهيموند انه يبقى حاكم على انطاكية لما يحققوا المراد.. بالنسبة لالكسيس ده 
كان طلب سهل جدا.. هيعتبره واحد من ولاته على المدن وهو كده كده حلف یمین الولاء.. يعنى مفيش منه خوف.. الكسيس حب يجود 
ويعلى على بوهيموند فقاله ليك انطاكيا ومعاها اقطاع طولة ۱۵ يوم وعرضه ۸ ايام.. وده كان اكتر مما يتمنى بوهيموند.. ولما بوهيموند 
شاف المرونة دی من الكسيس.. طلب منه انه يبقى قائد كل القوات الامبراطورية فى الحملة دى.. الطلب اللى قابله الكسيس برفض دبلوماسى 
لأن قبوله يعنى حريقة هتقوم ضده من جودفرى وریموند.. الرفض مكانش قاطع.. هو عشمه بأنه ممكن يبقى القائد لو اثبت ولائة واخلاصه 
للامبراطور.. اللى هو انت ابن الشركة واقعد معانا وهنزودك لما تثبت نفسك بشغلك. 

فى حتة صايعة كده عملها بوهيموند هنا.. 

بوهيموند كان معاه فى جيشه ابن اخته الامير تانكرد.. ده كان الرجل الثانى فى الحملة بعده.. تانكرد رفض تماما انه يقسم ای قسم ولا يقبل 
ای طلب من بتوع الكسيس.. الكسيس مركزش معاه كتير على اساس ان كبير الحملة وافق فبالتالى اتفافه ملزم للكل.. بينما بوهيموند كان 
سايب تانكرد كخرم فى الاتفاق مع الكسيس.. علشان بعد كده لو الامور اتطورت ممكن يلحس كلامه مع الكسيس ویلزقها فى تانكرد.. مفيش 
حد صالح كله بتاع مصالح زى ما قال الكونت عبده دى موتا. 

لما تقرا وصف بوهيموند اللى كتبته المؤرخة انا كومنينا "بنت الامبراطور الكسيس" فى كتابها الكسياد هتقتنع الف مره ان اللى خرج الولية 
دى من المطبخ ظلمها بقوه وفرتك مرارتنا فى نفس الوقت.. 


الولية اکدت كذا مره على انها بتکرهه كراهية عمیاء نتيجة اللى عمله فى ابوها وفى حرب البلقان.. كل شوية تقول انا مش معجبه بيه اهو.. 
انا مش واقعه فيه اهو.. اللى هو يأكدلك ان الولية دی عینها زاغت عليه بالفعل.. کل شوية تقول انها بتکرهه بطريقة لبنی عبد العزیز مع 
رشدی اباظه.. اللی هو بکرهك يا سافل يا موکرم يا غشاش وف الاخر بوسه افلاطونية عنيفة تلفت اعصایی انا شخصيا. 

شوف کتبت ایه.. 

"كان فارع الطول له هيئة الشباب رغم تخطية الاربعین.. عريض المنکبین نحیل الخصر ذا بشرة رائقة وضاح الوجنتین فى تورد.. كان شعره 
اصفر واقصر مما اعتاده فرسان الغرب.. حلیق اللحية محدودب فى طفولته دون ان يفقد مظهر الصحة والقوة.. فى ملامحة بعض الجفاء 
وفى ابتسامته بعض الشر".. قلوب كتير بقی ودبادیب.. 

يا سلام.. وایه کمان!!! 

تبا للکلبوبات اقسم باللّه.. دی کده مبقتش حروب صليبية خالص.. 

عموما بوهیموند مقعدش فى القسطنطينية اسبوعین على بعض.. على اخر ابریل كان محصل جودفری فى اسيا الصغری وهو شایل ومحمل 
من هدایا الامبراطور.. وقعد الاتنین هناك یلعبوا میدل اوف هونور فى انتظار وصول الباق.. اعتقد انه لو كان طول شوبه كان الکسیس قفشه 
مع بنته فوق السطوح البیزنطی وکان لا یسلم الشرف الرفیع من الاذی وجو انسان الغاب طویل الناب ده. 

مين بقی وصل لاسوار القسطنطينية بعد ما بوهیموند وصل اسيا الصغری؟ 

برافو عليك.. ربمون الرابع.. 


الحملات الصليبية (۱۹) - الولاء للامبراطور البيزنطي 


افكرك بسرعة وقفنا فین.. 

قدر الکسیس کومنین انه ینتزع قسم بالولاء من جودفری وبوهیموند.. علشان الصورة تکون واضحه قصادك فى ماهية قسم الولاء ده.. 
خلینی اديلك شودة تفصیل سریعا کده. 

معنى ان جودفری اقسم الولاء للامبراطور یبقی کده هو لنى ای شخصية مستقلة ليه هو او للجهة الاصلية اللی بعتته وتحول الى جندی 
عادی جدا فى الجیش البیزنطی زبه زی ای جندی.. يعنى لما يمشى فى الطریق للمعركة يرفع رایات الامبراطور البیزنطی.. لما يحارب یحارب 
بإسم الامبراطور البيزنطى.. لما ينتصر ویحب يرفع علم على المدينة اللی اخدها یبقی علم الامبراطور البيزنطى.. کل ما یحصل عليه فى الحرب 
من غنائم واسلاب يورد الى خزينة الامبراطور البیزنطی اللی هیوزعه على كيف كيفه بعد کده.. یعنی لو جودفری مثلا قدر یفتح المنوفية 
مثلا.. الکسیس ممکن جدا يمسك المحافظة لواحد تانی غيره.. اللى هو يعنى كأنه لم کل جهودة وحطها فى علبة لفها بفیونکات وشرایط 
حمراء وسابها هدية للامبراطور. 

طيب ماه و کده جودفری وبوهیموند تحولوا من امراء وملوك الى مرتزقه.. ده يمكن کمان المرتزقه حالهم هیبقی افضل لأن المرتزق بیحارب 
مقابل اجر بغض النظر عن نتيجة المعركة.. کده الامراء دول هیحاریوا ویرجعوا الهيبة البیزنطية اللى راحت ومحتمل جدا الکسیس یحلقلهم 
فى الاخر.. یبقی لا طالوا بلح الشام ولا عنب الیمن.. وعندنا قصة راسیل دی بالیل اکبر دلیل اهو.. ان كنت فاکر انك انصح من الامبراطور 
ورایح تتخانق خناقة هتاخد قصادها مدينة وتعمل فیها امير لوحدك.. یبقی احب اقولك ان بالقسم ده الامبراطور شل حركتك تماما وزنقك 
فى خانة اليك.. مش کده؟؟ 

بالظبط.. وهو ده اللی كان عاوزه الکسیس بالتحدید.. حط نفسك مکانه وتخیل انك تملك عماره ساکن فیها امین شرطة قارفك وانت مش 
قادر علیه.. قمت رایح المديردة تستنجد بسيادة اللواء.. راح اللواء باعتلك ۳ ظباط شرطة یسکنوا فى نفس العمارة.. واصبح بدل ما عندك 
ساکن مقرف.. بقی عندك 5 هیطلعوا عينك لو مقدرتش تسیطر علیهم کلهم. 

طيب اسیطر علیهم ازای وهما اساسا اقوی منى لو اتحدوا وانا محتاجلهم علشان مدفعش ميه ولا کهرباء للعمارة؟؟ 

هو ده بقی مربط الفرس فى کل القلق اللی عمله الکسیس ده.. هو كان عایز یسیطر علیهم ويلنى شخصیتهم ویتحصل على کل المکاسب 
لوحده ویرجع الهيبة اللی راحت وف الاخر وهما راجعین بلادهم یدی كل واحد فیهم حتة بخمسة فى ايده وعلبة کشری اکس لارج مع دقة 
زیادة.. وشکرا على کده يا رجالة. 

من فوق جبال اولیمب المجاورة زيوس كان قاعد یکتب تاريخ الفترة دی.. لما شاف الکلام ده قال للامبراطور بالببزنطی.. ده عند امه با 
ادهم.. وهنشوف ليه. 

ريمون الرابع كان اکبر الامراء سنا وصاحب خبرات سابقة فى حرب المسلمین فى طليطلة.. کمان المندوب الباباوی للحملة كلها -الاسقف 
اودیمار دی مونتی- كان معاه فى جيشه.. يعنى جيشه هو جيش الكنيسة الرسمی للحملة دی.. یبقی طبیی جدا لما الکسیس يطلب منه نفس 
الطلبات اللى وافق علیها جودفری وبوهیموند انه يقوله نفض لنفس لنفسك يا نجم.. مش انا اللی يتقالى اقسم ولاء ولا صفاء. 

ريمون عنده حق برضه.. ازای هیقسم الولاء للامبراطور راعی الكنيسة الشرقية وهو یمثل الكنيسة الغربية ومعاه المندوب بتاعها؟ 

ازای هیحارب باسم الامبراطور بعد ما عرف ان عدوه اللدود - بوهیموند - اعلن الولاء الكامل للامبراطور وقعد على الحجر.. یعنی ممکن 
بلاق نفسه بیحارب تحت زعامة بوهیموند وبیاخد منه اوامر.. اساسا ريمون كان مجهز نفسه انه یبقی قائد الجیوش دی كلها وملك اول 
مملكة صليبية هتتأسس بعد کده.. قوم ترسی الاحلام دی كلها على ولاء للامبراطور ویقول العجم ان ريمون صانجیل حارب تحت زعامة ابن 
المقشفة بوهیموند!! 

هذا ورب الکعبة امر دونه الموت.. 


رفض ریمون كان اشد من رفض جودفری لأن ريمون حط مبررات قاسية ملهاش رد.. زى مثلا انه خرج لنصرة الرب مش لنصرة الامبراطور.. 
يبقى الولاء والقسم یکون للرب مش لالکسیس.. ريمون لعب بکارت "وقالت الصنادیق للدین نعم" علشان بهرب من ای اتهام.. بس فى نفس 
الوقت علشان میظهرش بمظهر الانانى او مثير المشاکل.. اعلن انه هیقسم الولاء للامبراطور لو خرج الامبراطور معاهم للحرب.. مش یبعتهم 
هما پموتوا وهو قاعد فى التکییف.. اه يا الکسیس.. ابقی ابعت امك تحمی الحدود. 

کده الکسیس بقی ضهره للحیط.. وتطورت الامور الى بداية نزاع مسلح.. 

طيب.. مين يحل الازمة دى؟؟ 

حكما من اهله "جودفرى" وحكما من اهلها "اودیمار دی مونتى".. 

جودفری قعد مع ريموند وقاله بصريح العبارة كده ان ده مش وقت خناق ولا قلق لأنهم بالفعل فى مواجهة السلاجقة والوقت اللى فاضل 
علشان قلج ارسلان يوصلهم مش كتير.. كده كده ای كلام واتفاق مع الكسيس هيبله ودشرب ميته بعدين لما يبدأوا ياخدوا المدن واحده ورا 
التانية فى الشرق.. سيبه يتنطط شوية دلوقتى وبعدين هنطلع ميت**ين امه وهندفعه تمن كل القرننه دى.. احنا بس دلوقتی محتاجين 
دعمه لحد ما نحط رجلينا فى الاناضول وبعدها اتفرح هيحصل فيه ايه.. وان كان لك حاجه عند الكسيس.. قوله يا سيدي. 

فى نفس الوقت استخدم الاسقف اوديمار سلطته الباباوية ودبلوماسيته اللى اتعلمها من سيده اوربان الثانى علشان يهدى الامبراطور من 
ناحية ريمون.. تبدو الامور من بعيد كده ان وساطة جودفرى والاسقف اودیمار هی اللى حلت المشكلة.. بس مش ده اللى حصل.. اللى حصل 
ن بوهيموند - عدو ريمون اللدود اوى - نط فى الحلل وقتها واصطاد بكل صنانیر العالم فى المية العكرة بين الامبراطور وريمون.. بوهيموند 
عمل فيها اولاد رزق وقعد يزعق فى قلب بيزنطا.. 

سم يا اناضول.. 

لامبراطور ده تبى.. 

لامبراطور ده يخصى.. 

ى حد شيطانه يوزه ويزعل الامبراطور.. هقطع وشه.. 

كده الموقف انقلب وبقی ريمون هو اللى ضهره للحيط.. بشوية سياسة من اوديمار دی مونتى قدر يخلى ريمون يقسم على احترام حياة 
الإمبراطور وشرفه وانه ميعملش حاجه تغضب الامبراطور.. الصيغة دی عجبت ریمون ومعترضتش عليها الامبراطور.. هی لا تعنى ان ريمون 
هيحارب باسم الامبراطور بس فى نفس الوقت حددت من استقلاليته لأنه مفروض ميعملش حاجه تزعل الامبراطور.. اللى هو اتكلم وانت 
ساكت كده. 

بس فضل برضه فى نفس ريمون شوية قلق راحوا لما قعد مع الامبراطور والامبراطور بدأ يبخ فى ودانه باسلوب ستيفان روستی وبقوله انه 
ميصحش امير فى مكانته وقدره يعمل كده معاه وهو اللى كان متخوف من بوهيموند وناوى يركب ريمون عليه.. طبعا ريمون سمع الكلام ده 
من هنا وربالته نزلت من هنا.. طالما الامور بين الامبراطور وبين بوهيموند مش تمام.. يبقى فى فرصه بعدين نتكلم فى موضوع امارة الجيوش 
كلها ده.. 

ووافق ريمون الرابع على كل طلبات الامبراطور زى ما قلنا وغرف من خزنته هدايا وفلوس وخيول بالعبيط.. وركب السفن على درجة البیزنس 
كلاس علشان يعدى بحر مرمرة ويستقر فى اسيا الصغرى جمب اخواته جودفرى وبوهيموند.. 

كده فاضل مين؟؟ 

روبرت كورتز.. وهيو العظيم.. 

تمام.. 

هيو العظیم وهو راکب البحر من جنوب ایطالیا الى ارض البيزنطيين قامت عليه عاصفة جابت اجل اغلب جيشه.. غرقت المراکب بحمولتها 
من عساکر وخيول وخزائن اموال.. مفلتش من العاصفة دی الا هيو نفسه ومعاه فرقه تعتبر غير موثرة اطلاقا فى ماتش کوره حتی.. علشان 
کده مکانش فى ای صعوبه من انه یوافق على طلبات الکسیس زبه زی الباق.. هو اساسا معندوش ای كروت يلعب بيها اللعبة دی. 





الجیش الاخیر كان جيش روبرت کورتز.. روبرت الثالث ابن وليم الفاتح لو لسه فاکرین.. الراجل اللی خرج من نورماندی مع جوز اخته ستیفن 
کونت بلوا.. لو نسیتوا مين کان معاه فى الجیش.. یبقی افکرکوا انه من ضمن المشارکین فى جيشه كان الفارس والراهب فوشیه دی شارتر.. 
احد اهم مقرخی الحملة الصليبية المعاصرین. 

الجیش ده مقابلش ای صعوبات فى طريقه البری من شمال فرنسا الى القسطنينية.. هو وصل متأخر بس شوبة لأنه كان بیلم بعضه فى الطریق 
ولأنهم عدوا على البابا فى روما اخدوا منه البركة والغفران.. وبعدها توجهوا للقسطنينية.. وهناك مکانش فى ای صعوبات فى قسم الولاء 
للامبراطور زیهم زی الکبار اللى سبقوهم قبل کده. 

فى کمان جيش فرعی کان تبع جيش روبرت کورتز.. جيش على رأسه بلدوین اوف الوست.. الجیش ده اتحرك لوحده فى الطریق البحری 
للقسطنطينية وحاول ینزل فى موانی بعیده عن الموانی اللی كان مجهزها الکسیس لاستقبال الصلیبیین.. وهناك لقی بلدوین الاسطول البیزنطی 
سادد الطریق فدخل معاه فى عاركة بحرية خفيفة کده اسهبت انا کومنینا فى وصفها كأنها معركة فاصلة.. معلومة صغيرة هقولهالك دلوقتی 
علشان تعرف انى مظلمتش الولية دی لما قلت ان اللی خرجها من المطبخ ظلمها.. 

بطل المعركة دی کان اسمه ماربانوس کاتالکون.. ده يا سیدی یبقی ابن الادمیرال البیزنطی امير البحر وقائد الاسطول.. ده حضرتك كان البوی 
فريند بتاع انا کومنینا.. علشان کده الهانم اسهبت فى وصف بطولاته وصولاته وجولاته فى معركة اساسا مخدتش نص ساعة.. تظبیط تاریخ 
على اعلی مستوی.. اللی هو هات امك وتعالى قابل بابا وانا ادخلك التاریخ.. الولية رغم انها مصاحبه اهو الا ان عينها زاغت على بوهیموند 
عادی جدا.. على اعتبار ان بوهیموند كان زی هانى کده.. الصادم بس فى المعركة دی ان فكرة القسیس المحارب كانت غريبة شوية على 
البیزنطیین اللى كانوا بيشوفوا فى الزى الدينى او الرهبنة قدسية لا تصح انها تتبهدل فى الحروب.. وده كان أحد الفروق الجوهرية بين الكنيسة 
الارثوذكسية الشرقية والكنيسة الكائوليكية الغربية.. المعركة دی كانت سبب فى احتقار واستهجان اهل القسطنطينية للصليبيين عموما.. 
هنبقی نتلكم عن الجزئية دی فى مقال منفصل مش تبع تسلسل الإحداث. 

خلاص كده وللا فى حد تانی؟؟ 

فى طبعا.. بس الجيوش المؤثرة وصلت الساحل الشرق لبحر مرمرة بالفعل.. اللى هييجى متأخر يبقى يحلف یمین الولاء للامبراطور براحته 
ويركب مينى باص ٠١‏ بشرطة من موقف القسطنطينية الجديد ویحصلنا على هناك.. 

وهناك بدأت الجيوش تنظم الصفوف علشان يهجموا على نيقيا.. 

نيقيا.. عاصمة سلاجقة الروم.. 

المدينة الاثرية الساحرة اللى قلج ارسلان سايبها خالص وبيحارب فى مكان تانى يبعد عنها ٩۰۰‏ کیلو. 

هيعمل ايه قلج ارسلان فى المصيبة دى؟؟ 


الحملات الصليبية (۲۰) - حصار نیقیا 


وقفنا فين يا مون بيه ؟؟ 

افتكرت.. قدر الامبراطور الكسيس كومنين انه ينتزع قسم الولاء من قادة الجيوش الكبار "ما عدا ريمون وتانكرد".. وحلاوة الاتفاق كانت 
حفلة على الضيق كده شفنا الكونت راؤول عمل فيها ايه.. وده كان درس مهم جدا لينا يعلمنا اننا لما نروح افراح كلاس مناخدش معانا عيال 
بيئة. 

طيب.. الجيوش الصليبية فين دلوقتی ؟؟ 

اتجمعوا كلهم على الساحل الشرق من بحر مرمرة.. يعنى خرجوا من الاراضى البيزنطية وحطوا رجليهم فى اول اراضى سلاجقة الروم.. 

اول ما وصلوا مين راح قابلهم هناك؟؟ 

بطرس الناسك!!! 

حضرته رايح يديهم خبرته ويرشدهم على الطريق الامثل للهجوم على نيقيا.. على اساس انه مفرتك السكة رايح جاى وكده.. الامراء استقبلوه 
باستخفاف لمظهره المزرى وتاريخه المهبب ف الهزائم.. سمعوا منه بس يروحوا منين ويمشوا ازاى وبعدين ادوله كيس شیبسی يعضعض 
فيه على جمب لحد ما يخلصوا ضرب.. من مطرح ما نزلوا على الساحل المفروض ان اول مدينة تقابلهم بعد بحبرة اسكانيا هتبقى نيقيا.. 
مكانش ينفع یتجاهلوها لأى سبب والا اصبح ظهرهم عربان. 

نيقيا كانت متحصنة كويس.. هی اساسا مع السلاجقة من ١1‏ سنة بس.. البزنطيين كانوا مهتمين بيها اهتمام خصوصى من بعد ملاذکرد.. 
السلاجقة ورثوها بتحصيناتها زى ما هی من البيزنطيين.. طول اسوارها البرية كان 1 كيلو بارتفاع ٠١‏ متر.. وعلى طول الاسوا ركان متوزع ۲۶۰ 
برج للحماية "برج كل ۲۵ متر".. يعنى لو جيت تتخيلها هتلاق انك لو وقفت فى برج هيبقى البرج اللى بعده فى مری سهامك.. يعنى مستحيل 
عمليا حتى مع وجود ابراج الهجوم المتحركة اختراق المدينة دی من البر من غير کم مهول من الخسائر.. يمكن ده السبب اللى خلى قلج 
ارسلان مطمئن وهو سايب مراته الحامل لوحدها فى البلد. 

الكسيس كومنين مسابش جيوش الصليبيين لوحدها مع بطرس.. المفروض ان دوره الأساسى فى الحرب كان توفير المؤن والادلة اللى هتسوق 
الجيوش فى الطريق.. الكسيس بعت مع الصليبيين فرقة صغيرة بقيادة واحد من اشطر رجالته اسمه بوتوميتيس.. الفرقة دى ساقت الجيوش 
الى نيقيا عن طريق سيفيتوت.. نفس الطريق اللى مشيه بطرس الناسك قبل كده واتعجن فيه من السلاجقة.. بس المرة دی الجيوش كانت 
اكثر حذرا.. بعت جودفرى فرقة استطلاع فى الاول علشان تستكشف الطريق وتوسعة علشان يكفى العدد الكبير اللى جاى.. دخل جودفری 
وجيشه للطريق وشافوا بقايا عظام جيش بطرس الناسك مرميه على الاجناب.. المنظر ده لوحده كان كفيل انه يشعل نار الانتقام فى قلوب 
الجنود وهما شايفين اخواتهم فى الصليب الكاثوليى مرميين كده بتدوس عظامهم الخيل. 

طيب محدش شافهم خالص من عيون قلج ارسلان وهما ماشيين فى طريق طولة ۵۰ كيلومتر وشويه؟؟ 

هو منطقى يعنى اننا نبقى فى حالة حرب مع اليونان ونتفاجیء ان الاسطول اليونانى نزل فى اسكندرية؟؟ 

اكيد مش منطقى.. اكيد عيون قلج ارسلان رصدت كل ده وبلغته الاخبار.. بس زى ما شفنا وقتها هوكان محاصر مدينة ملطية وبیتخانق مع 
غازى الدانشمند على بعد ٩۰۰‏ كيلو من نيقيا.. هو مخدش الامر بجدية على اعتبار ان الصليبيين دول - من تجربته مع بطرس الناسك - 
عيال هفاً.. بس اللى حصل ان العيال الهفأ دى اتحركت بجيوش مرعبة لحصار نيقيا.. الخبر وصل الى قلج ارسلان فى اوائل مایو ۱۰۹۷ ان 
المدينة محاصرة بالفعل.. يعنى حتى لو طار على بساط الريح.. هيوصل متأخر. 

طيب الصلیبیین لما حاصروا نیقی ازاى؟ 


خد نظرة على الخريطة وبص معايا على موقع نيقيا ونشوف سوا الصليبيين والبيزنطيين استغلوا الموقع ده ازای.. 


اسوار نیقیا کانت على شکل خماسی.. ۳ أضلاع فى البر طولهم 1 کیلو.. وضلعین فى المیه طولهم ۱۵ كيلو بیطلوا على بحيرة اسکانیا.. الضلعین 
الغربیین مکانوش على البر وبينهم وبين المية مسافة.. لا.. دول کانوا طالعين من قلب المية مباشرة.. يعنى مفیش اى وسیله للهجوم علیهم 
الا السفن.. واحنا عارفین ان القوات الصليبيية مکانش معاها سفن.. علشان کده حاصروا المدينة من الشمال بجیش جودفری ومن الشرق 
بجیش بوهیموند ومن الجنوب بجیش ريمون وهیو.. وسابوا الغرب فاضی.. 

مين بقی لعب احلی ماتش فى الساحل الغربى ده؟ 

الکسیس کومنین.. وهقولك ازای بس لما نشوف الحصار كانت ظروفه ايه الاول. 

اسبوع کامل القوات الصليبية واقفه مش بتعمل حاجه بس مانعنین ای دبانة تدخل او تخرج من البلد.. القصد كان تجویع البلد لحد ما تسلم 
من غير فرهده.. بس اللی حصل ان البلد فضلت شغاله عادی ولا فارق معاها حصار ولا بتنجان.. الامر اللی دفع الجیوش الصليبية انها 
تنتقل الى الخطوة الثانية من الحصار.. وهی المنجنیق. 

طيب وهی اوروبا كانت تعرف المنجنیق کسلاح وقتها؟؟ 

ابدا.. ولا الهوی.. اخرهم كان السیوف والحراب.. المنجنیق ودکاکات الحصون والنار الاغريقية ومسدس الاسهم وکل الاسلحة المتطورة دی 
خدوها من الامبراطور الکسیس.. الحرب دی بالنسبالهم تعتبر فرقة زى فرقة ال ۷۷۷ وفرقة السیل فى الجیش بتاعنا حالیا.. فرقة شافوا فيها 
تکنولوجیات وتکتیکات عمرهم ما کانوا یحلموا بیها فى اوروبا.. هما کانوا شجعان وصحتهم حلوة زى ما وصفهم اسامة بن منقذ.. انما علمیا 
کانوا بطیخ. 

بدأت المجانیق تری حمولتها الملتهبة على اسوار المدينة وبدأ السلاجقة من داخل المدينة فى المقاومة والرد علیهم بالسهام المسمومة 
وکور النار الحديدية.. الضرب كان شدید ونیقیا صمدت وخسر الصلیبیین كتير فى الحصار ده.. بس الخسارة موصلتش الى مستوی فك 
الحصار لأن عددهم كان مهول.. لما الامراء شافوا الموقف بالشکل ده ادرکوا ان الهجمة شديدة المرة دی ویعتوا فى الحال للسلطان بعد ما 
كان الحصار والضرب بدآوا بالفعل.. الطریق بالجیوش من ملطية الى نیقیا ياخد ۱۰ ایام.. الحصار بدأ يوم 1 مايو.. ومع ذلك وصل قلج 
ارسلان الى نیقیا یوم ۲۱ مایو. فى كام یوم فقد هنا.. للأسف دی الایام اللى ظن الامراء فیهم انهم هیقدروا یصدوا الصلیبیین لوحدهم.. فى 
هنا لوكشة اخطاء من قلج ارسلان ومن امراء جيشه تستاهل الاعدام حرقا بالجزم.. بس اهو.. امر اللّه. 

قلج ارسلان لما وصل مهجمش على البلد مباشرة.. الاول تسلق قمة جیل فى الناحية الشرقية من البلد علشان يشوف الموقف من فوق 
بمنظور عين النسر.. لما شاف الموقف فهم الفوله من اول نظره.. دی حرب خسرانه بنسبة ٠١٠١‏ >.. لا الجیش اللى معاه هيكفى انه يصد 
الجرماً ده كله.. ولا طريقة توزیع القوات الصليبية وجاهزبتهم فى الوقت ده تغری بأى انتصار من ای نوع.. دی ناس بقالها ۳ اسابيع عماله 
تضرب نار وتحاول تهاجم من کل منفذ ممکن.. يعنى سخنين بما فيه الکفاية.. ده غير انهم متوزعین على ۳ اضلاع حوالین المدينة.. یعنی 
بسهولة جدا ممکن یعملوا عليه کماشة من ای ناحية هیهاجهم فیها.. وف احتمال کمان انه لو هاجم یکون الامراء بالداخل اغبیاء بالدرجة 
الكافية انهم یفتحوا الابواب وبهجموا هما کمان من جوا علشان یدعموه.. او مش لازم یکونوا اغبیاء.. ممکن جدا جواسیس الامبراطور 
البيزنطى یقنعوهم داخل المدينة ان السلطان منتصر ومحتاج زقه من عندهم علشان یفنش التفانیش ونبقی کلنا فررش وفرافیش.. وکان اهل 
نیقی هیصدقوهم.. وهتعرف بعد دقایق لیه. 

بالرغم من الموقف شدید السوء ده الا ان التراجع بدون حرب مش من صفات المسلمین عموما ولا الاتراك خصوصا.. افتکر کده سیدنا 
خالد بن الولید فى موّته.. احنا لو هنواجه دب مفترس مش هنمشى الا لما نعلم عليه علامة.. انشالله حتى شكة دبوس فى عينه. 

وده بالظبط اللى عمله قلح ارسلان.. نزل من على الجبل وهجم على قوات الصلیبیین.. منقدرش نقول انها كانت معركة عظیمة.. اشد 
مورخین المسلمین تطرفا - زى راغب السرجانی مثلا - قال انه يئس من معركة یوم واحد وانسحب بعیدا ليترك مدینته تلقی مصیرها بين شقی 
الرحی.. بینما المؤرخين المعتدلین زى دکتور سعید عاشور قال انها معركة قصيرة غير موفقة.. بینما مرخ زى ستیفن رانسیمان توسع فى 
وصف المعركة وقال فیها كلام مهم بدون تحيز.. 

ستیفن قال ان المعركة استمرت طول الیوم وتحمل الجزء الاکبر فيها الجناح الایمن لجيش الصلیبیین بقيادة ريمون الرابع واودیمار دی مونی 
"مندوب البابا فى الحملة".. بوهیموند وجودفری واقفین على الناحیتین التانیین مسببین رعب للاتراك ومانعین دخول او خروج ای حد من 


البلد.. حاول ريمون الرابع انه یحرق ابراج الحماية عن طريق حفر انفاق تحتها واشعال النار من تحت زى ما عمل محمد الفاتح يوم فتح 
القسطنطينية.. بس الفكرة فشلت لما السلاجقة سدوا بدایات الانفاق بالکور الصخرية وحبسوا العساکر الصلیبیین جواها.. على اخر الیوم 
الاتراك مقدروش یحققوا ای تقدم فى فك الحصار.. ادرك قلج ارسلان ان افضل حاجه یعملها علشان یحافظ على سلامة قواته هو الانسحاب 
على امل اعادة الكرة من مدينة تانية بعد تجهیز مناسب.. ستیفن رانسیمان بیقول ان خسائر الصلیبیین كانت کبيرة وکل من عاش بعد المعركة 
دی كان جریح..فقد الصلیبیین بعض الامراء من ذوی الوزن الثقیل زى بلدوین اوف جنت.. ولکنهم فى الاخر.. انتصروا. 

بعد انسحاب قلج ارسلان لقی جيش الصلیبیین وسط جثث الاتراك کم مهول من الحبال كان السلطان مجهزها علشان یکتف بیها الاسری 
الصلیبیین.. قلح ارسلان كان بعون الله واثیق من فوز.. الصلیبیین خدوا الحبال دى وریطوا فیها رژوس شهداء الاتراك وبدأوا حرب نفسیه 
مع الحامية التركية فى داخل المدينة علشان یحطموا اعصابهم. 

حط الصلیبیین رؤوس الاتراك فى المجانیق وبدآوا یحدفوها على اهل البلد.. الناس اللی جوا فوجئوا ان السماء بتمطر علیهم رؤوس بلا 
جثث.. باق الرقوس علقوها فوق اسنة الرماح وعملوا بیها استعراض وطوابیر عسکربة قصاد اسوار البلد.. لو قلتلك ان الناس جوا نيقيا 
رکبهم سابت من الرعب یبقی اکید عندی حق.. الجیش الکبیر هرب.. الحامية جوا البلد محاصرة.. وجواسیس الامبراطور البیزنطی شغالة 
هدم فى البلد الله ینور. 

ثانية واحده.. 


فين الكسيس كومنين من كل ده؟ ؟ 


الصراحة الكسيس عمل ماتش عمره فى اليوم ده.. لو الراجل ده معملش فى حياته الا اللى عمله يوم الحرب دى.. فده كفاية اوى علشان يخلد 
فى التاريخ البيزنطى كأحد اعظم اباطرة البيزنط.. الكسيس كومنين ادى درس للكوكب كله فى كيفية ادارة حرب هو الطرف الاضعف فيها 
وتحقيق انتصار مبهر على كل الاطراف بتكلفة ۳ جنيه وريع. 

اول الكلام بما انه الوحيد اللى معاه سفن.. فكان طبیی ان هو اللى يحاصر الجزء الغربى من نيقيا.. منها يحجم البلد ومنها يوصل رسالة الى 
الصليبيين انهم من غيره ولا يسووا حاجه ومنها يبقى جاهز علشان يدخل نيقيا جرى اول واحد لو البلد قررت التسليم.. فى نفس الوقت بعت 
مراسيله الى امراء الحامية التركية فى نيقيا.. قالهم خدوا بالكوا.. الصليبيين دول العن من اللعنة.. دموبين ومتوحشين ومجرمين وملهمش عهد 
ولا امان.. لو دخلوا البلد هيجيبوا عاليها واطيها لأن الدم عندهم رخيص.. انا نفسی مش واثق فيهم ولا اعرف اساسا ايه اللى جابهم هنا.. انا 
لوعليا اطيح فيهم كلهم.. طب والمسيح الحى ما جيت معاهم هنا الا علشان حاجتين.. اطمن انهم مش هيبوظوا سمعة المسيحية بحركاتهم 
الزبالة.. وعلشان ادعمكم بأكل ومؤن وكل اللى تحتاجوه وقت الحصار.. احنا عشرة والعشرة متهونش الا على بتوع السيسي.. لو قررتوا تسلموا 
المدينة يبقى الافضل تسلموها ليا شخصيا وانا اتعهد بالحفاظ على كل روح فى البلد.. البلد بلدنا اساسا وانتو عارفين اننا مش اهل غدر ولا 
دم على الفاضى.. سيبكوا من الكفرة الصليبيين دول وسلموا مدينتكم للى يقدرها. 

قول واللّه الكسيس قال كده؟ 

اه ورینا.. ولعلمك.. هو مکذبش فى ولا حرف من اللى قاله.. بالعکس.. عيون قلح ارسلان فى اوروبا اكدت الكلام اللى قاله الكسيس عن 
وحشية الصليبيين فى اقتحام المدن والمذابح اللى عملوها فى الطريق.. والكسيس نفسه مسابش مجال للتفكير.. كان بالفعل بيمد نيقيا بالاكل 
وكل ما تحتاجه الاسواق للحياة وقت ما كان الصليبيين بيحاولوا يدكوا اسوارها بالمجانيق.. علشان كده الصليبيين مقدروش يدخلوا البلد 
بالقوة وكانوا هيتجننوا ويعرفوا الناس دی جايبه القوة دی منين. 

طيب هو الكسيس عمل کده ليه؟ 

شوف يا سيدى.. 

اولا: الكسيس مكانش واثق ان الصليبيين هيلتزموا بالحلفان بتاع الولاء ده.. فقالك انا لازم ابقى موجود علشان لو الجرس ضرب.. اكون انا 
اول واحد يجرى جوا الفصل واقعد فى اول دكه.. 


ثانيا: لازم الصلیبیین یحسوا انهم من غيره ولا حاجه.. مش بس مون وکشافین للطریق ومهندسین واسلحة.. لا.. لازم یبقی ليه تأثير فى الحرب 
نفسها.. لازم یکون حجر الزاوبة وکلمة الختام.. علشان کده لما انسحب جيش قلح ارسلان شاف الکسیس انها اللحظة المناسبة لقطح 
الامدادات عن نیقیا.. دی كانت الضرية القاضية اللی خلت الحامية التركية تبدأ مفاوضات التسلیم مع الراجل اللى وثقوا فيه لانهم شافوا منه 
عون بالفعل فى الایام اللی فاتت. 

ثالثا: لازم الصلیبیین یفضلوا معتمدین عليه فى المون بالذات لانهم وقت الهجوم مکانوش فاضيين يهاجموا ای قردة حوالین نیقیا علشان 
الاکل.. محدش فاضی بقى يشوف هناکل ايه بکره.. سابوا هما المهمة دی لالکسیس اللی تعمد انه یستمر فى دعم الحامية التركية فى نيقيا 
علشان يرهق الصلیبیین من طول الحصار وعلشان یملك کل مفاتیح القرار.. فلما بیجوا یقول كلمة النهاية.. یبقی كله منتظر الراجل اللی 
بيأكلنا. 

يعنى الكسيس كان بيساعد الصليبيين باليمين وبيساعد الاتراك بالشمال وفى قرارة نفسه بيلعن الاتنين وبيجهز نفسه علشان يورث المدينة 
لما یختنق الغالب بجثة المهزوم. 

رابعا: الكسيس حب يثبت للصليبيين ان له ظهير معاون فى اسيا الصغرى.. ان كنتوا فاكرين ان الارمن معاكوا وهيمثلوا شوكة فى ظهر 
المسلمين وقت الحرب زى ما هما طول عمرهم.. فأنا معايا المسلمين نفسهم اللى اكيد لو قررت احاریکم هيقفوا معايا.. وعندنا من التاريخ 
ما یثبت.. الله يرحمه راسيل دی باليل اللى بعتلكوا راسه فى شوال يا نورمانيين. 

وفى تفصيله كده تثبت ان الراجل ده نجم فعلا.. فى عز الحصار والضرب بعت الكسيس واحد من اشطر ظباطه علشان ياخد مرات قلج 
ارسلان وبوصلهاله معززه مكرمه بعيد عن عيون الصليبيين.. الارض ارضه بقى واهل مكه ادرى بشعابها.. 

فى الجزئية دى كتب ستيفان رانسيمان وقال "ومن هنا تعلم الصليبيون ان السياسة فن وليست عن عن".. معرفش كتب عن عن بالانجليزى 
ازاى.. بس للأمانة.. رجولة يا ابو آنا.. 

يوم ۱٩‏ یونیو ٠١51‏ م.. جيوش الصليبيين صحيت وبتستعد علشان يوم جديد من تحديف الطوب والمنجنيق والبلاوى الزرقاء على اسوار 
نيقيا.. اذا فجأة يلاقوا اعلام ورايات الكسيس الاول بترفرف على ابراج الحماية وقلعة البلد الرئيسية.. 

احيه.. هو فى ايه يا عم!! 

هو الكسيس خد البلد واحنا نايمين!! 


الحملات الصليبية (۲۱) - سقوط نيقيا 


فاکر وقفنا فین ؟ 

یوم ۱٩‏ یونیو ۱۰۹۷م.. يعن بعد ٤٤‏ یوم من بداية حصار نیقیا.. قلج ارسلان هرب بجيشه بعد معركة قصيرة غير موفقة.. الحامية التركية 
فى داخل المدينة بتکح تراب.. الجیوش الصليبية زهقت من طول الحصار.. بینما الامبراطور البیزنطی الکسیس کومنین بیتفرج على کل دول 
وبحرك خیوط اللعبة كلها من بعید لبعید.. الكل محتاجه علشان المون والسفن.. وهو عينه على هدف تانی خالص محدش واخد باله منه. 

لما هرب قلج ارسلان ادرك الکسیس ان السلاجقة مش فى حال یسمحلهم بالثبات قصاده فى حروب عظیمه من بتاعة زمان.. فهم ان الزمن 
دار دورته الطبيعية وجه دوره علشان يركب ویدلدل رجلیه.. فى الوقت ده تحدیدا قرر انه يقطع المعونات تماما عن مدينة نیقیا ويدى كتف 
قانونی لجیوش الصلیبیین وبتم هو بنفسه اتفاق تسلیم المدينة. 

امراء السلاجقة فى داخل المدينة مکانش قصادهم حل تانى الا التسلیم.. الجيش اللی بعتوا یطلبوا نجدته وصل واتهزم وهما لسه بیقولوا 
بسم اللّه.. المعونات اللی كان بیبعتها الکسیس من البحر وقفت.. الصلیبیین وافقین بره فى حالة سعار بتزید یوم عن يوم.. المؤن والاسلحة 
مصيرها هتخلص.. وساعتها هیدخل الصلیبیین هیدخلوا.. واذا كان دخولهم النهارده يعنى سقوط عشرات الشهداء.. يبقى دخولهم بکره بعد 
المقاومه هیعنی سقوط الاف الشهداء. 

طرق الکسیس الحدید وهو سخن.. نشط جواسیسه فى نیقیا ینشروا اخبار مفادها ان الصلیبیین كل ده مکانوش بدآوا الحرب اصلا.. دلوقتی 
وصلت معونات تانية من باق مدن اوروبا اللى كانت منتظره نتيجة اول طلعه وبیعدوا العدة دلوقی لهجوم کاسح یاکلوا فيه الاخضر والیابس.. 
فى نفس الوقت سرب الکسیس اخبار للصلیبیین بتقول ان اهل نيقيا حالتهم المعنوبة عالية ومعاهم سلاح كتير وان الامبراطور نفسه بیفکر 
فى عقد هدنه معاهم.. هو مقالش کده صراحة.. انما ابن الايه وقف السفن بتاعته فى بحبرة اسکانیا قصاد اسوار نیقیا وساب كل واحد یفهم 
اللى على مزاجه.. السلاجقة فهموا انه بیساعد الصلیبیین ضدهم.. والصلیبیین فهموا انه هیبیعهم للترك.. الطرفین کانوا عاملین حسابه 
وکارهینه ومش عارفین ايه اللی فى دماغه فى نفس الوقت.. بینما فى الواقع هو اضعفهم فعلا. 

صحى الصلیبیین یوم ۱٩‏ یونیو على رایات الکسیس بترفرف على ابراج نیقیا.. الامبراطور ضحك على الكل واتم اتفاق التسلیم منفردا مع نيقيا 
بدون حتى ما يبلغ امراء الحملة الصليبية.. الامراء حسوا بالمهانة والغیظ الشدید من تصرف الکسیس.. خد بالك ان هو لحد دلوقتی مخالفش 
ى اتفاق مع اى حد.. قسم الولاء كان بينص على ان امراء الحملة يحاريوا بأسمه ویرفعوا رایاته على ای مدينة یاخدوها ولم ينص على ای 
التزام من ناحيته تجاه الصليبيين - بخلاف المؤن - فى حالة ای نصر من ای نوع.. المنظر العام ان الكسيس انتصر على نيقيا ورد كرامة 
لمسيحيين المبعثرة بعد ملاذكرد.. واللى فرس الصليبيين اكتر وخلى مرارتهم تفرقع كان اللى حصل منه بعد استسلام نيقيا.. الراجل زودها 
اوى.. وكله بالاصول.. حاجه اخر عبد الغفور البرعی الصراحة وهو بيطلق سنية بنته من نبيل اب الوزير. 

ول حاجه غاظت الصليبيين بعد التسليم هو ان الكسيس منح الامان لأهل نيقيا.. الراجل ده من خبرته الطويلة مح المسلمين ادرك اهمية 
العفو عند المقدرة.. علشان كده لما سلموه مفاتيح البلد الراجل حافظ على كلمته وأمنهم على حياتهم.. وده شيء الصليبيين رفضوه تمام 
لرفض.. هما كانوا عايزين يدخلوا البلد بأكبر كمية دم ممكنه علشان تبقى رسالة للمدن اللى بعدها ویبنوا فى الشرق سمعة انهم جيش دموى 
مرعب لا يقهر.. قوم البلد اللى بعد كده تسلم من غير فرهده.. بينما الکسیس كان شايف انه يبنى سمعته فى الشرق على اساس انه رجل 
شريف بيحترم كلمته وبيكره الدم.. ساعتها لما يتفاوض مع اى مدينة.. كلامه هيبقى محل ثقه والناس تسلم بأمان.. كمان المدن دى كلها بتاعة 
الييزنطيين وهو عايز يستردها سليمة زی ما سابها.. مكانش عنده ای رغبه فى استلام خرابات واطلال. 

الحقيقة ان الطرفين - البيزنطيين والصليبيين - عندهم حق.. الاتنين بيفكروا صح.. لكن الكسيس كسب اول جوله لانه لعبها صح واختار 
التوقيت السليم لكل حاجه. 

طيب غير الامان اللى اداه الكسيس لاهل نيقيا.. عمل ايه تانى خلى الصليبيين متغاظين منه اوى كده؟ 

يوووه.. ده الراجل تعمد فى كل خطوه انه يطلعلهم لسانه.. ده لو کان قاصد يكيدهم ويفرقع مرارتهم.. مكانش عمل کده. 





خد عندك مثلا.. 

الکسیس منع الصلیبیین من دخول المدينة.. الدخول مسموح بس للامراء وفى مجموعات صغيرة لا تزید عن ۵ افراد وفى رقابة شديدة من 
عسکر البيزنط.. كان اسهله یمنعهم تماما من الدخول ویرمیلهم شوده اكل وفلوس علشان یکملوا الرحلة للمدينة اللی بعد کده.. بس هو تعمد 
انهم يدخلوا المدينة لکذا سبب.. 

اولا: بیطمعهم.. ادی مثال اهو لکنوز الشرق اللی البابا حکالکوا عنها.. متفتکروش ان نیقیا اخر الخط.. اللى جای كله کده.. یعنی ثروات 
بالهبل.. يعن اللی بیفکر يقل عقله مع الامبراطور دلوقتی بسبب الکتف القانونى ده يبقى بیضیع على نفسه فرصة کبیره اوی. 

ثانیا: علشان الامراء یجددوا قسم الولاء ليه وهو حالیا فى موقف قوة.. سقوط نیقیا سمح بشکل كبير جدا فى اوروبا ورفع معنویات البیزنطیین 
للسماء.. مفیش حاجه اتغيرت فى القسم الجدید عن القسم القدیم.. اللى حلف اول مره جدد حلفانه وفضل ريمون على قسمه "الرمادی" 
بینما تانکرد فضل رافض القسم. 

الثا: علشان يكسر عینیهم بشوية غنائم تلهیهم عن الخازوق اللی لبسوه.. الامراء شافوا بعينيهم جنود الکسیس وهما بینقلوا کنوز نیقیا على 
خزائنه هو فى القسطنطينية.. ومع ذلك محرمهمش من شوبة فتافیت.. الکسیس وزع على کل عسکری اكل یکفیه اسبوع.. وامر للامراء 
بکمیات غريبة من الذهب.. يعنى مثلا ستیفن رانسیمان بیقول ان مكافأة ريمون الرابع كانت جبل من الذهب.. وان الامير تانکرد - الامیر 
المشاکس المتمرد - طلب فوق جبل الذهب بتاعه خيمة الامبراطور الشخصية وتکون ملیانه ذهب هی کمان.. ايه الفلوس دی کلها!! ده 
السيسي لو عرف هیعمل بکره حملة وش على نیقیا.. ويبدو ان الکسیس كان محق فى لعبه على عاطفة الطمع عند الصلیبیین.. لأنه بسبب 
ربالتهم دی كلهم نسیوا وعده لیهم بتأسیس اول دير لاتینی فى الشرق علشان نرفع رایات الكائوليكية فى قلب اراضی الائوذکس.. واحد بس 
هو اللى خد باله من ان الکسیس لحس کلامه بخصوص الدیر وهو الاسقف اودیمار دی مونتی - مندوب البابا فى الحملة - بس طبعا مع 
كمية الذهب دی صوته راح فى الوب. 

رابعا: علشان یثبت لامراء الحملة الصليبية وبشوفوا بعینیهم انهم من غيره ولا حاجه.. مش معن انه استعان بيهم انه هفاً.. العکس تماما 
هو الصحیح.. هما مجرد مرتزقه جایین علشان یرفعوا رایته هو وبحاريوا باسمه هو.. المکاسب هو یاخدها منفردا فى مقابل سندوتشین کبده 
يرميهالهم من بعید.. العرش والحکم والسیاسه له هو منفردا.. الحرب والدم والدمار للامراء. 





طب الماتش ده خلص على ايه ؟؟ 

لكسيس : ..١‏ بهدف دراعه اليمين بوتوميتيس فى الدقيقة // 
مراء الحملة : صفر 

لسلاجقة : صفر 

لبابا فى روما: صفر 

لحطابين فى الجبال النائية: صفر 

لعجائز حول نار المدفأة: صفر 


الوحيد اللى خرج كسبان كل حاجه من المعركة السريعة دی هو الكسيس كومنين.. سقوط نیقیا كان خبر زلزل ارکان اوروبا.. رد الهيبة البيزنطية 
المفقودة وشجع باق مدن اوروبا اللى كانت متردده فى الاشتراك فى الحملة انها تبعت جيوش هی كمان حيث ان العملية سهله اهى وكلها 
دهب.. مدن ايطاليا مثلا كانت واقفه موقف المتشكك.. لكن بعد السقوط السريع لنيقيا اتحركت من ايطاليا لوحدها ۵ جيوش علشان 
تشارك.. اللی هو اوروبا كلها تقريبا سابت ارضها وجت عندنا هنا فى الشرق. 

امراء الحملة الصليبية كانوا معشمين نفسهم بكمية دم حلوه يكتبوا بيها تاريخهم ومجدهم الشخصى فى قتل الكفره.. كانوا کمان محضرين 
نفسهم انهم هياخدوا الامراء اسرى ویبدلوهم بغدية كبيره.. حلم كل واحد فيهم باقطاع كبير يتأمر عليه ویبقی عنده اقنان وعبيد زی اوروبا 
كده.. بس الكسيس باعهم كلهم لما عفى عن الامراء الکبار وخد السلطانة زوجة قلج ارسلان وابنة الامير شاك الى القسطنطينية معززه مكرمه 


لحد ما جوزها يقرر پبعتوهاله فین.. الامراء اعتبروا تصرفات الکسیس خيانة لاهداف الحملة.. واحد زى تانکرد مثلا فقد اعصابه وهما 
بیوزعوا الغنائم وقام مسك جوز اخت الامبراطور من رقبته وکان عایز يقتله لولا ان خاله الامير بوهیموند قام هزأه قصاد الكل علشان یتضح 
للجمیع ان امراء الحملة دول ما هم الا شوبة همج صوتهم عالى وملهمش فى السياسة ویکسب الکسیس على قفاهم بنط کمان.. تانکرد 
تراجع عن موقفه وهو بیبرطم ویقول "یستفزونك لیخرجوا اسوأ ما فيك.. ثم یقولون هذا انت".. الكل كان متغاظ من الکسیس على برود 
اعصابه وفرضه لكل اراؤه بالمنظر ده.. بس مين يقدر یقول کده مع النجاح ده کله.. اسهم الکسیس دلوقق فى السماء ومحدش هیقدر یقوله 
حرف. 

طيب.. الكسيس اکتفی بكده وللا عمل حاجات تانية تغيظ الصليبيين اكتر؟ 

بذمتك انت لو مكانه.. هتوقف على كده؟ 

طبعا لا.. اللى زاد وغطى وخلى غيظ الصليبيين يوصل الحلقوم من الكسيس انه مش بس اکتفی بنيقيا.. اطلاقا.. الراجل طلق جيشه علشان 
يستولى على كل المدن الموجودة على الساحل الشرق لبحر مرمرة واللى كانت خاضعه لحكم السلاجقة فى اقليم مسيا وايونيا وليديا.. وكأنه 
بيقولهم انا الزعيم يا غجر.. زى ما البحر خلان ماسك رقابيكوا الشهرين اللى فاتوا.. سيطرق على الساحل كله هتخلینی ماسك رقابيكوا طول 
العمر.. الحركة دى كانت حركة صايعة اوى منه لأنه بالشكل ده اجبر الصليبيين على التوغل شرقا بعيد عن الساحل.. يعنى بعيد عن اى 
امدادات سريعة.. يعنى مفيش اى تواصل بينهم وبين اوروبا الا عن طريقه هو.. ان شاء قبل وان شاء منع.. يعنى هيلاقوا نفسهم مجبرين 
على تجديد القسم مع كل مدينة يدخلوها.. اللى هو الكسيس بيلعب بينا يا رجالة ومحدش فينا قادر يقوله بم. 

شابوه الكسيس كومنين.. 

لكن بالرغم من كم الاحباط والغيظ ده قدر امراء الحملة انهم يتجاوزوا الموقف بسرعة.. قالك هو فرحان بنيقيا.. خليهاله.. الخير كتير 
والموجود يسد وبكره هنكبر ونضربه.. بعد حفلة توزيع الغنائم دى بدأوا يعدوا العدة للتحرك فعلا.. شراستهم للحرب زادت وارواحهم 
المعنوية كانت فى السماء.. واحد مثلا زى ستيفن كونت بلوا "جوز بنت وليم الفاتح ملك انجلترا" بعت جواب لمراته قالها انهم هيكونوا فى 
بيت المقدس فى خلال ۵ اسابيع.. ثقة مفرطة عاليه جدا لها ما يبررها زى ما شفنا كده. 


اعتقد انى مش محتاج اقولك اسباب سقوط نيقيا.. سيبك من الهرى اللى كتبه راغب السرجانى بتاع البعد عن الدين.. نفس الجيش اللى 
كسب حملة الفقراء هو نفس الجيش اللى خسر من حملة الامراء بنفس مستوى الدين.. مش معقول يعنى السلاجقة الحدوا مره واحده كده 
فى خلال كام شهر.. ركز فى الاسباب الحقيقية وانت تعرف بنفسك نيقيا سقطت ليه بعيدا عن اللعب على العواطف. 

طيب ايه مدى تأثير سقوط نيقيا على الكل ؟؟ 


شوف يا سيدى.. 

اولا: سقوط نيقيا بالنسبة للبيزنطيين كان زيه زی ملاذكرد للمسلمين بالظبط.. شوف تأثير دی واعكسه هيطلع تأثير دى.. نيقيا كانت اكثر 
مدينة محصنة فى اسيا الصغرى.. معنى انها تقع بالشكل ده يبقى باق مدن السلطنة السلجوقيه هيقعوا زيها.. هی مسألة وقت مش اکتر.. 
معنى كده ان كل الاراضى البيزنطية اللى اخدها السلاجقة فى حروبهم الطويلة مع الروم هترجعلهم تانى.. يعنى راح شقاك يا الب ارسلان بسبب 
شوية عیال. 

ثانيا: اسيا الصغرى هی الطريق الى المدينة المقدسة.. ان كان اول الطریق كده.. يبقى السكة مفتوحة زى الفل لاستعادة المدينة والسيطرة 
على طريق الحجاج.. يعنى فلوس بالهبل.. يعنى الامبراطورية البيزنطية اللى كانت بتنحسر هترجع تانى تتمدد لحد الفرات وتاخد فى سكتها 
الاناضول والشام كلها 


ثالثا: ارتفعت معنويات الصلیبیین واوروبا للسماء بعد ما شافوا وعد البابا ليهم بالنصر بیتحقق.. یبقی کده کل الهبد اللى قاله البابا ول 
الظواهر الطبيعية اللى فسروها على انها اشارات سماوية طلعت صح.. يعنى مزید من سيطرة البابا على النفوس ومزید من الحملات ومزید 
من الانتصارات والكائوليكية هی الحل. 

رابعا: ارتفعت معنودات البیزنطیین للسماء.. اللى خسره رومانوس الرابع هیرجعه الکسیس الاول.. هنخلص من السلاجقه ونتفرغ لرعاع 
اوروبا.. مش هیبقی فى کنیستین.. هتبقی كنيسة واحده بس.. ايا صوفیا.. وتبقی القسطنطينية هی عاصمة العالم. 

خامسا: الحالة المعنوية للسلاجقة نزلت الارض.. اى نعم قدر قلج ارسلان انه یتحصن فى قونیا "العاصمة الجدیدة" على بعد 1۰۰ كيلو 
جنوب نیقیا.. الا ان الكل عارف انها اضعف من نیقیا وان سقوطها مسألة وقت.. مش معن ان قلج ارسلان وغازی الدانشمند اتفقوا على 
مواجهة الصلیبیین مع بعض انهم كده خلاص بقی عندهم جيش قوی.. فى حال المبتداً الاتنين مش مآمنين لبعض والاتنین مش على وفاق 
ولا عقيدة قتالية واحده وبينهم اکتر من ۱۲۰۰ كيلو دلوقتی.. یعنی اتفاقهم زی عدمه زی ما هنشوف بعد کده. 

سادسا: سقوط نیقیا طلق فثران الأرمن من الجحور.. الارمن طول عمرهم شوكة خيانة فى ظهر المسلمین.. الأرمن اقرب للكاثوليك من 
الارئوذکس.. وطبعا من المسلمین.. انتصار الجیوش الصليبية خلی المدن اللى فیها كثافة ارمنية تبعت للجیوش دی علشان تجی تخلصهم 
من السلاجقة.. خط سير الصلیبیین للمدينة المقدسة مکانش هیعدی على مدن الارمن.. لکن موقف الارمن ده ادی الى تغبیر استراتیجی کامل 
فى خط سير الحملة زى ما هنشوف فى سقوط الرها مثلا.. استیلاء الصلیبیین على مدن الارمن خلی عندهم قاعدة قوية فى الشرق استغلوها 
علشان ینقلبوا على الامبراطور بعد کده وتتحول الحرب من حرب سلجوقیة-بیزنطية الى حرب اسلامیة-مسيحية.. الغریب فى الموضوع ان 
الارمن قاسوا كتير فى حکم الصلیبیین - زى ما حى المؤرخ الأرمنى متى الرهاوی - بعد ما کانوا معززین مکرمین تحت حکم السلاجقة.. سبحان 
اللّه.. نفس اللی حصلهم لما خانوا السلطان عبد الحمید فى الحرب العالمية الاولی.. قبلوا یعیشوا فى ذل تحت الحکم الارئوذکسی الروسی ولا 
انهم یبقوا مواطنین عادیین فى دولة اسلامیة. 

اختصارا.. 

تقدر تقول ان صندوق الشرور بتاع بندورا كان مقفول فى المنطقة دی واتفتح لما سقطت نیقیا.. 


الحملات الصليبية (۲۲) - معركة ضورلیوم 


سوال یطرح نفسه بعد سقوط نیقیا وملوش علاقة بالحلقة النهارده على فکره.. 

هل ممكن تحقق السياسة اللی فشلت الحرب فى تحقیقه؟ 

يعنى لو راجعنا تاريخ الفترة دی.. يا تری مين كسب اکتر.. الملوك الاقوی عسکربا وللا الاشطر سياسياً؟ 

هل فى ارتباط من ای نوع بين الحرب والسیاسة؟ 

هسيبلك الجزء ده تکون فيه فکرتك انت الشخصية فى ضوء ما قرأت من احداث حوالین سقوط نیقیا.. بس انصحك تنتظر شودة کمان لحد 
الحملة الصليبية الثالنة.. ممکن تغير رأيك.. احنا لسه فى الحملة الأولى على فکرة. 


زى ما شفنا ضحك الکسیس کومنین على الكل وقدر يسترجع نیقیا ويرفع علیها رایاته بأقل تکالیف ممکنة.. متقولش انه دفع جبال من 
الذهب لقادة الحملات الصليبية وامدهم بسفن ومساعدات اکید ارهقت میزانیته.. الفلوس هنا ملهاش قيمة لأنه لو لو دفع اضعافها فى 
حرب قصاد السلاجقة مکانش هيرجح البلد. 

كله فى الاناضول دلوقتی مبسوط ما عدا السلاجقة.. 

البیزنطیین فرحانین برجوع واحده من اهم مدنهم واستعادة الهيبة المفقودة.. 

لصلیبیین فرحانین فحت علشان اثبتوا کفاءة وجدارة فى الحروب وانهم مسابوش بلادهم وجم هنا على الفاضی.. 

البابا مزقطط وهو بیبیع للناس فكرة الحروب الصليبية المويدة من الرب.. 

لارمن بیمنوا نفسهم بمستقبل باهر ومزدهر فى ظل حکم اخوانهم فى الصلیب.. 

الکسیس بیغنی فرتکه فرتکه.. طبعا هو يقصد فرتكة جيش قلج ارسلان اللى حصلت فى حصار نیقیا.. 

لعساکر بیغنوا قالوا ايه علینا دولا وقالوا ایه.. 

النورمان بیرقصوا على انغام تسلم الایادی الصليبية وهما بیحتفلوا.. 

قلج ارسلان لوحده بیتجرع مرارة الهزيمة وبیدفع تمن حماقاته السياسية وقصر نظره. 

هناخد اسبوع بريك وبعدین نتحرك.. ده كان اتفاق الجیوش الصليبية.. الکسیس کومنین استبقی دراعه اليمين بوتومیتیس کحاکم على نيقيا.. 
وبعت مع الصلیبیین قائد بداله اسمه تاتیکیوس.. ده تقدر تقول انه مملوك بیزنطی.. قصته نفس قصة المماليك عندنا بالظبط بس بالعکس.. 
ابوه كان فارس من الترك وقع فى اسر الامبراطور یوحنا الثانی کومنین "ابن الکسیس کومنین" وهو اتولد واتربى فى بيت ال کومنین وکبر بقی 
فارس لا يشق له غبار فى بلاطهم. 

جواسیس الصلیبیین بیقولوا ان فلول جيش قلج ارسلان معسکرة فى ضورلیوم.. دی مدينة تاريخية اسمها حالیا کاراجا حصار تبع محافظة 
اسي شهر فى ترکیا بینها وبين نيقية حوالی ۱۰۰ کیلومتر الى الجنوب.. فى الطریق الى قونیا.. عاصمة السلاجقة الجديدة بعد سقوط نیقیا. 
اتقسمت الجیوش الصليبية الى قسمین.. نورمانی وافرنجی. 

القسم النورمانی كان يضم نورمان ایطالیا وفرنسا.. على رأس الجیش ده كان الامير بوهیموند وتحته ابن اخته الامیر تانکرد والامیر روبرت 
کورتز "کونت فلاندرز" وجوز اخته الکونت ستیفن اوف بلوا.. مکانش فى صعوبة ان امراء الجيش یحلفوا يمين الولاء لبوهیموند حتى مع 
وجود القائد البیزنطی تاتیکیوس.. اقواهم واکبرهم واکثرهم خبره وانا کومنینا هتموت علیه.. الجیش ده نقدر نسمیه جیش بوهیموند. 
القسم الافرنجی كان فى ۲ من الديوك الکبار وشیخ سلفی.. ريمون الرابع وجودفری والاسقف اودیمار دی مونق مندوب البابا.. الجدع ريمون 
ده منین ما اتحرك مرضیش یفرط فى صحبة مندوب البابا ابدا.. لسبب ما لا نعلمه قبل جودفری ان قيادة الجیش تکون لریمون الرابع.. 
الاتنین مش بیطیقوا بعض.. وریمون بینه وبين بوهیموند ما صنع الحداد.. وجودفری لو عنده فرصه یقتل حد يبقى اکید هیقتل بوهیموند.. 





یعنی المنطق ان جودفری كان یستقل بجيشه لوحده - وهو مش قلیل خالص - ويطيح فى مدن المنطقة علشان يبنى مجده الشخصی ویکون 
اول امارة صليبية فى غرب الاناضول.. بس ده محصلش.. اللی حصل ان الجیش الصلیی الکبیر بقی جيشين غير متنازعین.. زمالك واسماعیلی.. 
بوهیموند وریمون.. ومشى الاتنین فى خطين متوازیین فى اتجاه الجنوب الشرق من نيقيا متوجهین ناحية اطلال ضورلیوم.. كان بینهم مسافة 
فى حدود ۱۰ كيلو وکان جيش ریمون متأخر عن جيش بوهیموند بمسيرة بوم.. تقسیم الجیوش بالشکل ده یقول ان كان فى عقل عسکری 
ذى هو اللى بیحرکهم.. انا شامم ريحة البیزنطیین بقوة هنا.. 

ليه بقی ؟ 

اقولك.. 

اولا: جيش الصلیبیین كان كبير اوی.. حرکتهم کوحدة واحده كانت مشكلة.. ۳۰۰ الف عسکری ماشیین فى طرق تعتبر ضيقة.. فکر ازای 
هتوفرلهم اکل وميه ومعسکرات للمبیت وازای تسيطر على رغباتهم الجامحة فى اقتحام القری الموجودة على طول الطریق.. لما تقسمهم 
قسمین یبقی السيطرة علیهم اسهل شوبة.. ولما یحبوا ياكلوا ویشریوا اهو عندهم محاصیل الاراضی وابار المية.. کمان نضمن خضوعهم لقائد 
واحد هما بیحبوه علشان يقدر يوفر قوتهم فى الهجوم على السلاجقة بدل الفرهدة بتاعة الهجوم على کل قرية دی. 

ثانیا: لا تضع البیض كله فى سلة واحده.. قلج ارسلان اتهزم اه بس لسه موقعش خالص واکید له عیون كتير فى الطریق بتبلغه بتحرکات 
الجیش اول بأول.. قوم لما یشوفوا نص الجيش الاولانی بیتحرك.. اكيد هیفتکروا ان ده هو کل الجیش الصلیی وهیجروا على قلج ارسلان 
یقولوله ان الجيش عدده قل وموجود فى المکان الفلانی.. وده شيء ممکن يغرى قلج ارسلان بالهجوم علیهم وهو على جهل تام ان فى نص 
الجیش التانی لابد فى الدره.. فیبقی سهل علیهم اوی یعملوا عليه کماشة.. ودبقی سهل کمان لو جیش منهم وقع التانی یسنده حيث ان المسافة 
بینهم مش کبيرة زى ما قلنا.. مسيرة یوم لا تعتبر شيء يعنى. 

ثالثا: ضمان القضاء على اکبر کم ممکن من فرق الجیوش السلجوق على طول الطریق.. ده ان وجدت يعنى.. بدل ما تمشی بالجیش كله 
وتبقی معركة واحده فى نفس الوقت.. هما قسموا الجیش علشان یبقی عندهم اوبشن الحرب فى معرکتین فى وقت واحد.. اللی هو 
۲ صعیعنی.. دی حاجه فى الهندسة بنستعملها دایما علشان نسرع اداء السیرفرات. 

طیب.. قلج ارسلان وغازی الدانشمند.. اعداء الامس.. موقفهم ايه دلوقتی؟ 

الاتنین قاعدین بیضریوا اخماس فى اسداس فى اطلال ضورلیوم.. سلام مؤقت واتفاق غير مستقر وهدنة یشوبها الحذر.. الاتنین بیعدوا العدة 
للهزيمة مش للنصر.. فى خطبة مشهورة منسوبة للامام على وهو بیحفز الناس فى العراق على الجهاد قال فیها "ما غزی قوم فى دارهم الا 
ذلوا" اللى هو سرقها نابلیون بعد کده وخلاها الهجوم خير وسيلة للدفاع.. يعنى الاصل فى الدفاع هو انك تکون فى خط ال ۱۸ بتاع الخصم.. 
انما انك تنحسر فى نص ملعبك فده یعتبر مقدمات الهزيمة مهما كانت قوة تحصیناتك.. المدافع دایما خسران.. ولا اقوی من سقوط 
القسطنينية کدلیل.. قلج ارسلان وغازی قاعدین فى ضورلیوم بیخططوا للدفاع فى ظل روح معنوية سيئة وعاصمة فقدت وجیوش اتهزمت 
فى معركة تعتبر فضيحة.. 

تتوقع منهم ايه فى الموقف ده؟ 

ستيفن رانسيمان فى تحليله للموقف شاف الترك ما زالوا شوية بدو رحل.. عاصمتهم هى خيمة السلطان مطرح ما تكون.. معرفوش معنى 
دولة المؤسسات وارتبطت السلطنة عندهم دايما بحياة السلطان.. اذا كان السلطان قوى يبقى السلطنة قوية.. واذا مات السلطان دخلت 
السلطنة فى مراجيح مولد النى لحد ما تستقر فى ايدين سلطان تانى قوى.. الى حد كبير عنده حق.. شفنا كلنا ازاى تشققت السلطنة 
السلجوقية بموت الب ارسلان.. وفى حاجه كمان حصلت فى اجتماع قلج ارسلان وغازى الدانشميند انا اعتبرها بشكل شخصى نذير شؤم.. 
وهی ان اجتماع قلج وغازى كان يوم ٠٠١‏ يونيو.. اليوم اللى اثبت التاريخ انه يوم سيء على كوكب الارض مع اختلاف العصور.. ومش بعيد 
كمان يكون يوم ثلاثاء. 

فى اول یولیو ۱۰۹۷م وصل جيش بوهيموند الى اطلال ضورليوم.. واللى حسبه الصليبيين لقوه.. افتكر جيش السلاجقة ان دول كل الصليبيين 
فهجموا عليهم بكل ما يملكوا من قوة.. على الاقل يعنى لرد الكرامة.. كانت معركة يوم واحد انتصر فيها السلاجقة فى اول الامر واتصاب الامير 
بوهيموند اللى اتفزع من قوة الجيش السلجوق وبعت يستنجد بالجيش الثانى بتاع ريمون وجودفرى.. وصل جيش جودفرى وشاف المصيبة 


دی.. رماة الترك فى مقدمة الجیش مبهدلین الصلیبیین.. بوهیموند متصاب والجیش بینهار.. فى ساعتها تفتق ذهنه عن خطة شيطانية یکسب 
بیها المعركة بسرعة وبأقل خسائر.. جودفری قسم جيشه قسمین.. قسم کبیر اوی يهاجم جيش السلاجقة فى ارض المعركة علطول.. وقسم 
تانى صغير اوی هیفضل مع الاسقف اودیمار دی مونتی.. كام ساعة کده لحد ما جودفری يعيد ترتیب الموقف وبعدها يظهر الاسقف اودیمار 
بفرقته من فوق الجیل المطل على ضورلیوم.. اللى هو يعنى كآنه جيش ثالث لسه واصل علشان يدعم الصلیبیین. 

كانت حركة صايعة منه لأن السلاجقة لما شافوا فرقة اودیمار افتکروها طلائع الجيش الثالث وهما اساسا کانوا مفرهدین بعد حربین عنیفیتین 
مع بوهیموند وجودفری.. مش معن انهم انتصروا على بوهیموند انهم کده تمام.. الحرب دایما ترهق المنتصر والمهزوم.. لما شاف قلج 
ارسلان الفرقة دی ادرك انها حرب خسرانه.. بس المرة دی مقدرش يغلت بقواته سليمة زى ما حصل فى معركة حصار نیقیا.. المرة دی هو 
هرب بشکل عشواق الى داخل الاناضول وساب وراه کل حاجه.. من بالهبل ودهب وسلاح وکنوز ملهاش اخر.. والاهم من کل ده حليفه 
غازی الدانشمند اللی سابه لوحده يواجه مصیره قصاد جیش الصلیبیین.. طبعا موقف غازی بالهروب هو کمان كان منطقی ومتوقع.. بالتالى 
اخر الیوم لما لقى الصلیبیین نفسهم فى الساحة لوحدهم قصاد کل الغنائم دی الفرحة مکانتش سایعاهم. 

نتصار صلیی تانی فى اقل من شهر رفع الروح المعنوية للصلیبیین للسماء وخسف الارض بسمعة السلاجقة وهيبتهم وتاربخهم العسکری.. 
لحرب مکانتش سهلة على الصلیبیین صحیح بعد اصابة بوهیموند وموت ابن اخته الامیر وليم اخو الامیر تانکرد المتمرد.. بس التسوبق 
للحدث وشغل السياسة تولاه الکسیس کومنین.. الناس شايفة جیوش السلاجقة اللی اشتهر عنها انها لا تهزم بتسقط قصاد جحافل 
لصلیبیین وكأنها دبان اترش عليه فلیت.. کده بدأت السمعة تنعکس.. الصلیبیین هما اللی بقوا جیش لا بقهر والسلاجقة بقوا خير اجناد 
لارض.. بالرغم من همجية وتخلف الصلیبیین فى التكتيك واستراتیجیات الحرب وبالرغم من ان السلاح اللی المتطور اللی معاهم كان سلاح 
بیزنطی.. الا ان النصر دایما بیلمع ای مصيبة.. محدش هیفتکر انك نجحت بالبرشام لو جالك جواب التنسیق بصيدلة عبن شمس. 

خد عندك مثال على کارثه حصلت فى جیش بوهیموند مثلا.. 

لما بدأت الحرب بوهیموند كان مخصص فرق من الستات علشان تنقل المية الى خطوط العساکر الامامية وکلف فرقة معينة بالدفاع من 
موقع بعید نسبیا عن الجیش علشان بقدر یبطل مفعول الرماه الترگ اللی كانت اسهمهم مش بتطیش ابدا.. لما بدأت الحرب الکلام ده 
معجبش قائد فرقة الدفاع وقرر انه يسيب مکانه وداخد معاه 4۰ فارس یقتحم بيهم قلب جيش الترك بصدره العربان کده.. طبعا الفرقة دی 
اتبخرت قبل ما توصل للترك اساسا.. المشكلة الکبيرة ان نهايتهم بالشکل الدرای ده كانت قصاد جیش بوهیموند کله.. شيء محبط جدا 
لجیش بیحارب انه يشوف فرقة کاملة من عنده تباد فى ثوانى بالشکل ده. 

عارف بقی مين كان قائد الفرقة دی ؟؟ 

فاکر الکونت راژول؟؟ 

الجدع البيئة اللى قعد على كرسى الامبراطور بعد ما الخمره لطشت مخه فى حفل عيد الفصح اللی عمله الامبراطور الکسیس بمناسبة قسم 
القادة الصلیبیین بالولاء ليه وقعد بهرتل بأى کلام لحد ما قام بلدوین شقیق جودفری وجابه من رقبته علشان يسكته ویبطل فضایح.. 

اهو ده يا معلم كان قائد الفرقة دی.. 

من یومه موکوس على فکره.. 





فى بقی حاجه غريبة حصلت بعد معركة ضورلیوم.. 

واحد من اهم مصادر الفترة دى هو كتاب أعمال الفرنجة حجاج بيت المقدس.. الکتاب ده فى اوروبا اسمه الجیستا.. مؤلف الکتاب ده غير 
معروف بس المرجح انه كان فارس من الفرسان اللى شاركت فى الحملة دى من ارض المعركة.. الراجل ده بيقول كلام غريب اوى عن الترك 
فى كتابه. 

يعنى مثلا من بعد ضورليوم وهو بدأ يمدح فى الترك ويقول انهم كان مفروض يبقوا احسن الاجناس البشرية لو کانوا مسيحيين.. وكاتب كمان 
عبارات استحسان للعسكرية التركية وبيقارنها دايما بالعسكرية البيزنطية اللى كانت فى نظرة دقة قديمة.. والاغرب انه طرح اسطورة قديمة 


بتقول ان الفرنج والترك قرایب.. واللّه زى ما بقولك کده.. وان الجنسین انحدروا من نسل اهل طرواده.. يعنى الفرنج والترك یجمعهم عداء 
الروم البزتطیین حتى لو لم یکونوا على ملة واحده. 

موضوع العداء التری اليونانى ده غریب وعمیق وقدیم اوی.. مش اول مره اقرأ حاجه تفسر حدث ما على انه انتقام من الیونانیین بسبب 
طرواده.. قرأت مره ان جيش محمد الفاتح لما فتح القسطنطينية كان بیاخد ثأر طرواده من الیونانیین.. الاوروبیین عندهم مثل مشهور لحد 
النهارده بیقول "816 "Beware 0۴ the Greeks bearing‏ يعنى احترس من الیونانیین اللی معاهم هدایا.. المثل واضح طبعا والهدف 
منه ان الواحد مینخدعش بعدوه یعنی حت لو اظهر المحية.. انا نفسی بستخدم المثل ده لما الاق مراق عاملة لوبیا.. الفكرة هنا ان معركة 
طرواده دی اساسا اسطورة.. يعنى اخیل وهکتور وبربام وبراد بيت والمزة الشمال اللى ولعت الدنیا لما سابت جوزها علشان واحد تانی ده 
كله فشر.. ومع ذلك الحدث حاضر بقوه فى التاریخ الاوروی كما لو كان حقيقة. 

شيء غريب فعلا. 

بس انا ممکن افهم هنا حاجه.. 

جایز یکون الصلیبیین عملوا کده علشان یعظموا من نصرهم على السلاجقة.. انت لما تکسب عدو ضعیف غير لما تکسب عدو قوی.. 
المبالغة فى قوة العدو دایما تصب فى مصلحة المنتصر.. 

جایز کمان الصلیبیین بیکونوا بیردوا القفا بتاع نیقیا للامبراطور علشان یحسسوه انهم کسبوا اهو من غير البحر اللی انت فالقنا بیه.. جيشك 
الاولد فاشون ده تحطه فى.. عينك. 

وجایز کمان ان الصلیبیین کانوا بیرتبوا لحاجه اكبر.. حاکم حكاية رفع العلم البیزنطی على کل بلد ناخدها دی مش عاطفية.. احنا حلفنا اه.. 
بس فى كفارة لليمين يعنى.. 


الحملات الصليبية (۲۳) - خيانة آرمنية 


عارفین حصل ايه بعد ضوورلیوم ؟ 

ارتاح الصلیبیین يومين وبعدها قرروا استکمال المسيرة فى اتجاه قونیا عبر صحراء الاناضول.. المرة دی قالوا مش هنقسم الجیش ولا بتاع 
لانها طلعت فكرة فستك.. الطریق كان صعب وواعر فى الصيف خصوصا بعد ما قلج ارسلان تعمد انه یخرب کل القری ويسمم ابار المية 
فى المنطقة علشان یقطع الطریق على الصلیببین اللى عانوا الامرین فعلا وهما بیعبروا الصحراء.. هلك منهم كتير يسبب العطش وهلکت 
الخیول لحد ما اضطرت العساکر انها تکمل الطریق على رجلیها.. استخدموا الخرفان والمعیز والثیران علشان یجروا السلاح والمعدات.. 
العساکر اکلت سیقان النباتات الشوکية الصحراوية عل امل یلاقوا فیها ای سائل.. ومع ذلك معنوباتهم کانت ق السماء.. فوشیه دی شارتر 
مكلذ بیقر آن الاخ دی جل قارب نين الاک ق جهن الحملة وذاية يهم القوارق بالرکم من اختلاف لیم الها مخ الب 
علشان یربط على قلوبهم يعنى. 

فى المعسكر السلجوق كانت المعنوبات فى الحضيض.. بالرغم من سياسة الارض المحروقة اللى اتبعها قلج ارسلان وبالرغم من اتفاقه مع 
غازى الدانشمند.. لما وصل الصليبيين الى قونيا ملقوش فيها صريخ ابن يومين.. الصليبيين خبطوا على باب البلد.. الارمن اللى جوا قالوا 


- افتحوا. احنا الصليبيين.. 

- یا اهلا وسهلا.. يا ميت مرحب.. اتفضلوا فی وادى ميرام.. ده احنا زارنا النبی النهارده. 
ببساطة استولى الصليبيين على قونيا اللى احنا بنحلم دلوقتى ان قلج ارسلان معسكر فيها وهیبقی فيها معركة ترد الكرامة وكده.. قلج ارسلان 
قالنا بصوا العصفورة.. وطلع يجرى. 


(*) ملحوظة.. 
بلاش تكتئب دلوقتى.. استنى شودة لأن الزفت الكبير جاى بعدين.. حوش كل المشاعر السلبية لحد الحملة السادسة ونجتمع كلنا بعدها فى 
التحرير نرقع صداغنها ونعيط ونكتئب للصبح.. اهى تبقى مره واحد افضل. 


فى قونيا استعاد الصليبيين قواهم بعد ما اكلوا وشريوا وهيصوا فى سهل وادى ميرام الخصب.. الارمن كانوا فى انتظار الصليبيين علشان 
يخلصوهم من الحكم السلجوق.. يعنى الصليبيين وهما جايين كان لهم معاون كبير فى الاراضى دى.. من قونيا تحركت جيوش الصليبيين 
علشان تطيح فى مدن المنطقة كلها.. کل المدن دی كانت ذات اغلبية ارمنية.. وكلها الصليبيين دخلوها من غير اى قلق.. لحد دلوق الصليبيين 
باقيين على عهدهم مع الكسيس كومنين.. كل ما يفتحوا مدينة يسلموها الى تاتيكيوس "مندوب الامبراطور" علشان يرفع عليها الراية 
البيزنطية وبحط فيها واحد من رجالتهم.. مدن غرب الاناضول اللى افنى الب ارسلان عمره وهو بياخدها من البيزنطيين.. بترجعلهم اهى 
واحده ورا التانية. 

استنى كده.. 

هو معقول يعنى المدن دى كلها وقعت من غير مقاومة!! 

امال السلاجقة نفسهم اللى كانوا عايشين فيها راحوا فين؟؟ مش معقول يعنى اتبخروا فى كام شهر علشان جيشهم اتهزم فى نيقيا وللا ضورليوم. 
كلام سليم.. اول مدينة وصلها الصليبيين بعد قونيا كانت هرقله.. هناك لقوا ما يمكن مجاملةً اننا نسمية جيش تحت قيادة امير سلجوق 
اسمه حسن وامير تانى من الدانشمند.. الصليبيين شافوهم من هنا وقالك يا فرج الله هنحارب.. هجموا عليهم هجمة حرب.. بس الامراء 


المسلمین کانوا خایفین على املاکهم اکتر من خوفهم على المدن نفسها.. فقرروا ینسحبوا من غير قلق ويسيبوا البلد للصلیبیین یشبعوا بیها.. 
نيساظة كدة: 

بعد سقوط هرقلة ظهر نجم مذنب ملعلط فى السماء.. طبعا حاجه زی كده مفاتتش على رهبان زی فوشيه دی شارتر واوديمار دی مونق 
اللى قالوا ان السماء سعيدة بعودة خراف الرب الى الحظيرة المقدسة.. الرب راضى عن انتصاراتهم اهو وبيقلبلهم نور فى السماء. 

طيب من بعد هرقلة.. هنمشى ازای؟ 

هنا يظهر اكتر دور الارمن.. شوكة الخيانة فى ظهر السلاجقة.. هما اهل المنطقة واكتر ناس عارفين خباياها.. نصحوا الصليبيين انهم ياخدوا 
معاهم مية كفاية ویعدوا جبال طوروس علشان ياخدوا قيصرية ومرعش.. ودى هتبقى افضل طريقة لتأمين الطريق الى المدينة العظيمة جدا 
انطاكية.. الكلام كان منطقی وايده القائد البيزنطى تاتيكيوس.. الكلام ده حلو وبيصب فى مصلحة الامبراطور اللى عايز يرجع ارضه وبس.. 
وبيصب كمان فى مصلحة الامراء الصليبيين اللى جايين المسافة دى كلها علشان الاوفر تايم.. 

واحد بس كان معترض.. 

الامير تانكرد ابن اخت الامير بوهيموند.. 

تحس ان الجدع ده كان رايح معاهم رخامة.. اى حاجه تعجب البزنطيين.. يقول لأ علطول.. هو كمان كان مركز على مصلحته الشخصية زى 
الامبراطور وزى باق الامراء.. هيستفاد ايه هو لماكل امير صليى ياخدله بلد يعملها امارة وللا لما يرجع المجد البيزنطى لسابق عهده.. عبوهم 
كلهم.. هو کمان لازم يبقاله دور فى السبوبة دى. 

تانكرد قالهم انا مش جاى معاكوا.. انا هاخد جیشی وصاحى الانتيم بولديون الأول ونطلع فى اتجاه اقليم قليقيا والارمن هيساعدونا هناك.. 
وانتوا بقى الرب معاكوا فى جبال طوروس دى. 

تانكرد كان له وجهة نظر قوية.. ايه اللى يدخله حرب علشان قيصرية ومرعش بينما هو ممكن يروح على طرسوس علطول.. منها يبقى ضهره 
للبحر علشان لو فى معونة او حب يهرب.. ومنها يبقى طريقه اقصر الى انطاكية. 

وبالفعل اتحرك تانكرد جنوبا زى ما خطط بينما الجيش الاكبر تحت قيادة جودفرى وبوهيموند وريمون الرابع راحوا للشرق علشان يعدوا 
جبال طوروس ف اتجاه قيصرية.. فى الوقت ده شوكة تانكرد كانت قوية حبتين لأن الامراء الکبار کانوا تقريبا غايبين.. جودفرى كان عمل فيها 
جابر الشرقاوى عم اشقياء اوروبا وراح يصطاد دب.. قام الدب مزعله جامد وخلاه يرقد مجروح طريح الفراش.. ريمون الرابع جاله مرض 
غريب وخطير رقده فى السرير بيطلع فى الروح حتى ان واحد من الاساقفة اللى معاهم بدأ فعلا يصلى عليه صلاة الموت.. بينما بوهيموند 
نفسه لسه بيعانى من اثار اصابته فى ضورليوم. 

طيب.. كده احنا واقفين على الناصية بعد هرقله.. مين هيروح فين؟ 

تانكرد هينزل تحت على مدينة طرسوس "اول مدن قليقيا".. والجيش الكبير هياخد يمين فى اتجاه قيصرية "اول مدينة بعد جبال طوروس". 
جيش تانکرد كان بيتحرك اسرع من جيش بلدوين.. اول عن اخر كان معاه ٠٠١‏ فارس و۲۰۰ عسكرى مشاه.. وصل تانكرد طرسوس قبل 
بلدوين ودخل فى عاركة عنيفة مع الحامية التركية هناك.. حصل المعتاد.. انتصر الترك فى اول يومين وف اليوم الثالث ظهر جيش بلدوين 
علشان يقلب الترابيزة.. هرب امراء الترك وفتح الارمن باب البلد علشان يدخلها تانكرد ويرفع عليها اعلامه هو مش اعلام الامبراطور زى ما 
كنا متعودين.. 

ايوه كده بقى.. القفش هيبدا اهو.. 

كده فهمنا ليه تانكرد كان معارض كل حاجه من الاول.. القائد تاتيكيوس مندوب الامبراطور والاسقف اوديمار دی مونتى مندوب البابا كانوا 
مع الجيش الكبير.. ان غابت القطط العب يا فار.. تانكرد استغل انه دخل البلد قبل بلدوين وراح مغفله ورافع علمه هو وعمل حفلة كبيرة 
للأرمن علشان يطمنهم على حالهم ومستقبلهم.. اللى هو يعنى بيقر امر واقع.. بلدوين دخل البلد ولقى المنظر ده فولع من الغضب.. هو 
طبعا مش زعلان علشان الاتفاق البيزنطى ولا البابا ولا بتاع.. هو قفش علشان كان عاوز اعلامه هو على البلد مش اعلام تانكرد.. فى حال 
المبتدأ تانکرد مغلطش فى حاجه.. هو من الاول خالص محلفش يمين الولاء للامبراطور.. كده الخناقة بين تانكرد وبلدوین.. الامبراطور اتحلقله 
خالص.. بلدوين قافش بجد.. بقى بعد ما ينقذه من الهلاك قصاد الترك.. يبيعه بالشكل ده!!.. 


الفاتحة لقلة الاصل وللا ایه ؟؟ 
تانکرد خد الکلام على صدره وقاله عيب يا صاحبی.. مدينة ايه دی اللی تفرقنا عن بعض.. وربنا ما حد هیرفع اعلامه على طرسوس غبرك.. 
مش هنخلی السلاجقة یقولوا ابدا ان ملوك الجدعنه خسروا بعض علشان مدينة.. تانکرد ساب بلدوین يرفع اعلامه على طرسوس.. بلدوین 
مکانش واخد باله ان تانکرد عمل کده علشان كان منشن على بلد تانیه بعدها اكبر واغنى اسمها موبسودستیا "مامیسترا حالیه فى اقلیم اضنة".. 
ولا خد باله برضه ان تانکرد زی ما قلنا معاه اول عن اخر ۳۰۰ عسکری مات منهم اللی مات فى الخناقة مع الترك قبل وصولة بینما هو معاه 
٠‏ فارس و ۲۰۰۰ عسکری مشاة.. یعنی لو قرر ینفخه هینفخه بسهولة.. وان كان تانکرد ابن اخت بوهیموند.. فبلدوین یبقی اخو جودفری.. 
يعنى خراب يا دنیا خراب.. مش عارف ليه شامم ريحة حافظ رضوان بتاع الشهد والدموع فى حركة تانکرد دی.. مش سهل برضه ابن الایه. 

بعد ما تانکرد ساب طرسوس ومثی فوجیء بلدیون بوصول ۳۰۰ فارس نورمانی من عند بوهیموند.. اتاری تانکارد لما کان مزنوق فى طرسوس 
بعت يطلب نجدة من خاله.. الفرسان وصلت الى طرسوس بلیل وطلبوا يدخلوا البلد علشان یباتوا.. لکن بلدوین رفض واجبرهم یباتوا بره 
فى العراء کده.. خبر زى ده لما وصل للترك اللی کانوا مستخبیین حوالین البلد لقوا فى الموقف ده فرصه عظيمة علشان یعوضهم وکستهم فى 
الانسحاب من طرسوس.. الترك استنوا لحد ما الفرسان اتسطلوا وناموا.. وراحوا قایمین عليهم دابحينهم كلهم علشان یصحی بلدوین الصبح 
يلاق على ابواب مدينة ۳۰۰ جثة لفرسان صلیبیین فى کامل عدتهم. 

حركة زى دی كانت كفيلة تقلب الدنیا على دماغ بلدوین.. اقل ما فيها کانوا قبضوا عليه وعزلوه من قيادة الجیش.. بس کونه شقیق اللواء 
جودفری اکید اداله حصانه.. هو صحیح القادة والعساکر فى كل الجیوش غضبت عليه واعتبروه مسئول مسئولبة مباشرة عن موت ال ۳۰۰ 
فارس دول.. بس ده كان غضب من نوعية كخ يا بابا.. متعملش کده تانی.. کمان من حظه الحلو ان فى نفس التوقیت وصل الى طرسوس عبر 
البحر قرصان اسمه جونیمیر من بولوینا.. ده واحد من الصیع اللى كانت بتعط فى البحر حوالین ایطالیا علشان تقلب عیشها من الهجوم على 
السفن التجارية فى المتوسط.. لما سمح اخبار سقوط نیقیا وانتصارات الصلیبیون فى الشرق.. راح لامم صحابه القراصنة الصیع وطلعوا على 
هناك.. یمکن یلاق عندهم لقمة عيش حلوة وللا مدينة یحکمها وللا حاجه بعید عن الشغلانة الخطره بتاعة القرصنة دی.. اه.. ماهو الرزق 
يحب الخفية.. لما وصل جونیمیر لقى ان الکونت بتاع بلده بولونیا "بلدوین الأول" قائد جيش ما شاء الله ورینا کارمه اخر کرم.. راح طالع 
عليه مباشرة وحط نفسه هو وقواته فى خدمته.. الامر اللى شد عضد بلدوین بقوه لأنه اصبح الوحید اللى معاه سفن دلوقتی غير فرسان 
جونیمیر اللى جایه تنضم لجيشه. 

لما وصل تانکرد الى موبسویستیا لقی فبها حامية تركية منهاره من معركة سابقة وارمن قرفانین من السلاجقة اخر قرف.. نفس سیناریو سقوط 
طرسوس اتکرر تانی.. بس تانکرد كان حظة وحش شوية لأن الملاربا انتشرت فى البلد فى الوقت ده فكان لازم یخرج منها بأسرع طريقة قبل 
ما المیکروب یقضی عليه وعلی جيشه.. خرج تانکرد من البلد وفى نيته الانضمام الى الجيش الکبیر بتاع خاله فى طریقهم الى قیصربه.. بس 
على باب البلد لقی مين فى وشه؟ 

بلدوین وجیشه.. 

الله !! 

انت بتعمل ايه هنا يسطى؟؟ هو انا مش سبتلك طرسوس؟؟ 

بص بقى اللعبة الحلوة دى.. 

بلدوين كان له صديق ارمنى اسمه باجرات فازيليان.. باجرات عاش طول عمره فى خدمة الامبراطور البيزنطى وهو شايل فى قلبة هموم قضية 
الارمن واستقلالهم عن البيزنط.. بلدوين وباجرات اتصاحبوا فى نيقيا.. بلدوين مشى فى المنطقة بعد كده بنصائح باجرات اللى عمرها ما 
خیبت.. بعد ما استقر الامر فى طرسوس نفخ باجرات فى ودان بلدوين انه يسيبه من الحملة والجيش ومدينة الرب والهرى ده كله ويركز فى 
مصلحته هو ويطلع على الرها "شانلی اورفا حاليا فى تركيا".. بلد خصبه وكبيره مليانه فلوس وعلى نهر الفرات.. ده غير انها بعيده عن القلق 
وكلها ارمن منتظرين منه اشارة علشان.. كده كده فی وجود الامراء الكبار زی جودفری وبوهيموند وريمون واحد زی حالاته مش هيبقى ليه 
ای مستقبل.. يعنى لو حب يأسس ملكه هو الشخصى يبقى لازم يفكر فى بلد بعيده شويه.. وممكن كمان يضم اقليم قليقيا كله الى مدينة 
الرها.. وبدل ما تبقى امارة.. تبقى مملكة.. مملكة بلدوين الأول. 


ها.. قلت ايه يا ابو البلادین؟ 

طيب وامير الرها.. ثوروس الیونانی.. هیسیبلنا البلد کده؟ 

سيبك منه.. ده خاين وبیدفع جزیه للمسلمین.. وهو اساسا عجوز ومخلفش عیال.. يعنى لو موافقش بالحسنی.. نبعتله جابر 
الاشوح بتاع الشهد والدموع يجيب رقبته.. 

طیب وطرسوس ؟؟ 

فقس فا ماك القترضاة ال اه وال وه اهو ان وو سا فلت ار ؟ 

قلت لا اله الا الله 


وطلع بلدوين علشان يأمن طريقه للرها.. اول الطريق كانت مدينة موبسویستیا اللى اخدها تانكرد.. لما انتشرت الملاريا وقرر تانكرد الخروج 
لقى فى وشه بلدوين.. قرأ تانكرد الغدر فى عيونه فى نفس الوقت اللى نفخ مساعدينه فى الجيش فى ودنه علشان يعاقب بولديون على موضوع 
ال ۳۰۰ فارس اللی ماتوا دول.. اشتبك تانکرد مع بلدوين فى حرب قصيرة اوی اترقع فيها تانكرد علقة محترمة.. وبعدین اصطلحوا الاتنين 
واضطر تانكرد انه يسيب موبسويستيا لبلدوين ويطلع يجرى على خاله وبعيط وهو بيشتى من العيال اللى ضريوه واخدوا منه الكورة والمدينة 
وشتموه بمامته.. بلدوين كمان راح للجيش الكبير فى قيصريه لانه كان سايب مراته وعیاله مع اخوه هناك وجاله خبر انهم عيانين وبیموتوا. 
جيش الصليبيين كان اتم السيطرة على قيصرية ومرعش وسلموهم للامبراطور البيزنطى.. بلدوين لقى ان سمعته سيئة جدا فى الجيش بعد 
حكاية طرسوس.. الفرسان رفضوا يحاريوا معاه ومش بعيد لوكمل فى الحرب دی کان اتقتل وللا اتربى فى السجن.. هما دلوقتى شايفينه خاين 
تسبب فى موت اخواتهم علشان اطماعه الشخصية.. وجایز کمان تانکرد يستغل الموقف ده وبردله القلم قلمين.. علشان كده كان افضل 
حل انه يمشى.. يا دوب دفن مراته وعياله وخد معاه ٠٠١‏ فارس كان من ضمنهم المؤرخ فوشيه دی شارتر وطلع على الرها علشان حلمة فى 
تکوین اول امارة صليبية فى الشرق. 

طيب.. الكسيس كومنين بقى.. حافظ رضوان بذات نفسه.. بيعمل ايه والعيال دى طايحه فى الاناضول كده؟ 


الحملات الصليبية (۲۶) - سقوط الأناضول 


طيب نراجع بسرعة موقف الامراء الصلیبیین فى الاناضول بعد ضورلیوم ؟؟ 

بلدوین وتانکرد قرروا الزحف جنوبا على اقلیم قلیقیا وکل واحد فیهم مخبی هدفه عن التانى.. قدروا یاخدوا مدينة طرسوس ومدينة 
موبسويستيا واترفع علیهم هناك علم بولدیون بعد ما ادی كتف قانونی لتانکرد وانضمله قرصان - بلدیاته من بولونیا - من قراصنة المتوسط 
اسمه جونیمیر.. بعد انتشار الملاربا فى سبتمبر ۱۰۹۷ بلدوین انضم للجیش الکببر علشان سمح ان مراته بتموت.. غالبا كان رایح يتأكد من 
الخبر قبل ما یفرح ويزأطط.. ولما وصل لقى سمعته سیثه والعساکر والقادة مش طایقینه بسبب الحركة القارعة اللی عملها مع ۳۰۰ فارس 
صلیی بعتهم بوهیموند نجدة لابن اخته تانکرد فى طرسوس كان نتیجتها ذبح ال ۳۰۰ فارس فى عز اللیل وهما نایمین.. بلدوین حس انه غير 
مرغوب فیه.. فخد معاه ۱۰۰ فارس وقرر یسمع نصيحة صديقه الثعبان الارمنى باجرات فازبلیان وبتجه شرقا.. الى الرها. 

تانکرد حس انه اكل على قفاه من بلدوین فقرر استغلال حالة الغضب ضد بلدوین وفضل فى حضن خاله علشان یتملص من اللوم والتقریع 
لو حد سأله هو انت ليه رفعت رايتك مش راية الامبراطور على طرسوس؟ 

جودفری وبوهیموند وربمون عبروا جبال طرسوس بمساعدة الارمن وقدروا یستولوا على هرقلة وقيصرية ومرعش من غير مقاومة.. وحسب 
الاتفاق تم تسلیم المدن الى مندوب الامبراطور القائد البیزنطی تاتیکیوس اللی كان بيسيب فى کل بلد راجل من رجالتهم ویکمل خط السیر 
مع الجيش فى طريقة الى انطاکیا. 

الكلام ده كان مع دخول اکتوبر ۹۷ ۱۰م.. 

كده مش فاضل الا الرها وییقی الاناضول كلها رجعت للبيزنطيين من تانی.. ویبقی كل اللى عمله الب ارسلان فى حياته راح هباء.. كأنه لم يكن 
هناك يوما من يدعى الب ارسلان ولا ملاذكرد ويبقى الترك رجعوا تانى الى ما وراء الفرات.. والفضل لخناقات الامراء والصراع على الحكم.. وده 
يخلينا نسأل سؤال مهم.. 

الصراع على الحكم موجود فى كل الحضارات.. اشمعنى الصراع على الحكم عند المسلمين ينتهى بتفكك الدولة الى امارات ثم انهيارها بينما 
الصراع عند التانيين بيحصل والدولة متماسكة زى ما هى؟ 

معنديش اجابة.. خلى السؤال مفتوح.. 

طيب اليكسيس كومنين فين بقی من كل الليلة اللى بتحصل ف الاناضول دى؟ معقول يعنى اكتفى بعودة نيقيا وقونيا الى احضان الامبراطورية 
وسابلهم الباق کادوه؟؟ 

اكيد لا.. الاناضول كلها بتاعته وهو مش هيرضى غير انه ياخدها كلها.. قبل ما نسرح مع حركات بلدوين فى الرها.. هنقف شوية نشوف الكسيس 
عمل ايه بينما امراء الصليبيين كانوا بيعيدوا ترتيب المنطقة. 

الكسيس كان فاهم كوس دوره واهدافه من الحرب دی وكان فاهم اكتر اطماع الصليبيين فى المنطقة.. يحسب ليه ذكاؤه فى المحافظة على 
اهدافه واهداف الصليبيين فى اتجاه واحد لا تتقاطع خطوطه.. علشان كده من وقت ما خرجت الجيوش من عنده فى القسطنطينية فى مايو 
۷ لحد ما وصلوا على اعتاب الشام والرها فى اكتوبر من نفس السنة.. محصلش انهم وقعوا فى بعض بالرغم من كونه هو المستفيد 
الحقيقي الوحيد لحد دلوقتى.. كل بلد يدخلوها يرى للصليبيين شوية فلوس بينما هو يشيل الجمل بما حمل.. لحد دلوقتى اصداء الحملة فى 
اوروبا بتقول ان البيزنطيين راجعين بقوه.. لسه شوية على حكاوى البطولات والمعجزات الالهية وكرامات الفرسان.. اللى واصل اوروبا ان 
الفرسان عماله تحمل فى جبال ذهب.. مفيش لسه كلام عن مدينة الرب ولا طريق الحجاج ولا الدير الكاثوليئ ولا ای مجد صليى من ای 
نوع. 

الكسيس كان شغال ورا الصليبيين.. هما بيجروا قدام ياخدوا المدن.. بينما هو بدأ من نيقيا علشان یمشی على خط سير السلاجقة بأستيكة.. 
مطلوب ان المنطقة كلها ترجع بيزنطية ارثوذكسيه تانى.. مطلوب نمحى من التاريخ ۲۵ سنة حكم فيهم السلاجقة المكان وقدروا ينشروا فيه 


الهودة الاسلامية.. مطلوب - وده الاهم - نأمن العمق الاستراتیجی للقسطنطينية فى الاناضول.. کل ده لازم یحصل فى اطار وعدة للسلاجقة 
بالحفاظ على حياة المسلمین.. مفیش مذابح ولا اغتصاب ولا سرقة ولا نهب ولا حرکات الصلیبیین دی. 

عمل ايه بقی ٩٩‏ 

اعاد الکسیس تحصین نیقیا كمدينة بيزنطية.. خد بالك انه لحد دلوقتی لسه محتفظ بالسلطانة زوجة قلج ارسلان معززه مکرمة.. ضيفة 
اسمها ورهينة فعلا.. کارت مضمون هیلعب بيه فى الوقت المناسب.. من نیقیا اطلق الکسیس جیوشه علشان تنتشر فى المنطقة وتعید 
ترتیب اقالیم الساحل الغربى للاناضول زى بثينيا وایونیا ولیدیا وفریجیا وما فیها من مدن تاريخية شديدة الاهمية زى سمیرنا وازمیر وافسس.. 
مدينة بولس الرسول. 

الکسیس بعت جيش من البر بقيادة جوز اخته القيصر حنا دوکاس ومعاه اسطول یدعمه من البحر بقيادة الادمیرال کازیاکس.. الهدف كان 
مدينة سمیرنا عاصمة الاقلیم الغریی.. المدينة دی كان بیحکمها فى الوقت ده الأمير شاکا.. حمی قلج ارسلان.. ابو زوجته الحامل.. لك ان 
تتخیل رد فعله لما لقي جیوش بتهاجمه من البر والبحر ومعاهم بنته اللی بطنها قصادها شبرین. 

يا تری ايه نوع المقاومة اللى ممکن یقاومها شاکا؟ 

صفر.. مش کده؟؟ 

تمام يا فندم.. بالظبط.. 

شاک مضیعش وقت اطلاقا فى ای مفاوضات ولا ای مقاومة من ای نوع مع الکسیس.. الراجل شاف بنته معززه مکرمه مع خصمه فى وقت 
كانت كل انواع الاتصالات بینه وبين البیت السجلوق مقطوعة.. اساسا قلج ارسلان اختفی ومحدش عارف یوصله.. موبایله مقفول ومش 
بيرد على الواتس اب وظاهر اوف لاين على الفیس بوك بینما غازی الدانشمند اتهطل وبقی يحاص المدن اللی ترفع عن حصارها الصلیبیین 
فى سکتهم.. مئات الاسری السلاجقة على رأسهم بنته موجودین على السفن البيزنطية فى البحر تحت تصرف الادمبرال کازیاکس وف انتظار 
يا يسلم ویفلت بعمره وینجو کل دول.. فى حال المبتدأ الکسیس رجل شریف لم یخلف وعده قبل کده.. 

يا يتغابى وتبقی درمغه.. وساعتها هیبقی تحت رحمة امراء السلاجقة فى ازمير وافسس.. يا یحاریوا معاه.. يا ینفضوله.. 

حت لو اتغایی.. هیعمل ايه وهو امير مدينة فیها حامية تركية بالکتیر لا تتجاوز متات الفرسان فى مواجهة البیزنط اللى جیشهم بیمر بأفضل 
حالاته من سنین وفى نفس الوقت فى ظهره وعلی مقرية منه جحافل الصلیبیین اللی ممکن باشارة من الکسیس ترجعله وتزعله جامد. 

لا احد يلوم شاك على تسلیم سمیرنا.. اللی حصل ده من تبعات سقوط نیقیا.. مینفعش نسیب الحمار ونتشطر على البردعه.. الراجل اختار 
الحفاظ على حياة الناس وسلم الکسیس مفاتیح سميرنا فى هدوء واخد بنته فى المقابل.. وزی ما كسرة قلج ارسلان فى نیقیا کسرت شاك فى 
سمیرنا.. كسرة شاک فى سمبرنا کسرت امراء ازمير وافسس وساردیس وفیلادلفیا.. كل المدن اللطيفة دی سلمت المفاتیح والقلاع الى جون 
دوکاس وکازیاکس من غير ای مقاومة من ای نوع فى مقابل الحفاظ على حياتهم والسماح لیهم بالخروج فى امان الى الشرق.. بنهاية خریف 
۷ كان اقلیم ایونیا وبئینیا الکامل تحت سيطرة الببزنط.. ومع دخول ربیع ۱۰۹۸ اللی عاد من تانی والبدر هلت انواره كان اقلیم فریجیا 
واقلیم لیدیا خرجوا بره مظلة السلاجقة ورجعوا للحظيرة البیزنطية فى سلام. 

عاوزك تاخد بالك معایا وتشوف الفرق بين تصرف الامبراطور بتاع السياسة المتربى فى القصور صاحب النظرة البعيدة والاستراتيجية الواضحة 
وبين تصرف الصیع اللى سابوا بلادهم وجایین پربلوا على فخدتین لحمه. 

لکسیس شایف الموضوع من زاودة هيبة الدولة.. الثأر من الهزيمة المذلة فى ملاذکرد.. السيطرة على الساحل الغریی والتحکم التام فى حركة 
ی اسطول ييجى او یمشی من المنطقة سواء كان اسطول صلیی او مدد محتمل للسلاجقة من ای نوع.. محدش هيتحرك فى البحر الا باذنه.. 
حتى حركة التجارة.. سيطر علیها تماما باستحواذه على ساحل الاناضول.. مفيش ای اتصال هیحصل بين السلاجقة فى الشرق وبين حامیاتهم 
و ما تبقی منها فى الغرب.. کمان جرابیع الصلیبیین جايين علشان الشام.. یبقی نزقهم لحد الشام بعيد عن الاراضی البیزنطية.. وبکده یبقی 
لکسیس الأول ابو حنا رجح اللی خسره رومانوس الرابع ابو فاتن.. وان كان الب ارسلان حط رجلة على رقبة رومانوس.. فالکسیس حط رجلة 
على رقبة السلاجقة والمسلمین کلهم.. وكله بالادب والاصول.. ده اللى شایفه التاریخ. 





طيب الصلیبیین عملوا ايه ؟ 

بعد سنة وشوية حروب ومذابح ومعارك ونهب وسرقة واغتصاب ودوشة.. واحد منهم رفع علمه على طرسوس ف الخباثة کده.. اميرين کبار 
قطعوا فى بعض.. الجیش انقسم بين امير مغضوب عليه ماشى لوحده فى الطریق للشرق واللّه اعلم هیحصله ايه بینما الباق عاوزین یکملوا 
فى السكة للمدينة المقدسة بس منتظرین اشارة ابو حنا اللى طلع انصح منهم كلهم وقدر یحرك الليلة دی كلها بما یوافق هواه ومصالحه هو 
اولا واخيرا. 

خد بالك ان هو شغال فى الخلفية بینما قواده مع جيش الصلیبیین عادی خالص.. يعن بيشارك فى الجدید وبیقطع علیهم سكة العودة 
للخلف وهما زى البهایم مش فاهمین ای حاجه. 

شفت الکسیس وصیاعته؟؟ 

السلاجقة لما هربوا من اقالیم الساحل الغریی للأناضول مکانش قصادهم الا الشرق.. لأن الجنوب ملیان مشاکل بسبب البیت السلجوق 
اللى بیفرتك بعضه هناك فى الشام وق نفس الوقت جبال طوروس وجیش الصلیبیین هیبقوا فى وشهم.. والصلیبیین مش طیبیین زى الکسیس 
خالص.. دول لو شموا ریحتهم هیفرتکوهم.. ده طبعا غير الارمن اللی منتشرین فى المنطقة زى الخوازیق.. والغرب مفیهوش الا البحر اللی 
واقف فيه کازیاکس بسفنه والشمال خلاص راح مع نیقیا وضورلیووم.. فمبقاش ف الا الشرق.. الطریق الى ارضهم الاصلية ‏ بلاد فارس.. 
هما طبعا مکانوش عارفین ان بلدوین دلوقتی فى الطریق للشرق.. الرها تحدیدا.. مشیوا على عماهم هربا من جیوش الکسیس علشان پروحوا 
للرها عند جيش بلدوین.. هربوا من الهزيمة والعار الى الهزيمة والموت.. دولة السلاجقة بتنهار كما لو كانت بيت من قش هبت عليه عاصفة 
عنيفة فى ثوانی معدوده. 

هل معنى کده ان طریق البيزنطيين كان سالك فى الاناضول؟؟ معقول يعن السلاجقة بفرسانهم دول کلهم مطلعش منهم حد حدف طوبه 
ولا تف حتى من بعيد على جيش حنا دوقاس ؟؟ 

لا طبعا مش منطقى الكلام ده.. حصلت بعض المواجهات بين جيش حنا دوقاس ودين ما يمكن تسميته تجاوزا بجيش سلجوق عند بلد 
اسمها بلوادين.. بس كلها معارك من النوع القصير اللى تبدأ بالهتاف واللّه اكبر والنصر لنا وتنتهى على العصر کده بفلول من السلاجقة بتجرى 
وهی بتحاول تستر عوراتها.. مع الاخذ فى الحسبان ان المنطقة اساسا خریانه بعد هزيمة السلاجقة الكبيرة فى ضورليووم.. الطرق مكسرة وابار 
المية مسمومة والاراضى الزراعية اتحرقت.. يعنى الحرب كانت مجرد تحصيل حاصل.. كمان الحاميات السلجوقية دى كانت بتحارب حلاوة 
روح.. مفيش قيادة موحدة.. مفيش خطط للهجوم ولا الانسحاب.. مفيش دعم لوجيست ولا ظهير من الجبال او البحر يحتموا فيه.. مفيش 
عاصمة اساسا للدولة يتجمعوا فيها او يتفرقوا من عندها.. كأنك بالظبط خدت حسن شحاته خبيته ورميت المنتخب فى كاس العالم. 

مع دخول یونیو ۱۰۹۸ كانت منطقة الاناضول - ما عدا الرها - رجعت بيزنطية من تانى.. جيوش الكسيس حصلت جيوش الصليبيين عند 
قليم قليقيا ووقفوا الاتنين يسخنوا فى اول طريق انطاكية.. بلدوين لوحده هو اللى ماشی يمين ورايح ناحية الرها.. وبكده يبقى الحملة الصليبية 
لأولى حققت اهدافها بالنسبة الى الكسيس كومنين بنسبة ٠٠١‏ >.. کل اللى هو عايزه خده.. اللى جاى كله مكاسب فوق التارجت. 

قولك دليل كمان على صياعة الكسيس وبعد نظره؟؟ 

بعد اكتر من ٠٠١‏ سنة على انتهاء الحملة الصليبية الاولى اللى بنحى فيها دى.. رجعت بيت المقدس تانی للمسلمين بعد حطين وصلاح 
لدين وريتشارد وليلى فوزى والليلة دی كلها.. کرد فعل على خسارة اورشليم دعا البابا اينوسنت الثالث الى حملة صليبية مقدسة لاستعادة 
مدينة الرب من مغتصبيها البرابرة والهرى اياه ده.. وكانت الحملة الصليبية الرابعة اللى خرجت من اوروبا فى طريقها للشام.. وكالعادة فى 
لطریق عدوا على القسطنطينية.. سيدى جابر بتاعة اوروبا.. وقتها كان الضعف ضرب ف الكرسى الامبراطورى وفوجىء الصليبيين ببلاد غنية 
وحلوة وقريبه ومسيحية على اد ايدينا.. فقرروا الاكتفاء بالاستيلاء على القسطنطينية وتفتيت الامبراطورية البيزنطية الى ۳ امبراطوريات 
ونفكنا خالص من حوار بيت المقدس وكنيسة القيامة دى.. محبكش يعنى نصلى هناك.. ماهو رينا موجود فى كل مكان.. نصلى فى ايا صوفيا 
وخلاص. 

طيب لما سقطت العاصمة الاثبرة فى ايدين الصلیبیین.. الببزنطیین راحوا فين؟ 





ملقوش قصادهم الا عبور بحر مرمرة والاستقرار فى نیقیا.. ومن هناك بدأ الاعداد للتوحد واسترداد المفقود مره تانية.. يموت الامبراطور 
الضعیف وبیجی مکانه واحد قوی یقدر يوحد الكل ویرجع الامبراطورية الببزنطية لأصلها تانی بعد ۵۰ سنة بس. 

يعنى الزمن لما دار دورته على البیزنطیین ملقوش الا الارض اللی مات علیها الکسیس علشان تحمبهم وتلمهم.. تخیل بقی لو الکسیس كان 
عبیط زیه زی الصلیبیین کده.. كان بقی مصير البیزنطیین ایه؟ 

للمرة الألف یثبت الامبراطور الکسیس الأول کومنین انه واحد من اعظم اباطرة البیزنط. 

سنة ۱۰۹۸ وانا قاعد فى نیقیا بقرأ فى کتب الحملة قابتلنى عرافة زى بتاعة عبد الحلیم فى قارئة الفنجان.. قالتلی قصادك سکتین سفر با 
ولدی.. 

سكة فیها جودفری وبوهیموند وريمون رايحة على انطاکیا.. 

وسكة فیها بلدوین رايحة على الرها.. 

قلتلها طيب قولیلی ابدا منین يا عرافة؟؟ 

قالتلی تبدأ من الرها لأن بلدوین ابدع وتألق فى ماتش النهانی هناك.. ولأن کمان فى هناك ۲ حریم من دمك.. واحده هتتجوزها وتنفض 
جيوبك.. والتانية شبهك.. هتحبها وتتنطط على ضهرك وبرضه هتنفض جيوبك.. بس الکلام ده المرة الجاية لأنك طولت ف الکلام المرة 
دی.. وقول کمان لكل اللى يقرا الکلام ده یعمله شير.. والا هیحصله اللی حصل لکربغا. 

یااااا ولدی.. 


الحيلات الغلييية ۳۵۱ اب إمارة الها 


فاکرین وقفتافین؟ 
الجیوش الصليبية مقسومة جزآین.. ده لو بصینا من ناحيةالقيادة یعن.. 

- جزء مع بلدوین الأول "کونت بولونیا" شقیق جودفری.. ودول ۱۰۰ فارس آخدوا الطریق شرقاً الى الرها.. 

- باق الجیش "مثات الالاف" مع الامراء الصليبيين والقائد البیزنطی ومندوب البابا فى الحملة فى طريقهم لحصار انطاكيا.. 
فاکرین طبعا التقسيمة دی حصلت لیه.. خلینی اقولك کمان انه لولا ما حققه بلدوین الأول فى الرها.. مکانش حد خد باله منه ولا اعتبر ان 
ال ٠٠١‏ فارس دول اتولدوا من اساسه. 


الاهى الرها دی تطلع فين؟ 

الرها حاليا اسمها اورفا.. كلها فى تركيا على نهر الفرات.. بس زمان كانت بتتمرجح بين الرومان والسلاجقة والفرس والعرب والارمن والبيزنط.. 
مدينة قديمة جدا أسسها النمروذ بن كنعان وعدى عليها ناس بالهبل.. اهميتها الحقيقية نتجت من كونها المعبر من بلاد فارس الى الاناضول.. 
وده ظهر مع حركة توسع السلاجقة.. لما حط الب ارسلان رجله فيها قدر انه يكتسح الاناضول كلها زى ما عرفنا ايام ملاذكرد.. لكن بالنسبة 
للحملة الصليبية الأولى.. المفروض انها بلا قيمة لأنها مش على طريق الجيوش من بحر مرمرة مكان ما نزلوا الى بيت المقدس.. ولكن الخلاف 
اللی حصل بين الامراء وبين بولديون اجبره انه يسرح بعيد عن الجيش وطريقه ويدور فى المنطقة على بلد يعمله فيها امارة تحقق اهدافه هو 
بعيدا عن الهرى بتاع مدينة الرب والكلام ده. 

اغلب سكان الرها والمدن اللى حواليها كانوا ارمن.. بلدوين اتعرف على واحد ارمنى فى نيقيا اسمه باجرات فازيليان.. ده راجل ثعبان عاش فى 
خدمة الامبراطور البيزنطى فترة طويلة وكان على تواصل مع زعماء الارمن فى المنطقة.. باجرات بذكاؤه وعلاقاته اصبح المستشار الخصوصى 
لبلدوين ومفتاحة للتفاهم والتواصل مع الارمن.. خد بالك ان بلدوين بفرسانه من غير الارمن كان كبيره يدخل المدن دی يلاعبهم ماتش 
كوره وبعدين يطلع يجرى.. كل مدينة فى المنطقة لها امير مستقل يا اما تبع الامبراطور البيزنطى يا اما تبع السلاجقة.. وكل مدينة لها جيش 
بيحميها.. ده غير ان قصاد الرها على الناحية التانية من الفرات هتلاق مدينة الموصل العراقية وحاكمها الاتابك قوام الدين ابو سعيد 
كريّغا..وده كان راجل جدع هنتكلم عنه بالتفصيل بس قدام شویة. 

سكان الرها الارمن كانوا غضبانين على حاكمهم اليونانى ثوروس.. هو كان بيزنطى "ارثوذكسى" الهوی.. ولكنه كان بيدفع الجزية للمسلمين 
مرتين.. مره لکریُغا علشان يتقى شره ومره لقلج ارسلان علشان يكسب وده.. الرعونة دی مكانتش عاجبه الارمن خصوصا ان ثوروس نفسه 
مش ارمنى.. ثوروس كان نفسه يخلص من كل الهم ده ودبقى تبع الامبراطور البیزنطی علطول بس مكانش عنده قوة كافية.. هو كان عايش 
على سمعة خدمته فى جيش القائد الارمنى الاشهر فيلاريتوس "الراجل اللی سحب الارمن وراه فى هجرة جماعية من اراضيهم الاصلية فى 
الاناضول بعد هجمات السلاجقة واسس بيهم اول مملكة ارمنية فى الرها" فيلاريتوس بعد ما مات اتقسمت المملكة بين عساكرة وكانت 
الرها نفسها - اكبر مدن المملكة الأرمنية واقواهم - من نصيب ثوروس.. وملطية بعد صراع السلاجقة مع الدانشمند استقرت فى ايدين قائد 
تانى اسمه جبريل "ده يبقى جوز ام الامير ثوروس" بينما مدن زى سميساط وكيسون ورعبان وسروج والرواندان وتل باشر متفرقه بين البيزنط 
والترك.. ومن هنا حس الارمن بالشتات وعاشوا فى رغبة محمومة للتجمع خصوصا انهم كانوا مضطهدين ومكروهين فى المدن اللى عاشوا 
فيها.. كان شغلهم دايما فى الاعمال الدنيا والفقر عنصر اساسی فى حياتهم.. العيشة الصعبة دی خلت عندهم حلم قديم ببطل يلمهم ويستقل 
بيهم بعيدا عن كل الصراعات دى.. ولكن وجود السلاجقة كان دايما كابس على نفس حلمهم.. المذهب المسی الارمنى مش على وفاق مع 
المذهب الارثوذكسى وطبعا بعيد کل البعد عن الدين الاسلامی.. اقرب حد ليهم كان صليبيين اوروبا الكاثوليك.. علشان كده لما تعرف ان 
الارمن رحبوا بالتواصل مع بلدوين يبقى مفيش ای اندهاش خصوصا ان السفیر بين الاتنين كان ارمنى منهم وبیکلمهم بلغة القومية الارمنية 


شديدة التعصب.. باجرات فازبلیان مکانش مجرد سیاسی ارمنی بیشتغل لمصلحة اهله وبس... لا.. اخوه "کوج" كان امير قلعة مدينة کیسون.. 
يعنى وقت الجد ممکن یتدخل وبسند اخوه.. علشان کده الارمن وثقوا فى کلامه لما قالهم ان بلدوین ده هو المُخلص المنتظر اللى هینقذهم 
من غباء ثوروس فى لم الضرائب وتخاذله فى حرب الصلیبیین. 

وعلی فكرة.. الارمن لحد یومنا هذا ما زالوا عايشين فى حالة من التقوقع فى کل بلد لبهم فيها وجود.. هما اه یقولوا احنا مصربين وبتاع.. بس 
لما تیجی للجد هتلاقیهم مبرضوش یجوزوا بناتهم لحد غیر ارمنی ابد.. ى اوساط المسحیین ق مصرهتلاقیهم بیقولوا ان الشخص المتعجرف 
لالیط الى شایف نفسه قوق الكل "اصله ارمنی".. وخد بالك.. نی الموروث الشعبی المصری "ار" قير "قرمانلی". 


طیب سوال.. 

هل بلدوین بال ۱۰۰ فارس اللى معاه دول ممکن یخوف ثوروس مثلا ویجبره على التنازل عن الحکم ؟؟ معقول یعنی ثوروس مکانش عنده 
۰ وللا ۱۰۰۰ فارس یقفوا ضد الهجوم ده خصوصا ان ثوروس كان عارف ان الصلیبیین عندهم خطط واطماع ومش هیحققوله رغبته 
بالانضمام تحت لواء الامبراطور البیزنطی زى ما كان بیحلم ؟ 

اكيد كان عنده.. بس ثوروس فى الحقيقة كان له نقطتین ضعف کبار اوی. 

اولهم: الارمن الغاضبین فى مدینته.. 

ثانیهم: انه كان عجوز ابتر.. مخلفش عیال يسيبلهم الحکم من بعده.. لا صبیان ولا بنات 

يعنى ای حرب هیدخلها مع ای حد مهما طلع منها کسبان فمصير مکاسبه الى زوال لأنه رجل فى الدنیا ورجل فى الاخره.. کمان ثوروس مکانش 
یعرف ان بلدوین محیلتوش الا ۱۰۰ فارس.. هو قاعد فى قلعته واخبار انتصارات بلدوین فى الطربق من مرعش "مطرح ما افترق عن الجیش 
الصليي الاساسی" الى الرها عماله تخرم ودنه.. کل شوية یجیله خبر.. الحق بلدوین دخل الرواندان وعين باجرات حاکم علیها.. الحق بلدوین 
دخل کیسون وعين کوج فازبلیان اخو باجرات حاکم علیها.. الحق بلدوین رفع علمه على طرسوس.. الحق بلدوین خد تل باشر.. وشوية تانیین 
وجاله خبر اکثر ازعاجا.. الحق يا معلم.. كريُغا خلاص قرب یخلص تجهیز الجیش وهیتحرك.. يعنى مدينة الرها العتيقة مهدده بقوة انها تخرج 
من ایدین المسیحیین خالص وتروح للمسلمین.. وانت عارف بقى المسلمین هیعملوا ايه فى الارمن جزاء لخیاناتهم المتکرره. 

علشان کده تعامل ثوروس مع الموقف بموضوعية.. نسیب البلد للكاثوليك احسن ما المسلمین یعملوا فیها من فخادنا بطاطس محمره.. 
فى فبرایر ۱۰۹۸ عرض ثوروس على بلدوین انه یتبناه حسب طقوس الكنيسة الارمنية بدل الخناق والهبد والرزع.. هیبقی شریکه فى الحکم 
ووریثه بعد عمر طویل.. ثوروس كان فاكر انه بالعرض ده هیطوی بلدوین تحت جناحه ویعامله کمرتزق يأمن شره بشوية فلوس.. بس طبعا 
بلدوین كان اصیع بکتیر اوی من انه یقع فى الفخ ده. 

ثوروس طلب من بلدوین السيطرة على مدينة سمیساط - العدو اللدود للرها - کمهر غالى علشان يشركه معاه فى حکم الرها ولاثبات الجدية 
فى الاتفاق.. بلدوین كان فاهم الفخ فأخده على اد عقله ووافق علشان بسیبه يدخل الرها.. ولما شاف ثوروس حفاوة استقبال اهل المدينة 
ورهبانها الارمن بالغازی الصلیی ادرك انه انضحك عليه ولبس العمه تماما.. اجراس الکنائس اللی عماله تدق فرحأ بقدوم ال ۱۰۰ فارس 
دول بتقول ان الشقاق بين الارمن وبين حاکمهم الارئوذکسی عمیق جدا.. وان الفارس الصليي ده داخل ومش هیخرج ابدا. 

بلدوین مضیعش وقت خالص.. دخل المدينة فى فبرایر ۱۰۹۸ .. مارس ۱۰۹۸ قامت ثورة ارمنية فى البلد اتقتل فیها ثوروس ورجالته.. سبحان 
الله يا اخى على الناس اللی بتموت فى الوقت المناسب دی.. طبعا الثورة دی كانت بترتیب من بلدوین وطبعا وائل غنيم بتاعها كان باجرات 
فازیلیان وطبعا مخدتش وقت خالص علشان يستقل بلدوین تماما بحکم الرها ویرفع علیها علمه هو منفرداً وطظ فى الامبراطور الکسیس 
وطظ فى السلاجقة وطظ ف البابا وطظ فى السيسي نفسه کمان.. لو خيالك جمح بيك ان بلدوین اول ما اتمکن من الحکم بدأ یتخلص من 
الناس اللی ساعدوه فى الوصول للحکم - زی باجرات مثلا - یبقی انت راجل طبیی ومنطی.. لا يصح ابدا فى عصر الامبراطوریات ان الحاکم 
یبقی مدین لأى حد بأى شيء.. فى سجن الرها تفرغ الأرمنى باجرات لضرب نفسه بالشبشب لانه کعادة الارمن دایما اختار المعسکر الغلط. 


طیب.. الکسیس کومنین فين بقی من الليلة دی ؟؟ 

الکسیس زى ما حکینا المرة اللی فاتت كان مشغول باعادة ترتیب الاوضاع فى غرب الاناضول.. بعد الرها عن مركز حکمه اداها حصانة 
طبيعية ضد اى محاولة منه للهجوم علیها.. کمان هو عارف ان بلدوین انشق عن الجيش الصلیی.. يعنى حت لو کلم اخوه جودفری علشان 
یعقله مش هینفع.. بلدوین لعبها صح فى التوقیت الصح واختار بلد بعیده عن الساحل وبعیده عن الجیوش ومحمية بنهر الفرات وحاجه 
اخر فل. 


طیب.. بلدوین فى الرها بقی.. عمل ایه؟ 
متبقاش طيب وتفتکر انه اکتفی بالانتخة فى قلعة الحکم وسط المزز اللی بتستحمی كل یوم واكل اللحمة اللی كان محروم منها فى اورویا.. 
بلدوین عارف حدوده کویس اوی وعارف ان اهل البلد الرعاع دول لو قاموا علیه. هیفرتکوه.. علشان کده بلدوین عمل خطوتین مهمین اوی 
هما اللى مکنوه تماما من رقبة البلد دی.. 
- اتجوز الاميرة اردا بنت كبير زعماء الارمن فى الرها.. ومنعرفش الحقيقة کتبلها قايمة وللا طلع ناصح.. بس هو کده بقی نسیبهم 
ومنهم وعلیهم.. يعنى الخروج عليه هیعمل انشقاق بين الارمن اللى بقوا قریبین منه بحکم الزواج وبين الارمن المتضررین من حکمه 
- بعت يستدعى الاف الصلیبیین الغربیین من فرنسا تحدیدا علشان پیجوا يعيشوا ویستوطنوا المنطقة دی.. كان بیدفع فلوس 
بالهبل لصیح اوروبا علشان ييجوا یتملکوا اراضی واقطاعات ضخمه وعبید بالهبل فى الرها.. هدفه كان تغییر دیموغرافیا المنطقة 
واحلال الصلیبیین محل الارمن 
طبعا لما اتجوز الارمنیه اهل البلد طلعوا بيه السماء.. الراجل البلدوین ابو حجر لسه دافن مراته الصليبية من اقل من شهر فى مرعش وعلطول 
راح متجوز وراها.. مستناش حت للاريعين.. فين الرجالة دی من الراجل المصری اللى بيعيش طول عمره مخلص لمراته وصاحباتها طول 
لعمر.. الجوازه دی كانت ذريعة علشان یفتح بلدوین باب التطوع فى الجیش الصلیی للارمن اهل البلد علشان یبقوا عساکر صلیبیین تحت 
قيادة فرسانه ال ۱۰۰.. الارمن مصدقوش نفسهم من الفرحة انهم هیبقوا عساکر نظامية وهیبقی لیهم بطولات وامجاد وکده.. پااااه.. ملعون 
بو البيزنطيين والسلاجقة يا اخی.. دول کانوا كابسين على نفسهم. 
لحقيقة ان الأرمن طول عمرهم مهابیل وبینضحك علیهم.. دایما یسیبوا اللى یحترم حقوقهم ویروحوا بمزاجهم للی یقتلهم ویرمل نسوانهم 
للى زى القشطة.. الارمن افتکروا ان صلیبیین اوروبا دول مستئمرین ملايكة جایین علشان یغیروا حياتهم للافضل.. مکانوش عارفین ان نفس 
لنظام الاقطاعی القميء فى اوروبا هیتطبق زى ما هو فى الرها وتصبح الاقلية الصليبية هى اللی مسيطرة على كل شيء بینما الارمن - اهل البلد 
لاصليين - مجرد خدم وعبید فى الارض بتاعتهم.. بیزرعوها ودشقوا فیها ویطفحوا الکوته وباخدوا خبرها يدوه بمزاجهم لاسیادهم الجدد 
بینما الفقر صدیقهم ایام البیزنطیین فضل مستمر معاهم ایام بلدوین برضه. 





طيب الارمن اللی دخلوا الجیش.. حصل معاهم ایه؟ 

بلدوین حضرتك هجم على مدينة سمیساط اللی كانت تحت الحکم التری علشان یضمها للرها وتبقی امارة عليها القیمة.. صدارة الجیش اللی 
خدت الاسهم فى نن عیونها من جوا کانوا عساکر الارمن اللی معندهمش ای خبره فى الحرب.. بلدوین حطهم کدروع بشرية وکعدد یخوف 
بيه امير سمیساط اللى اساسا كان خایف من الصلیبیین ومش محتاج ای خطط.. الامير التری اختار السلامة وعرض على بلدوین انه يسلمه 
سمیساط زی ما هی کده مقابل ۱۰ الاف دینار ذهی والامان له ولعیاله.. بلدوین فتح خزنة ثوروس فی الرها لقی فیها البلاوی اللی كان ثوروس 
بیلمها من الناس.. كبش منها ۱۰ الاف رماهم على الارض لامیر سمیساط ودخل البلد بسلام ولا كأنه داخل ستار بکس.. فى قلعة سمیساط 


فتح بلدوین السجون واطلق الاسری الارمن اللی فیها علشان برجعوا لأهاليهم فى الرها.. تحول الاونطحی الى بطل شعی فى الرها فى نظر 
الارمن وهو بیجیبلهم استثمارات من اوروبا ویدخلهم الجیش ویحرر اسراهم ویهزم الترك عدوهم الازلى ویعملهم کباری فى الرها وعاصمة 
ادارية جديدة ویسمح بحرية الادیان والعبادة.. مش بس کده.. بنفس الجیش اللی اغلبه ارمن وقادته صلیبیین قدر بلدوین انه یستولی على 
مدن البيرة وسروج ورعبان علشان تخضع منطقة ديار بكر كلها من اول الفرات لحد عنتاب تحت حکمه فى یونیو ۱۰۹۸م. 
مع مرور الوقت على الارمن وبدخول فصل الشتاء القاسی فى دیسمبر فى نفس السنة لقى الارمن ان الضرائب زى ما هی والاقطاعات كلها ملك 
للصلیبیین والفلوس ما زالت مكدسة فى خزنة القلعة اللی قعد فیها بلدوین مکان ثوروس.. هما زى ما هما فى الفقر والجوع والبرد مفرتك 
اجسامهم.. بلدوین اللی افتکروه وزير دفاع صلیی بطعم الثورة طلع من فلول مبارك البیزنطی.. حاول الارمن يثوروا عليه فى دیسمبر علشان 
یخلعوه.. بس فين بقی.. كان خلاص بلدوین اتمکن من البلد تماما وقدر بمنتهی السهولة یقبض على مثیری الشغب ویطیر رقابیهم علشان 
يندم الارمن على ثقتهم فيه وعلی رقصهم على جثث اخواتهم فى میدان رابعة الارمی.. هدأت الامور تماما واستقر الحکم للأمير الصليي 
واعلنت امارة الرها كأول امارة صليبية فى الشرق فى دیسمبر ۵۱۰۹۸. 
وبکده تبقی الحملة الصليبية الاولی حققت اهدافها كاملة بالنسبة لبلدوین.. جبرت يا اخوانا.. متشکرین لحد کده ومنجیلکوش فى مدينة 
مقدسة ولا انتهاك حجاج.. واللى بيشتى من حاجه.. عنده محكمة الاسرة وبنك ناصر الاجتماعی. 
طب وباق الجیش الصلیی ؟؟ 

- اتعنی هذا الذی خرج فى خدمة الرب لاستعادة المدينة المقدسة من مغتصبیها البرابرة؟ 

- نعم سیدی.. هو ذاك 

- لقد فعل الأفاعيل. 


الحملات الصليبية (۲۱) - آنطاکیا 


فاکرین سبنا الصلیبیین فین؟ 
بلدوین راح عمل لنفسة امارة خصوصی ف الرها.. والباق نازلین تحت مع جودفری فى طريقهم الى انطاکیا.. 
طیب لو حاولنا نقیم انشقاق بلدوین سیاسیا.. ايهما اهم.. الرها وللا انطاکیا؟ 


الاجابة النموذجية هی انطاکیا طبعا بدون تفكير.. بس بلدوین اثبت انه من الممکن ان يتحول الفسیخ الى شربات.. احتلاله للرها كان له 
صدی لا يقل اهمية عن سقوط انطاکیا.. کمان اللی عملوه كلهم بعد کده خلی الموقف ظهر للعالم وكأن الرها ظهیر استراتیجی مهم لانطاکیا 
او خط تراجع اذا فشلت الجیوش فى الشام او ما شابه.. المهم ان بلدوین محسش ناحية الجیوش اللى نازله تحت دی بأى نفسنه.. الراجل 
تمنالهم کل توفیق وهو کده مرضی على الاخر فى امارته الصليبية الجديدة. 


شوف.. خلینی احرقلك الموضوع فى اوله قبل ما ادخل فى التفاصیل لأننا هنتکلم عن انطاکیا كتير اوی.. کل اللی انت متوقح تسمعه فى اثناء 
المسيرة الیها وحصارها وسقوطها وما بعد السقوط حصل.. حرب ودبح وقتل وتقطیع وخيانة وهبد ومعجزات وبطولات وحزن وفرح 
ووحشية وانتقام.. کل ده حصل.. کل نوعیات احداث التاریخ تقریبا حصلت ف اثناء محاولات الصلیبیین المستمیته للحصول على تانى اهم 
واقدس مدن العالم القدیم بعد القسطنطينية. 


انطاکیا فى الحقيقية تستاهل.. وتستاهل اوی.. اللى هتقراه دلوقتی عن تاربخها وواقعها "ایام الحملة" وحاضرها الحالی هيخليك تضایق اوی 
ن مدينة بالشکل ده وقعت فى ایادی الصلیبیین الهمج.. هتعرف وتتأكد ان النهاية الاستراتيجية للحملة الصليبية الأول حصلت بسقوط 
نطاکیا.. ما بعد ذلك من احداث كان تحصیل حاصل لازم كان هیحصل.. الحدث الرئیسی والاهم فى الحملة الصليبية الاولى كان سقوط 
نطاکیا.. اوعی تفتکر ان حرق الاحداث السریع ده هيأثر على اللى جای.. ابسولیوتلی.. اللى جای كتير اوی. 

لاول تعالی نفرق بين انطالیا وانطاکیا.. الاتنین موجودین حالیا فى ترکیا ولکنهم مختلفتین فى التاریخ والموقع واللغة وکل حاجه. 

مدينة انطالیا موجودة على ساحل البحر المتوسط فى الجزء الجنوبى الغریی من ترکیا.. هی حالیا تتبع محافظة انطالی.. زیها زى باق مدن 
لمنطقة أسسها الرومان وورئوها الببزنطیین واخدها السلاجقة ثم اخدها البیزنطیین ثم اخدها العثمانيين ومن یومها لحد النهارده انطالیا 
تركية. 


نطاكيا امرها مختلف شوية.. لو بصيت على الخريطة هتلاقيها مزنوقة بين اللاذقية وادلب وحلب.. الامر اللى يقول انها مدينة من اساسها 
مش تركية رغم انها حاليا تتبع الاتراك.. صح الکلام ؟ 





0 ص 
لما مات الاسكندر الاكبر اتفرقت دولتة على قادة جيشه کالتالی.. 


- کلاودیوس بطلیموس "وده غير بطليموس الاول مؤسس حكم البطالمة فى مصر" اخد مصر وفلسطين.. 

- انتيجون الاعور "انتيجونوس الأول مونوفثالموس" اخد مقدونيا واسيا الصغرى.. 

- سلوقس الأول المنصور "سلوقس نيكاتور" اخد سوريا والعراق وفارس.. 
انتیجون الاعور عمل شغل حلو فى المنطقة واسس اقلیم سماه الاسکندرونة.. بعد کده وقح انتیجون مع سلوقس اللى هزمه وخد ارضه ودا 
یشتغل فیها هو.. اول اعماله كانت مدينة عظيمة سماها انطاکیا على اسم ابوه انطیوخوس ومدينة تانية سماها اللاذقية على اسم امه 
لائودیسیا ومدينة ثالثه سماها افامیا على اسم مراته.. الجدع سلوقس ده كان مخلص لأهله اوی.. بعد ما خلص سلوقس بناء انطاکیا انتبه 
لاهمية موقعها وعجبه شکلها فقرر انه يلم فیها كل الانقاض اللى كانت موجوده فى الاسکندرونة بعد حروبه مع انتیجون.. غريب امر قادة 
الجیوش.. يهدوا مدينة علشان یبنوها من اول وجدید.. صحیح.. اللی معاه قرش ومحيره. 


كان امتى بقی الکلام ده؟؟ 


حوالین سنة ۳۰۰ قبل المیلاد.. 


ازدهرت احوال انطاکیا وزاد اهتمام سلوقس ومن تلاه من الملوك السلوقیین بیها.. دعا سلوقس وجهاء الیونان علشان پروحوا يعيشوا هناك 
فى العاصمة الجديدة اللی اصبح لها قانون خاص بیها وقضاء بیساوی بين الکل.. تحولت انطاکیا الى درة المدن وعاصمة المماليك السلوقية 
من المتوسط الى حدود الهند.. ولکن مع مرور الزمن وتغير الحکام علیها والتنوع الدیموغراق اللى حصل ف البلد نتيجة هجرات الاعراق 
المختلفة.. حصل سنة ۸۲ ق.م ان الارمن عملوا ثورة فیها على السلوقبین واستولوا على الحکم فى زمن الملك الارمنی تکران.. بس علشان 
الارمن مکانش ليهم فى السياسية وبیرضعوا الغباء مع البان امهاتهم.. سقطت المدينة بمنتهی السهولة فى ايدين الرومان سنة 14 ق.م علشان 
تدخل انطاکیا مرحلة جديدة من التاریخ تحت حكم الرومان. 


فضلت انطاکیا تحت حکم الرومان حوالی 1 قرون.. من سنة 14 ق.م لحد ما دخلها الفرس سنة ۸۵4۰ بعد زلزال تاربخی حصل فیها سنة 
۳ ومات بسببه ۳۰۰ الف انسان.. فى الوقت ده كانت المسيحية ظهرت وانتشرت ف البلد واکتسبت انطاکیا اهمية دينية فوق اهمیتها 
التاريخية لأن بطرس الرسول اسس فيها اول اسقفیه وکرسی رسولی ومن بعده استقر فیها بولس الرسول فترة کتب فيها رسالتة الاولى الى 
اهل کورنثوس.. انطاکیا فى الوقت ده كانت تالت اهم مدن العالم بعد روما والاسکندرية.. لقبوها ب "تاج الشرق الجمیل" لأنها كانت ملتقی 
طرق التجارة بين الشرق والغرب ده غير كونها العاصمة الثقافية والتجارية والعسكرية للشام. 


فى انطاكيا اكتسب اتباع السيد المسيح لأول مرة لقب مسيحيين زى ما جه فى سفر اعمال الرسل.. 
"فَحَدَتَ أَنّهُْمَا اجْتَمَعَا في الْكَنِيسَة سَتَة كاملَةّ وَعَلَّمَا جمعا غفیا. ودعي التَلآَمِيدٌ مَسِيجِيِّينَ في أَنْطَاكِيَةٌ و9" اع ۲7:۱۱ 


وكانوا اليه**ود قبلها بيسموهم النصارى.. نسبة الى يسوع الناصرى یعنی.. لأنهم كانوا رافضين الاعتراف بأن هذا الرجل هو المسيح المنتظر. 


نطاكيا واحدة من ۵ كراسى رسولية فى المسيحية اللى هما روما والاسكندرية والقسطنطينية والقدس.. على فكرة.. من القاب البابا تواضروس 
لثان الحالى جمب لقب بابا الاسكندرية وبطريرك الكرازة المرقسية برضه لقب بطريرك انطاكيا.. انطاكيا مدينة مقدسة بالنسبة للسريان 
لارثوذكس والسربان الموارنة والسریان الكاثوليك والأرثوذكس الشرقيين والروم الكاثوليك.. اللى هو کل المسيحيين تقریبا يعنى. 


لما انهارت الامبراطورية الرومانية ورثتها الامبراطورية البيزنطية.. من ضمن مدن الميراث كانت انطاكيا.. خد بالك ان الناحية اليمين كلها فيها 
لفرس.. الفترة من ”١1م‏ الى 1۲۸م كانت اخر الحروب العنيفة بين الفرس "الساسانيين" والروم "البيزنط".. فى جزيرة العرب كان المسلمين 
لاوائل المستضعفين بيراقبوا الحرب دى بمنتهى الشغف وقلوبهم وتشجيعهم رايح للروم لأنهم اهل كتاب مش وثنيين زى الفرس.. فى ايام 
لامبراطور البيزنطى هرقل سنة 1117م حصل ان الفرس تحت قيادة الامبراطور کسری الثانى انتصروا فى معركة اخدوا بيها انطاكيا من الحكم 
لبيزنطى واجبروا هرقل على التراجع الى القسطنطينية وحاصروه هناك بس مقدروش يوقعوا البلد.. حزن المسلمين على سقوط المدينة فى 
يدى الوثنيين.. فى الوقت ده نزلت الايات الكريمة "الم* عَلِبَتِ الرُومُ * في دی الْأَرْضٍ وَهُم من بَعْدٍ غَلَبِهِمْ سَيَغْلِبُونَ " علشان بعد ٠١‏ سنين 
بالظبط سنة 1۲۷م يقدر هرقل بعد ما اعاد ترتيب جيشه واتحد مع الاتراك سكان المنطقة انه يسترد المدينة تانى من الفرس وتتحقق النبوءة 
ویفرح المسلمين بانتصار الروم اللى كان علامة على بداية ازدهار عصر الفتوحات الاسلامية اللى حصلت فى عهد الخليفة عمر والدولة الاموية 
بعد کده. 





انطاکیا كانت اقوى تانی مدن العالم فى التحصين بعد القسطنطينية.. علشان كده فرح المسلمين بفتحها لأنها كانت بشرى لقرب تحقق قول 
سيدنا النبی عن فتح القسطنطينية نفسها.. لو شفت جغرافيا البلد هتلاقيها متحوطة بجبال عالية من الجنوب والشرق ونهر العاصى من 
الغرب غير الغابات والمستنقعات الكثيفة فى الشمال.. يعنى حصانة طبيعية فوق حصانة اسوارها اللى كان عليها ۳۱۰ برج للمراقبة والحراسة 
وضرب الاسهم وقت الهجوم.. المسافة بين كل برج والتانى كانت اقل من ٠١‏ متر.. يعنى البرج من دول كان فى مربى سهام الحرس وكور النار 


بعد وفاة الرسول عليه الصلاة والسلام وخليفته الصديق رضى الله عنه تولى الحكم ثالث الصحبة المباركة.. رجل السياسة القوى عمر بن 
الخطاب.. الخليفة عمر کرجل دولة ذى بدأ يبص ناحية الشام علشان يوسع اركان الدولة ویکمل رسالته فى نشر الاسلام.. سنة 1۳۷م كانت 
سنة جميلة جدا على الاسلام والمسلمين.. الصحابى الجليل سعد ابن ابى وقاص فى الشرق بيهد حيل الفرس فى القادسية.. والصحایی الجليل 
ابو عبيدة ابن الجراح فى الشمال يدخل بالمسلمين انطاكيا بعد شهور من حرب عنيفة فى حمص وحصار قوى لانطاكيا واحداث يلزمها 
بالتأكيد مقال منفصل هنعرف منه مؤقتا ان الخليفة عمر لما وصله خبر الفتح فرح بشده وقام خطب ف الناس فى المدينة المنورة من فوق 
منبر الرسول يفكرهم بحالهم وقت الهجرة قبل ۱۵ سنة بس ویبشرهم بمزيد من الفتوحات.. معنويات المسلمين كانت فى السماء خصوصا 
ان فى الوقت ده بالتحديد وصلت من ارض العراق غنائم حروب سعد بن ابى وقاص مع الفرس وكان من بينها اساور الامبراطور كسرى 


وسجادته الاسطوربة "فکرونی احکیلکوا عنها السجادة دی".. وبنادی الخليفة عمر على سراقة بن مالك.. فیطلع سراقة من بين الصفوف.. 
کده انطاکیا بقت اسلامية حکما.. لکن ترکیبتها السكانية مکانتش عاجبة الخليفة معاودة بن ابى سفیان.. غالبية السکان مکانوش مسلمین 
وفى تواصل مستمر بینهم وبين البيزنطيين اللی مش ناسيين انطاکیا ابدا وکل شودة یعملوا محاولات للهجوم علیها.. معاوية بدأ يدعو الناس 
انها تهاجر وتعیش فى انطاکیا واغراهم بتملك الاراضی والاقطاعات هناك.. خد بالك ده نفس اللى عمله بولدوین بالظبط لما دخل الرها.. 
مع الوقت استقر الوضع فى انطاکیا للمسلمین خصوصا بعد سقوط المدن المحيطة بیها زى مرعش وطرسوس وملطية. 


فضلت انطاکیا مع المسلمین لحد ايام الامبراطور البیزنطی نقفور الثانی فوکاس.. الراجل ده بص للاناضول تانى على انها من املاکهم 
المفقودة.. وقتها كان العباسیین مش ولابد فقدر انه یستولی على المدينة تانی منهم سنة ٩۹1م‏ فى فترة اتعرفت باسم "الموت الشاحب 
للعرب".. سقوط انطاکیا فى ايدين البيزنط بعد ۳ قرون من الحکم الاسلاى كان مصيبة للمسلمین ونصر عظیم للمسیحیین.. اللی للاسف 
قتلوا وهجروا كتير من اهل البلد وهما داخلین فیها. 


فترة حکم البيزنطيين للمنطقة كلها كانت فترة كئيبة على کل الاعراق.. الفترة من بعد ملاذکرد سنة ۸۱۰۷۱ لحد سنة ۱۰۷۸ كانت فترة 
هجرات لسکان المنطقة كلهم وعلی راسهم الارمن اللی کل ما يروحوا مکان یدبحوهم فيه ومیفلحوش بس الا فى خيانة المسلمین والانقلاب 
علیهم.. شهدت انطاکیا فى الوقت ده هجرات كبيرة للسلاجقة على اعتبار انها ارض جديدة کسبوها قريب ده غير انها كانت بلد غنية اوی 
وفیها فرص شغل وتجارة وفلوس بالهبل.. وکمان هرب اليها الارمن من اضطهاد البیزنطیین وضرائبهم المرعبة.. من انطاکیا خرج القائد الارمی 
الاسطوری فیلاریتوس علشان ینقلب على البیزنط وداخد منهم الرها سنة ۱۰۷۷م وبعدها انطاکیا نفسها سنة ۱۰۷۸م. ونأسس مملكة 
قیلیقیا الارمنية سنة ۱۰۸۰م. بس المسکین ملحقش یفرح بیها كتير لأن الامبراطور البیزنطی الکسیس کومنین "اللى انا هاربه کومیکس" 


السنة "۵۱۰۸۵" ویضمها الى سلطنة سلاجقة الروم اللى حکینها عنها قبل کده.. وزی ما هنشوف هيخسرها السلاجقة بعد کده لصالح 
الصلیبیین سنة ۱۰۹۸م. 


فاکر قادة الحملة الصليبية الاولی؟؟ مش حکینا عن واحد اسمه بوهیموند؟ 


بوهیموند كان ابن قائد نورمانی اسمه روبرت جیسکارد.. سنة ۵۱۰۸۱ بعت روبرت جيش کبیر علشان يستولى على انطاکیا.. قائد الجیش ده 
كان بوهیموند نفسه.. هو کان قوی وغشیم صحیح لکنه فشل فى اسقاط المدينة الحصينة.. لفت الایام وبعد ۱۸ سنة بیجی بوهیموند مع 
الحملة وبحاصروا المدينة.. بوهیموند كان واخد الموضوع ثأر شخصی.. علشان کده لما البلد وقعت ری اتفاقه مع الامبراطور فى الزبالة 
واعلن نفسه امير على البلد علشان یحقق حلمه القدیم.. بعد ما كان عامل فيها صاحب صاحبه واللی یزعل الامبراطور هقطع وشه. 


من بعد الحملة الصليبية الأولى فضلت انطاکیا تتمرجح بين ایادی ای حد معاه جيش قوی.. خسرها الصلیبیین لصالح المسلمین فى ایام 
الظاهر بيرس ثم اخدها المغول من الموکوس فرج ابن برقوق بعد هجمات مرعبة على الشام سنة ۰۱ع۱م ثم استولی علیها فتوة اوروبا 
والعالم سلیم الاول سنة ۵۱۵۱ وهو جای فى الطریق لمصر علشان تفضل انطاکیا تحت الحکم العثمانى لحد ما محمد على اخدها بحیش 
ابراهیم باشا سنة ۵۱۸۳۰.. وبموت محمد على رجعت انطاکیا تانی لحکم الدولة العثمانية اللی سقطت وانتهت بالهزيمة فى الحرب العالمية 
الاولى.. وقعت المنطقة كلها تحت الانتداب الفرنسی من سنة ۱۹۲۰ الى سنة 1 ۱۹2م.. فى اواخر سنة ۱۹۳۸ اتفق اتاتورك مع الفرنسیس 
على عمل استفتاء حق تقربر المصیر لأهل انطاکیا كانت نتیجته رغبة السکان فى الانضمام الى الجمهوربة التركية "العلمانیة" الحديثة.. ومن 
ساعتها اصبحت انطاکیا تركية سیاسیا.. لکنها فضلت اسلامية الهوی عربية اللسان.. كتير من المقرخین بیشککوا فى نزاهة الاستفتاء ده 
وبیتهموا الفرنسیس بالخيانة لانهم التزموا وقت بداية الانتداب بالحفاظ على وحدة وهودة المنطقة.. بشکل شخصی لا اثق فى اى شيء تبع 
فرنسا واظن فى اتاتورك السوء تجاه کل ما هو اسلامی.. وبأكد شكوى ان اتاتورك عمل عاصمة جديدة "علمانیة" لترکیا بعید عن اسطنبول.. 
زى ما یکون بیقول للعالم ان ترکیا الاسلامية خلاص مبقتش موجوده.. اللى یزور انقرة ویزور اسطنبول لا یمکن یتخیل ابدا ان المدینتین دول 
موجودین فى دولة واحدة. 


يعنى من الاخر اتاتورك وفرنسا عملوا لعبة قذرة علشان یفصلوا انطاکیا بتاربخها الطویل من الدولة الجديدة الاسلامية اللی نشأت بحدود 
سایکس-بیکو.. اللى هی سوریا.. نوع من انواع التوازن یعنی.. انتو قلبتوا اسطنبول اسلامية.. فاحنا هنقلب انطاکیا علمانية. 


التاریخ. 

سنة ۱۹۹۶ اتولد فى انطاکیا طفل ذو ابتسامة غريبة جذبت الملایین وفرتکت مرارة الاف من النساء.. الطفل ده كبر وبقی نجم من نجوم 
المجتمع فى تركيا والعالم العربى بعد ما اشتهر بفيديوهاته العجيبه فى الطبخ والحركات اللى بیعملها فى الاكل وقدرته على حشو ای شيء بأى 
شيء.. المطاعم بتاعته فى اسطنبول ودبى زحمه ولا كأنها يوم الحشر.. كان ليا السعادة انى قابلته قبل كده فى المطعم بتاعه "مطعم المدينة" 
الطفل ده یبقی الشيف بوراك. 


هی انطاكيا سورية صحيح.. بس مفيش مشكلة تفضل مع تركيا كرامة لعيون الشيف بوراك ومحاشيه الجبارة. 


الحملات الصليبية (۲۷) ك السلاجِقة 


شفتوا انطاکیا طلعت مهمه ازای ؟ 


لا عجب ان واحد زى بوهیموند كان بیحلم بیها ليل ونهار.. ولا عجب ان قادة الحملة الکبار منبهروش بنصر بلدوین السریع فى الرها ورکزوا 
على انطاکیا کهدف استراتیجی فى طريقهم الى بيت المقدس. 


هستأذنكم نسيب الجيوش الصليبية ماشيه فى السكة الى انطاكيا وهنسبقهم لحد البلد نفسها نبص عليها بصة سريعة كده نشوف احوالها 
ايه.. متقلقوش.. هنرجعلهم تانى. 


شايف السور الحصين ده.. اهى دی انطاكيا.. عد معايا ۳۱۰ برج واقف عليهم الحرس زى الاسود.. متفكرش تتشعبط عليه والا هتقح على 
جدور رقبتك.. صعب اوی تتسلق ۲۵ متر بكرشك ده.. ولو حبيت تلف حوالين البلد علشان تلاق منفذ تتسلل منه يبقى هتضطر تمشى ۸۲ 
كيلومت ركاملة مش هتلاق فيهم الا ۵ ابواب ميقدرش عليهم أفيال ابرهة.. الحل الامثل اننا نخبط على الباب العملاق والحرس يفتحولنا من 
جوا وندخل ننبهر سوا بانطاكيا واسواقها وقلعتها المنيعة ذات الجدران المبنية بانحدار يخلى تسلقها حلم مستحيل.. القلعة مبنية فى وسط 
البلد على اعلى تبه تسمح للناظر من شبابيكها انه يشوف البلد كلها.. القلعة دی عدى عليها زلازل وحروب وهجمات ورومان وبيزنط 
ومسلمين.. ومع ذلك لسه واقفة زى الجبل سنة ۱۰۹۸م وقادرة تدافع عن البلد رغم انها اتبنت سنة ۲۰۰ ق.م.. شكل البشمهندس عثمانوس 
احمد عثمانوس كان مشمع الفتلة بزياده وهو بيبنيها. 

مين فى القلعة دی بقى؟؟ 

الأمير مؤيد الدين ياغي سيان بن محمد بن ألب.. اللى هنسميه فى حكاياتنا اختصارا.. ياغي سيان. 

ياغي سيان ده كان حدوتة كبيرة لازم نعرفها بصفته الامير اللى انهزم قصاد جحافل الصليبيين.. عانيت علشان الاق مصادر تاريخية كفاية عن 
الراجل ده.. اخيرا لقيت رسالة دكتوراه بعنوان "مؤيد الدين ياغي سيان صاحب انطاكية والحملة الصليبية الأولى" مقدمة من الدكتور جمال 
محمد الزتی "مش زنک" لنيل الدكتوراه من قسم التاريخ فى كلية الاداب "جامعة الكويت" سنة .١99/‏ 

ياغ سيان كان قائد عسكرى تری شديد.. ذى وبتاع سياسة.. بیلعب على كل الحبال ويحلف بالمصحف والانجيل عادى جدا لو الحلفان 
هيحققله مراده.. مهارة ادارية وفطنة فى ترتيب المواقف السياسية وفض المنازعات.. رجل بلا مبدأ واضح واخلاقيات شديدة التلون.. طبیی 
ان راجل زی ده حروبه كلها تكون فى سبيل مصلحتة مش فى سبيل اللّه.. طبیی ان الدين عنده يكون فى درجة ثانية بعد المنفعة. 

والنى ركزوا معايا فى الحتة دى علشان كلها لخبطة ومش عارف مين بيحارب مين علشان ايه.. 

لما مات الب ارسلان سنة ۱۰۷۲م مسك الحكم مكانه ابنه جلال الدولة ملكشاه.. فى الوقت ده كان سليمان بن قتلمش ابن عم الب ارسلان 
فى مرحلة صراع مع البيت السلجوق علشان يأسس سلطنة سلاجقة الروم فى غرب الاناضول.. انطاكيا فى التوقيت ده كانت تحت الحكم 
البيزنطى بقالها اكتر من ۱۰۰ سنة.. بعد ملاذکرد قدر القائد الارمنى فيلاريتوس انه يستولى على انطاكيا والرها ویأسس بيهم مملكة قيليقيا 
الارمنية سنة ۱۰۸۰م.. فى نفس التوقيت تقريبا - سنة ۱۰۷۷ - أسس سليمان بن قتلمش سلطنة سلاجقة الروم فى غرب الاناضول. 
جميل.. وبعدين؟؟ 

سنة ٠١/5‏ م. الامبراطور البيزنطى الكسيس كومنين معجبوش ان انطاكيا.. تاج الشرق الجميل.. تبقى تحت سيطرة الارمن اللى كانوا بيدفعوا 
جزية لأمير الموصل المسلم شرف الدولة مسلم بن عقیل.. فقرر انه يرجعها للحظيره البيزنطية زى ماكانت.. بس الكسيس كانوا مشغول اكتر 
الكسيس كومنين قصاد الامر الواقع.. وافق الكسيس على كده فى مقابل ان سليمان بن قتلمش يدعمه فى حروبه ضد النورمان ب ۷۰۰۰ 
مقاتل تری. 


طيب والقائد الارمی فيلاريتوس كان فين؟ 


ابن كثير بیقول انه اسلم على ايدين السلطان ملکشاه فى سبیل انه یحتفظ بامارة الرها وانطاکیا.. الکلام ده معجبش سلیمان بن قتلمش 
فدخل فى حروب مع فیلاریتوس انتهت بسيطرة سلیمان على انطاکیا ومباركة السلطان ملکشاه واعترافه بحکم سلیمان على کل المدن اللی 
اخدها فى اقلیم قيليقيا.. اللى هى انطاکیا وملطية ومرعش وطرسوس والحتت دی. 


طيب الكلام ده معجبش مین ؟ 


مسلم بن عقيل امير الموصل.. هو کده مش هیعرف ياخد جزیه من سلیمان بن قتلمش لأنه مسلم زبه.. الراجل مکانش فارق معاه مين 
هيحكم انطاكيا طالما هيدفع الأبيج. 

يعنى نفهم من كده ان مسلم بن عقيل كان عاوز الجزية من سليمان بن قتلمش؟ 

اه.. وده اللى اغضب سليمان جدا وخلاه يحارب مسلم بن عقيل.. الجماعة بتوع العراق دول كان بقالهم فترة نايمين فى احضان الجوارى.. 
علشان كده مسلم بن عقيل مخدش فى ايدين سليمان غلوه فى حرب سريعة عند نهر سفين اتقتل فيها امير الموصل.. واصبح سليمان ماشى 
فى المنطقة يقول يا ارض اتهدى ما عليى ادى. 


طيب الكلام ده معجبش مين؟ 
سالم بن مالك بن عقيل.. امير حلب وابن عم امير الموصل القتيل.. قوم الراجل علشان يحارب اطماع سليمان بن قتلمش فى الشام ويثأر 


علشان كده بعت يطلب النجدة من مين ؟ 


السلطان الکییر اللی کلنا شغالین عنده.. ملکشاه.. اصحوا معايا کده. 

طیب ملکشاه عمل ایه ؟ 

الجماعة السلاجقة دول کانوا بیحبوا الحکم اوی.. اول ما تظهر مدينة بدون حاکم.. یفزوا من کراسیهم علشان يلحقوا ای حاجه.. ملکشاه 
خرج بجيشه علشان يفك الحصار عن حلب وباخدها هو قبل ما سلیمان یاخدها.. بس يبدو ان حرکته كانت بطيئة حبتین وخد وقت طویل 
علشان یوصل.. الوقت ده استغله سلیمان علشان يشدد الحصار على حلب ويعاقبهم اکتر على محاولة الاستنجاد بالسلطان. 

طيب الکلام ده معجبش مین ؟؟ 

تدش بن الب ارسلان.. امير دمشق ومؤسس سلطنة سلاجقة الشام.. اخو ملكشاه سلطان السلاجقة العظام. 

تش شاف ان سليمان عمال يتوسع فى الملك على حساب املاك السلاجقة.. علشان كده دخل معاه فى حرب طاحنة قرب اسوار حلب 
انتهت بانتصار تدش ومقتل سليمان بن قتلمش.. دخل نش حلب وضمها إلى سلطنة سلاجقة الشام علشان ما شاء الله يبقى عندنا السلاجقة 


العظام فى ايران وشمال العراق والاناضول وسلاجقة الروم فى غرب الاناضول وسلاجقة الشام فى دمشق وحلب واللی حوالیهم.. انا کان نفسی 
استقل بعمارتنا فى القاهرة واعمل سلطنة سلاجقة حدائق القبة.. بس النصیب بقی. 


خد بالك ان کل دول "اسميا" تحت الخلافة العباسية اللى يبدو انها كانت الوقت ده فى الساحل بتعمل تان. 
طيب الکلام ده معجبش مین ؟؟ 


ملكشاه.. قالك میصحش ان البيت السلجوق يحارب بعضه كده.. هو كان لسه قريب من حلب فقرر يدخل فى صراع على الحكم ضد اخوه 
ش.. فى طريقة الى حلب علشان ياخدها من اخوه اخضع كل المدن والقلاع لسلطانه هو.. ولما وصل حلب قرر نش انه يوأد نار الفتنة 
بين الاخوات ويتنازل عن حلب لاخوة بكامل ارادته.. ابن العديم فى "بغية الطلب فى تاريخ حلب" بيقول ان تنش قال "لن اقوض سلطان 
اى الذى استظل به فأن ذلك سیصیبنی بالوهن اولا" بينما الهمذانى في "التاريخ الصغير" بيحكى ان السلطان ملكشاه سأل وزيره نظام الملك 
وهما فى الطریق علشان يحارب نش اخوه "بأي شيء دعوت؟ قال: دعوت الله أن ينصرك ويظفرك بأخيك.. فقال: أما آنا فقلت: اللهم انصر 
أصلحنا للمسلمين وأنفعنا للرعية" 


طب ما انتو كويسين اهويا ناس.. امال بتحاريوا بعض ليه بقى!!! 


دخل ملكشاه حلب واعاد ترتيب الامور فيها بعد ما طمأن اهلها على حالهم وممتلكاتهم.. 


حلو.. كان سنة كام الکلام ده؟؟ 

۷ (م.. 

طیب.. خلصنا على كده وللا لسه فى عك تان؟ 
ده سوال برضه.. 


ملکشاه كان شایف قوة اخوه تلش فى الشام وعاملها الف حساب.. علشان کده حب يطوقه من کل ناحية بامراء موالین ليه ینفعوه لو قرر 
يهجم على دمشق او لو مش قل عقله يوما ما.. علشان کده حط ملکشاه الامیر بوزان على الرها ومنح منطقة الرقة والخابور وسروج الى ابن 
عمته الامیر محمد بن مسلم بن قريش وحط قسیم الدولة آق سنقر الحاجب "جد البطل المجاهد نور الدین زنك" فى حلب واختار واحد 
من اقوی قادة جيوشة واشدهم اخلاصا ليه علشان یحطه على انطاکیا.. اللى هو الامیر محمد بن الب السلجوق.. ابو ياغى سيان اللی بدأنا 
کلامنا عنه فى الاول.. فى سنة ۱۰۹۰ مات الامیر محمد بن الب امير انطاکیا علشان يورث مکانة ابنه یاغی سيان بمنتهی السلاسة. 


کده بقی نش بن الب ارسلان معاه سلطنة سلاجقة الشام فى دمشق وما تحتها والقوس اللى فوقیه كله تبع اخوه السلطان ملکشاه بتاع 
لسلاجقة العظام والجزء الغریی من الاناضول "سلطنة سلاجقة الروم" مع السلطان قلج ارسلان بن سلیمان.. سلیمان اللی قتله تنش زى ما 
قلنا من شوية. 


لوضع ده مکانش مریح لنش اللى بدأ ینفسن من یاغی سیان.. بس طبعا مقدرش يعمل حاجه بسبب قوة ملکشاه.. فضل الوضع القلقان 
ده مستمر حضرتك لحد سنة ۱۰۹۲م. صحیوا الصبح فى اصفهان على خبر مفجح.. مات السلطان آبو الفتح جلال الدولة ملکشاه بن لب 
آرسلان عليه رحمة اللّه.. مات بعد ما وصلت دولة السلاجقة الى اقصی اتساع لها فى ايامه وبعد ما حسنت سيرته فى الرعية ولقبوه بالملك 
لعادل.. مات السلطان ولسان حال التاریخ بیقول يا خوفى من اللى جای لان فى شبهة بتقول ان السلطان مات مسموم. 





با مد FF e‏ بل با مد دب o‏ بل با sk ok‏ 


ملکشاه كان عنده وزير ذهی من النوع اللى بیتکرر فى التاریخ مره واحده.. الوزیر ده كان اسمه نظام الملك.. هو المسئول عن کل النجاحات 
اللی حققها ملکشاه فى ايام حکمه.. نظام الملك اتقتل على ايدين طايفة الحشاشین الاسماعبلية وبعدها ب ۳۵ يوم مات ملکشاه. 


هی دی صدفه ؟؟ 

> اد oF‏ ماد مد اد ماد oF‏ ملد oF oF‏ اد لد لد ماد ار 

مين يمسك مکان ملکشاه؟؟ 

ابنه الاکبر برکیاروق مثلا؟؟ 

للاسف.. المنطقة قلبت مراجیح مولد البی بعد موت السلطان القوی.. برکیاروق دخل فى حرب مع اخواته ناصر الدین محمود ومعز الدین 


سنجر وغياث الدين محمد.. ربحة النسوان باينه اوى فى الصراع ده.. النسوان مكتفوش انهم عاملين مشاكل فى القايمة والمهر دلوقتى.. لا.. 
دول كانوا بيوقعوا الممالك والاخوات فى بعض زمان.. اعوذ باللّه. 


بركياروق كان معاه المماليك والجيش.. علشان كده انتصر على اخواته.. بس كان فى واحد لابد فى الدره مستنى نتيجة العاركة دی وشايف انه 
احق بالملك من كل العيال دى لأنه اكبر منهم سنا واكثر خبرة واقوى فى الجيش وعنده سلطنة بتاعته وكمان اخو السلطان الميت.. 
ده اللى هو تتش حضرتك.. مش كده؟ 


هو بعینه.. 


قدر تثّش انه یکون حلف ضد برکیاروق مع بوزان امير الرها وآق سنقر الحاجب امير حلب وداغي سيان أمير آنطاكية.. اللی هما القوس اللی 
كان اخوه ملکشاه محاوطه بیهم.. بالحلف ده قدر تنش انه ياخد المنطقة من اول نصیبین لحد الموصل ویدخل فارس نفسها.. کده مش 
فاضل الا انه یستولی على اصفهان علشان یبقی ورث دولة السلاجقة العظام كلها وضمها لحکمه فى الشام.. لکن دنیا السياسة مش مضمونه.. 


متعرفش برکیاروق ازای قدر يقنع بوزان وآق سنقر علشان يحاريوا معاه هو بدل عمه تُنُش.. هو الوریث الشرعی لاسلطنة على کل حال.. 
کمان الدنیا بين تدش وآق سنقر مكانتش متظبطه وبينهم ما صنع الحداد من ايام ملكشاه.. تدش أدرك انه مش هیقدر یکسب الحرب فرجع 
على الشام علشان یستفرد بآق سنقر.. وقدر بالفعل انه یدخل حلب بعد معركة تل السلطان اللی اتقتل فیها آق سنقر "امير حلب" وبوزان 
"امير الرها" فى اواخر سنة ٠١94‏ م. ویعین تدش ابنه رضوان حاکم على البلد بعد ما اخد واحد من اهم قادة جيش برکیاروق اسير على حمص.. 
لقائد کریغا.. وهنتکلم عنه بالتفصیل بعد کده. 

نتصار نش فى حلب معجبش ابن اخوه برکیاروق اللی قام تانی من الهزيمة وبدأ یجمع حوالیه الناس فى اصفهان.. بلغت الاخبار مسامع 
ّش.. راح لامم الجیش وخرج تانی يحارب ابن اخوه قرب مدينة الری فى معركة طاحنة.. جيش نش كان اقوی.. لکن برکیاروق قدر بالسياسة 
نه يقلب کل انصاره تتش عليه علشان يخسر نش اخر معارك حياته ویموت فى میدان القتال بعد ما عمل شغل عالی اوی فى الحرب.. 
لشجاعة والفروسية تخسر دایما قصاد الاعیب السياسة.. مات تفش فى فبرایر ۵۱۰۹۵. واتفرق جيشه بعد ما ساب ولدین.. رضوان ودقاق.. 
لولدین ما شاء الله قطعوا فى بعض بعد كده بس فى الاخر اصطلحوا وقرروا ان حلب لرضوان ودمشق لدقاق والجری للمتاعیس. 


واخد بالك من السنة اللی مات فیها تّش ؟؟ 





0 ۵۱۰. 
فاکر السنة دی حصل فیها ايه ؟ 


بطرس الناسك كان بیهاجم نیقیا.. هى هجمة هفاً وقلج ارسلان علمه الادب صحیح.. وهو اه نیقیا بعيدة الى حد ما عن الشام.. بس فى اخبار 
سوداء تانية بتقول ان الحملة الهفاً دی مش کل حاجه وفى جحافل صليبية خرجت من اوروبا وزمانهم فى القسطنطينية دلوقق.. 


طیب.. یاغی سيان موقفه ايه من المدعكة دی بعد ما استقر الحکم لاولاد نش ؟ 


الحملات الصليبية (۲۸) - صراع الأخوة 


احنا كنا بنتکلم عن حصار الجیش الصلیی لأنطاكيا بعد سقوط الرها.. ايه اللی دخلنا فى السلاجقة وتاريخهم وحواراتهم اللی عاملة زى لعبة 
الدودة بتاعة الملاهی دى!!! 
غصب عننا.. ماهو یاغی سيان امير انطاکیا اللى الصلیبیین قرصوه من لبالیبه كان سلجوق.. 
وطالما جبنا سيرة ياغى سیان.. یبقی لازم نجیب سيرة نش بن الب ارسلان.. وعيب اوی نتکلم عن نش وننسی اخوه ملکشاه وابنه برکیاروق.. 
وطالما جبنا سيرة برکیاروق.. یبقی لازم نعرف موقف اولاد ثنّش.. ماهو مش احسن من ولادنا یعنی.. 
كلها مربطه فى بعضها صدقی.. 
فاکرین طيب وقفنا فين فى المرجيحة دی ؟؟ 
اخر حاجه فاکرها ان ولاد السلطان العظیم الب ارسلان "جلال الدولة ملکشاه وتاج الدولة تنش" کانوا واقعین فى بعض بالکلام من غير 
حروب.. ملکشاه مات سنة 97١٠م‏ وساب ابنه برکیاروق مراهق کده ما شاء الله بیحارب اخواته علشان العرش.. بعد ما برکیاروق فرهد 
اخواته واحبط مخطط الولية الحيزيون مرات ابوه ترکان خاتون "ام اخوه ناصر الدین محمود".. تفرغ بقی علشان یحارب عمه نش اللى كان 
مستفرد بالشام لوحده وبیعمل فیها ما بداله.. عندنا دلوقتق جيشين سلجوقيين بیحاربوا بعض وجیش صلیی مستن المنتصر فیهم علشان 

- جيش برکیاروق بن ملکشاه بن الب ارسلان "الوریث الشرعی لسلطنة السلاجقة العظام" 

- جیش نش بن الب ارسلان "سلطان سلاجقة الشام" وبیساعده یاغی سيان "امير انطاکیا" وآق سنقر الحاجب "امير حلب" 

وبوزان "امير الرها" 

فى اول حرب بینهم نجح برکیاروق انه یقلب آق سنقر وبوزان على نش فاضطر نش انه ینسحب من قصاد برکیاروق ورجع على الشام 
مكتفي باللى حصل عليه لحد دلوق وعلشان يعيد ترتیب القوات وبالمره ینتقم من آق سنقر الحاجب "امير حلب" وبوزان "امير الرها" 
جزاءً على خيانتهم ليه ومساعدتهم لبرکیاروق.. تفکیر منطقی.. الاول یتخلص من اذرع برکیاروق وبعدها برکیاروق نفسه اللى اکید کتر الخمره 
اللی بیطفحها کل يوم هبأثر عليه وعلی عقله..وبالفعل قدر تنش يقتل الاتنین ویستولی على حلب والرها.. ده مش بس کده.. ده نجح کمان 
فى اسر اقوی وامهر قادة جيش برکیاروق.. الامي ركريّغا.. اخده رماه فى سجن قلعة حمص.. وده راجل هنتکلم عنه كتير اوی بعد کده. 
عارفین بعد ما ثّش قتل بوزان امير الرها.. حط مين مکانه؟؟ 
ثوروس.. الامیر الیونانی العجوز اللی عرض على بلدوین الاول انه یتبناه.. الامیر الارمنی کاره المسلمین ذو الهوی البیزنطی.. نش قتل امير 
مسلم یحکم مدينة مسلمة علشان يحط مکانة امير ارمنی من غير ملته ولا عرقه.. تثّش مکانش عبیط فى اختیاره لثوروس.. هو اختار اللی 
هیدفعله الجزية ویکون ابتر معندوش عیال.. يعنى لو غضب عليه یقدر يرميه بعدین بسهولة. 
برکیاروق معجبوش ان عمه خد المدینتین المهمین دول.. راح لامم العیال السلاجیق من على القهوة فى كل مکان من اول اصفهان لحد 
الموصل ونزل علشان يحط على عمه.. كانت معركة عظيمة قرب مدينة الری سنة 2۱۰۹۵ مات فيها تّش رغم انه حارب کویس اوی.. بس 
الحرب اللی تعتمد فیها على المرتزقه لازم تضرب فى وشك. 
سوال.. 
دی خناقه بين ابن السلطان واخو السلطان.. خناقة عائلية يعنى على الورث.. الامراء اللى اتحشرت فى النص دی اتدخلت لیه؟؟ ما طظ فى 
الاتنین.. کده کده کل امير منهم لوحده اضعف من اللی هیکسب منهم.. ما یخلوهم بعید یتفرجوا والکسبان یبقوا محاسیبه وخلاص.. مفیش 
اضمن من کده طريقة علشان كل واحد فيهم یحتفظ برقبته فوق کتافه وبالمزز فى قلعته فى الایام الغامقة دی.. 
مش کده؟ 





ممکن.. بس آق سنق ركان رجل شريف وشدید الاخلاص لملکشاه.. وکان عارف کمان اطماع تدش وذكاؤه الشریر.. لو فکر ان نش بعد ما 
یکسب برکیاروق هیسیبه فى حاله یبقی عبیط.. هو لسه فاکرله كل الخوازیق اللی حاول نش یلبسهاله ایام الراحل ملکشاه.. علشان کده 
شاف ان اسلم حل انه یخرج فى جيش ندش متظاهرا بمناصرته قصاد برکیاروق.. وفى وسط المعمعة يروح ظارفه کازلاك فى كبده يجيب اجله 
ویریح الدنیا كلها من ذکاژه المقرف. 

وده اللى عمله بالظبط.. بس الامور انحرفت عن المخطط لها وفلت نش برقبته من الهزيمة قصاد برکیاروق اول مره.. وکانت النتيجة ان 
آق سنقر بقی ضهره للحیط.. المسکین دفع حياته تمن اخلاصه للسلطان الراحل.. الحتة دی فکرتنی بدولت مرات حافظ رضوان لما افتکرت 
انه عجز وراحت متفقه مع حجازی مدير محلاته علشان یقلبوه فى محلاته.. اتاری حافظ رضوان كان ذثب لابد فى الدره وبیخطط لذبحهم 
كلهم وهو بیقول لمختار البرهای صدیق عمره بصوت یوسف شعبان الجمیل.. لکن کل شيء بأسمی. 

نفس تفکیر آق سنق ركان تفكير بوزان امير "الرها" اللى هی اساسا اضعف من حلب.. بوزان اقتنع بکلام ومنطق آق سنقر علشان کده شارکه 
نفس المصیر.. زمان الاتنين دلوقتی قاعدین بیتفرجوا على امارتهم الجميلة وش بیجری فیها بالحصان وهو بیغنی "انتى سلجوقایه.. ملفوفة 
بالعباية". 

طيب دول عندهم منطق.. ياغى سيان بقى؟ ايه الدافع انه يحارب جمب تتش ضد السلطان الشرعى؟ 

اه.. مانا مقلتلكش بقى.. 

یاغی سيان ده كان المنوفى اللى فيهم.. ذى ذكاء مرعب وبتاع مصلحته تماما.. ندش كان عنده ولدين.. رضوان ودقاق.. عيال تفرح ما شاء 
الله.. طول بعرض بصحة بأصل وفصل.. نش كان مخطط انه هيوزع الشام على ولاده لما ينتصر.. حلب لرضوان ودمشق لدقاق.. یاغی 
سيان قرأ الموقف من بعيد وقالك حلب دی جارق فی انطاكيا.. وراح مجوز بنته للامیر رضوان ابن ثنّش ومرضيش يكتب قايمه رغم اصرار 
ذش.. ياغ سيان قاله "يا مولاى من يؤتمن على انطاكيا لا يُسأل عن اللى هيعمله فينا بركياروق".. وبكده اصبح یاغی سيان نسیب تُنُش.. 
يعنى لما هيحارب معاه يبقى بيحارب علشان مستقبله هو وينته. 

حصل اللى حصل واتقتل تنش بعد ما انتقم من آق سنقر وبوزان وحط ولاده مكانهم.. المفروض بقى ان بركياروق المنتصر يكمل السكة 
ويطيح فى الشام علشان يضمها لسلطنة السلاجقة العظام وتصفصف احلام وتطلعات ياغى سيان على شونه.. بس فجأة كده قام اخوه 
غياث الدين محمد من سباته العميق وبدأ يحارب فيه هو راخر.. انشغل برکیاروق بالحرب مع اخوه وساب رضوان ودقاق ولاد عمه فى حلب 
ودمشق ومعاهم ياغى سيان مأنتخ فى انطاكيا.. يا دوب خلص حرب مع اخوه من هنا وكان بعيد عنك السل والبواسير عملوا فيه عمايل.. 
يقطعها الخمره.. مات بركياروق سنة 5١١١م‏ وهو يا دوب ١1‏ سنة علشان يتولى السلطنة مكانه ابنه ملكشاه الثانى هو يا دوب ۵ سنين.. 
مقولكش بقى حصل ايه فى بغداد مع الواد ملكشاه ده.. انت وخيالك. 

طيب.. الجماعة اللى فى الشام.. رضوان ودقاق وداغی سيان.. خلاص على كده حياتهم بقت فل؟؟ 

بعد موت تنش وانشغال بركياروق بالحرب مع اخوه.. انتبه رضوان ودقاق انهم قاعدين فاضيين كده مش بیعملوا حاجه الا الحكم وخلاص.. 
وده فى عرف السلاجقة عيب وعار.. علشان كده الاتنين قالوا لما نسخن الجو شوية ونحارب بعض علشان الجيوش متنامش.. الكلام ده كان 
سنة 971١٠م..‏ نفس السنة اللى نزل فيها جودفرى وصحبته على شط بحر مرمره وبدأوا حصار نيقيا عاصمة سلاجقة الروم اولاد عم السلاجقة 
لعظام اللى مفرتكين بعض دلوقتی. 

بداع ما بعده ابداع.. حكمه وحصافه من الجميع الحقيقة.. الله يباركلهم. 

رضوان ورث من ابوه الذكاء الشرير والطمع.. ده غير انه عمل مصيبة سوده عليه وعلى دماغه.. الايام دى كانت العصر الذهبى لفرقة 
لحشاشين الاسماعيلية اللى اسسها الملعون الحسن بن الصباح.. الفرقة دى كانت من اشد البلاوى اللى نزلت على الاسلام فى طول وعرض 
لتاريخ الاسلاى كله.. هما صحيح كانوا مرتزقه وقتلة محترفين ومكانش عندهم جيش بهدد الدول.. لكن حوادث الاغتيالات اللى عملوها 
يمكن كانت اشد من الحروب.. كانوا بيصطادوا الامراء السنة اللى بيحاريوا الصليبيين ويقتلوهم فى توقيت ابن جزمه.. حادث الاغتيال من 





دول کان بیقلب الاحداث تماما.. رضوان بقى كان ميال لیهم وسمحلهم یفتحوا دار دعوه عنده فى حلب.. ال یعنی علشان یبقوا تحت عینه 
وتحت امره لو لزم الامر.. حرکه فى منتهی الحماقة منه لأن ولاگهم كان للحسن بن الصباح بس. 

فى وفیات الاعیان بیقول ابن خلکان عن رضوان بن نش "كان سيء السيرة ظالما لیس في قلبه رحمة ولا شفقة على المسلمین وقتل أخويه 
آبا طالب وبهرام".. حاجه تقرف. 

طيب ودقاق؟؟ 

ده كان راجل فى حالة.. لما مات ابوه فضل قاعد عند اخوه رضوان فى حلب لحد ما امراء دمشق بعتوله علشان پیجی یحکمهم.. هرب دقاق 
من اخوه وبقی حاکم دمشق.. ملفتش نظری فى سبرته الا ان امه هی اللى قتلته.. اتفقت مع واحده من جواریه انها تحطله السم فى عنقود 
عنب عن طریق ابره مسمومة.. انا كنت فاکر رجالتهم اوساخ.. طلع ان نسوانهم اوسخ واوسخ.. احسن ان الصلیبیین جایین فى الطریق 
وهیزنجفوا الاشکال الوسخة دی کلها. 

الحركة اللى عملها دقاق دی نرفزت رضوان اخوه فأعلن الحرب عليه علشان یاخد منه دمشق.. فى الوقت ده یاغی سيان انضم لجیش 
رضوان.. طبیی.. ماهو جوز بنته.. ولما رضوان ياخد دمشق اكيد هینعم على ياغي سيان بادلب واللاذقية یضمهم لانطاکیا ویبقی کده مش 
فاضل من الشام كلها الا الکام مدينة اللى على ساحل المتوسط بتوع الفاطمیین دول.. ودول امرهم سهل خالص لان الفاطمیین وقتها کانوا 
لسه خارجین من الشدة المستنصرية والجوع هالك ابدانهم. 

هجم رضوان بمساعدة یاغی سيان على دمشق سنة ۱۰۹م. لکن مقدروش یاخدوها لأنها كنت محصنة کویس.. رجعوا الاتنین یجروا اذیال 
الخيبة على حلب وانطاکیا.. دقاق منسیش الحركة الناقصة دی من اخوه فلم جيش کویس وراح فى السنة اللى بعدها علطول ۵۱۰۹۷ هاجم 
على اخوه فى حلب.. ولأن الهجوم كان بلزمه تخطیط ودعم.. استعان دقاق بواحد من المشهود لهم بالذكاء وحسن التخطیط علشان يساعده 
فى حربه المقدسة ضد اخوه. 

مين بقی ٩٩‏ 

ياغى سیان.. 

یاغی سیان.. اللى بنته متجوزه رضوان واللی حارب فى جيش رضوان من كام شهر بس ضد دقاق!!!! 

هديا معلم.. ورینا هو.. 

یخرب بيت کده.. دی لو عاركة فى خماره كان بقى فیها اخلاق احسن من کده.. ده مش شغل ملوك وسلاطین ابدا.. ده شغل احط انواع 
لمرتزقة.. 

حارب ياغى سيان فى جيش دقاق ضد رضوان.. بس حلب هی كمان مكانتش هفا.. فشل دقاق انه يهزم اخوه ورجع علي دمشق بعد ما اتفقوا 
لاتنين انهم مش هيحاريوا بعض وكل واحد فيهم يقفل باب مدينته على غسيله الوسخ وكفايه فضايح علشان الناس بتتفرج علينا.. رضوان 
طبعا كان ناوى نية سوده لياغى سيان على اللى عمله ده.. اقل ما فيها هيرميله بنته فى الشارع بعد ما يقلبها فى شبكتها وخصوصا انه مكتبلهاش 
قايمه.. بس يشاء ريك ان الاخبار توصل فى الوقت اللى بيعدوا فيه الاتنين العدة لحرب بعض ان الصليبيين استولوا على الرها واتحركوا 
بالفعل فى الطريق الى انطاكيا بجيش قوامه ۳۰۰ الف مقاتل. 

يا الطالف اللّه.. ۳۰۰ الف!! 

ده التخین فیهم جيشه میکلملش ۰۰ الف.. ده غير ان الحروب اللی دخلوها آهلکت خزائن المدن واضعفت الاسوار والقلاع.. کمان الروح 
المعنوية للعساکر كانت فى الارض لأنهم محققوش ای انتصار من فترة.. ده غير احساسهم بالدونية والحقارة لانهم مرتزقه بیحاربوا ناس 
بتتکلم ترک زیهم وبیقولوا الله اکبر.. الشیوخ فى کل مدينة بیتهموا الطرف التانی بالضلال وشق وحدة صف المسلمین.. بینما الناس العادية 
مش عارفه مين بیحارب مين علشان ايه ومشغولین فى مفرمة لقمة العيش علشان بسددوا الضرائب اللى بیصرفها الامراء المجانین على 
حروبهم ضد بعض.. 

شفت المنظر بقى عامل ازاى؟؟ 





برکیاروق فى الشرق مشغول بحرب اخوه.. 

قلج ارسلان هرب بعد هزیمته من الصلیبیین وبیحارب الامراء المسلمین فى الموصل.. 

رضوان بن تش قاعد فى حلب بیخطط ازای يدبح اخوه اللی فى دمشق.. 

دقاق بن تنش قاعد فى دمشق بیخطط ازای یدبح اخوه اللى فى حلب.. 

یاغی سيان قاعد فى انطاکیا بیحارب مع ای جيش خارج یحارب ای حد علشان القرشینات.. 

الفاطمیین فى مصر بیمروا بأسوأ مراحل حکمهم - عصر نفوذ الوزراء - بعد مجاعة خلت الناس تاکل بعض حرفیا.. 

فرقة الحشاشین الاسماعيلية قاعدة فى قلعة إلموت بتقتل کل من يبدو عليه النبوغ من المسلمین السنة.. 

كان ممکن اطنش التفاصیل دی كلها واقولك ان بعد سقوط الرها تحرك الجیش الصلیی فى طريقه لحصار انطاکیا بینما يعانى المسلمین من 
لتشرذم والتفکك والضعف.. وده السبب اللی علشانه وقعت انطاکیا فى ایدیهم بسهولة.. بس اعتقد انك دلوقتی ادرکت يعن ايه تفاصیل 
وفهمت یعنی ايه تشرذم مش بتردد الکلمة وخلاص.. علشان مثلا لما حد یقولك ده كان خلاف سیاسی بين الاخوان السلجوقیین والجیش 
لسلجوق ترد وتقوله اخرس.. دی كانت مذبحة راح فیها ابرباء عزل من السلاح رقص على جثثهم المعتدی وهو بیغنوا تسلم الایادی. 

فى اکتوبر سنة ۹۷١٠م‏ وصل الجیش الصلیی الى انطاکیا وفى مقدمته مرفوعة راية فیها مربعین حمر ومربعین رزق جواهم صلبان صفراء.. 
وووف.. دی راية بوهیموند بن روبرت جیسکارد.. 

لامیر القوی الذى المتوحش المتحرق شوقا لدخول المدينة.. 


ستر یارب.. 





الحملات الصليبية (۲۹) - حصار آنطاکیا 


كام واحد فاکرین وقفنا فین؟ 

واحد.. اتنین.. تلاتة.. الاستاذ اللی هناك ده رافع صباعه وللا بیعملی حرکه عیب؟؟ 
ما علينا.. 

قليل من المراجعة يساوى حياة أفضل.. 


بلدوين خد الرها واستكنيص هناك.. الكسيس كومنين بيعيد ترتيب الاوضاع فى الاناضول.. جودفرى وباق الامراء ومعاهم مندوب الكنيسة 
ومندوب الامبراطور البيزنطى خدوا الطربق لحصار انطاكيا.. المدينة التاريخية الدينية التجارية المهمة جدا. 

على الناحية التانية ملكشاه بن الب ارسلان مات وساب تنش اخوه يقطع فى ابنه بركياروق بن ملكشاه اللی هو نفسه بيقطع فى اخواته.. 
مات نش هو كمان وساب عيلين.. رضوان ودقاق.. العيال برضه قطعوا فى بعض فى حلب ودمشق بمساعدة ياغى سيان امير انطاكيا اللى 
کان بیلعب على کل الحبال.. مره یحارب مع ده.. ومره يحارب مع ده.. حسب المدفوع من الأبيج. 

وق الخلفيةالتاریخ واقف یتفرج وبیقول با منطقة مغیهاش راجل.. 


یشاء ربك ان وقت ما كان ياغى سيان بیرتب هیعمل ايه فى مين علشان يطلع اکبر مصلحة.. اذا فجأة یصحی الجمیع على فرقة فیها 1۰۰۰ 
فارس رافعین رایه فيها مربعین حمر ومربعین رزق جواهم صلبان صفراء.. 

دی راية بوهیموند.. 

اضرب يا خلاط.. الشغل ابتدی.. 

بوهیموند جالکوا يا عیال يا هفاً.. امير تارانتو هیعمل من فخادکوا باتون سالیه بالجبنه.. 

لو فاکرین وصف انطاکیا.. كنا قلنا انها ثانى اشد المدن تحصینا بعد القسطنطينية.. حوالیها سور ارتفاعه ۲۵ متر بمحیط ۸۲ کیلومتر.. على 
السور ۳۱۰ برج مدججین بالحراس.. البلد محصنه طبیعیا بنهر العاصی من الغرب وسلسلة جبال من الجنوب والشرق ده غير الغابات 
والمستنقعات الكثيفة من الشمال.. یعنی من الاخر البلد ملهاش مدخل الا ابوابها الخمسة. 

وهو بوهیموند هیفرق معاه الکلام ده برضه!!! 

الراجل جای مستقتل.. هیاخدها هیاخدها حتى لو ولع فى الکوکب کله.. لما پوهیموند سبق الجيش الصلیی بفرقته.. لقى ان انسب مکان 
يعسكر منه کان فى الشمال عند باب بولس اکبر ابواب المدينة.. وجود المستنقعات فى ضهره یخلیه آمن من ای غدر.. هو اکتر واحد عارف 
مداخل ومخارج انطاکیا من حصاره السابق لها مع ابوه.. الراجل ده كان عارف بیعمل ايه كويس اوی وهنشوف بعدین خطة بوهیموند لانتزاع 
انطاکیا من بين انياب کل الاسود فى الوقت ده. 

جودفری كان شایف ان باب الجنينة "باب الحدید" فى الطرف الشمالى الغریی من البلد انسب.. هیبقی متأخر شوية عن یوهیموند وعنده 
براح فى ضهره کمهرب لو الامور مشیت عکس ما یتوقع.. ولو پوهیموند انکسر هو هیبقی اقرب واحد يقدر یساعده ویشیله جمیله.. کمان 
شيء لطیف انه يسيب بوهیموند یاخد بجيشه اول صدمة والناس داخله الحرب سخنه کده.. ده التخطیط المعتاد للجیوش الصليبية فى 
الهجوم.. فرقه تهاجم علشان تغری المنافس ان عددهم قلیل فیقع فى الفخ ویندفع ناحیتهم.. وفرقة تستنی تشوف ايه الموقف وتتدخل 
وقت اللزوم علشان تعمل الکماشة على الخصم. 

ريمون الرابع "رایموند صانجیل" شاف الکلام ده وقالك خلیهم یتسلوا.. انا معایا مندوب البابا ومعایا فرسان بروفانس.. غير باق الامراء زى 
ستیفن کونت بلوا وروبرت کورتز امير نورماندی وهیو کونت فیرماندوا وروبرت الثانى کونت فلاندرز.. علشان کده خد مکانه عند باب الکلاب 
فى الجهة الغربية من البلد وكله ثقه ان رايته هترتفع على انطاكية فى خلال ايام. 


طیب کده فرق الجیوش الصليبية متوزعه بين الشمال والغرب ومسيطرة على ۳ ابواب من الخمسة.. فاضل الجنوب والشرق وبابین کمان 
"باب الدوق وباب جاورجیوس".. عمل ايه معاهم الصلیبیین علشان یضمنوا احکام الحصار حوالین البلد؟ 

عملوا علیهم ملوخية.. الجنوب والشرق کانوا بمثابة نقاط ضعف لیاغی سيان مش نقاط قوة.. الجبال محاوطاه من يمينه وجنوبه.. ده غير 
ان وراء الجبال دی مستنیه الامیر رضوان بن تش اللى لو شافه هیشنقه من ودانه مقابل غدره بيه رغم علاقة النسب اللی بينهم.. بعد 
الحصار ادرك یاغی سيان انه كان شدید الحماقة لما خسر حلیف مهم زی رضوان بن تنّش.. مش علشان رضوان راجل کویس.. هو راخ ركان 
بنى ادم متقلعوش من رجلك.. لکنه فى كل الاحوال جارك وهو الوحید اللى كان یقدر ينجدك من المصيبة دی. 


طيب.. القائد البيزنطى تاتيكيوس.. مندوب الامبراطور وعينه التى لا تغفل وضامن حقوقه فى الحملة دی.. كان مع مين فى كل دول؟ 


اللى يثبتلك وبأكدلك ان الحملة دی مفيهاش غير بوهيموند والباق خيش وقش وكرانيش هو وجود تاتيكيوس مع بوهيموند فى كل خطواته.. 
منين ما ده يتحرك ده يتحرك معاه.. وكأنه ضامن ان اى امير من التانيين سهل جدا السيطرة او القضاء عليه لو لزم الامر الا بوهيموند.. رغم 
ان کل الام‌اء التانیین عارضوا حلفان قسم الولاء للامبراطور ما عدا بوهیموند.. هو الوحید اللی مستناش حد يطلب منه انه يحلف.. بالعكس 
تماما.. ده کان متحمس جدا فى اعلان ولاقه التام لالکسیس وکان السبب ان امير قوی زى ريمون یحلف هو کمان.. الا ان الخوف کل الخوف 
کده احکمت الكماشة من الخارج حوالین انطاکیا تماما.. مش فاضل بس الا ان اهلها یقعوا من الجوع وتنفتح الابواب ودتدفق الاف الصلیبیین 
للداخل علشان يرقصوا معاهم رقصة الموت الأخيرة. 

مش كده؟ 


لا.. مش بالسهولة دى.. 


ياغى سيان كان عارف ان الحصار هيطول.. علشان كده احتفظ جوا البلد بكم مؤن كبير يكفيه شهور على عكس الجيوش الصليبيية اللى 
كانت بتتحرك خفيفة من غير اكل ولا مية على اساس ان اراضى المنطقة فيها خير كتير يكفى الكل.. منين ما هيحتاجوا اكل هيهجموا على 
القرية دی او ياخدوا البير الفلانی.. يعن المؤن بالنسبالهم مكانتش ازمه لانهم فى الخارج احرار فى الحركة عكس المحاصرين خلف الاسوار.. 
یاغی سيان كمان كان معتمد ان على شماله ميناء اللاذقية.. يعنى ای معونه يحتاجها هتوصله بسهولة من امراء مدن الشام الساحلية زى عكا 
وحيفا وبافا وصور وصيدا وطرابلس.. ولو وقع ميناء اللاذقية مش مهم.. فى ميناء تانى بديل اسمه السويدية فى مصب نهر العاصى.. والاتنين 
بعيد عن معسكرات الصليبيين.. يعنى من بعيد كده تبدو امور ياغى سيان فى داخل انطاكيا مطمئنه الى حد ما. 


خد بالك إن دی بلد عايشه علی حركة التجارة.. والتجار ملهمش قى الحصار ده.. التجارة وقتها کانت قوافل شایله بضائع ورايحة وجایه بین 
فارس ومصر والشام واورویا والاناضول وانطاکیا ق النص بتسترزق من کل ده.. يع حكاية الحصار دی بالنسبالهم خراب بیوت مستعجل. 


اهل انطاکیا كان اغلبهم من الارئوذکس والارمن.. قد تکون علاقة ياغ سيان بالارئوذکس جيدة الى حدا ما بدلیل وجود کنائسهم فى البلد 
زی ما هی بدون ای اعتداء ووجود البطريرك جون الاوکسیتی بطرق الارئوذکس بنفسه فى المدينة معاهم من غير ای مشاکل.. بس الأكيد ان 
الارمن اللی انطاکیا والرها اتاخدوا منهم بالقوه مکانوش على وفاق مع یاغی سيان "المسلم" حتى وان اظهروا السلم.. ده غير ان الارمن اساسا 
مش بیطیقوا الارئوذکس ولا بیطیقوا سيرتهم.. يعنى فى احتمال کبیر اوی ان خرم التجسس على البلد یتفتح من الارمن لصالح الصلیبیین اللی 
الارمن برضه مش بیحبوهم.. بس هما اقرب حد ليهم فى المعجنة دی. 

طیب ياغى سيان عمل ايه فى الجبهة الداخلية؟؟ 

شوف يا سيدى.. الحكاية دى فيها روايتين.. 


- رواية ابن الاثبر فى كتابه الكامل فى التاریخ.. 

- رواية وليم الصورى فى كتابه الحروب الصليبية.. 
قبل ما نتعرض للروايتين يلزمنا نقول ان ابن الاثير اتولد فى الموصل سنة ۱۱۱۰ع.. بينما وليم الصورى اتولد فى بيت المقدس سنة ۱۱۳۰م.. 
يعنى الاتنين مكانوش حاضرين الاحداث ولكنهم نقلوا ما دونوا عن طريق اللى سمعوه.. وليم الصورى نقل تأريخه من حوليات الحملة 


الصليبية الأولى اللی کتبها المؤرخل المجهول.. ودی مذکرات يومية لاحداث الحملة کتبها فارس من اللی شارکوا فى الحرب.. شخصیته 
مجهوله لکن یعتقد انه كان فى جيش بوهیموند.. بینما ابن الاثبر نقل من الناس اللی كانت عايشه فى انطاکیا وقت الحملة. 


طیب.. نشوف الروایتین ونخضعهم لمیزان العقل والمنطق.. 


ابن الاثير بیقول ان یاغی سيان خاف من المسیحیین فى انطاکیا فقرر انه یخرجهم من البلد بطريقة مبتكرة.. اعلن انه عاوز یحفر خندق 
حوالین البلد یبقی عائق فى وش الجیوش الصليبية.. اول يوم امر باخراج کل اللى قادر على الحفر من المسلمین.. وتانی یوم اخرج المسیحیین 
اللى یقدروا على الشغلانه دی.. ومع انتهاء الیوم واعمال الحفر جت الناس تدخل البلد تانى فقالهم لا استنوا شوية.. مش هینفع تدخلوا 


- طیب نروح فين يا حاج؟ 
- روحوا معسکرات الصلیبیین.. ومتقلقوش على اهالیکوا اللى لسه فى البلد.. هنشیلهم فى عنينها ونمنع ایادی المتطرفین عنهم. 


بس كدف يكل سهولة زى یاغی سيان المسیحیین "الرجالة" بره البلد واحتفظ بعائلاتهم.. اغلب ظنی "بشکل شخصی" انه كان بیخطط 
يستخدمهم كأسرى لو الامور قفلت فى وشه. 


دی الرواية العربية.. الصراحة مش داخله دماغی خصوصا ان بعدها علطول ابن الاثير بيشكر فى شجاعة ياغى سيان وحصافة رأية. 


اما الرواية اللاتينية فبتقول ان المسيحين الارمن والارثوذكس اول لما شافوا جيوش الحملة قربت خدوا بعضهم وهربوا من انطاكيا بعد ما 
سابوا وراهم نسوانهم وعيالهم لما ياغى سيان بدأ معاهم اجراءات تعسفيه.. ستيفان رانسمان بيقول ان ياغى سيان بعد ما طرد المسيحيين 
دخل استولى على كاتدرائية القديس بطرس "احد الکراسی الرسولية الخمسة فى العالم" وقلبها اسطبل لخيوله ده غير انه عمل هجمات على 
القرى المسيحية المجاورة قتل فيها من اهلها كتير واستولى على فلوسهم علشان بأمن اكل ومؤن لانطاكيا فى فترة الحصار.. علشان كده 
ملقاش المسیحیین اللى هربوا من انطاکیا الا معسکرات الصلیبیین علشان يترموا فى حضنهم ویکشفولهم اسرار البلد ومداخلها ومخارجها.. 
سبحان اللّه.. الارمن کانوا بیخططوا لخيانة المسلمین قوم المسلمین یدفعوا الارمن دفعاً انهم یترموا فى احضان الاعداء. 

برضه الرواية اللاتينية دی مش داخله دماغی.. یاغی سيان قعد فى حکم انطاکیا ۱۰ سنين كانت الكاتدرائية باللی فیها قصاد عینه.. اشمعنى 
يعنى محلیتش فى عينه الا وقت الحصار؟ 

لو كان الراوی قال انه نهب فلوس المسیحیین كنت صدقت.. اه هنا عنده مبرر وهو تأمين المؤن فى فترة الحصار.. انما عمل الکاتدرائية 
اسطبل دی ملهاش علاقة بالحرب ولا بالحصار ولا بالفلوس.. ده تصرف انتقابى زى اللى عمله اليونانيين فى مساجد سالونيك لما قلبوها 
مواخير بعد سقوط الخلافة العثمانية.. التصرف الانتقای يلزمه سنين مسبقه من القهر والاضطهاد والكلام ده.. ومفيش فى كتب التاريخ "فى 
حدود ما قرأت" ما يشير الى ان كان فى اضطهاد للمسيحيين - خصوصا الارمن - فى انطاكيا فى سنين حكم یاغی سيان وما قبلها.. الخناقة كلها 
كانت على كرسى الحكم.. مره ارمنی مره بيزنطى مره اسلاى.. الامراء مولعين فى بعض بينما الشعوب عايشه عادى خالص بتدفع نفس 
الضرائب للحكام المختلفين. 

على كل الاحوال.. القارىء المحايد للتاريخ هنا هيشوف تحيز ابن الاثير للمسلمين وتحيز رانسيمان للمسيحيين.. من بين السطور تقدر 
تستشف ان كان فى اكتر من رأى فى اوساط المسيحيين.. 


رأى بيقول ان الصليبيين هينضفونا من حكم السلاجقة.. ودى الناس اللى خرجت من البلد وتعاونت مع الصليبيين.. سواء خرجوا بمزاجهم 
او طردهم ياغى سيان. 


ورأى بيقول انهم يستنوا نتيجة الحرب والكسبان يبقوا محاسيبه.. ودى الناس اللى فضلت انها تقعد فى البلد واللى الصليبيين استمتعوا جدا 
بذبحهم لما دخلوا البلد - زی ما هنشوف بعد كده - على اساس ان وجودهم ف البلد كافى كدليل لتعاونهم مع عدوهم ياغى سيان. 


يعنى نفهم من کده ان الارمن اللی انضموا لمعسکرات الصلیبیین فلتوا من المذابح وبقی ليهم شأن فى البلد بعد کده.. 
وللا ايه ؟؟ 


والله كان نفسی اقولك کلامك صح.. بس المؤرخ الروسی "الارئوذکسی" ميخائيل زابوروف كبسنى كبسة التنين لما قال ان الصليبيين لما 


طیب.. لطیف اوی الکلام ده.. 
الاحداث بدأت ازای وسخنت امی؟؟ 


اول الكلام لما الصليبيين شافوا اسوار وابراج انطاكيا بالمنظر ده نفسيتهم اتهزت وايقنوا من الهزدمة.. هما اساسا شوية رعاع جایین من اوروبا 
حيث اقوى مدنهم عبارة عن قلعة فى نص البلد عايش فيها الكونت وفرسانه وشكرا على كده.. ولو فى سور فبیبقی سور عبيط بيقع تحت 
ضربات الفرسان او الثيران.. انما سور ۲۵ متر من حجارة قاسية صمدت ضد الزلازل وابراج بترمى عليهم اسهم مولعة والكلام ده.. لا يا عم.. 
مخدناهوش ف الكيلاس.. الليلة دى جديدة عليهم تماما.. حس الصليبيين بالخوف رغم ان عددهم حسب ما قال ريمون دا جيل فى الجبهة 
الشمالية لوحدها كان ٠٠١‏ الف فارس بما فيهم عساكر بوهيموند.. بينما فى داخل انطاكيا ۲۰۰۰ فارس ممتاز من بتوع ال ۵۰۰۰۹۹۹ 
فارس عاديين و١٠‏ الاف فارس مشاه.. يعنى لوكانوا هجموا عليهم مرة واحده كده كانت البلد وقعت بالكتير فى يومين وخلصنا.. بس زى ما 
قلنا.. المدن اللى من النوعية دى كانت جديدة عليهم.. الوحيد اللى كان عنده طريقة للتعامل معاها هو صاحب الخبرة اللى فيهم.. بوهيموند.. 
اللئيم اللی عارف کل حاجه بس مدكن. 

بوهيموند اقترح عليهم الحصار علشان يضعفوا المدينة لأنها بشكلها الحالى مش هتقع.. هو كان بيكذب لأنه عاوز يطول مدة بقاء الجيوش 
بره البلد لحد ما يتمم خطته فى كيفية الاستيلاء على البلد لنفسه.. هنیجی للحتة دی الحلقة الجاية ونتفرج على ماتش سياسة رائع بين 
بوهيموند وباق امراء الحملة بما فيهم الامبراطور الكسيس نفسه ابو السياسة کلها.. الامراء سمعوا کلام بوهيموند لانهم مش عارفين حاجه 
فى الليلة دى والجدع ده شكله فاهم يا نصه. 

وبدأ حصار المدينة فى ۲۱ اكتوبر /9١٠م.‏ 

قعد اد ايه الحصار ده يا مؤمن؟ 


۷ شهور بالتمام والكمال.. 


الحملات الصليبية )۲۰( - مناورات سياسية 


لو مش فاكر احنا وقفنا فين یبقی خلینی افكرك.. الصلیبیین محاصرین انطاکیا.. بوهیموند من الشمال قافل باب بولس على یاغی سيان 
وجودفری من الشمال الغریی عند باب الجنينة وریمون وباق الامراء من الغرب عند باب الکلاب.. والجنوب والشرق کانوا متأمنين طبیی 
بسلاسل جبال عالية لا تغری ای حد انه يعسكر عندها.. فى الوقت نفسه یاغی سيان جوا انطاکیا عنده كمية مؤن کبيرة وآمن تماما خلف 
سوار انطاکیا الحصينة وعنده کمان میناء السويدية ومیناء اللاذقية محتفظ بيهم لوقت زنقة. 


حسب ماكتب مؤرخين الفترة دى ان التفوق العددى كان مهول لصالح الصليبيين.. ومع ذلك مفكروش يهجموا على البلد هجمة واحده من 
لاول يخلصوا بیها كل حاجه لأن النوع ده من المدن المحصنة كان جديد عليهم.. ده غير ان بوهيموند لعب مع الكل لعبة قذرة جدا.. مش 
هحرق الاحداث.. خلينا نمثى واحده واحده. 


قرب امارة لیاغی سيان كانت حلب واميرها رضوان بن تُنْشُ حما بنته.. رضوان كان فى حالة حرب مع اخوه دقاق فى دمشق.. ياغ سيان فى 
لبداية حارب فى صف رضوان ضد دقاق وبعد کده حارب فى صف دقاق ضد رضوان.. قرار غی جدا دفع تمنه غالى اوی زی ما هنشوف 
فى عز ماکان یاغی سيان مطمئن الى موقفه داخل المدينة حصلت حاجه قلبت الدنیا فوق نافوخه رأساً على عقب.. 


البحر المتوسط وقتها كان مرتع للقراصنة الطلاينة.. منین ما الدنیا كانت تقفل فى وشهم فى اوروبا پروحوا علطول مفولین المراکب بنزین 
ویسرحوا فى المتوسط يسترزقوا من ای سفن معدیه.. لما سقطت الرها بدأ تفکیر القراصنة یتغیر.. ليه نوجع قلوبنا فى حياة شاقة خطرة بینما 
ممکن نروح عند بلدوین ناخد حتة ارض کبیره ونبقی امراء اقطاعیین.. قراصنة كتير عملوا کده زی جونیمیر البولونی بلدیات بلدوین مثلا.. 
جونیمیر بعد ما كان قرصان بعین واحده مطارد من کل المدن دلوقتی ما شاء الله بقی ادمیرال سفن بلدوین وعنده ارض يرمح فیها الخیل.. 
الفكرة دی سیطرت على عقل قرصان تانی اسمه ونمار البولونی.. ده اللی ورث مملكة جونیمیر فى دنيا الشقاوة.. ونمار استغل طلب الجیوش 
معونات ومؤن من مدن اوروبا وراح داخل على میناء اللاذقية دخلة بلدی.. استولی على المیناء ورفع اعلامه وهوب بقی میناء اللاذقية الهام 
جدا للسلاجقة من املاك الصلیبیین.. الحركة دی شجعت قراصنة تانیین انهم یتجرآوا على مواني السلاجقة اللى كانت قبل کده بالنسبالهم 
خط احمر.. على دخول الربیع سنة 2۱۰۹۸ وصل اسطول انجلیزی بقيادة روبرت جودفنسن علشان یستولی على میناء السويدية کمان.. 
ویکده نجح القراصنة انهم یسیطروا على کل المنافذ البحردة اللی كانت ممکن تنجد انطاکیا لو احتاجت.. کده یاغی سيان مش بس بقی ضهره 
للحیط.. ده کمان مبقاش عنده ای مؤن تکفیه للحياة الا الموجود فى البلد. 


كده ممكن یاغی سيان يتحمل الحصار اد ايه؟ 





شهر.. اتنين.. تلاته ؟ ؟ 


فى اخرهم برضه الاكل هيخلص ويضطر انه يسلم البلد للصليبيين علشان يعملوا معاه الجلاشة.. ولو سلمها فى الاول كده مش هيسلم من 
اذاهم برضه.. الحسیه خسرانه من كل الجهات.. مفیش قصاده الا انه يعمل محاولة اخیره للحرب.. یا صابت.. یا اتنین غور وبیقی خلصنا 
على کرو 

طيب هل الحامية التركية فى انطاکیا تکفیه انه یحارب؟ 

حسب ما کتب رایمونداجیل.. انطاکیا كان فیها ۲۰۰۰ فارس ممتاز.. و۰۰۰٥‏ فارس عادیین و۰ ١‏ الاف مشاة.. قول ٠‏ الف فارس.. فى 
مقابل ۱۰۰ الف فارس صلیی من الجهة الشمالية بس تحت قيادة بوهیموند وفرسانة ال ۰۰۰.. ده غير جیوش جودفری وریمون وستیفن 
وباق شلة الصیع.. فرق الحقيقة لا یغری ابدا بأى شقاوة.. اوعی تقارن الب ارسلان وملاذکرد بحصار انطاکیا.. لا یاغی سيان زى الب ارسلان 
ولا العساکر هى العساکر ولا الصلیبیین زى البیزنطیین. 


طیب ياغى سيان يخرج من المطب ده ازای؟ 


المنطقی انه يطلب النجده من اقرب آمیر "مسلم" لیه.. وهو الامیر رضوان امير حلب.. بس علشان خیانته وعمایله السوده.. مقدرش يطلب 
نجده من حما بنته وهما بینهم ۵۰ کیلومتر لا اکثر.. رضوان التانی استغل الفرصة وعمل عبیط ولاكأنه شایف حاجه على سبیل الانتقام من 


ياغى سیان.. الاتنین اوسخ من بعض الحقيقة.. اضطر ياغى سيان - ورجله فوق راسه - انه يطلب النجدة من دقاق امير دمشق وجناح 
الدولة آمیر حمص باعتبارهم حلفاء.. المأساة الاغريقية كانت فى طلبه العون من کربوغا أمير الموصل اللى هو كان اسره بنفسه ورماه فى سجن 
قلعة حمص لما کان بیحارب برکیاروق فى جيش تدش بسبب معرفته باطماع کربوغا فى حلب.. تلف الایام مع ياغى سيان ويطلب الاحسان 
من کربوغا وامارته اللی بينها وبینه اکتر من ۷۰۰ كيلومتر.. ده غير طلبه النجده من برکیاروق سلطان السلاجقة فى فارس اللى هى ابعد کمان 
من الموصل واللی هو حاریه زى ما قلنا مع جيش نش بعد موت السلطان ملکشاه.. الدنیا لطشت اوی مع یاغی سيان - وهو الحقيقة 
یستاهل - الى الدرجة اللی خلته يطلب العون من اعداژه اللى اقرب نجده منهم علشان توصله محتاجه مش اقل من اسبوعین.. یکون 
الصلیبیین فیهم فرهدوه تماما. 

يحضرنى هنا مثل شعی بیقول "خد بالك من افعالك علشان هتاخد لفه وراجعالك".. بس مع یاغی سيان افعاله الهباب ملحقتش تکمل 
اللفة.. دی لزقت فى وشه علطول. 

السؤال هنا.. حتى لو وصلت النجدة.. هتدخل البلد ازای فى ظل الحصار ده؟؟ 

یاغی سيان فى موقف لا یحسد عليه الحقيقة. 

زى ما قلنا الحصار بدأ فى ۲۱ اکتوبر.. يعنى الخریف.. عدی شهر والتانی والشتاء دخل والجو بدأ يبرد.. حجم الجیش الصلیی المهول مخلی 
کل کمیات المؤن اللى بتوصلهم من میناء اللاذقية مش كفاية.. الکسیس كومنين كان عامل فيها ميت وبطل يبعت معونات.. مکانش فى 
فرصة لاطعام الجيوش وتسخين الجو شوية الا الخروج فى حملات للاغارة على القرى.. ياغى سيان خد باله ان الجيش الصليى ابتعد شوية 
عن باب بولس.. فراح لامم عساكره وهاجم عليهم هجمه مفاجئة كانت الغلبة فيها - كالعادة - للمسلمين فى اول الحرب.. لكن ريمون خد 
باله ان جيش بوهيموند بيتهاجم فاتدخل فورا علشان ينقذ الموقف ويرجع ياغى سيان ورجالته جرى على البلد. 

فى الوقت ده وصلت - اخيرا - امدادات الامراء المسلمين من دمشق وحمص.. استغلت الجيوش ان بوهيموند ومعاه ۳ امراء كانوا غوطوا 
بعيد عند نهر العاصى علشان يدوروا على اكل للجيش وراحوا هاجمين على باق الجيش الصلیی عند منطقة اسمها البارة.. ابن العديم فى 
زيدة الحلب فى تاريخ حلب بيقول ان الغلبة كانت للمسلمين وانهم قتلوا من الصليبيين خلقا كثيراً.. كلام غير منطقى.. لما هما اتهزموا.. امال 
فضلوا موجودين ازاى؟ 

اغلب الظن ان المسلمين كان لهم اليد العليا فى المعركة بالرغم من انها مكانتش كفاية علشان تقضى على الحملة. 

الهجمتين دول نبهوا الصليبيين الى خطأ تفرق جيوشهم.. فقرروا انهم مش هيتحركوا بعيد تانى.. بقوا يبعتوا فرق صغيرة ناحية الشرق تدور 
على اى حاجه تسد بيها الجوع وترجع بسرعة.. زى ما حصل مثلا فى قرية "معرة مصرين" اللى دخلوها بالقتل والحرق وكسر المنابر ومع ذلك 
رجعوا من غير ای مغانم.. او زی ما قال ريمونداجيل "عادوا منتصرين لكن الايدى خاوية والبطون خالية". 

كده الصليبيين بقوا فى ازمه.. مع اول السنة الجديدة وبرد يناير المحترم عانی الجيش الصلیی من مأساة حقيقية فى توفير الاكل والكسوة.. 
بدأت العساكر تتذمر والمشاكل الداخلية تزيد.. خد بالك انهم بيقارنوا حالهم بحال العساكر اللى عند بلدوين وزمانهم غرقانين فى الفتة والمزز 
اللى بتستحمى بينما هما هنا مرميين فى البرد والجوع بينهشهم.. مع استمرار الحال على ماهو عليه بدون امل فى انفراج الازمة بدأت تظهر 
دعوات لفك الحصار والتراجع للاناضول واعادة دراسة الموقف.. بل ان فى ناس كمان مش بس عملت مشاكل.. دی سابت المعسکر كله 
وهربت.. استغريت جدا لما عرفت ان بطرس الناسك كان من اول الناس اللى هريت.. ومش هرب لوحده.. ده كان بيأثر على الامراء - زى 
وليم النجار امير ميلون مثلا- انها تهرب.. سبحان اللّه.. بطرس الناسك اللى كان بيسخن الناس فى اوروبا علشان الحرب المقدسة.. دلوقتی 
بقي بيسخن الناس علشان تهرب من الحرب لما الاكل خلص.. الشيء اللى يخليك تقول بكل ثقة ان مقدسة دی تبقى خالتك يا حاج بطرس. 
ولأن بوهيموند كان عارف تأثير هروب واحد زی بطرس الناسك.. بعت وراه الامير تانکرد علشان يرجعه المعسكر تانى من قفاه.. وزی ما 
انتهت حملة الفقراء ببطرس مهزوم مهان.. رجع برضه لمعسكر حصار انطاكيا وراسه فى الارض.. ده يفسرلنا ليه الراجل ده بعد ما الجيوش 
حققت انتصارات رهيبه بعد كده مكانش له اى مكانه خالص. 

طيب.. نفكنا من الحصار شوية ونتفرج على العاب السياسة؟؟ 


بوهیموند اثبت انه مش بس محارب قوی.. ده کمان سیاسی منوفی بارع عمل حرکتین فى اشد واحلك ظروف الحصار سواداً ضمن بيهم 
اضعاف انطاکیا واحکام سیطرته علیها لما تقح بدون ما یدخل فى خناق مع ای امير.. ده غير الکتف القانونى اللى خرج بيه البيزنطيين بره 
الملعب تماما وللأيد. 
عمل ايه بقي؟ 
بعد معركة البارة وقف دقاق علشان يعيد تقييم الموقف.. فى الوقت ده استغل بوهيموند الهدنة وفتح مراسلات مع دقاق.. بوهيموند طمأن 
دقاق انه مش جاى علشان دمشق خالص.. هو جاى بس علشان يرجع املاك البيزنطيين المفقودة - زى الرها وانطاكيا- لأهلها.. انما دمشق 
بره حساباتهم خالص.. دقاق صدق كلامه.. اوهوكان بيدور على اى حجة يخلع بيها من الحصار.. الباشا ساب اخواته محاصرين فى انطاكيا 
ورجع على دمشق علشان يأنتخ هناك ویاکل شاورما. 
اناكنت فاكر ان رضوان بس اللى وسخ.. طلع دقاق زی اخوه بالظبط.. غالبا شش كان بيدى مصروف البيت لمراته زيالة علشان تأكلها للعيال 
دى علشان يطلعوا بالمنظر ده. 
بعودة دقاق الى دمشق.. قدر بوهيموند انه يعزل ياغى سيان فى انطاكيا تماما لوحده. 
بعد انسحاب جيش دقاق بوهيموند فضل قصاده مشكلتين.. 

- الامبراطور البيزنطى اللى قاعد مستنى كل حاجه تجيله على الجاهز بسبب يمين الولاء اللى حلفوه عنده فى القسطنطينية.. 

- الامراء الصليبيين اللى اكيد مش هيسيبوه يغرف من خير انطاكيا لوحده. 
عمل ايه بقى؟ 
فى عز الازمة - ینایر ۱۰۹۸- قالك انا مكنتش عامل حسایی على حصار طويل كده.. الجو برد ومفيش اكل وانا مش هسكت وعساكرى عمالة 
تموت من الجوع.. انا هنسحب من الحصار يا اسطوات وهرجع على ايطاليا.. ايه اللى يخلينى اسيب البيتزا والباستا واقعد فى وشكوا كده لا 
كل ولا ميه ؟ 
وبا.. ليه القفش ده!!! 
نت متصور قرار زی ده عمل ايه فى باق الامراء؟ 
بعد بداية الحملة ب 1 شهور ادرك الامراء كلهم ان فرقة بوهيموند هی الحملة.. هما اقوى الفرسان وهما بتوع الحرب واكثرهم قدرة على 
لصبر فى المعارك وتحقيق الانتصارات.. ده غير ان بوهيموند نفسه اكتر واحد فاهم طبيعة الارض هناك ومداخل ومخارج البلد.. رجوع 
بوهيموند فى الوقت ده معناه ان الحملة كلها هتطلع فستك.. الليلة كلها هتبقى بلح والمشوار كله هيرسى على مفيش بعد ما يقوم عليهم 
لسلاجقة يفرتكوهم واحد واحد.. واولهم بلدوين اللى عمل لنفسه جمهورية بعيد ده. 
بوهیموند كان عارف كده كويس.. هو مكانش عاوز يرجع ولا حاجه.. هو بس بيلعب بكارت كسبان جدا.. لما الامراء شافوه مصر على الرجوع 
جتمعوا كلهم واتحايلوا عليه انه يقعد فى مقابل ان انطاكيا هتبقى بتاعته خالصه مخلصه.. هو یزود فى الرفض وهما يعرضوا مزيد من التنازلات 
لحد ما استووا تماما وهو ضمن ان انطاكيا كده فى جيبه.. فقرر التراجع عن قرار العوده فى وسط ترحيب الامراء وسعادتهم بقراره الجديد. 
ملعوبة الصراحة.. طبعا كان فى اتنين مصارينهم بتتفرتك من الغيظ.. ريمون الرابع كونت تولوز اللى كان شايف نفسه احق الجميع بأى 
مكاسب.. واوديمار دى مونتى.. مندوب البابا.. اللى لحد دلوقتى عمال ياكل على قفاه ولا نفعه البابا ولا الماما.. بوهيموند كان عاملهم خطة 
تانية.. بس هنخليها لوقتها. 
طيب كده انطاكيا لوحدها.. والامراء رفعوا راية الطاعة.. تاتيكيوس البيزنطى ده بقى.. هنعمل معاه ايه؟ 
بدأ بوهيموند يتحرش بتاتيكيوس بحجة ان البيزنطيين لم يوفوا بعهدهم فى مساعدة الحملة وتوفير المؤن والسلاح.. ولماكان تاتيكيوس يلم 
الامور ویکبر الموجودين.. كان بوهيموند يتعمد فى استفزازه.. بل انه تجاوزكل ده واشاع فى الجيش ان تاتيكيوس بيتعاون مع الترك ضد 
البیزنطیین.. يعنى خاين رسمی فهمى نظمی. 
طيب.. هل الامراء عبط لدرجة انهم يصدقوا کلام بوهيموند عن تاتيكيوس؟ 





ابدا.. لا هما عبط ولا بوهیموند برباله.. بوهیموند استدل بتعاون الکسیس کومنین مع الترك وقت حصار نیقیا.. قعد يفكر الامراء بموقف 
الکسیس اللی "خان" الصلیبیین ومنعم من الفتك بأهل نیقیا وخدها كلها لحسابه.. بوهیموند مکانش بیهبد ولا بيألف.. هو ساب الکسیس 
يلف الحبل حوالین رقبته.. و اللحظة المناسبة شده علشان یخنقه.. اتهام بوهیموند لتاتیکیوس بالخيانة هو اتهام للامبراطورية البیزنطية 
كلها مش مسألة شخصية.. البيزنطيين نفسهم ادولة الفرصة يعمل کده لما منعوا المعونات وافتکروا انهم لوحدهم فى الساحة. 

تاتیکیوس معجبوش الکلام ده فعمل قعدة عرب مع باق الامراء.. لکنه فوجیء بموقف الامراء الموالی تماما لبوهیموند واتهامهم ليه بالتقصیر 
فى مساعدة الجیوش زى ما اتفقوا فى الاول.. تاتیکیوس قرأ الموقف من بعید وشاف انه احسن حاجه یعملها انه یقول يا فكيك.. وبالفعل.. 
هرب من انطاکیا على قبرص ومنها الى القسطنطينية علشان يبقى ده اخر وجود للبیزنطیین فى الحملة الصليبية الأولى وبتحلل کل الامراء من 
ای وعد او قسم اقسموه لألكسيس قبل بداية الحملة. 

شایفین الصیاعة؟؟ 

بوهیموند صلیی صحیح.. بس الواحد لازم يشجع اللعبة الحلوة.. ومفیش احلی من کده لعبة جاب بیها ۳ اجوان بشوطة واحده. 

کده مش فاضل غير دخول انطاکیا علشان بوهیموند يحقق امله وامله ابوه ونبقی هو امير على ثانى الامارات الصليبية فى الشرق.. واقواها. 
انطاکیا بتروح يا ناس علشان محدش بیعمل شير للمقالات دی.. شیروا المقالات دی علشان کربوغا پتلحلح شوية.. ده بقاله ۳ شهور فى 
الطربق من الموصل الى انطاکیا.. ده لو راکب جمل كان زمانه وصل. 


الحملات الصليبية (۳۱) - یاغی سيان 


شفت ابن الابالسة بوهیموند؟ 
بحركة واحدة فرض کلامه على الكل وضمن سیطرته على انطاکیا لما تقح ونطر البيزنطيين بره الملعب واحکم الحصار حوالین یاغی سیان.. 
طيب شفت ياغى سيان وخیبته ؟ 


هو صحیح صعبان علیا لأن الدنیا حوجته النهارده لقفا الى رفض يبص فى وشهم امبارح.. بس هو فى کل الاحوال یستاهل.. اهو مربى جوا 
البلد محاصر من کل اتجاه.. فى المیناء الل كان شایلها لوقت عوزه.. خدها مه القراصنة الطلیان. 


يا تری حال انطاکیا بقی عامل ازای بعد ۳ شهور حصار؟ 

استخدم خيالك بقی.. 

مرات.. الناس دی لو کانت بتخطط للفشل مکانوش هیفشلوا اکتر من کده. 

بعید عن وكسة السلاجقة.. الفاطمیین فى مصر ضریوا اقوی آمثلة الخيانة فى التاریخ.. وكأنهم بيأكدوا ان طول عمر "حکام مصر" اقذر من 
القذارة على غير رغبة الشعوب تماما.. ده یخلینا نفهم ليه مصر سمعتها وحشه بالرغم من ان اهلها اطيب اهل الارض. 

خلینا نفتکر دایما ان الهدف الکبیر من الحرب دی كان بيت المقدس.. فى الوقت ده بيت المقدس كانت تحت حکم السلاجقة اللى بینهم 
وبين الفاطميين نار ما يعلم بيها الا ربنا.. اخر مره اتقابلوا فيها تدش بن الب ارسلان زعل الفاطمیین جامد وخد منهم المدينة المقدسة سنة 
۸ الفاطمیین کانوا ساكتين صحیح.. بس مش سكوت هزيمة ولا سكوت اقتناع.. ده كان سكوت ناتج عن مجاعة غير مسبوقة فى 
تاريخ مصر خلت الناس تاکل لحوم بعض "حرفيا".. 

وقت حصار انطاکیا كان الوزير "بدر الدين الجمالى" هو الحاكم الفعلى لمصر.. المستنصر بالله مات وساب وراه ولدين.. احمد ونزار.. الجمالى 
شاف ان احمد هيبقى افضل من اخوه الكبير نزار فى الحكم.. أفضل ليه طبعا مش للبلد.. علشان كده دخل فى عاركة سريعة مع نزار اللى 
استعان عليه فى الحرب بحسن الصباح بتاع فرقة الحشاشين.. هزمهم الجمالى وحط احمد اللى بقى اسمه المستعلى بالله على العرش منظر 
كده.. واستفرد هو بالبلد. 

ملحوظة صغيرة خلوها على جمب.. بدر الدين الجمالى اصله ارمنى. 

طیب .. عمل ايه الجمالی ق موضوع انطاکیا؟ 

انطاکیا وباخد هو النصف الجنویی اللی فيه بيت المقدس.. ونحلق احنا الاتنین للسلاجقة علشان بتوع مصلحتهم.. فى مقابل الاتفاق ده 
هیوردلهم مؤن وسلاح وسفن وکل اللی یحتاجوه علشان الحرب والحصار وهما مش مطلوب منهم اکتر من انهم یقفوا عند دمشق. 

بأى منطق ممکن بوهیموند يرفض عرض زی ده؟؟ 

قصاده واحد خائن لاهله ودینه بیعرض عليه ما لا یملکه "انطاکیا وما حولها" وفوقیه فلوس فى مقابل الاحتفاظ بما یملکه "بيت المقدس-".. 
والاتنین اساسا بوهیموند ملوش فیهم.. دی مش بس خيانة.. مش لاق وصف واللّه للفعل ده. 


ممکن بوهیموند پرفض لأن عینه على بيت المقدس.. کلام سلیم.. بس الافضل انه مؤقتا یستغل خيانة وخيبة اللی قصاده ده لحد ما بحط 
رجله فى انطاکیا.. وبعدین بلحس اتفاقه عادی جدا. 


بشکل اکتر وضوحا.. خلینا نرص مکاسب الصلیبیین من عرض الفاطمیین.. 


اولا: الفاطميين هيتعاركوا مع السلاجقة فى بيت المقدس.. وده اكيد هيقلل من معونات السلاجقة لیاغی سيان فى انطاکیا.. يع البلد هتقع 


ثانیا: العاركة بين الفاطميين والسلاجقة فى بيت المقدس هیبقی فيها حصار ومنجنيق وضرب ورزع.. وكل ده هيأثر على تحصينات واسوار 
البلد.. يعنى هيسهل مهمتهم بعدين لما ييجوا يدخلوها. 


ثالثا: السلاجقة كده وقعوا فى كماشة.. الصليبيين من الشمال والفاطميين من الجنوب.. فى وقت مفيش عندهم اى موانى ممكن يستفيدوا 
منها.. يع احتمالات صمودهم قربت للصفر.. مش بس علشان انطاكيا.. ده لسه كمان فى حمص وحلب وحماه ودمشق ولیله كبيرة اوی. 


رابعا: كسب الصلیبیین حلیف جدید عنده جيش واسطول قوی كان مسببلهم قلق وتخوف من دخوله الحرب.. الجیش ده مش بس خرج 
من الصراع.. ده کمان هیوفرلهم مؤن وسلاح وطظ فيك يا الكسيس انت والقسطنطينية بتاعتك. 


خامسا: الروح المعنوبة للجیش الصلیی بقت فى السماء.. كل دی اشارات من الرب انهم فى الطریق الصحیح.. والدلیل اهو.. الکفار بیخونوا 
ویحاریوا بعض علشانهم.. مندوب البابا كان زايط.. ماشی فى کل حتة یقول "وقالت انطاکیا للصلیبیین.. نعم". 


سادسا: الاعتراف بوجودهم على ارض اساسا ملهمش فیها.. مفهوم ان الخناقة تبقی بين الفاطمیین والسلاجقة.. انما الصلیبیین مالهم؟ ینطوا 
فى الحلل ليه؟ اللی عمله الجمالی ده خلی للصلیبیین کرسی على مائدة ای مفاوضات تخص المنطقة واداهم حق فى تملك مدن ملهمش بيها 
ای علاقة. 


سابعا: الوقيعة بين السلاجقة والفاطمیین دی تعن ان السلاجقة دلوقتی لوحدهم.. وبکره کمان الفاطمیین هیبقوا لوحدهم.. هما مکانوش 
هیقدروا علیهم مع بعض.. انما كده الثور الاحمر سلم الصلیبیین الثور الابیض والثور الاسود على اطباق من فضة. 


سفالة ما بعدها سفالة.. 


یاغی سيان مش بس بیدفع تمن وساخته.. ده بیدفع تمن وساخة کل البشر من ايام ادم لحد وقتهم.. خصوصا ان فى نفس التوقیت جیش 
دقاق بن تنش - الانتیم والحلیف بتاعه - سابه ورجع على دمشق بعد اتفاقية مشبوهة مع الصلیبیین ملخصها ان دمشق تفضل بره العركة 
دی. 


کده مفیش قصاد با سیان بعد ما اتأخرت المعونة بتاعة برکیاروق "سلطان سلاجقة فارس" وکربوغا "امير الموصل" الا انه یمرمخ وشه 
فى التراب ويطلب المعونة من رضوان بن نش حاکم حلب وجوز بنته.. الراجل اللى لسه كان بیحاربه فى صفوف جيش اخوه دقاق من اسابیع 


رضوان مکانش بعید عن الاحداث.. هو شایف کل ده من الأول بس عامل عبیط لحد ما یاغی سیان بطلب منه النجدة.. بالفعل یاغی سیان 
بعت ابنه شمس الدولة يطلب الغوث من رضوان ویعتذرله عن الماضی السيء.. رضوان اتحرك مش علشان الاسلام فى خطر ولا علشان 
حماه هیقع ولا ای بتنجان من ده.. رضوان اتحرك علشان كان مقتنع ان انطاکیا من املاکه.. کونه سایب فیها ياغ سيان شویه.. فده ممکن 
يقبله على اساسا ان لما ياغ سيان يموت هيورث هو کل حاجه.. انما لو دخل الصليبيين البلد يبقى كده هو اکل هواء حرفيا. 


رضوان جهز جيش بالمشاركة مع امير حماة وامير ديار بكر "سقمان بن ارتق".. اتجمعوا كلهم عند منطقة اسمها "حارم" تبعد عن انطاكيا 
۰ كيلو.. كان الاتفاق ان رضوان هيهاجم الصليبيين من الامام وباغى سيان يهاجمهم من الخلف فى نفس الوقت.. يعملوا عليهم كماشه 
يعنى.. هيساعدهم فى كده ان جيش رضوان كان كبير بالاضافة الى ان بوهيموند وجيشه هلكانين من الحصار.. خطة تبدو طموحة بس 
للاسف كان فيها خرم قلب الدنيا رأسا على عقب.. 


فاكرين الحركة القارعة اللى عملها ياغى سيان لما طرد الارمن من انطاكيا اول ما جه الصليبيين؟ 


اهو الارمن اللى انطردوا دول حكايتهم انتشرت فى الشام كلها واخد المسيحيين الموضوع ده على انه ضد المسيحية مش ضد الارمن خصوصا 
مع انتشار قصص انتهاك یاغی سيان لكاتدرائية القديس بطرس فى انطاكيا.. تخوف المسيحيين من رد فعل السلاجقة لو كسبوا.. علشان كده 
تعاون المسیحیین فى حلب مع الارمن اللی مع بوهیموند وکشفولهم خطة رضوان کلها.. لما وصل رضوان لبحيرة العمق - ودی قبل مکان 
التجمح المتفق عليه فى حارم - لقى بوهيموند مستنيه وعامله فخ ق ممر ضیق.. وبدل ما یبقی عنصر المفاجأة فى صالح رضوان.. انقلبت 
الدنیا عليه وهو اللی اتفاجیء بجیش بوهیموند.. بوهیموند خد زمام المبادرة علشان یقضی على نقطة تفوق الترك علیهم عموما وهما رماة 


الاسهم.. الهجوم المباغت فى مکان ضیق عطل قدرة جيش رضوان على التنظیم والاصطفاف الصح.. فرق الرماة بتکون دایما فى الاول.. مع 
الهرج والمرج والهجوم المباغت اختلط الحابل بالنابل ومبقوش عارفین ینظموا نفسهم.. بالتال سلاح الترك الاقوی اصبح بلا ای فاعلية. 
كانت حرب سريعة اتقتل فيها كتير من جيش رضوان.. بس مش ده المولم.. المؤلم ان بوهیموند ساب اغلب الجیش لحصار انطاکیا وخد 
معاه اول عن اخر ۷۰۰ فارس قدر بيهم انه يقتل مثات من جيش رضوان وبداخد رؤوسهم معاه وهو راجح تان لحصار انطاکیا.. قوم لما یاغی 
سيان اتحرك وهو فاكر ان بوهيموند بعيد بيحارب رضوان.. یتفاجیء هو راخر ان بوهيموند خلص الحرب بدرى بردى ورجعله برژوس قرايبة 
متشاله على اسنة الرماح.. طبعا جيش ياغى سيان مكانش ناقص هزائم نفسية.. لما شافوا المنظر ده طلعوا يجروا يستخبوا جوا البلد.. 
بوهيموند مسابهمش يهربوا فى امان.. ده وقف بره البلد ونصب المنجنيق وبقى يحدف على البلد من بره.. 


تعرف كان بيحدف عليهم ايه؟ 


رژوس المحاریین السلاجقة اللى رجح بیها من جیش رضوان.. الناس جوا شایفه المنجنیق بیتنصب وحباله بتتشد ومنتظرين الطلقات 


رعب ما بعده رعب.. 

طيب جيش رضوان اللی اتهزم ده.. بوهیموند عمل معاه ايه ؟ 

پوهیموند امر عساکره انهم بطاردوا جیش رضوان لابعد مسافة ممكنة.. الغنائم مش هتطير وهتلاقوها فى انتظاركوا لما ترجعوا.. المهم 
نضمن ان العیال دی تهرب من عندنا باکبر كمية رعب واکبر کم ممکن من القتلی علشان میرجعوش تانی.. فرسان قلعة حارم شافوا جیش 
رضوان بیتراجع مهزوم.. راحوا هما کمان رامیین السلاح وولعوا فى القلعة وطلعوا یجروا بعد ما سابوا البلد كلها للأرمن اللی سلموها بيضه 
مقشرة لرجالة بوهیموند. 

متخیل یاغی سيان بیفکر فى ايه بعد الهزيمة دی؟ 

طيب متخیل حالة الصلیبیین المعنودة عاملة ازای بعد تانى نصر على جیوش المعونة؟ 

خلینی اقولك حاجه کمان حصلت رفعت معنویات الصلیبیین للسماء من ضمن عدم التوفیق اللی كان ماشی مع یاغی سيان خطوة بخطود.. 


بعد الانتصار فى معركة حارم كان المعسکر الصلیی ما زال عنده مشكلة فى الاکل.. کل دی حروب بیطلعوا منها بأسلحة وغنائم 
ومعدات عسکربه بس مفيش اکل.. زى ما قال ربمونداجیل "عادوا منتصرین لکن الایدی خاوية والبطون خالية".. 

فى اللحظة الحالكة دی یتفاجیء الجمیع بوصول اسطول مکون من ۱۳ سفينة جای من قبرص بقيادة کونت انجلیزی اسمه ادجار اثلنج.. 
ده واحد كان بیطالب بعرش انجلترا بس معرفش يعمل حاجه هناك فطردوه.. فقرر انه ييجى على الشرق علشان يلحق ای حاجه.. فى طريقه 
للشرق عدی على ایطالیا اخد منها فرسان على قد ما قدر وبعدین وقف للاستراحه عند الکسیس کومنین.. وهناك حط نفسه فى خدمة 
الامبراطور.. قام الامبراطور معبیله السفن سلاح وأكل وشیبسی وحلوبات وحاجات كتير اوی وطلقه بعدها على انطاکیا.. استعان الکونت 
ادجار بالقائد البیزنطی تاتیکیوس اللی رافق الاسطول لحد میناء السويدية على امل انه يرجع لموقعه تانی وسط الجیوش الصليبية بعد الکتف 
القانونی اللی رزعهوله بوهیموند.. 

لما وصلت الاخبار للمعسکر الصلیی بوصول الاسطول الى میناء السويدية.. طلع بوهیموند وریمون یجروا على المیناء علشان يلحق کل 
واحد فیهم يجند اکبر عدد من العساکر وباخد اکبر كمية من لعساکره.. المنطق یقول ان واحد یقعد والتانی يروح يجيب العساکر من المیناء 
ویفضی السفن وکده.. بس هما الاتنين مکانوش واثقين فى بعض خصوصا ان الوقت ده كان جودفری مریض مرض شدید جدا وشبه راقد فى 
السربر.. وهما راجعین بلیل من المیناء لمکان المعسکر طلع علیهم فجأة فرقة من جيش ياغ سیان.. عساکر الصلیبیین اخدتها المفاجأة 
وسابوا کل حاجه وطلعوا یجروا خصوصا مع اشاعة انتشرت ان بوهیموند وریمون اتقتلوا.. لما الکلام ده وصل لخيمة جودفری الراجل تحامل 
على نفسه وقام ینقذ الموقف.. قدرت عساکر جودفری فعلا انها ترد الاتراك تانی على البلد وعزز موقف الصلیبیین ظهور بوهیموند وریمون 
احیاء فى قلب المعرکة.. المعركة اللی بدأت بمفاجأة للصلیبیین انتهت بمقتل ۱۵۰۰ عسکری ترك منهم ٩‏ امراء واستحواذ الصلیبیین على 
کل ما كانت تحمله السفن من مؤن ومعدات.. بعد المعركة تسلل بعض اهل انطاکیا من المدينة علشان یدفنوا جثث القتلی فى مقابر 


المسلمین.. شافوهم الصلیبیین وسابوهم یکملوا دفن.. لکن لما طلع النهار نبشوا كل القبور دی وطلعوا کل الجثث علشان یاخدوا الفضة 
والذهب اللی كان لابسها اصحابها.. وبعد کده احرقوا الجثث بمنتهى البرود فى مشهد مرعب قصاد اهل البلد. 

تالت انتصار للصلیبیین فى اقل من شهرین.. نکد وغم بلا حدود لیاغی سیان.. واللی زود الغم والنکد ان الصلیبیین استفادوا من المدد اللی 
جه مع السفن وبنوا قلعة حصينة فى الطریق بين باب القدیس جورج ومیناء السويدية علشان يأمنوا طریقهم "الخريطة فى اول کومنت".. 
بعد اکتمال بناء الحصن فى مارس ۱۰۹۸م. سموه حصن ماهومری وسابوه فى عهدة الامیر تانکرد بمرتب ۲۰۰ مارك شهردا.. الحصن ظهرله 
فوائد اکتر من مجرد تأمين الطربق.. عندك مثلا انهم قفلوا على الاتراك ای محاولات للهجوم او المدد.. المنطقة دی كانت المنفذ الوحید 
للمدينة وفیها المراعی بتاعة مواشیهم.. کده مبقوش عارفین یعتبوا بره البلد وقدر تانکرد انه یصادر شحنات الاکل اللى كانت بتوصلهم عن 
طریق التجار اللی مبقاش قصادهم الا التعامل مع المعسکر الصلیی لتصریف بضائعهم.. وبدل ما کانوا بیبیعوا لانطاکیا بالغالی.. بقوا یتحایلوا 
على الصلیبیین علشان یاخدوا منهم البضاعة بتراب الفلوس.. ده غير ان القلعة بقت مركز هجوم یطلع عليه الفرسان ویحدفوا بلاوی على 
اسوار انطاكية. 

کده اتقفل القمقم على یاغی سيان واصبح فى انتظار الموت جوعا.. 





الحملات الصليبية (۳۲) - سقوط آنطاکیا 


يعنى خلاص مفیش آمل.. انطاکیا بتروح کده!! 

كان نفسی اقولك لأ.. بس انت شوف الوضع بعین تانیه وقولى جایز آنا غلطان.. الصلیبیین محاصرین یاغی سيان من کل ناحية.. الموانی اللى 
ممکن تنجده وقعت فى ایدیهم وقفلوا عليه حق مراعی المواشي.. بعد 4 شهور من بدء الحصار كان ياغ سيان خسر قصادهم ۳ مواجهات.. 
دُقاق بن تتش امير دمشق خذله.. رضوان بن تدش امير حلب مستنیه یقع علشان ينفخه.. الجيش اللى جه علشان پساعده بتاع حماة ودیار 
بكر انكسر كسرة وحشه اوى وبقى الصليبيين يحدفوا على البلد رؤوس القتلى بالمنجنيق بدل الطوب.. مفيش اخبار من بركياروق ولا فى اى 
نبأ عن اى تحركات من كريوغا امير الموصل.. الاكل جوا البلد بيخلص بسرعة بينما المعونات عماله توصل للصليبيين من ميناء السويدية 
اللى اخدوه منه بالقوة.. الفاطميين اتفقوا مع الصليبيين على ذبحه.. حتى الباب الوحيد اللى كان ينفع يدخل ویخرج منه التجار علشان يجيبوا 
كل للبلد - باب سانت جورج - الصليبيين بنوا قصاده قلعة مهولة قاعدله فيها تانكرد مستنى يشوف طرف جلابية ای تر علشان يعلقله 
الرمانة علطول. 

نطاكيا بتروح يا مسلمين.. 

انطاكيا - تاج الشرق الجميل - اللى بناها القائد نیکاتور سنة ۳۰۰ ق.م وصمدت قصاد الزلازل والكوارث وهجمات البيزنطيين.. تانى اهم مدن 
لمنطقة بعد القسطنطينية واحد الكراسى الرسولية الخمسة فى العالم.. هتسيبوها كده؟ 

مصعبش عليكوا شقى أمين الامة ولا سيف الله المسلول وهما بيفحتوا فى الصخر علشانها طيب؟ 

بقى الخليفة عمر یفرح بفتحها ویسیبهالکوا مدينة عظيمة.. وانتوا تفرطوا فيها کده!!! 

لا حياة لمن تنادى.. 

يوم ۲ یونیو ۱۰۹۸ وصلت اخبار من الموصل ان كربوغا - اخيرا - اتحرك بجيش ضخم علشان ينجد ياغى سيان.. المسافة من الموصل 
الى انطاكيا اكتر من ۷۰۰ كيلو.. بحسب سرعة مسيرة الجيوش فنقدر نقول ان کربوغا قصاده مش اقل من ٠١‏ ايام علشان يوصل.. الكلام 
ده يفهمه بوهيموند على ان قصاده اقل من ۵ ايام.. يا يقدر ياخد فيهم انطاكيا ويستعد لمواجهة كربوغا.. يا اما هيتعمل معاه جلاشه صح. 
الحصار اللى بدأ فى اكتوبر ۱۰۹۷م خلاص على وشك الانتهاء.. الفريقين هلكوا بالفعل من طول المدة.. الصليبيين تعبانين برضه زى ياغى 
سيان حتى ان عساكرهم بدأت تهرب وتسيب الحرب.. مش بس بطرس الناسك ووليم النجار هما اللى هربوا علشان جبناء.. لا.. ده كمان 
واحد من الامراء الكبار - ستيفن كونت بلوا - لما وصلت اخبار خروج کربوغا.. قالهم اناكده جبت اخرى يا رجاله.. عبوكوا لابو انطاكيا.. انا 
هاخد رجالتى وهطلع على الاسكندرونة.. ومن هناك هاخد ای مواصلة ترجعنی انجلترا.. منشوفكوش فى حملات تانی بقى. 

خد بالك من التاريخ ده کویس اوى.. ۲ يونيو.. هنحط هنا علامة توقف رقم (۱). 





بالنسبة لبوهيموند فده شيء يسعده.. اهو نخف شويه من عدد الناس اللى هتدب صوابعها فى تورتايه انطاكيا بعد كده.. ستيفان وفرسانه 
مش الكفاءة اللى تقلقه لو مشيت.. الفكرة بس ان ستيفان يبقى جوز بنت ملك انجلترا.. فعليا هو بلا تأثير.. انما هو الصيت بس مش اكتر.. 
كأنك هتلاعب الاهلى فى نهاق الكأس وسمعت ان ابو تريكه هیلعب.. رغم انه خلاص كبر وبطل كوره من زمان.. بس الاسم فى حد ذاته له 
فى النفوس هيبه. 

بعد ۷ شهور من حصار مميت ادرك بوهيموند ان العافية مش هتنفع علشان يدخل البلد دى.. مفيش الا الحيلة.. والحيلة هنا يلزمها 
جواسيس وخيانة.. وباغی سيان الحقيقة مقصرش.. اللى عمله مع الارمن خلق ارضيه خصبه لبوهيموند انه يصطاد فى المية العكرة.. 

ولقى بوهيموند ضالته فى واحد ارمنى اسمه نيروز الزراد.. 

نيروز ده كان واحد من الحرس المسئولين عن ١‏ من ابراج انطاكيا.. فى معلومة ذكرها ستيفان رانسيمان فى " تاريخ الحملات الصليبية من 
كليرمونت الى اورشلیم" بتقول ان نیروز کان حاقد على ياغى سيان لأنه عاقبه بالغرامة جزاء تخزينه الحبوب فى وقت الحصار.. متسألنيش 


ازای یاغی سيان كان واثق فيه وسایبله مهمه خطر زی دی فى الوقت اللی عاقبه وطرد فيه اهله كلهم من البلد.. المنطق یقول ان كنت هتطرد 
الارمن.. یبقی اطردهم کلهم.. ازای تطرد راجل ومراته وعیاله وتسيب اخوه - اللى انت لسه معاقبه - يحرسلك البلد؟ 

متسالش.. هو ده الى حصل.. دکتور سعید عاشور ق "الحركة الصلیبیة" بیفترض ان مروز اظهر اعتناق الاسلام وده یی خلی يا سيان 
یثق فیه.. مفیش معلومة مؤكده عن سبب الثقة دی خصوصا ان موضوع الدین ده مکانش ذو اهمية عند یاغی سیان. 

طيب هل فى سبب تانی یخلی نیروز یتعاون مع الصلیبیین اللى اكيد هیتعاملوا معاه بعد کده بصفته خائن؟ 

اه.. قبل الاقتحام بکام یوم اکتشف نيروز ان مراته مظبطه مع "الترکی" رئيس حرس برج الاختین.. البرج المجاور للابراج بتاعه علطول.. هو 
ينزل نوبة الحراسة من هنا.. والولیه تروح نازله وراه على برج الاختین من هنا.. وق برج الاختین اتمرمغ شرف نيروز فى وحل النجاسة.. حرکه 
زیاله اوی من الترى صاحب مراته ده الصراحة.. محدش بیعط فى مکان اکل عيشه کده خالص یعنی.. الحركة دی خلت نیروز عنده رغبه 
عارمه فى الانتقام من کل ما هو ترى.. والصراحة.. عنده حق. 

النسوان دول.. اعوذ بالله. 

نیروز بعت مرسال الى بوهیموند.. شرحله الوضع ف الابراج وداخل البلد وقاله انا ممکن افتحلك ابراجی تدخل منهم انت ورجالتك.. بس 
وانت داخل خد بالك بالله عليك علشان محدش ينفخنى بالغلط.. کمان استأذنك يعنى لما رینا يكرمك وتدخل تاخد القلعة متبقاش تنسانی.. 
اخوك الصغنن.. شودة فلوس على كام حتة ارض کده اعملی بيهم اقطاع اعيش منه انا والعیال.. الاسعار ولعت وانت سيد العارفین.. کل سنة 
وانت طيب بقی.. وعلشان بوهیموند یطمئن الى صدق نیروز.. نیروز بعت ابنه مع الرسالة کرهینه یحتفظ بيه بوهیموند ویردهوله بعد ما 
يتم المراد. 

رسالة زى دی بالنسبة لبوهیموند كانت اغلی واهم من کنوز الدنیا کلها.. 

خد بوهیموند الرسالة وکتم خبرها عن کل القادة فى الحملة.. بعد هروب ستیفان دی بلوا جمع الكل وقالهم الوضع سيء والشركة بتخسر.. 
رجالتنا بتستقیل وکربوغا جای فى الطریق.. مفیش قصادنا الا حل من اتنین.. يا اما نرجع کلنا على اوروبا.. والّه اعلم هنرجع ازای واحنا جعانین 
ومفلسين ومفیش سفن تکفینا کلنا.. يا اما نستسلم للكماشة اللى هتتعمل علینا ونحارب جيش کربوغا - اللى سمعت انه يأكل خروفین على 
العشاء - من الامام وجیش ياغى سيان من الخلف واحنا ورزقنا بقی.. عشنا.. متنا.. الله اعلم.. 

ها. آیکواایه با صلیبیین؟ 

بوهیموند كان بیلاعب الامراء علشان يضمن ان محدش فیهم يرجع فى کلامه لما پرفع اعلامه على البلد.. خوفهم الى اقصی درجة وقفل 
قصادهم کل احتمال ممکن للرفض او الانسحاب او الحلول الوسط.. يا نموت واحنا بنهرب.. يا نموت واحنا بنحارب.. طبعا الامراء اختاروا 
الحرب.. وطبعا بوهیموند شجعهم على کده ووعدهم انه هو وجيشه هیموتوا نفسهم فى الدفاع عنهم واسقاط المدينة.. بشرط واحد بس.. 
انا امير انطاکیا بلا منازع.. آمین؟ 

بدون تردد وبکل انواع الحماس اللی فى الدنیا بایع الامراء بوهیموند انه هیبقی امير انطاکیا المقبل.. طالما هیقدر یخرجهم من المزنق ده.. 
یبقی حلال علیه.. رد عليهم بوهیموند وقال "الليلة ان كان الرب ناصرنا ستصبح انطاکیا بين ایدینا".. واحد بس كان بيرقد لبوهیموند.. ريمون 
الرابع.. هو بس ساکت علشان الظروف. 

فى مساء نفس الیوم بعد ما الكل نام وعلیت اصوات شخیر العساکر.. تسلل نیروز فى موعد نوبة حراسته الى برج الاختین.. نفس البرج اللی 
مراته كانت بتقرطسه فیه.. وراح مدلدل حبل من شباك البرج علشان یطلع عليه 1۰ عسکری من عساکر بوهیموند تحت قيادة فوشیه دی 
شارتر اللی یعتبر واحد من اهم مؤرخى الفترة دی.. فى وسط العملة الهباب دی شافه واحد من اخواته.. الراجل اتهز من منظر خيانة اخوه 
وهو بیسلم البلد للصلیبیین.. لسه هیصرخ وبقول "خیا!اان!۱۱" راح جای نیروز زقه وقعه من فوق البرج علشان یقع وهو بیقول "عا!!!۱۱۱۱۱.. 
بدأت العساکر تدخل البرج ویخلصوا على الحرس وهما نایمین.. ولما وصل عدد المتسللین الى ۵۰۰ فارس انتشروا فى المدينة بهدوء وراحوا 
على بیوت معينة حسب الاتفاق مع نیروز.. كانت بیوت المسیحیین فى البلد.. السکان المسیحیین ساعدوا الصلیبیین فى فتح باب القدیس 
جورج والابواب اللی حوالیه.. ولما فتحوا الابواب بعتوا عسکری طلیانی الى بوهیموند پبلغه ان البلد جاهزه.. بوهیموند طلع سیفه وصرخ 
وقال "هکذا اراد الرب".. وانطلق زى الصاروخ ناحية الباب المفتوح ووراه باق الجیوش زی المجانین بیصرخوا "۷۷۱۲ 5علا0".. مع اول 


ساعات فجر یوم ۳ یونیو 2۱۰۹۸ اقتحمت حجافل الصلیبیین اسوار انطاکیا اللی ابوابها بقت مفتوحة على البحری.. دخل الصلیبیین 
ومعاهم الیونانیین والارمن یسحقون باحذيتهم الغليظة کل مظاهر الحياة فى المدينة.. انتشر الفزع وعلت اصوات النساء والاطفال بالصراخ 
وهما بیحاولوا يهربوا من سيوف بوهیموند وعصابته.. لم يُسمع فى هذا الصباح الا آصوات السیوف وهی تخترق الاجساد وتمزق الاکباد 
وتطحن العظام.. مکانش فى صوت رجاله فى البلد لانهم ماتوا برماح وسهام وسنابك خیل بوهیموند.. فى کل مکان فى البلد کان فى صوت امرأة 
تغتصب او طفل يقتل او بيت بیتحرق.. تجمع الارمن والسربان فى مکان واحد علشان یفلتوا من سيوف الصلیبیین.. نهب الصلیبیین البیوت 
للى واحرقوا الاسواق وسالت الدماء فى الشوارع انهار حتى ان السائر على رجلیه او الفارس كان بیتزحلق فى برك الدم.. تحول تراب شوارع 
نطاکیا الى طين مزفلط غير مستقر زى حاله ایام الشتاء.. لکن المرة دی بتأثير الدم مش المية.. عسکر الصلیبیین بقروا بطون الحوامل 
واغتصبوا النساء.. اللی دورها كان یخلص او تسقط من الاعیاء کانوا بیقتلوها وبروحوا يجيبوا غیرها علشان العساکر تتبسط.. انتهك شرف 
لامة كلهال ۱۰۰ سنة قدام بسبب اللی حصل لنساء انطاکیا یومها.. تحول حرائر المدينة الى سبایا وسقط عشرات الالاف قتلی حت ان ابن 
لعدیم فى زيدة الحلب بیقول "واستشهد فى ذلك الیوم بانطاكية ما يفوت الاحصاء ویجاوز العدد" بینما ستیفان رانسیمان بیقول "راح الفرنج 
ینهبون منازل مواطنى انطاکیا المسيحيين منهم والمسلمین على حد سواء ولم يكن بوسح المرء ان يسير فى شوارع المدينة دون ان يطأ الجثث 
لتى تعفنت سریعا بفعل حرارة الصیف.. ولکن انطاکیا عادت مسيحية مرة اخری". 

وصلت اصوات الصراخ والعویل الى نوافذ قلعة انطاکیا.. قام یاغی سيان مفزوع من نومه على منظر البلد وهی بتولع واعلام بوهیموند فى کل 
مكان وعساکر الصلیبیین بتقتل فى الخلق.. ادرك انه مفیش ای امل فى ای مقاومه فرکب حصانه وهرب من البلد مع ۳۰ من غلمانه بینما 
ابنه شمس الدولة كان اشجع منه وقدر یحتفظ بالقلعة ضد هجوم الصلیبیین.. ياغى سيان لما هرب كان متوتر ومتخبط علشان کده دخل 
بالغلط فى منطقة غابات كانت تحت سيطرة الامیر تانکرد.. هناك داخ یاغی سيان ووقع من فوق حصانه.. حاول واحد من خدمه يسنده تانى 
ويقعده على الحصان لکن الارهاق والخوف والتوتر كان مسیبین مفاصله تماما علشان یقع من على الحصان مره تانية.. ادرگ الخدم انه 
مفيش فایده فهریوا وسابوه مری على الارض لوحده.. تعرف عليه مجموعة من سكن المنطقة الارمن فهجموا عليه وقطعوا راسه وخدوا 
هدومه وحزامه وسیفه على بوهیموند.. اللی قطع راسه أخد مكافأه حلوه واللی خدوا هدومه باعوها فى السوق ب 1۰ قطعة فضة علشان 
تتقفل للأبد صفحة الامیر ياغى سيان بکل ما فیها من خسة ونفعیه ونذاله فى حق اهله ودینه وبلده. 

مع دخول المساء مکانش فى ترى واحد فى البلد على قيد الحياة زى ما قال رانسیمان.. اخبار سقوط المدينة وصلت الى قری مجاوره زى 
"عم" و"أنّب".. من شدة فزع الناس وخوفهم بعد سقوط انطاکیا هرب اهلها المسلمین وسابوها زی ما هی للارمن. 

فى شوارع انطاکیا كانت الاحوال هدیت نوعا ما وصمتت اصوات السیوف.. تحولت البلد اللی كانت سوق كبير وملتقی دینی ثقافى الى مقبرة 
اموات لا سمع فیها الا صوت قرقعة الخشب والنار بتحرقه.. ضحکات الصلیبیین فى کل مکان مع صوت قرع کئوس الاحتفال اللی سالت 
منها الخمره علشان تختلط بدماء المسلمین اللى لطخت وشوش وایادی وملابس الصلیبیین فى وسط ريحة تعفن جثث مقززه تملاً المکان.. 
وعلشان یضمنوا عدم انتشار ای ویاء.. امر الصلیبیین المسیحیین من سکان المدينة بحفر مقابر جماعية يدفنوا فیها جثث المسلمین.. بس 
یحرقوها الاول.. الصلیبیین عارفین ان الانتصار لسه مش كمل لأن قلعة البلد ما زالت تحت سيطرة شمس الدولة ابن ياغ سيان وما زال 
کربوغا فى الطریق.. صحیح اعلام بوهیموند مرفوعه فوق الابراج وف كل مکان "الا القلعة".. ولکن لسه.. البلد مبقتش تحت سيطرتهم 
بنسبة ٠١٠١‏ >.. فى هذا العصر كان علامة سقوط المدينة هو دخول الغازی الى قلعة الحکم. 

الکلام ده كان امتی؟ 





يوم ۲ یونیو ۵۱۰۹۸.. 

التاریخ مصر یعلمنا ان يونيو شهر اسود على المسلمین.. ثالثه وخامسة وثلائینه.. بغض النظر عن السنة. 
ممکن نرجع الى نقطة التوقف رقم (۱) اللى ذکرت فیها تاريخ هروب ستیفن کونت بلوا؟ 

فاکرین هرب امتی؟ 


يوم ۲ یوینو.. وانطاکیا سقطت يوم ۲ یونیو.. يعنى الموکوس ده لو کان استنی معاهم ساعات قلیله بس كان نابه من الحب جانب بدل ما 
هو كان مستعجل على الرجوع وعمال يبعت جوابات لمراته یبشرها انه راجع علشان تحضرله الحمام وتعمله مكرونة بالبشامیل وکده.. يبدو 
ان الراجل ده كان نحس على الحملة.. اول ما مشى.. اتنصفوا علطول. 

معلش ثانية كده.. 

هو مش ياغى سيان كان بعت لبركياروق مرتين وتأكد الخبر ان كربوغا جاى فى الطریق؟ 

اه هو جاى.. بس شکله اتأخر فى الرست شوبه.. كريوغا جايلك يا حارة وهيبدأ فصل جديد من الصراع.. 

فصل بعنوان "جتها ستين نيله اللى عايزه خلف".. 


الحملات الصليبية (۳۳) - کریوغا 


بعد حصار ۷ شهور دخل الصلیبیین انطاكيا.. دم واشلاء ودمار ونار وخراب فى کل مکان.. الناس دی بتحترم عاداتها جدا فى مصاحبة الدمار 
اينما حلوا.. جیش الرب الى خرج ف سبیل انقاذ قبر المسیح لم يترك مکان كما كان ابدا.. انطاکیا الزاهرة اصبحت خرائب محترقة يغد ساعات 
قليلة من انهیار الاسوار وفتح البوابات.. مات قائدها فى الغابات وتشتت جيشه.. فى الایام دی مکانتش تعتبر ای مدينة سقطت الا بسقوط 
قلعتها الاساسية ومقر اقامة الحاکم.. ياق .سيان مات صحیح.. لکن ابنه شمس الدولة قدر أله یعتصم ق القلعة ویحمیها من هجمات 
الصليبيين.. الصليبيين استولوا على كل المدينة الا القلعة.. شمس الدولة كان عارف ان فى جيوش اسلامية جايه فى الطربق.. مش عيب انه 
يسترجل شودة.. اياكش يقدر يمسح عار ابوه. 

هل هيقدر طيب؟ 

هنشوف.. بس فى الاول لازم نجاوب على سؤال مهم.. 


لما وصلت الاخبار الى الموصل.. اتحرك کربوغا علشان يلحق انطاكيا.. متفرحش اوى.. هو مكانش رايح جدعنه ولا نصرة للدين ولا حفاظ 
على املاك المسلمين من النهب والسرقة.. القاعدة الذهبية فى الوقت ده ان اميركل مدينة عينه على المدن اللى حواليه.. منين ما تيجى فرصه 
يمد رجله هنا وللا هنا مش هيتأخر.. وكريوغا مكانش مختلف.. كونك رابط الحروب الصليبية بنور الدين زنك وصلاح الدين والظاهر بيبرس 
والاشرف خليل.. فده لأنك قرأت من التاريخ ما يرضى هواك.. كأنك خدت حبايتين مخدر علشان تقنع نفسك ان الممالك الصليبية اللاتينية 
اللی قعدت عندنا ۲۰۰ سنة واكتر ما كانت الا كبوة جواد مش نتيجة لعصر انحطاط ما زلنا بنعانى منه لحد النهارده.. انت تجاهلت ان 
الممالك والامارات دى مكانتش هتقوم من الاساس لو لم يكن الحال غير اللى انت بتوهم نفسك بيه. 

الطريق بين الموصل وانطاكيا اکتر من ۷۰۰ كيلو.. امارة الرها تقع فى المسافة بين المدينتين.. كان طبیی ان كريوغا يفكر انه الاول يعدى على 
الرها ياخدها فى سكته وبعدين يكمل المسير الى انطاكيا.. هو مكانش عارف ان بلدوين الاول امير الرها واقع مع صحابه الصليبيين فى انطاكيا.. 
بس المنظر كده من بعيد انه لو راح انطاكيا من غير ما ياخد الرها.. هيبقى حط نفسه فى كماشة.. فى ای وقت ممكن بلدوين ينط عليه من 
ظهره ویبقی وقع بين شقى الرحی. 

تفكير سليم خصوصا ان جيش کریوغا كبير الى الدرجة اللى تخليه يقدر يسترد الرها من غير خسائر.. افتكر ان بلدوين مكانش معاه فى الرها 
الا ٠٠١‏ فارس صليى اول عن اخر.. واكيد يعنى فى الكام شهر دول ملحقش يكون جيش يقف بيه قصاد جيش كريوغا.. يعنى الامر محسوم 
مقدما. 

هتسألنی ازاى كربوغا فشل انه ياخد البلد رغم كل ده.. اقولك والّه ده واحد من اسرار الکون.. بلد مفيهاش جيش فى مواجهة جيش بالالاف 
محاصرها من كل اتجاه.. ازاى متقعش.. العلم عند الله وحده. 

بالتالى تحول قرار کربوغا باسترداد الرها من قرار استراتيجى صائب الى مصيبة حطت على دماغه ودماغ اللى مستنيينه فى انطاكيا.. خرجنا من 
حصار الرها ده ب ۲ اسابيع تأخير فى الوصول.. لو کان كربوغا راح على انطاكيا دوغرى كان لحق الصليبيين وهما بره قبل ال ۳ كسرات اللى 
انكسرهم ياغى سيان قصادهم.. كان جيش ياغى سيان لسه بخيره والجوع بيفرتك فى الصليبيين قبل سقوط ميناء اللاذقية وميناء السويدية.. 
كان زمان كتاب التاريخ ريع حجمه دلوقتى.. بس نقول ايه.. قدر. 

السيء هنا هو التأثير السلی على معنوبات عساكر كربوغا.. تخيل نفسك داخل امتحان الترم واول ماده رحت سايب الورقة فاضية.. اللى هو 
صباح الفل يعنى.. بداية القصيدة كحك. 


علشان کده کربوغا توقف فى مرج دابق على بعد 1۰۰ كيلو من انطاکیا علشان يعيد دراسة وتقییم الموقف وينتظر اللى جايين یساعدوه فى 
الحرب دی.. جاله دقاق بن نش من دمشق ومعاه الاتابك طغتکین.. وجاله ارسلان تاش امير سنجار وسکمان بن ارتق امير ديار بکر.. رضوان 
بن تنش لما عرف ان اخوه دقاق مشارك فى الحرب دی لوی بوذه وقالك لا.. انا مخاصم الواد ده ومش لاعب معاکوا طول ما هو موجود.. 
رغم ان عنده ثأر شخصی مع الصلیبیین ورغم ان جيشه یقدر یقلب كفة المعركة ورغم انه فى نفس داثرة الخطر لأن الصلیبیین اکید مش 
هیقفلوا علیهم باب انطاکیا وبقضوها صلاة وصوم.. کل الاسباب قصاد رضوان تدفعه دفعا الى نبذ الخلافات والتوحد مع کریوغا ضد العدو 
المشترگ.. لکن شیطان الغباء لما ببرکب دماغ بنی ادم بیسوقها سواقة حریمی.. عیال مشافتش بریع جنیه تربية اقسم بالثّه.. وبالعند فى 
رضوان.. کربوغا بعت رسالة الى جناح الدولة حسین بن ملاعب امير حمص علشان يشترك معاهم فى الجیش.. 

طيب وایه اللی یضایق رضوان فى اشتراك امير حمص؟ 

جناح الدولة كان متجوز ام رضوان بن تنش على غير رغبة رضوان.. کون ام الامیر السلجوق اتجوزت من عریی.. فده فى حد ذاته مهانه لا 
یقبلها جنس الترك.. هتقول وفیها ايه یعنی.. ما كلهم مسلمین.. هقولك ده کلام الناس العاقلین.. والجماعة دول مکانوش عاقلین.. طول عمر 
الترك بیبصوا للعرب بنظرة دونية على فکره. 

رضوان مکانش الشخص اللی یخاصم انسان من سکات کده.. علشان ینتقم من جناح الدولة قام متحالف مع یوسف بن آبق امير الرحبة 
وجار حسین بن ملاعب فى حمص.. وزی ما اتفقنا.. طالما جیران.. یبقی کل واحد فیهم عينه على بيت التانی.. بالتای لما خرج حسین بن 
ملاعب للاشتراك فى جيش کربوغا.. كان قلقان ومش على بعضه وخایف ان جیش رضوان ويوسف یستغلوا غیابه وینطوا على حمص.. وهما 
ولاد وزه اوی للدرجة اللی تخلیهم یعملوا کده فى الظروف دی.. علشان کده کان بیحارب مع کربوغا وهو مش مرکز.. عين فى انطاکیا وعين فى 
حمص.. تمام زيه زى دقاق بن تدش بالظبط.. بس الخطر عند دقاق كان مختلف شوية.. الفاطمیین شغالين من تحته الله ينور.. فى عز الازمة 
دی مجهزین جیوش وعمالین یاخدوا فى مدن جنوب الشام واحدة ورا التانية ومش بعید وهو فى الحرب ینطوا على دمشق نفسها.. ودبقي لا 
طال بلح انطاکیا ولا احتفظ بشاورما دمشق. 

ادی يا سیدی الجیش اللی رایج يحرر انطاکیا.. جيش مخوخ من الداخل لم یجتمع على هدف صادق ابدا.. جيش ماشی یتلکع الى درجة ان 
وصل انطاکیا بعد سقوطها فى ايدين الصلیبیین ب ۱ ايام کاملة. 

طيب فى خلال ال 1 ایام دول.. الصلیبیین عملوا ايه؟ 


لعب الصلیبیین على العواطف الدينية.. اطلقوا سراح الاسقف جون الاوکسیقی اللى كان حبسه ياغى سيان واعادوه الى منصبه كبطريرك 
للارئوذکس وراعی لكاتدرائية القدیس بطرس.. اودیما دى مونتى مندوب البابا فى الحملة كان حريص جدا على عدم ادخال ای 
طقس کائولیی للكنيسة الشرقية وكأنه بيأكد للمسیحیین فى البلد انهم ما جاءوا الا للحفاظ على کنائس الشرقیین.. وعلشان يأكد 
على الجزئية دى انطلق يساعد الناس فى ترمیم وتنظیف واعادة فتح کنائس البلد اللى اتقفلت بسبب الحرب.. اودیمار مکانش 
عبیط علشان بسیبلهم کل حاجه کده.. هو بس كان منتظر اوامر البابا بخصوص الكنيسة. 

فى نفس الوقت استخدم الصلیبیین اهل البلد المسیحیین علشان یحفروا قبور جماعية پدفنوا فیها جثث الترك وینظفوا البلد من 
اثر الحرب علشان یتفادوا حدوث ای طاعون.. بینما تفرغ الامراء الصلیبیین للتحصینات واعادة التمرکز بين ابراج المدينة 
المختلفة والاستعداد لصد هجمات کربوغا وجيشه. 

لما وصل جیش کربوغا لانطاکیا لقی حامية صليبية عند جسر الحدید خارج البلد كان سایبها الصلیبیین تراقب الطریق.. کریوغا 
استولى علیها ودبح رجالتها کلهم.. الامر اللی صحى الامل فى نفس شمس الدولة المتحصن فى القلعة وخلاه يبعت مراسیل لکریوغا 
علشان برتبوا لهجوم مشترك یقضوا بيه على الصلیبیین.. کربوغا من الامام وشمس الدولة من الخلف یبقی کده خلصت.. لکن 
کربوغا رفض التعاون مع شمس الدولة الا لما یسلم قيادة القلعة الى واحد من اتباعه وهو الظابط احمد بن مروان.. حرکات عیال 


ضاع فيها يومين کمان على ما شمس الدولة وافق يسلم القلعة.. حاول کریوغا انه یقتحم خطوط جيش الصلیبیین عن طریق 
التسلل الى داخل المدينة وبدء هجوم من القلعة.. لکن عیون الصلیبیین النشيطة فى البلد كان شايفة التحرکات وابلغت بیها 
الصلیبیین اول بأول.. الصلیبیین کرد على محاولات کربوغا بنوا سور عالی حوالین قلعة انطاکیا علشان یعزلوها ویمنعوا اى تواصل 
بینها وبين جيش کربوغا.. الامر اللى ادى الى فشل خطة کربوغا فى الاقتحام من الداخل ویقرر کربوغا ان الحصار هو الاسلوب 
الامثل علشان بدخل البلد دی.. طالما العافية مش هتنفع.. یبقی نموتهم من الجوع. 

واخد بالك الموقف انقلب ازای؟ 

کربوغا محاصر الصلیبیین والصلیبیین محاصرین شمس الدولة فى القلعة.. شمس الدولة والصلیبیین بيدبوا فى بعض جوا وکریوغا 
واقف بیراقب مستنى ريع فرصه ینط بیها على الاتنین.. والهدف.. مدينة انطاکیا.. تاج الشرق الجمیل. 

"ايوه يا ريس برایز.. الموقف انقلب خالص دلوقتی" ابن القلانسی فى كتابة.. فیلم ثقانی. 

طيب الصلیبیین فى الحصار ده یعملوا ايه ؟ 


لما دخل الصلیبیین انطاکیا اتفاجئوا ان البلد منفضه.. مفیها لقمة عيش تتاکل بتآثیر حصارهم الطویل لبها..بالتالی موقفهم بره 
البلد كان افضل.. على الاقل کانوا قادرین یستقبلوا معونات من تجار الشام وبعملوا غارات على القری.. انما دلوقی البلد مقفولة 
عليهم ولا عارفین یشتروا اكل ولا عارفین یخرجوا بره.. اسعار الاكل اللی فاضل فى داخل البلد ولعت.. فى الوقت اللی شمس الدولة 
فيه ما زال عنده بقایا المؤن اللى كان خزنها ابوه فى القلعة.. يعنى الى حد ما هو يقدر یتحمل الحصار.. انما هما لأ. 

الصليبيين من شدة الجوع اكلوا ورق الشجر والبهايم الميتة.. حالتهم المعنوية وصلت للارض واعلن بعضهم الندم انه مهربش مع ستيفن 
كونت بلوا قبل دخولهم انطاكيا.. بدأت فرق العساكر الصليبيية تتفرق من جوا البلد وتروح تقعد فى بيوت الناس فى اول البلد جمب الاسوار 
فى انتظار ای فرصة للهروب.. لما بوهيموند خد باله ان العساكر بتفلسع.. احرق كل البيوت واجبر العساكر انها ترجع تانى لمواقعها فى حصار 
القلعة. 

مفيش ای امل قصاد الصليبيين الا وصول نجدة من الامبراطور الكسيس كومنين.. هما صحيح مكانوش جدعان معاه.. الا ان الكيير كبير 
برضه.. اكيد يعنى هيستجدع معاهم ومش هيسيبهم فى الضنك ده.. ماهو كمان هيستفيد من انطاكيا.. مفيش حاجه ببلاش يعنى. 

فى اخبار حلوة ان الكسيس بعت معونة.. بوهيموند حاول يستخدم السياسية مع كريوغا لحد ما المعونة توصل.. بعتله رساله مع بطرس 
لناسك يحاول يتفاوض فيها معاه على ای حاجه.. کربوغا رفض تماما.. راسه والف سيف التسليم الكامل بدون ای قيد او شرط او الموت 
جوعا.. بوهيموند حاوله تال وتالت ومعاه بطرس الناسك بكل ملكاته الخطابية واللغوية.. وبرضه کربوغا واقف عند رأى واحد.. "لا تخرجون 
لا بالسيف" زی ما حى ابن القلانسى فى ذيل تاريخ دمشق. 

فى الوقت ده وصلت الى مسامع ستيفن كونت بلوا - اللى كان لسه فى ميناء السويدية - ان الصليبيين انتصروا على ياغى سيان ودخلوا انطاكيا.. 
لراجل غير رأيه وقرر الرجوع تانى للمشاركة فى الحرب خصوصا ان مراته فى نورماندى مكانتش سعيده برجوعه ليها ايد ورا وايد قدام.. وهو 
راجع تانى علشان يحارب معاهم شاف من بعيد جيش كربوغا محاصر البلد.. مكانش عارف حقيقة الموقف كودس وانخدع فى منظر الحصار 
فقرر انه بلا حرب بلا بطيخ.. اعيش جبان موصوم بالعار ومراق تسمم بدنى بكلمتين بدل ما اموت فى الجنون ده.. قرر ستيفن الرجوع تانى 
الى اوروبا.. وهو راجع فى الطريق قابل جيش المعونة بتاع الكسيس كومنين.. ستيفن حب يجود فى نقل الاخبار الى الامبراطور فقاله ان 
السلاجقة خدوا انطاكيا تان مش بس محاصرینها.. الاخبار دی قفلت الكسيس من الاشتراك فى الحرب خصوصا ان واحد من معاونيه جابله 
خبر ملوش ای مصدر ان فى جيش ترک ف الاناضول دلوقتى بيستعد علشان يهجم على جيشه من الخلف ویسترد المدن اللى تعب فى 
الاستيلاء عليها من السلاجقة زى نيقيا وطرسوس ومرعش.. ومش بعيد كمان الجيش يعدى البحر وینط على القسطنطينية نفسها.. اخبار 
زی دی كانت كفيلة ان الكسيس يلغ الفكرة كلها ويفكر فى تأمين بلاده هو الاول.. بلا صلیبیین بلا زفت. 





وهنا ادرك الصلیبیین انهم لوحدهم تماما فى انطاکیا بدون اى فرصة ولا امل فى ای مساعدات.. للأمانة وحيادية النقل.. مواقفهم فى الحصار 
ده تعتبر مواقف بطولية من حقهم یفخروا بیها.. بوهیموند اثبت انه قائد قوی قدر يسيطر على الجيش كله فى ظروف مرض جودفری 
وریموند وهروب ستیفن وندالة تانکرد وبلدوین.. بوهیموند قدر یثبت الجيش مره بالترهیب ومرات بالترغیب عن طریق الخطب الدينية 
الحماسية والتذکیر بالهدف المقدس.. سلاح الدين اثبت فاعلیته الرهيبة ق الحرب دی.. والدلیل هو بطرس بارئیلیمی.. الراجل اللی کتب 
اسمه بحروف من نور وذهب فى تاريخ هبادین الکوکب کصاحب اکبر هبده عرفتها البشرية زى ما ورد فى کتاب البحث والتبیین فى اصول 
الهبد والهبادین.. هنتکلم عنها تفصیلا المرة الجاية ان شاء اللّه. 

طيب جيش کربوغا اللی بره البلد ده.. حاله ايه ؟ 

قاعدین کده مستنیین وللا بیحاولوا وللا عندهم مشاکل وللا ظروفهم ايه بالظبط؟ 

زی ما کان فى معجزات فى داخل معسکر الصلیبیین كان فى معجزات تانية فى معسکر کربوغا.. معجزات مینفعش نتکلم عنها فى عجالة لانها 
من ایات الله فى الارض فعلا.. 


الحملات الصليبية (۳۶) - حصار المُحاصرین 


فى سوال معلق فى دماغی بخصوص ستیفن کونت بلوا جوز بنت ویلیام الفاتح ملك انجلترا الاسطوری وصهر الکونت روبرت کورتز دوق 
نورماندی ورفیقه فى الحملة الصليبية الاولى. 

ايه اللى یخلی واحد زی ده يهرب بشکل مهین کده لما الامور آزمت محاهم فى حصار انطاکیا کده؟ 

الخط الزمنی من اول ما خرجوا من اوروبا بعد خطبة اوریان فى نوفمبر ۱۰۹۵م لحد حصار انطاکیا فى یونیو ۱۰۹۸م كله انتصارات.. صحیح 
عدت علیهم اوقات الجوع والبرد هلکوا العساکر وصحیح خاضوا معارك صعبة.. بس مين قال ان انجاز عظیم زی اللى کانوا بیسعوا وراه ده 
هیتحقق بالساهل ؟؟ 

اللى لفت نظری اکتر من مجرد هروبه هو الاسفین اللى ضربه فى جیوش الحملة لما قابل جيش المعونة بتاع الکسیس کومنین وقالهم ان 
خلاص مفیش فایده.. المسلمین خدوا انطاکیا تانى. 

ده انت مصمم بقی!! 

ولقیت الاجابة فى کتاب "الصلیبیون فى الشرق" بتاع میخائیل زابوروف.. 

بیقول زابوروف ان ستیفن من الاساس مکانش محتاج الحملة فى شيء.. قالوا عنه فى فرنسا ان عنده قصور بعدد ایام السنة.. ومن ضمن 
الرسائل اللى کتبها لمراته یقنعها فيه بقراره بالهروب رساله بیقول فیها "صدقینی يا عزیزق.. ان عندی الان من الذهب الفضة ضعفی ما كان 
عندما فارقتك" 

يبقي لزومه ايه بقی الحرب والضرب والرقع ده.. ما احنا حلوین اهو وحیاتنا زى الفل.. مدينة مقدسة مين وبتاع مین.. سيبك انتى.. انا جای 
فى الطریق.. عاوزك تشوحیلی حتتین کبده ومتنسیش جلابية الكونيسة فیفی اوف عبده.. الزرقاء ام ترتر وفتحتین من الجناب دی.. ها. 

يا حلاوة يا ولاد.. 

طيب والعساکر الغلابة اللی معندهاش دهب هنا ولا فضة هناك؟ 

طيب والبابا فى روما.. والحطابین فى الجبال النائية.. والعجائز حول نار المدفأة فى ليالى الشتاء الباردة؟ 

کل دول ملهمش ای اعتبار عنده؟ لمجرد ان "هو" مش محتاج.. خلاص کده بقت الحملة كلها ملهاش لزمه!!! 

ده اللی واضح فى کلامه.. وده اللی خلی المورخین المعتدلین - المسلمین والمسیحیین - على حد سواء یقتنع تماما انها لم تكن حملات فیها 
من القداسة اى شيء وانها كانت حروب مصلحة من الدرجة الاولی.. حروب ارتکب فبها من الفظائع القدر اللی خلی البابا يوحنا بولس الثانى.. 
بابا الكنيسة رقم ۱ ۲.. یعتذر للمسلمین والعالم اجمع عن حروب تسبب فیها البابا رقم ۱۵۹.. مع الاخذ فى الاعتبار ان المرتبة الکنسية 
للاتنین واحد.. ده طوباوی وده طوباوی.. الطوباوی فى المسيحية هو الشخص السعید فى السماء.. شخص موصلش الى درجة قدیس.. لکنه 
بالتأكيد اعلی من کونه مجرد اسقف. 

ده کلامهم.. لکن ارجح واقول ان میخائیل زابوروف مسیحی شرق "ارئوذکسی".. يعنى الكائوليك فى نظره کفار زيهم زی المسلمین بالظبط.. 
وارد جدا یکون متحامل على ستیفن اللى كان معاه حق يسيب حصار زى ده مفیهوش الا الجوع والخناقات بين الامراء ويرجع لمراته.. اللی 
واضح يعنى ان علاقته بیها كانت کویسه.. بدلیل انه ساب المزز الشرقية اللی بتستحمی ورجح لها. 

لله درك يا ستیفن اوف بلوا.. اثبت من الف سنة ان مش کل الرجالة ستیفن ابو حجر.. 

ما علینا.. نخلینا مع انطاکیا وحصارها. 

شفنا حال الصلیبیین جوا البلد عامل ازای.. مش هيضر لو خدنا فكرة حال جيش کریوغا اللی محاصر البلد من بره هو کمان.. 

عدم وجود رضوان بن نش امير حلب فى الجیش المشارك فى الحصار خلق حالة عامة من القلق والقرف عند العساکر.. مين عرفهم ان لما 
الحرب تخلص ویخرجوا منها مفرهدین میقومش علیهم رضوان واحد واحد وداخد بلادهم؟؟ ماهو هیبقی هو الوحید المرتاح فبهم بینما 


هما خارجین من الحرب بتسلخات.. وساعتها مفیش حد فیهم هیقدر علیه.. وسواء کسبوا الصلیبیین او خسروا منهم.. رضوان هیفضل هو 
الخطر الأساسى بینما الصلیبیین دول زوبعة فى فنجان. 

تفکیر قذر ومنحط.. بس للأمانة.. عندهم حق.. التانی راخر موقفه مريب جدا لأنه اکتر واحد هیبقی فى خطر لما انطاکیا تقع.. کونه هیبقی 
محاصر من الشمال بالبیزنطیین ومن الشرق بالرها ومن الغرب بانطاکیا.. ومع ذلك رفض الاشتراك فى الحرب بحجة خلافه مع اخوه دقاق. 
دقاق نفسه كان قلقان من توسع الفاطمیین فى الشام.. الاندال استغلوا غیابه مع الجیش فى الحصار وطاحوا فى المدن یاخدوها واحده ورا 
التانية.. ده غير الاخبار الاکیده انهم بیساعدوا الصلیبیین فى حربهم ضد المسلمین.. هو بنفسه وقع فى ايده رسائل من الفاطمیین للصلیبیین 
وشاف سفراء بدر الدين الجمایی عنده فى دمشق وهما بیتفاوضوا مع رجال الدین هناك علشان ینقلوا رأس الحسین من مقرها "المفترض " 
فى دمشق الى القاهرة.. یعنی مش هاممهم البلد نفسها ولا الحملة الصليبية اد ما هاممهم نقل الرأس الشریف الى القاهرة.. ولما الحصار طول 
بعت کربوغا يطلب المعونة من رضوان.. وده کمان خبر هباب خلی دقاق مش قاعد على بعضه فى الحصار.. فاطمیین من تحت ورضوان 
من فوق.. مش ناقصة زبالة خالص يعنى. 

مش بس دقاق اللی كان قلقان.. فى کمان الامير العربى حسین بن ملاعب امير حمص.. الراجل ده كان متجوز ام رضوان بن تنش ورضوان 
مکانش راضی عن الجوازة دی لأنه عربى والترك عندهم حتة عنصرية کده ناحية العرب.. فى اخبار کمان وصلته ان رضوان بیرتب حاجه 
علشانه بالتعاون مع یوسف بن آبق امير الرحبة.. ودی تبقی البلد اللى جمب حمص علطول.. والکلام منطقی لأن الكل عارف القلق اللی بين 
رضوان ودقاق على دمشق.. حسین بن ملاعب عنده اکتر من سبب اهو علشان یقلق من رضوان.. ومش بعید یکون رضوان مخطط انه 
يعمل عليه کماشه بالتعاون مع یوسف بن آبق وینزلوا هما الاتنین بعد ما یقضوا عليه علشان یاخدوا دمشق من دقاق بعد کده.. ما هی میغه 
بقی وکله هیبقی بیحارب كله ومحدش فاضی پساعد حد. 

عیال مشافتش بریع جنیه تربية ولا عندها بنص جنیه دين وربنا.. مع الوساخة دی كلها لم یکتفی رضوان بعدم الاشتراك فى الحصار والمؤامرات 
ضد الامراء فى جيش کربوغا.. لا.. ده کمان بدأ یضرب اسافین بين کربوغا نفسه وبين باق الامراء العرب وعلی رأسهم الامیر وثاب بن محمود 
المرداسی "الشیعی".. رضوان ضرب على وتر تفوق الترك على العرب فى الحرب وتمیزهم علیهم بکونهم سُنة بینما العرب المرداسیون شيعة 
لا يصح الوئوق فیهم ابدا.. رضوان كان بيهزأ من کربوغا کونه ترى وبیستعین بالشيعة العرب فى الحرب.. رغم ان رضوان نفسه هو اول من 
فتح الباب لطايفة الحشاشین "الشيعة برضه" علشان یعملوا فى حلب دار دعوة وبيدأوا فى نشر فکرهم الباطنی الملعون.. کل دی اسباب 
تخلی کریوغا - المفروض يعنى - انه یتجاهل رسائل رضوان المسمومة دی تماما ویرکز فى الحرب.. لکن للأسف العنصرية والغرور عند 
کربوغا غلبوا روح العقل وبداً فعلا يسيء معاملة الامراء العرب فى الجیش لحد ما حصلت وقيعة بين عسکر الترك وعسکر العرب انسحب 
على اثرها وثاب بن محمود من الجیش كله وسابلهم الليلة مخضرة.. ایاکش یولعوا کلهم. 

وباریت كان ده خطأ کربوغا الوحید فى الحصار.. ده غلط غلطة تانية كانت هی القاضية علي الجیش كله فعلیا.. 

لما کانوا محاصرین البلد.. كان الصلیبیین بیخرجوا کل شوية فى جماعات صغيرة علشان ینکشوهم ویقریوهم من الاسوار وبالتالی یقدر 
لصلیبیین یصطادوهم من الابراج بالاسهم.. کربوغا كان يقدر یصطاد الجماعات دی من بعید برضه لان رماة الاسهم الاتراك مکانش لهم 
مثیل فى العالم.. اقترح عليه امراوة انه یقضی على الجماعات الصغيرة دی اول بآول.. منها يقلل عدد الجیش الصلیی ومنها يفرض علیهم 
لحصار التام داخل البلد ومنها يهد معنوباتهم علشان لما یتقابلوا يبقوا مهزومین نفسیا قبل الهزيمة العسکرية.. لکن کربوغا رفض کل 
لمقترحات واصر انه مش هیضرب سهم واحد على الصلیبیین الا لما یتجمعوا كلهم بره الاسوار علشان تبقی حرب واحده ونخلص.. الامراء 
لحوا فى الطلب وکربوغا اصر على الرفض.. واضح تماما من تشدد کربوغا فى اکتر من موقف "زى اصراره على تسلیم قيادة القلعة للظابط 
حمد بن مروان واصراره على اخراج الصلیبیین من انطاکیا بالسیف واصراره على عدم مهاجمة الجماعات الصغيرة دلوقق اهو" انه وصل الى 
مرحلة من الغرور تسبق السقوط علطول.. التاریخ علمنا کده.. کل ما یکون صاحب الأمر واثق من نفسه بزیاده وشایف نفسه فوق الكل 
وما اریکم الا ما اری وما اهدیکم الا سبیل الرشاد.. يبق کده هو قرب يغور فى ستين داهية. 








تحس ان فى ۵۰۰ سبب علشان المسلمین یخسروا الحروب دی.. کل ما الظروف تساعدهم وتزقهم لقدام.. یقوموا یحفروا لنفسهم حفره 
یوقعوا نفسهم فیها بنفسهم.. اصرار غريب على الفشل وتمسك غير مسبوق بکل اسباب الخيبة.. اللی هو فعلا جتها نیله اللى عایزه خلف 
من النوعیة دی. 

طیب.. نسیب جیش الوکسة دی شوية وندخل جوا البلد نبص بصة على هبدة هبدات العصر؟ 

الهبدة الذهبية.. 


اجات الفیرلس ۲۱۵ = الك ة المشدمنة 


نقطة مهمة جدا للتوضيح قبل البداية.. 

لما بوصف حد غير مسلم بجيب الوصف اللى قاله عنه المؤرخين المعاصرين غير المسلمين وبتجاهل ما كتب عنه فى المصادر الاسلامية.. 
كذلك الحال مع المسلمين.. لا اعتد ابدا بما کتبه الاجانب فى وصف المسلمين علشان اتفادی شبهة التحيز او الشهادات المجروحة.. كمان 
لما بوصف حدث ما بصفة "هبدة" بيكون ده المعنی الموجود عند المؤرخين المعاصرين.. ما عدا ذلك بنقل كل الاراء بمنتهى الحيادية حق 
المختلف عليها.. زى ما قلت فى اول السلسلة.. انا والحياد اخوات بس مش من نفس الام.. فى حديث اليوم لا تصديق او تشكيك اطلاقا فى 
حادث طعن جسد المسيح وهو على الصليب.. الكلام كله عن رواية العثور على السلاح المستخدم فى الطعن بغض النظر عن ايمانى شخصيا 
بصحة حادث الطعن اولأ. 

لزومها ايه الدخلة دى طيب؟ 

كانت ضرورية علشان لما تقراً وصفی لبطرس بارثيليميو والحادث كله متتصورش انی متحيز ضده لأنى من دين مختلف.. لما کتبت عن بطرس 
الناسك ان "بينه وبين حماره شبه عجيب".. ده کان وصف ستيفن رانسيمان نقلا عن المؤرخ المعاصر ريمون دا جيل مش کلامی انا ولا كلامه 
هو.. كذلك اللى هتقراه عن بطرس بارثيليميو دلوقتى موجود فى كتاب ستيفن رانسيمان ولم يتطرق اليه استاذ من الاساتذة الكبار زى دكتور 
سعيد عاشور مثلا من قريب او من بعيد رغم استعانة دكتور سعيد بنفس مصادر ستيفن رانسيمان.. وده واحد من الاسباب اللى خلتنى اقول 
على الموقف ده انه "هبده". 


فى فترة حصار الصليبيين داخل انطاكيا ومع قلة المؤن وانخفاض الروح المعنوية وقرب الهزيمة انتشر بينهم الخرافات والتفسيرات الملتوبة 
الماورائية للظواهر الطبيعية.. زى ان المطر مثلا یبقی دليل على حاجه او ان خسوف القمر يبقى علامة على السقوط او ان زلزال عادى من 
لزلازل اللى هلكت المنطقة يفهموا منه انه ده غضب الرب.. كده يعنى.. خد بالك ان الصليبيين جايين من اوروبا وهما اساسا مؤمنين بكل 
الهری ده.. رهبان الكنيسة فى اوروبا زى ما شفنا فى الحلقات الاولى استخدموا الظواهر الطبيعية علشان يلبعوا بعقول الناس كورة.. فلما جم 
لشرق عندنا تفكيرهم متغيرش كتير لأنهم لقوا عندنا شوية هبد برضه بس من نوع تانی.. القصد ان الجهل بيكون هو السبب الاساسى لوجود 
الخرافة.. والخرافة ما هى الا نسب الشيء او الحدث لغير مسبیه الاصلى مع عدم وجود ادلة يقبلها العقل والمنطق المستقيم.. وما اكثر 
لجهل والخرافات فى تلك الايام وهذه الايام برضه. 

وده كان الجو المثالى لظهور واحد زی بطرس بارثيليميو.. 

وصفوه بانه كان فلاح من بروفانس "فى فرنسا".. معدم رث الهيئة هزيل الجسد.. سيء السمعة ومنغمس بشكل مفرط فى ملذات الدنيا.. لم 
يكن امی بالرغم من اصله الوضيع.. التحق بالحملة كخادم لواحد من الامراء اسمه وليم. 

حكايتنا تبدأ مع مع بطرس بارثيليميو لما راح خيمة الامير ريمون يوم ۱۰ یونیو ۱۰۹۸م وطلب يقابل الاسقف اوديمار دی مونتى مندوب 
البابا فى الحملة علشان معاه سر خطير مينفعش يقوله الا للبابا اومن ينوب عنه شخصيا.. طلع البابا من الخيمه وبدأ بطرس يحكيله تفاصيل 
رؤى شافها اکتر من مره فى منامه.. رؤى واحلام هتشقلب الدنيا تماما 

اول حلم كان بعد زلزال ديسمبر ۱۰۹۷م.. حلم بطرس انه بيصلى وهو مرعوب.. فجأة ظهر قصاده رجل مهيب اشيب الشعر ومعاه شاب 
صغير السن جميل الملامح.. العجوز قدم نفسه لبطرس على انه القديس اندراوس شخصیا.. "هو اندراوس الرسول.. واحد من رسل المسيح 
ال ۱۲ وشقيق بطرس الرسول".. وف الحلم امر اندراوس بطرس بارثيليميو انه يذهب الى الاسقف اوديمار دی مونتى ویعنفه على اهماله 
واجبه الكنسى والوعظ وتركيزه على الحرب.. وكدليل على المصداقية قال اندراوس لبطرس انه هيبعت معاه معجزه تخلى الاسقف اوديمار 
يصدقه.. المعجزة دى تبقى الحرية اللى انطعن بيها السيد المسيح فى جنبه وهو على الصليب.. 





طيب ودی بطرس هیلاقیها فین ؟ 
ساعتها حس بطرس انه متشال فى الهواء ونزل قصاد كنيسة القدیس بطرس ف انطاکیا عاری الجسد الا من قمیص يستر عورته.. وهناك لقى 
نفس الراجل العجوز - القدیس اندراوس - منتظره على الباب.. آخده اندراوس من ايده الى داخل الكنيسة من الناحية الجنوبية.. وبعدین 
اختفی اندراوس شوبه فى باطن الارض وطلع وهو معاه الحرية وطلب من بطرس انه يرجع تانی لنفس المکان بعد ۵ ایام فى صحبة ۱۲ راجل 
سماهم اندراوس بالاسم وهو هیلاق الحرية مدفونه فى انتظاره.. بعدها حس بطرس ان الهواء شاله تانی زى ما هو ورجعه لمکان المعسکر. 
وصحی بطرس مفزوع من النوم.. 


طبیی واحد متواضع زی بطرس میفهمش الرسالة ولا یصدق ان واحد زيه ممکن یکون له شرف رؤا القدیس اندراوس.. علشان کده تجاهل 
الحلم تماما وسافر مع سيده وليم فى فبرایر ۱۰۹۸م الى الرها فى حملة من حملات البحث عن الطعام.. وهناك قرب حصن الرها نام شويه 
فشاف بطرس القدیس اندراوس تانی.. بس المرة دی كان غضبان منه لأنه تجاهل رسالته الاولی.. وعاقبه القدیس اندراوس بالعمی الموقت 
واعاد تکرار اوامره لبطرس تانی زی ما قاله فى الحلم الاولانی.. ساعتها بطرس اعترف بذنبه وتاب فغفر ليه القدیس اندراوس وشفاه من العمی 
وقاله ان القديسين كلهم منتظرین ظهور الحربة علشان يرجعوا للدنیا تانی فى اجسامهم الدنيوية وبحاریوا مح الصلیبیین ضد الاتراك الکفره. 
شجاعة بطرس خانته للمره الثانية ومقدرش یفاتح الامراء فى موضوع الاحلام ده.. مع دخول مارس قرر سيده انه یاخده معاه فى رحلة الى 
قبرص علشان یجیبوا اکل.. وفى يوم احد السعف ۲۰ مارس ۵۱۰۹۸ شاف بطرس القدیس اندراوس لثالث مره وهو نایم فى میناء السويدية 
فى انتظار السفن.. وکان اندراوس غاضب جدا من بطرس علشان منفذش تعلیماته.. بطرس اعتذر عن تقاعسه ووعده انه المره دی لازم 
هینفذ.. صحی بطرس من النوم وحاول ینفذ اوامر القدیس اندراوس.. لکن منعه من التنفیذ ان سيده وليم قرر الرحیل بالسفن الى قبرص.. 
وهنا حصلت معجزه تانیه.. کل ما السفن تتحرك من المیناء فى اتجاه قبرص.. تجرفها الامواج الى المیناء تان.. اتکرر الموضوع ده ۳ مرات 
لحد ما قرروا الغاء الرحلة.. رجع بطرس بعدها على انطاکیا فى نفس یوم دخول الصلیبیین للبلد.. وسط هرج القتال والذبح سقط بطرس بين 
حصانین وفقد الوعی.. وف اثناء غیابه عن الوعی جاله القدیس اندراوس تانی فى المنام واعاد تکرار تعنیفه ليه على تقاعسه على تنفیذ اوامره.. 
المرة دی مقدرش بطرس یتحمل.. لما افاق من الاغماء راح على خيمة ريمون وطلب يقابل الاسقف اودیمار علشان یبلغه الرساله. 

القصة دی حکاها ريمون دا جيل فى کتاب "تاريخ الفرنجة غزاة بيت المقدس" بایمان کامل.. وحکاها برضه المقرخ المجهول فى "آعمال 
الفرنجة وحجاج بيت المقدس" ولکن بصورة مختصره وشکله کده مصدقها هو کمان.. بینما تظهر رسائل بوهیموند الى البابا اوربان الثانی انه 
متشکك فى حكاية الاحلام دی. 

ریمون واودیمار کانوا بیسمعوا بطرس بمنتهی الترکیز.. اودیمار قابل القصة بالانکار.. کونه رجل كنيسة متمرس وقدیم فعیب اوی على واحد 
زی بطرس انه يلعب معاه اللعبة دی یعنی.. اودیمار قاله بمعنى الکلام کده صحصح يا ابنى وشوف انت بتکلم مین.. احنا اللی بدعنا الحرکات 
دی.. الحربة دی تحطها فى.. عينك.. اودیمار كان بیتکلم بثقة لأنه شاف الحرية المقدسة بالفعل فى القسطنطينية قبل کده.. ومتحقق من 
اصالتها وعمرها کمان.. منین بقی بیقول الجدع ده انها مدفونة فى انطاکیا.. هما كام حرية بالظیط ؟؟ 

بینما ريمون كان بیسمع ومتأثر جدا بالقصة.. الراجل ده كان درودش فعلا وایمانیاته عالیه.. علشان کده قرر انه هيبدأ رحلة البحث عن 
الحرية فى خلال ۵ ایام.. وطبعا نفح بطرس شوية فلوس على حبة هدوم على شوية تظبیطات کده. 

کان ممکن الموضوع یعدی عادی ویعتبر هبده عادیه من هبدات العصر لولا ما فعله قسیس اسمه ستیفن كان راعی كنيسة فالنس فى جنوب 
فرنسا: 


ستیفن حک للاسقف اودیمار انه فى لیله سابقه افتکر بالغلط ان الاتراك استردوا انطاکیا.. فقرر بقیم قداس شفاعة ق کنيسة العدرا بصحبة 
مجموعة محترمة من القساوسة.. بعد القداس كلهم ناموا وشاف ستیفن فى منامة شاب جمیل الهيئة مبعثر الشعر حوالین راسه هاله ذهی.. 


لشاب سأل ستیفن عن الجماعة اللى معاه واتبسط انهم جماعة من المسیحیین الطیبین المصلین.. الشاب سأل ستیفن انت تعرفنی.. ولما 
جاب ستیفن بالنفی قاله الشاب انا المسیح وبداً يسأله عن الجیش واحواله وقیاداته.. وزعل المسیح -حسب کلام ستیفن- لما عرف ان 
لجیش بدون قیاده.. وطلب منه انه يقول للاسقف اودیمار انهم لو رجعوا الى طریق المسيحية القویم ونبذوا الشهوات والزنا هیکون النصر 
حلیفهم وانه - المسیح يعنى - هیبعتلهم معجزة تحمیهم فى خلال ۵ ایام.. بعد کده ظهرت فى الحلم سيدة محجبه وشها منور من خلف 
لمسیح وقعدت تقوله دول الناس اللی انت بتشفعلهم دایما.. دى طبعا تبقی العدرا مریم.. وبعد شوية ظهر بطرس الرسول فى نفس المنام 
علشان تأ كد رسالة المسیح للقسیس ستیفن. 

لحد کده خلص الحلم بتاع ستیفن.. 

وهنا تنح الاسقف اودیمار ومقدرش يرد ولا یکذب القصة لأن ستیفن كان قسیس حسن السمعة بالاضافة الى انه اقسم على الانجیل انه 
مش هیکذب.. کمان فى اتفاق فى جزئية "المعجزة فى خلال ۵ ايام" بين الحلم بتاعه والاحلام بتاعة بطرس بارئیلیمیو.. اعتبر اودیمار ان دی 
ادلة قاطعة على وجود رسالة من السماء.. طلب اودیمار من ریمون انه يجمع ال ۱۲ فرد اللى ذکرهم اندراوس بالاسم فى احلام بطرس وطلب 
منهم كلهم یحلفوا على الانجیل انهم مش هیسیبوا انطاکیا ابدا.. واقسم الجمیع بداية من بوهیموند وریمون وجودفری لحد اصغر الامراء. 
بعد الواقعة دی ب ٤‏ ایام.. يعنى یوم ۱۶ یونیو ظهر نيزك فى السماء ووقع قرب معسکر الاتراك.. او هکذا تصور اودیمار واللی معاه.. ده فى 
نظرهم كان دلیل تانی على قرب هزيمة الاتراك.. وفى صبيحة الیوم التالى.. اللى هو ۱۵ یونیو. خامس يوم بعد رواية بطرس وستیفن لاحلامهم 
للاسقف اودیمار انطلق ریمون وبطرس مع ال ۱۲ راجل اللی حددهم القدیس انداروس فى حلم بطرس الأول.. كان من ضمنهم المؤرخ ريمون 
دا جیل.. فضلوا یحفروا فى الكنيسة طول الیوم ومع ذلك ملقوش حاجه.. اصاب الاحباط ريمون وسابهم ورجح على خیمته.. فى الوقت ده 
طلب بطرس من الحضور انهم یصلوا وراح ناطط فى الخندق اللی حفروه وهو لابس قميصه بس زى ما شاف فى الحلم.. دقایق وطلع بطرس 
وعلی وشه ایات الانتصار وهو شایل ق ايده حتة حدید وقالهم "وجدتها وجدتها".. المورخ ريمون دا جیل قاله انه شافها فعلا وهما بیحفروا 
بس متصورش انها ممکن تکون الحرية المقدسة. 





متخیل انت بقى حالة عساکر الصلیبیین بعد الموقف ده بقت عاملة ازای؟ 

معنوبات فى السماء وهيصة وزمبليطة واحتفالات ولا كأنهم فتحوا عک.. فى وسط المعمعة دی كلها فضل اودیمار انه یفضل ساکت على 
اکاذیب بطرس علشان میبوظش فرحة الناس لحد ما بطرس نفسه اداله الفرصة انه ياكله على قفاه ویفضح کذبه ویقتل الموضوع ده تماما. 
يبدو ان بطرس حس بالغيرة اکمن المسیح بنفسه کلم القسیس ستیفن فى الحلم وهو لا.. رجع بطرس بعد حادث الحربة بيومين وقالهم ان 
القدیس اندراوس جاله تانى فى المنام وقاله ان رفيقة اللی جاله معاه فى اول حلم وکان ساکت خالص ده یبقی المسیح.. وامره القدیس اندراوس 
ان يوم العثور على الحربة لازم يتحول الى عيد سنوی للمسیحیین ویتم احیاء ذکراه كل سنه بطقوس غير مسبوقة.. بس لما سمح اودیمار 
طقوس الاحتفالات اللی قالها بطرس.. تأكد انه کذاب لأنها كانت طقوس موجوده بالفعل فى الکتاب المقدس ومفیش حد یعرفها الا لو كان 
بیعرف القراءة بینما بطرس بنفسه قال انه ابی لا یعرف القراءة.. ولما حاصره اودیمار بالاستلة.. قال بطرس انه كان بیعرف يقرأ زمان.. لکنه 
نسی القراءة مع الوقت.. طبعا مصدقوش اودیمار واعلن ان الرجل ده کذاب وان دی مش الحربة المقدسة.. بالرغم من کده کانوا بیاخدوا 
حتة الحديدة دی معاهم فى ای حرب ویشیلوها مع الرایات فى مقدمة الجیش.. برکه یعنی. 

يومين کمان وبطرس حب یغلوش على الموضوع فقال ان القدیس اندراوس جاله تانی فى المنام وقاله ان فى معركة وشيكة مع الاتراك ولا 
يصح انکم تتأخروا عنها اکتر من كده والا هتموتوا من الجوع.. وامره انهم یصوموا ۵ ايام تکفیر عن خطایاهم وبعدهم يهاجموا الاتراك 
وهیکون النصر حلیفهم بشرط انهم مینهبوش خیم الاتراك بعد ما بهزموهم. 

مسکین کربوغا.. هیعمل ايه قصاد غروره وخيانة الامراء وسفالة رضوان ووحشية الصلیبیین واحلام الرعاع؟؟ 


الحملات الصليبية (۳۱) - هزيمة کریوغا 


خلصت حكاية الحرية المقدسة؟ 


لا لسه.. فى زغروف صغير كده ناقص.. انا متأكد انكم اولاد اصول وفاكرين اللى فات.. اصل لو مش كده يبقى انتو اولاد اصول برضه بس انا 
اللى لازم اضرب نفسى بالنار. 


بعد حكاية العثور على الحربة تحول بطرس بارثيليميو من فلاح معدم الى نجم التيك توك بتاع الحملة الصليبية.. اوديمار دی مونتى كان 
منفسن منه لأنه عارف انه كذاب.. صباحية يوم العثور على الحربة طلب اوديمار من بطرس طلب غريب جدا علشان يثبت مصداقيته فى 
موضوع الاحلام ده. 


عارفین "الب كلك 


الجماعة البدو لما يحبوا يثبتوا او ينفوا الكذب عن شخص ما.. بیطلیوا منه يسوی 7 البشعة".. پلحس النار یعنی.. لو النار اكلت لسانه یبقی 
كذاب.. وادى دقنى اهى لو واحد جرب التجرية دی وخرج منها سليم حتى لوكان صادق ۱۰۰ . 


اوديمار طلب من بطرس انه یمشی على النار.. متخافش با ابو البطارس النار مبتحرقش مؤمن.. بطرس حس انه اتزنق ووافق انه ينفذ طلب 
اوديمار.. فرشوله الارض نار وهو انطلق عليها واثق الخطوة یمثی ملكا.. لما وصل للاخر الناس هللت علشان طلع صادق.. الحرية طلعت 
حقيقة ايها المشككين.. مش معنى ان بطرس مات بعد ۳ ايام من الحادث ده متأثر بالحروق اللى حصلتله من المشی على النار انه كذاب.. 
ابدا.. الولية مراته هی اللى ولعت فيه وهو نایم رغم انه مكانش متجوز.. الحربة حقيقة يا كفار. 


ميخائيل زابوروف فى كتابه "الصليبيون فى الشرق" بيقول بصريح العبارة كده ان الحركة دی كلها كانت ترتيبه من ريمون الرابع وان الحربة 
دى اندفنت قبل الكلام ده بأيام.. بس زى ما قلنا قبل كده.. زابوروف ارثوذكسى.. يعنى وارد جدا انه بيهبد هبد مضاد يهد بيه الهبد بتاع 
لكاثوليك. 


حنا اتفقنا على الحياد.. صح؟؟ 


لحركة دى تستاهل تتدرس فى الكليات العسكرية.. ازای ترفح معنوبات جيش محاصر بيموت من الجوع للسماء وتخليه يحارب بجنون حق 
لنصر بدون ای تکالیف.. ریمون الحقيقة یستاهل رتبة "مارشال" علی التصباية دی. 


بعد ظهور الحرية بدأ قادة الجیش الصلیی ینفذوا وصایا اندراوس الرسول حرفیا.. صاموا ال ۵ ايام.. هما اساسا مکانوش محتاجین یصوموا 
لأن البلد کده کده مفیهاش اکل.. وبدآوا يخرجوا فى جماعات صغيرة علشان يرصصوا الجیش بره البلد وببدآوا الحرب المقدسة ضد جیش 
کربوغا اللى - ویاللعجب- كان عارف کل التفاصیل دی وواقف يتفرج علیهم بمنتهی البرود وهما بیتجمعوا قصاده مخالفا نصيحة قادة 
جيشة بالهجوم على الصلیبیین قبل ما یرتبوا الجیش.. کریوغا كان مغرور للدرجة اللی خلته واثق فى قدرته على النصر بالرغم من الفتنة اللی 
ضربت جيشه بين العرب والترك وأدت الى انسحاب الامیر وثاب بن محمود وبالرغم من عدم استقرار دقاق بن تنش بسبب خوفه على 
دمشق من الفاطمیین وبالرغم من عدم استقرار الامیر حسين بن ملاعب بسبب خوفة من انتقام محاسیب رضوان وبالرغم من ان رضوان 


جاب منين بقى کربوغا الثقة دی بالرغم من کل ده؟؟ 
اقولك ان دی ثقة "خلیهم یتسلوا".. ثقة ما قبل السقوط الاخیر. 


کربوغا كان متخوف انه لو هاجم الصلیبیین وهما فى جماعات صغيرة فده هینبه باق الجیش وبرجعهم یحتموا بالمدينة.. هو ان عایزهم 
كلهم یخرجوا علشان یقضی علیهم مرق واحدة وخلصنا.. تفکیر غی جدا طبعا.. نفترض ان باق الجیش فعلا انتبه لهجماته ورجع استخی فى 
البلد.. كان ايه الى هيحصل؟؟ 





كانوا هيموتوا من الجوع.. او على الاقل خالص حالتهم هتبقى أسوأ.. يعنى موقفهم هیبقی أضعف قصاد هجمة اخيرة مشتركة بين وبين شمس 
الدولة بن ياغى سيان المعتصم داخل القلعة جوا البلد.. منقدرش نقول ان كريوغا مكانش شايف كل التفاصيل دى لأن له جواسيس جوا.. 


غير ان الصلیبیین بعتوله بطرس الناسك اکتر من مرة علشان يفك الحصار.. مما يعن انهم بیموتوا حرفیا.. بس هو اللی اصر انهم یخرجوا 
بالسيف. 


يوم ۲۸ يونيوكان يوم حاسم ف التاريخ.. 

بعد فشل المفاوضات بين بطرس الناسك وکربوغا.. بوهيموند تولى القيادة العامة للقوات وقسمها الى 1 جيوش: 

لجيش الاول: جيش الفرنجة بتوع فرنسا تحت قيادة الكونت هيو اوف فيرماندوا.. شقيق فيليب المغرم ملك فرنسا بتاع المزز.. 
لجيش الثانى: جيش جودفرى دوق بوايون.. اللى لحد دلوقتى سايب كل دول يلعبوا وبيتفرج فى صمت تام.. 

لجيش الثالث: جيش النورمانديين تحت قيادة الدوق روبرت كورتز ابن ويليام الفاتح ملك انجلترا.. 


لجیش الرابع: جيش تولوز بتاع ريمون الرابح. . اللی كان وقتها مريض بشده واناب عنه فى قيادة الجيش الاسقف اودیمار دی مونق اللى خرج 
على قمة الجیش وهو لابس اللبس الكهنوت فى مشهد مهيب وعلی يمينة المورخ - بعد کده - ريمون دا جيل شایل الحربة المقدسة.. 


لجيش لخامس: جيش النورمان الطلاينة تحت قيادة الامير تانكرد ابن اخت پوهیموند.. 


لجيش لسادس: جيش من النورمان الطلاينة برضه. . بس دی كانت فرقة ال ۷۷۷ بتاعتهم. . العيال الفحيتة بتاعة الحرب. . صفوة جيوش 
وروبا واقواها.. ودول تحت قيادة بوهيموند شخصيا.. 








طيب والقلعة اللى جوا الیلد؟؟ 

بوهيموند خصصلها ۲۰۰ عسكرى يراقبوها تحت قيادة ربمون الرابع من فراش مرضه.. ركز شوية فى التفصيلة دى.. هنرجعلها بعد شوية 
علشان مش مريحانى.. ٠٠١‏ راجل ايه اللى يراقبوا قلعة فيها اخر ما تبقی من "جیش" ياغى سيان!!! 

هنحط هنا نقطة توقف رقم ..)١(‏ 

طيب وخارج الأسوار؟؟ 

اتجمعت الجيوش الستة زى ما قلنا.. طلع القساوسة فوق الابراج واقاموا قداس شفاعة جماى اشترك فيه الكل قبل الحرب.. كان الرهبان 
بيرسموا الصليب على الكل كنوع من انواع البركة والغفران.. يعنى العسكرى الصليى من دول شايف انه رايح الجنة مش رايح يحارب.. واخد 
صك مغفرة اهو وهو رايح يحارب علشان يحرر قبر ابن الرب من الكفرة.. يعنى انت دلوقتى قصاد مقاتل مش باق على ای حاجه فى الدنيا. 
كربوغا لما شاف المنظر ده ادرك مدى حمق تفكيره فى انتظار تجمح الصلیبیین. . بعت للصلیبیین علشان التفاوض. . بس خلاص كان الوقت 
فات والعفريت خرج من القمقم.. بوهيموند تجاهل رسل كربوغا وكمل مسيرته.. ال يعنى الصليبيين كانوا ناقصين دعم معنوى علشان كربوغا 
يعمل الحركة الهابلة دی.. كده الصليبيين ادركوا تماما انه مرعوب.. وده شيء اداهم دفعة معنوية لقدام وفتت معنوبات جيش كريوغا اكتر 
ما هی متنيله.. واللى زود الطين بلة ان کربوغا عرض على الصليبيين انهاء الحرب دى بنظام المبارزات الفردية.. اشجع فرسانكم مقابل اشجع 
فرساننا.. اللى يكسب منهم یبقی جيشه هو الاحق بالبلد.. ولكن بوهيموند قاله نفض لنفسك يا نجم.. مفيش الكلام ده.. 


كده مبقاش فاضل الا الاشتباك.. 

خطة كريوغا كانت قايمة على الاستفادة من رماة الأسهم.. سلاح الترك اللی عمره ما خيب.. كريوغا قسم جيشه ‏ فرق.. فرقة راحت یمین 
وفرقة راحت شمال بما يوحى بوجود فجوة فى قلب الجيش.. وعلى مقرية منهم فرقة الرماة منتظرة تقدم جيوش الصليبيين علشان تظبطهم 
اسهم من اللى قلبك يحبها.. والفرقة الرابعة كان مفروض انها لما يتقدم الصليبيين تروح تلف من وراهم علشان تعمل عليهم كماشة فى نفس 
الوقت اللى يطبق فيه كريوغا بالفرقتين بتوعه عليهم من قدام ودبقى كده خنق جيش الصليبيين تماما. 

خطة عبقرية.. جربتها فى لعبة 6۳001۲65 0۴ 2886 وعملت بيها شغل عالى اوى.. بس فى الواقع انتهت بکریوغا نهاية مأساوية.. 

ليه بقى ؟ 


اتارى بوهيموند اللئيم كان فاهم دماغ کربوغا ومتوقع كل ده.. ابن الابالسة كان مدكن جيش سابع بقيادة امير اسمه "رینو اوف توول" اتآخر 
عن مسيرة الجيوش الستة اللی ذكرناهم.. لما تحرك الجيش الثالث بتاع کربوغا علشان یطوق جيوش الصليبيين من الخلف.. لقوا قصادهم 


جيش کامل مستنبهم وعاملهم مفاجأة التنین.. طلعلهم عساکر الصلیبیین من وراء الاسوار زى القضاء المستعجل وهزموا الجیش التالت بتاع 
کربوغا فى غمضة عين فى نفس الوقت اللی بوهیموند كان فيه فى المقدمة بیعمل مع کربوغا الجلاشة.. الجیش بتاع روبرت کورتز والجیش 
بتاع هيو العظیم حاصروا جيش الميسرة.. والجیش بتاع تانکرد والجیش بتاع بوهیموند حاصروا جيش الميمنة بتوع کربوغا بحيث ان الجیشین 
بتوع کریوغا انفصلوا عن بعض تماما وبقى كل واحد فیهم كأنه بیحارب فى معركة لوحده.. الجیش بتاع جودفری طلع یجری ورا فرقة الرماه 
التركية.. بینما الجیش اللى فاضل غير لبسه وطلع فوق الهضبة المقابلة لجيش کربوغا ومعاهم رایات بیضاء مختلفة عن رایات امراء الجیوش 
الصليبية اللی قصاده علشان یوهموا کربوغا ان فى جيش کمان غير اللى هو شایفهم دول جای علشان یوجب مع اخواته الصلیبیین. 


وبدأت المعجنة.. 


متصدقوش راغب السرجانی لما قال ان الغلبة فى البداية كانت للمسلمین.. ده كلام خاطیء ومنطق معتل بهدمه التشکیل اللی شرحناه فوق.. 
ان الغلبة فى البداية - مع کل الظروف دی - تکون للمسلمین فده شيء لا يعنى الا ان المسلمین وقتها کانوا مبلبعین کم مهول من الفیاجرا 
بینما الصلیبیین لابسین قمصان نوم حمراء وماسکین سيوف شوکولاته مش حدید ولا صلب.. وده طبعا مش صح لأن الحرارة فى اخر ایام 
یونیو کانت على اخرها.. يعنى كان زمان السیوف ساحت علطول. 


الى حصل يا مومن ان من اول لحظة الى اخر ثانية جيش کریوغا كان بياكل علقة مکلهاش حراعی جزم یوم جمعة فى مولد السيدة زینب.. 
الضرب اشتغل من کل مکان ویوهیموند وفرسانه کانوا مثال حى على القتال حتى الموت.. اقل كلمة "محایدة" تتقال عن جیوش الصلیبین 
یومها انهم ضربوا اروع مثال رائع للفدائية والثبات فى القتال والحرب بمنتهی الرجولة علشان یحققوا هدفهم.. کون الهدف غير مشروع فده 
لا ینفی ابدا انهم حاریوا بالشکل اللى تتمناه لجيشك فى ای وقت وای مکان.. کل عسکری عندهم یومها كان یستحق فعلا كلمة بطل. 


مع اشتداد الضرب وسخونية الحرب بدأ جيش کریوغا یتهز.. الصلیبیین بیتقدموا والعساکر المسلمین بتهرب بعمرها.. کربوغا لجأ لآخر حل 
ممکن یعطل الصلیبیین شويه وهو اشعال النار على طول خط المواجهة على امل ان الخیل تتخض وتطلع تجری برکابها.. بس اللی حصل 
زی ما بیقول ریمون دا جيل ان حت الخیل اللى كانت بتعانی من الجوع زیها زى العساکر نسیت الاکل وانطلقت برکابها زى السهام الخارقة 
تطارد عساکر الکفار.. اللى هما المسلمین یعنی.. رغم ان عدد الترك كان اکبر من عدد الصلیبیین الا اننا نشعر وكأن الرب قد اضاف جنودنا 
الى جیشنا.. والکلام لریمون دا جیل. 


لما الامور ازمت بدأت الامراء تنسحب بعساکرها من جيش کربوغا واحد وراء التانی.. دقاق بن نش كان اول المنسحبین علشان يسيب مکانه 
فجوه استغلها تانکرد علشان یحصد ارواح الاف من العساکر اللى فاجأها خيانة دقاق.. لما باق الامراء السلاجقة شافوا انسحاب دقاق 
انسحبوا هما کمان.. مفضلش مع کربوغا لحد الاخر الا الامراء العرب.. سکمان بن ارتق امير ديار بكر وجناح الدولة حسین بن ملاعب امير 
حمص.. سبحان اللّه.. الامراء اللى كان متعنتظ علیهم وبیعاملهم بدونیة.. هما اللى فضلوا معاه للآخر.. اینعم كلهم اکلوا علقة موت واتهزموا 
شر هزيمة.. الا ان فرارهم فى الاول زی دقاق مثلا كان هیبقی کارئتین فوق ال ۲ کوارث اللی هو عایش فیهم. 


مع انسحاب الامراء المسلمين فتح بوهيموند الباب لأهل المنطقة من الارمن والسريان علشان يشيلوا سلاح هما کمان وبدآوا يشتركوا معاهم 
فى حفلة القتل الجماعى ومطاردة العسكر الهارية... کربوغا نفسه لما لقى الوضع بالمهانة دی طلع جرى وساب بقية الجيش تواجة مصير 
سود قصاد جيش الصليبيين المنظم.. اتفرتك الجيش التری لدرجة ان بعض العساكر الترك جريت علشان تستخی فى حصن ماهومرى بتاع 
تانكرد.. مش عارف كانوا منتظرين يشوفوا ايه هناك.. اندبحوا كلهم طبعا بدون اى رحمة. 


لجيش الصلیی التزم بتعاليم القديس اندراوس زى ما وصلتلهم من احلام بطرس بارئیلیمیو.. كم الغنائم والاسلاب اللى سابها وراه جيش 
كربوغا وهو بيهرب ملفتش نظرهم خالص.. سابواكل حاجه زى ما هى وطاردوا العساكر الهربانة لحد قلعة حارم.. همهم الأول كان القضاء 
لتام على جيش کربوغا.. فلت اغلب فرسان الترك بأعمارهم بينما هلك اغلب المشاة والرماة بسيوف الصليبيين.. انتهى للأبد جيش كريوغا 
ومعاه سمعته وتاريخه لأن اسمه لم يرد بالذكر فى ای كتاب تانی بعد المعركة دى.. الحقيقة ان المعركة دی تعتبر من اقسى واشد الهزائم على 
لمسلمين فى تاريخهم كله.. مش بس علشان انطاكيا مدينة مهمة وتاريخية ولا علشان ان النصر ده كان مفتاح سقوط بيت المقدس.. انما 
لأن الصليبيين فى المعركة دی هزموا جيش سلاجقة فارس وسلاجقة الروم وسلاجقة الشام والجيش العربى.. اللى هو مبقاش خلاص فاضل 
حد من المسلمين علشان يهزموه.. الهزدمة كانت معنودة اكتر منها مادية.. كل المدن دی رجعت تانی بعد كده.. لكن فضل اثر سقوط انطاكيا 
فى التاريخ مساوى تماما لفتح القسطنطينية ولا يفوقهم الا سقوط بيت المقدس. 





طيب حبایبنا ال فى القلعة بتاعة انطاكيا بقى.. فرقة الظابط احمد بن مروان.. حصل معاهم ايه ؟؟ 


لما شافوا الهزيمة دی فضلوا الاستسلام.. ريمون بعتلهم عسکری من عنده بالراية بتاعته علشان يرفعوها فوق القلعة.. احمد بن مروان 
رفض وحلف میت يمين انه مش هیرفع الا راية بوهیموند.. لما وصل بوهیموند مد ايده بالراية الى احمد بن مروان.. احمد بن مروان باس 
ايد بوهیموند وآخد منه الراية ورفعها بنفسه فوق القلعة وعمل اتفاق سلام مع بوهیموند.. بوهیموند سمح للى عایز یخرج یخرج واللی عایز 
یقعد یقعد بشرط اعتناق المسيحية.. اغلب الفرسان اللی کانوا فى القلعة فضلوا انهم یتنصروا وینضموا لجیش بوهیموند المنتصر وعلی 
رأسهم الظابط احمد بن مروان شخصیا.. 


هنحط هنا نقطة توقف رقم (۲) ونرجع لنقطة التوقف رقم ..)١(‏ 


- ايه اللى يخلى بوهيموند يسيب ٠٠١‏ عسكرى بس علشان يراقبوا قلعة حصينة فيها مئات العساكر المسلحة؟ 
- ايه اللى يخلى احمد بن مروان يصر على رفع راية بوهيموند بس بالعند فى ريمون؟ 


لما تراجع نقطة التوقف رقم (۱) وتلحمها فى نقطة التوقف رقم (۲) وتعرف ان احمد بن مروان تنصر وانضم لجيش الصليبيين هيبقى سهل 
اوی تقتنع ان من البداية خالص كان فى اتفاق خيانة نجس بين بوهیموند وبين احمد بن مروان.. ده الظابط اللى اصر کربوغا على انه یستلم 
قيادة القلعة من شمس الدولة بن یاغی سیان.. الله ينور عليه کربوغا.. مخدش بریع جنیه قرارات صح من اول ما طلع من الموصل لحد ما 
رجعلها تاى وهو بیجری من الخوف والهزيمة. 


سقوط انطاکیا كان ليلة عيد القدیس بطرس.. الدنیا یومها مطرت مطر خفیف اعتبره الصليبيية مباركة من الرب على النصر العظیم.. رجعت 
الجنود الجعانه للبلد وحطت ایدیها على کل اللى سابه کربوغا وکان الاف مؤلفه من الاغنام والخیل والجمال والحبوب والجواهر.. خلاص.. 
مفيش جوع ولا حصار تانی.. تحس ان الصلیبیین یومها بلیل کانوا عاملین زى عادل امام وهو یاکل فى بخیت وعديلة وبیغنی انا من البلد 
دی.. هنتکلم الحلقة الجاية عن تبعات سقوط انطاکیا وتأثيرة.. يهمنا بس النهاردة ان بوهیموند دخل البلد دخلة الفاتحین ورفرت اعلامه 
على کل مکان وکل حرب وانتو طیبین.. 


الحملات الصليبية (۳۷) - [مارة انطاکیا 


الا نا مع بعض کده نعمل بای بای ا خلاص.. مش هنشوفها تاق خللاص.. انطاکیابقت امارة صليبية یتنازع عاق حکمها بوهیموند 
التارانتون وريمون الرابع.. سقطت واحدة من ازهی وازهر حواضر بلاد المسلمین ‏ ايدين الصلیبیین بسبب ال**** الناشفة بتاعة امراء 
المنطقة لا سامحهم اللّه على اللى عملوه فينا. 


انت عارف يا اخى ايه اللى حارق الواحد فى سقوط البلد دی ؟ 


مش انها سقطت لأ.. الحرب سجال هزيمة هنا ومكسب هناك.. اى قائد عسكرى طبيى انه يبات مره غالب ومرة مغلوب.. الهزيمة فى حد 
ذاتها ما هى الا طريقة فاشلة لادارة المعركة تتعلم منها ازاى تانى مره متغلطش.. المؤلم فى هزيمة انطاكيا انها كانت هزيمة لجيوش الاسلام 
كلها مجتمعة.. هزيمة سلاجقة فارس فى صورة كربوغا وسلاجقة الشام فى صورة دقاق وسلاجقة الروم فى صورة ياغى سيان والجيش العربى 
فى صورة حسين بن ملاعب ووثاب بن محمود ومن قبلهم انبطاح الفاطميين.. ده لو اعتبرناهم ضمن المسلمين اساسا.. المؤلم هنا هو ان 
الطريق الى بيت المقدس اصبح اوسع من صلاح سالم.. تخيل نفسك من سکان المنطقة دی وقتها وعارف انك ميت فى خلال شهور حتى 
لو بدلت دينك.. 


من يدافع عن ارض المسلمین اذا کان المسلمین كلهم انهزموا بالشکل ده!!! 

له الامر من قبل ومن بعد.. 

لما هرب کربوغا وجيشه اتفرتك.. رجعت الجیوش الصليبية الى انطاکیا سکرانه بفرحة النصر.. مين كان یتوقع ان الجوعی المحاصرین یحققوا 
نصر باهر ساحق ماحق بالشکل ده.. المزعج اكتر انهم کانوا فاکرین ان الانتصار ده بسبب الحرية المقدسة اللى لقوها فى انطاکیا.. وهی حتة 
حديدة مصدية لا مقدسة ولا نيلة. 

المفروض بقی ان الجماعة دول یتحرکوا فى اتجاه بيت المقدس حسب خطتهم الأصلية.. انطاکیا ما كانت الا محطة فى الطریق الى البطة 
السمينة.. بس اللى حصل انهم متحرکوش وفضلوا شوبة ‏ انطاکیا لحد ما یحلوا مشاکلهم الداخلية وبعیدوا ترتیب القوات وبشوفوا حل 
نها لموضوع الأكل ده. 


دلوقتی انطاكيا والرها فى حوزتهم.. ولکنهم فاقوا على مشاکل جوهربة ضخمه لازملها حلول نهائية.. 


المشكلة الأولى: تناقص اعداد الجیش.. 


لو تحسب كم الكوارث اللى عدت على الجيش ده من ساعة ما نزل فى الاناضول هتلاق انهم خسروا عدد محترم فى حصار نیقیا.. وخسروا 
عدد تان فى ضورليوم.. وخسروا الاف بسبب طول المسافة من نيقيا لحد انطاكيا.. وخسروا الاف بسبب الجوع والفترات الصعبة اللى 
عاشوها فى المسيرة.. ومات منهم الاف فى حصارهم الاول لانطاكيا او حصار کربوغا ليهم وهما جوا البلد.. ده غير انهم علشان يكملوا المسيرة 
ناحية بيت المقدس فلازم يأمنوا انطاكيا ويسيبوا فيها حامية تقدر ترد على اى محاولة من السلاجقة لاستعادة البلد.. خد بالك ان جيش 
رضوان بن تدش لسه سليم وبخيره.. مين عارف.. جايز ربنا يهديه ويرجع تانى لطريق الجهاد بدل سكة الزبالة اللى هو مائی فيها دى.. لما 
تحسب كل الظروف دى هتلاق ان اللى فاضل معاهم فى الجيش ميكفيش انهم يغامروا بمهاجمة بيت المقدس اللى مفروض انها تحت 
سيطرة الفاطميين دلوقتی.. وحسب ما هما متصورين فالفاطميين ياما هنا ياما هناك.. فكان لازم ينتظروا شوية لحد ما جيش ستيفن اوف 
بلوا وباق الامراء اللی هربوا يرجح تانى ولحد ما جيوش تانية توصلهم من اوروبا اللى اهلها دايرين فى الشوارع دلوقتى بيحتفلوا بسقوط انطاكيا 
فى ايديهم. 


المشكلة الثانية: الأكل والمؤن.. 


هو صحيح جيش كربوغا لما هرب ساب وراه کم غنائم حلوة.. بس دی مش معناها نهاية الأزمة.. الازمة الاقتصادية تنتهى لما يكون فى مورد 
غذاء متجدد انتاجه يفوق الاستهلاك.. مخازن الغلال فى انطاکیا كانت منفضة بسبب الحصار الطويل سواء منهم فى الاول او من کربوغا بعد 


کده.. الاسواق اتحولت لخرائب بعد المذایح اللی عملوها وبعد ما هجر التجار البلد بسبب ظروفها غير المستقرة.. الامدادات الاوروبية 
محتاجة وقت علشان توصل کمان دی تعتبر حل مؤقت مش حل نهانی.. القری المحيطة بانطاکیا منفضه بعد ما هاجموها اکتر من مرة فى 
ايام الحصار.. ده غير ان الکسیس کومنین مش مضمون وظهر منه وش قذر اوی وقت الحوجة.. شوية یقول انه هیبعت وشویات میبعتش 
حاجه.. التجربة علمتهم ان المستغطی بالجدع ده عربان. 


المشكلة الثالثة:الکسیس کومنین.. 


هما صحیح حلفوا يمين الولاء للامبراطور البیزنطی واقسموا على انهم هیرجعوله کل المدن الاناضولية اللی اخدها منه السلاجقة قبل کده فى 
مقابل انه یساعدهم فى الحرب بالمون والعساکر والعتاد.. الا انه وقت الجد مشافوش منه الا کل خيانة.. الراجل ده كان بیساعدهم بشروطه 
هو وبفتات لا یصلح الاعتماد علیه.. هو کسب من وراهم كتير اوی وهما مشافوش منه ای کرامه.. لحد دلوقق هو بیستخدمهم فى الحرب 
بينما هما مكسبوش حاجه من تحالفهم معاه.. اخرها لما كانوا مزنوقين فى انطاكيا.. مفكرش حت يبعتلهم اكل وسابهم يموتوا من الجوع.. 
ومع كراهيتهم ليه الا انهم عارفين انهم محتاجینله. 


ده غير ان سكان انطاكيا كانوا مسيحيين شرقيين.. سربان وارمن وارثوذكس.. كل دول ولائهم للدولة البيزنطية مش للصليبيين.. علشان كده 
لقى الصلیبیین نفسهم مضطرين الى اعادة البطريرك جون الاوكسيق الى كرسيه الرسولى تانى فى كاتدرائية سانت بطرس.. رغم انهم مختلفين 
فى العقيدة مع الجماعة الشرقيين دول الا انهم اظهروا احترام ليهم بعد كله.. مشالوش اى قسيس من مكانه.. بس المكان الفاضى كانوا 
بيحشروا فيه حد كاثوليى علطول.. اللى هو بيعملوا عملية احلال على المدى الطويل.. ودى اكيد مش هتاخد يوم او اتنين. 


المشكلة الرابعة: مين يحكم انطاكيا.. 


اهى دی بقى اللى فعلا اسمها مشكلة المشاكل.. كل اللى فات كوم ودى كوم لوحدها.. المشاكل اللى فاتت لها حل واتنين وتلاته يقدر ينفذه 
اى حد يمسك حكم البلد.. انما المشكلة الكبيرة المعضلة هو مين يمسك البلد من الأصل؟ 


عندنا ۳ بيتخانقوا او مؤمنين ان لهم الحق المطلق فى حكم انطاکیا.. 


- بوهيموند.. وده راجل انطاكيا من زمان حلمه وحلم ابوه.. هو خرج من بيتهم من الاول خالص علشان البلد دى.. هو صحيح حلف 
يمين الولاء للامبراطور.. بس بسبب حرکات الامبراطور القارعة وقت الحرب اعلن انه فى حل من قسمه.. ده غير انه اتفق مع 
الامراء وقت الحصار انه هيدخلهم البلد فى مقابل انهم يتنازلوا عنها ليه.. والا پسیبهم ويرجع بلده.. والاهم من كل ده ان هو 
الوحيد اللى معاه جيش بتاع حرب بجد.. يعنى يقدر فى اى وقت يقلبها دندره على الكل 

- ريمون الرابع.. هو راجل درویش وبتاع رينا اه.. بس ده فى العلن بس.. وقت الجد وتوزيع الغنائم لا رينا ولا بتاع.. اعط ما للّه لله 
وما لقيصر لقيصر.. ريمون كان شايف نفسه مندوب البابا فى الحملة وكبير الليلة كلها.. كفايه ان الحربة المقدسة فى جيشه.. وان 
كان بوهيموند لحس حلفانه للامبراطور.. يبقى هو كمان من حقه يلحس وعده لبوهيموند.. كلنا حارينا سوا فى انطاكيا.. ليه 
بوهيموند لوحده ياخدها؟؟ وقرن ربمون قوله بالفعل لما حرك عساكرة فعلا علشان تسيطر على مجموعة من الابراج و۲ ابواب 
من ابواب البلد الخمسة.. وبکده حط بوهيموند والجميع قصاد الامر الواقع 

- الامبراطور البيزنطى.. وده راجل برنس.. من الاول خالص متفق معاهم ان ای مدن هياخدوها هتبقى من حقه لانها ارضه التاريخية 
اصلا.. هما من غير مساعداته مش هيقدروا يكملوا ولا عندهم الخبرة السياسية لحكم البلد ولا اهل البلد هيرضوا ان يحكمهم 
كاثوليى وهما ارثوذكس.. كان واضح ان الكسيس واخد قرار ان مفيش مساعدات الا لو هو حكم البلد.. شيء لم يقال ولكنه 
مفهوم. 


الظریف ق الموضوع اتهم لما نوا ق القسطتطينية قبل الحملة بوهیموند کان اشد الجمیع حماس لاعلان الولاه تلامبراطور بینما لوا 
كان معارض فكرة القسم دى.. دلوقى بوهيموند بيقول انا محلفتش لحد ومفيش بينى وبين الامبراطور العرة ده كلام بينما ربمون بيقولك 
الامبراطور حبیی وکفاءة ولازم نطلح رجالة فى اتفاقنا معاه. 


مش واخد بالك انت ان جودفری بعید خالص عن الليلة دی ؟٩؟‏ 


اه.. بس ده كان ترفع الواثق.. جودفری كان مريض جدا الفترة دی ومفیهوش صحة للمناهدة مح العیال فى خناقة الحکم ولا اهلاك طاقته فى 
الرفایع دی.. ده غير ان اخوه بلدوین مستقر دلوقى فى الرها.. يعنى هو الوحید اللی عنده ظهير يقدر یعتمد عليه لو الجیوش اتفککت.. 
علشان کده كان ساکت خالص بحجة المرض.. لکن سکوته لم يكن عن ضعف.. انما هو سکوت الذثب اللی منتظر الفرصة تیجی علشان 
ینط على الفريسة یقفشها من رقبتها.. وفريسة جودفری لم تكن اقل من بيت المقدس نفسها. 


ماشی.. مين برضه اللى هیحکم ؟ 


فى اول یولیو ۵۱۰۹۸ اجتمع الامراء مع بعض علشان یحطوا حد للمهزلة دی.. بوهیموند بیقول لریمون انت لا وربمون بیقول لبوهیموند 
انت لا.. الحل الامثل ان ييجى طرف تالت - زى الکسیس کومنین مثلا - هو اللی یمسك البلد.. الاتنين معندهمش مشكلة فى کده بشرط ان 
الامبراطور پیجی بنفسه يشترك معاهم فى الحرب دی.. ندالة زمان دی خلاص معادتش مقبولة.. کونه موجود فى وسطهم فده یضمنلهم 
استمرار تدفق المعونات. 

حلو الکلام.. حل كوبس اهو.. بعت الامراء الکلام ده فى رسالة مطولة الى الامبراطور ملخصها "تعالى يا حاج استلم حکم انطاکیا بشرط انك 
هتحارب معانا علشان ناخد بيت المقدس".. وانتظروا منه الرد. 


الوقت عمال یعدی.. ومفیش ای رد وصل من الکسیس کومنین خالص.. 


اللّه.. ليه کده؟ 


زی ما شفنا قبل کده ان الکسیس کومنین كان لعیب سياسة.. هو شایف الوضع كله بکامل تفاصیله وعنده خطته الجاهزه مش بیتصرف 
طبقا لمقتضیات الامور زيهم.. هو كان عایز یرجم امجاد البیزنطیین تانی عن طريق استرداد املاکه اللی اخدها منه السلاجقة فى الاناضول.. 
بيت مقدس بقی وطریق حجاج وقبر ابن الرب والکلام ده بلح.. مش فى دماغه خالص.. هو شایف ان الصلیبیین کمان خطر عليه زیهم زي 
السلاجقة بالظبط.. المصلحة تقتضی ان المنطقة یکون فیها قوة واحدة بس.. هی الامبراطورية البيزنطية. 


علشان کده لما وصلته رسالة الصلیبیین مردش علیهم.. هو كان بیخطط انهم یقعوا فى بعض والخناقة بين ريمون وبوهیموند تهد حیل الاتنین 
ویدخل هو بعد کده على الجاهز يقش کل حاجه.. فى نفس الوقت كان مأمن نفسه باتفاق تانی بعید عن کل ده مع الفاطمیین.. على اساس 
یعنی ان الصلیبیین لو موقعوش فى بعض فهما اكيد هیحاریوا الفاطمیین بعد کده والطرفین پهلکوا بمض.. فییجی هوا فى الاخر یدی ده شلوت 
وده شلوت وبکوش على کل حاجه على الجاهز.. خطة خبيثة بنت لذینا عنوانها "انا اسیب الظالمین یضریوا الظالمین" وانا اظهر فى الاخر 
بمظهر الکبیر القادر على احتواء الامور.. لو تسرع فى الرد على الصلیبیین یبقی الفاطمیین هیفهموا انه باعهم.. ولو رفض الرد على الصلیبیین 
هيفهم الصلیبیین انه مش عایز یساعدهم.. علشان کده هو تأنى فى الرد على الصلیبیین شوبة لأنه واثق انهم مش هیقدروا یکملوا بالحال اللی 
هما فيه ده من غير دعم. 


بس من سوء حظ الامبراطور ان رسالة من رسائلة العديدة للفاطمیین وقعت ‏ ايدين الصلیبیین بالصدفة.. وفهم الصلیبیین ان الراجل ده 
بیلعب بيهم ومفیش من وراه ای مصلحة.. ادرك الصلیبیین بمنتهی الوضوح المرة دی ان الکسیس کومنین بیستخدمهم علشان یکسر 
السلاجقة وبس.. ولما يخلصوا المهمه.. هیرمیهم فى سلة المهملات عادی خالص ولا اتفاق ولا بطیخ.. وبکده استقر الصلیبیین على اخراج 
الکسیس کومنین من المعادلة تماما وعليهم الاعتماد على نفسهم ویس. 


وقرر الصلیبیین بدء الزحف الى بيت المقدس فى نوفمبر ۱۰۹۸ بعد ما شهور الصيف الصعبة تخلص.. وبکده یبقی قصادهم ٤‏ شهور کاملة 
یوفروا فیهم اكل ومون للجیش ویعیدوا تنظیم الصفوف على ما توصل المعونات والمدد من اوروبا.. کمان هیبقی فى فرصه یعیدوا ترتیب 
البیت الداخلی ویستعیدوا العلاقة مع بولدوین اللى مخاصمهم کلهم.. وف الفترة دی تتعالج الجرحی واللى مريض يخف ودشتد عود الجیش 
تانى وطظ فيك با الکسیس انت وامك.. مش عاوزین حاجه منك. 


فى الفترة دی كان بوهیموند بدأ یتصرف وكأنه حاکم انطاکیا الفعلی وطظ فى الکل.. بدأ يطلب المعونات من جنوه "فى ایطالیا" ویفتح السوق 
لیهم هما بالتحدید دونا عن باق الناس.. بوهیموند عمل سوق کامل للتجار الطلاینه وبنالهم حى کامل فى البلد فى ۳۰ بيت وكنيسة كاثوليكية 
حط فیها قسیس تبعه علشان اللی يحب فیهم يستقر فى المنطقة.. استغل بوهیموند الشهور من یولیو وحتى نوفمبر فى تدعیم نفسه كأمير 
اوحد لانطاکیا.. كان دائم التحرش بریمون اعتمادا على فرق جيشه القوبة واعتمادا على التجار الطلاینه اللى سیطروا على السوق.. واللی 


اضعف موقف ريمون کمان هو رحیل اغلب الامراء الى الرها او المدن المجاورة علشان یبعدوا عن الصراع وبأسسوا لنفسهم اقطاعات هما 
کمان.. وكان اکبر الانشقاقات فى جيش ریمون هو خروج الکونت ریموند بیلیت کونت لیموزین عن طاعته.. ریموند بیلیت خد فرقته وراح 
يهاجم بلد اسمها تل مناس.. دی كانت فى الطريق بين انطاکیا ومعرة النعمان وتخضع لحکم رضوان بن تنش.. استعان ربموند بیلیت 
بالمسیحیین المحلیین ودخل البلد من غير حرب ورضوان واقف یتفرج علیه.. ودی كانت اشارة الى امراء تانيين انهم یقدروا هما کمان يأسسوا 
لنفسهم مدن واقطاعات یحکموها بعید عن الامراء الکبار اللی عاملین زى العیال الصغيرة وهما بیتخانقوا على انطاکیا.. ده غير الحدث الاهم 
اللی قطم ظهر ريمون الرابع حرفیا.. الا وهو سقوط الاسقف اودیمار دی مون مريض بالتیفود.. 


ا ا عمس ةلفاق 


هوانا مقلتش ان بعد ما الصليبيين استقروا فى انطاكيا.. التيفود ضرب البلد؟؟ 


مش لازم اقول يعنى.. ما انتوا عارفين ان الصليبيين مكانش عندهم وعى صحى.. يظهر انهم مدفنوش الجثث صح ولا عرفوا ينظفوا البلد 
کودس بعد المذابح اللی عملوه لما دخلوا.. علشان كده فى اخر شهر يوليو من نفس السنة انتشر التيفود فى البلد وكان اول ضحاياه اوديمار 
دی مونتى مندوب البابا.. بموت اودیمار فقد ريمون مکانته الدينية بين الجیوش.. اودیمار کان رجل الدین اللی کل شودة یحلم بالسید المسیح 
وینقل تعالیمه للناس.. اودیمار كان حسن البنا بتاع الحملة اللى الكل بیحبه ویقدره رغم قسوته فى التعامل مع الکل.. الوحید اللى یقدر یلم 
الجمیع حوالیه لو اختلفوا.. اودیمارکان محل ثقة الجمیع علی حد سواء.. ده ين اله كان صایع سیاسیا وصاحب فکر استراتیجی.. هو مثلا 
اللی قدر یقود الجیوش فى انتصار ضورلیوم.. كان هو عقدة الحبل اللی رابطة الجیوش كلها مع بعض.. ريمون كان مستفید من وجود اودیمار 
فى جیشه.. ولما مات اصبح ربمون زى الیتیم فى مواجهة بوهیموند المرعب. 


اول الضربات اللى حصلت لریمون بموت اودیمار هو انتقام بطرس بارئیلیمیو "صاحب الحلم بتاع الحرية".. اودیمار كان دائم التکذیب 
لبطرس واجبره انه يمشى على النار لاثيات مصداقيته.. فى الوقت ده كان بطرس على فراش الموت بیعایی من اثار الحروق الى حصلتله من 
موضوع المشی على النار ده فقرر الانتقام من اودیمار بطریقته المعتاده. 


ادعی بطرس ان القدیس اندراوس جاله تانى فى المنام وقاله ان اودیمار دی مونق بعد موته كان منور فى جهنم وبیتعذب على تکذیبه رؤا 
بظرین ولم وتقةة الا لوا همو عد انس لوانت و و ارون ارس ل تاهيه ا ال ترسون خاواقی مشون 
فیها انه يجب عليه التنازل عن انطاکیا الى الذی یطالب بها حالیا - اللی هو بوهیموند - بعد ان ثبت ورعه وصلاحه.. تعريضة جبارة من 
بطرس تثبت ان روح مصطفی بکری موجودة فى الکوکب منذ فجر التاریخ.. روح تهيم وتدور فى فراغ الکون الفسیح تبحث عن مستقر لها 
فى اجساد منحرفى الرغبات الجنسية. 


ری بطرس الصاروخ ده من هنا ووقع مغمى عليه من هنا علشان يسيب ريمون ضهره للحيط حرفيا. 


لو انكر على بطرس رؤياه يبقى بيهدم مصداقيته هو لأنه كان سخن اوی وهو بيأيد حلم بطرس بتاع الحرية اللى استحوذ عليها فى جيشه 
وعمل حواليها هوليله كبيرة خلته فى عيون العساكر قديس.. ولو صدق حلم بطرس يبقى هيضطر انه ينفذ الأمر ويتنازل عن انطاكيا 
لبوهيموند.. وهذا آمر دونه الرقاب.. بص ريمون حواليه لقى العساكر مأيده بوهيموند كأمير للبلد من منطلق انه صاحب الفضل ف الاستیلاء 
عليها.. بوهيموند راخر كان عنده کاریزما القيادة.. ريمون كان عنيد الى الدرجة اللى خلته يشكك فى رؤدا بطرس ويتمسك بتسليم انطاكيا 
للامبراطور حسب اتفافهم الاولانی. 


بوهیموند واخرون يشعر بالسعادة من هذا الموقف. 


مکانش فى حل للمعضلة دی الا انهم یشغلوا العساکر اللی بدأت تتذمر بحرب جديدة.. مش لازم تکون الزحف الى بيت المقدس.. المدن 
حوالیهم بالهبل وکلها مخربأه.. المحروق رضوان كان خیش وقش وکرانیش.. منظر على الفاضی.. يبان من بعید انه دکر وعنده جیش وبتاع 
حرب.. بس لما تقرب منه تلاقیه سوسن.. وده اللى حصل بالظبط لما قرر الصلیبیین الاستیلاء على مدينة اعزاز. 


آعزاز كانت مدينة فى الطریق بين الرها وانطاکیا.. اميرها كان اسمه عمر.. عمرکان على خلاف مع سيده رضوان.. فى الوقت ده رضوان بعت 
تجریده علشان يأدب عمر.. عمر مکانش فاضی ولا مركز مع رضوان خالص.. وهو بیتمشی فى المنطقة وقع على مزه افرنجية من اللی مش 
بیستحموا.. كانت ارملة واحد من فرسان جودفری.. عمر شاف انها لو استحمت ولبست ممکن تبقی مزه.. خدها اسيره وحبها واتجوزها وبقي 
یتشقلب معاها فى ليالى الغرام بینما رضوان واقفله بره اسوار البلد بیحدفه بالطوب ويقوله اطلعلی بره يا عیل يا کاورك.. بینما عمر منفضله 
خالص ومقضیها بوس وحاجه اخر زفلطه فى الحر ده. 


المزه الافرنجی اقترحت على عمر انه يستعين بجیش جودفری ضد رضوان.. البت وحيدة فى البلد وعایزه تحس ان لها عزوة واهل یقفوا 
قصاد عمر لو ضریها وللا حب ياخد شبکتها مثلا.. عمر رحب بفكرة الاستعانة بجودفری رغم ان جودفری طلب ابن عمر رهينة کشرط 


لمساعدته.. عمر وافق وبعت ابنه رهينة عند جودفری اللی بعت جيشه علشان يسيطر على البلد.. رضوان شاف الجيش جای من بعید 
طلح یجری.. احنا نحارب بعض اه.. انما نحارب الصلیبیین لا.. دول ضیوف.. واکرام الضیف تقبیل ايده والانحناء قصاده واعتناق دینه زی 
ما عمل عمر أمير اعزاز بالظبط مع جودفری وهو بیستولی على مدینته وينفضها من الاكل والمون ويحط رجالته فى مناصبها القيادية قبل ما 
یمشی.. حاجه ببلاش كده اقسم باللّه.. ستيفن رانسيمان بيضرب كف على كف وهو بیحک الحتة دى.. تحس انه عايز يعملهم صوت من 
مناخيره بس مش عارف ازاى. 


طيب ريمون هيقف يتفرج على جوفرى كده وهو بيشقط المدن واحدة ورا التانية؟ مش هيبين اى كرامة خالص؟ 
ودى تيجى برضه!! 


ريمون نزل تحت انطاكيا شوية.. منها يستكشف الطريق ومنها يلقط رزقه.. على بعد 55 كيلو من انطاكيا لقى بلد اسمها "البارة".. وقف من 
بعيد وقال لأهلها سلامو عليكو.. اهلها ردوا عليه السلام وقالوله عليكم السلام.. اتفضل يا عرب.. ويظهر ان ريمون فهم اتفضل دی غلط 
لأنه دخل البلد دخله غبية اوى.. ريمون قسم البلد قسمين.. قسم يقدر يبيعه فى سوق عبيد انطاكيا ويستفيد من فلوس بيعه.. وقسم مش 
هيتباع فقام دابحه.. لما البلد فضيت من البشر بعت ريمون جاب اسر مسيحية من انطاكيا وسكنهم فى البلد كتعويض عن البيوت اللى 
اتحرقت فى الهجوم.. البلدكان فيها مسجد وحيد ريمون قلبة كنيسة وحط فيه قسيس لاتينى تبع كنيستة الكاثوليكية بمباركة البطريرك جون 
الاوكسيى "الارثوذكسى" بتاع انطاكيا. 


ده كان الويك اند بتاع الصليبيين فى الفترة بين سقوط انطاكيا فى يونيو والزحف الى بيت المقدس فى نوفمبر.. كل كام يوم يطلعوا طلعة ياخدوا 
فيها مدينة من بتوع رضوان اللى نايم على بطنه فى حلب.. وبعد الليلة دى كلها اتجمعوا كلهم فى انطاكيا تانى علشان يحلوا المشكلة الأساسية.. 


مين يحكم انطاكيا؟؟ 


3 اقترا ان وو )کنر واو ق مین الك یسک وو بوک نظيو انع و 
للفاطمیین وریمون يقولك عیب.. الصلیی يتربط من لسانه.. لا ده عایز یتنازل ولا ده عایز یکبر دماغه.. الامر اللی يقولك اد ايه انطاکیا كانت 
مهمه ویحزنك اکتر على سقوطها. 


فضل الهرى ده شغال من سبتمبر لحد نوفمبر.. بعتوا جواب للبابا اوريان يطلبوا مساعدته فى حل الازمة بس البابا مردش.. الوقت طال 
والحساگر اتج وات اوزانها ت من حياة اة دف المساكر ملهاشن اله الح فاع روح تفر ن الجدود من افعال الاد 


اتخض بوهيموند وريمون من موقف العساكر.. ده اول تهديد بالانقلاب من العساكر نفسهم.. الامراء بتروح وتيجى مفيش مشاكل.. انما 
العساكر.. کریاج فرعون.. دول مينفعش ينقلبوا ابدا. 


علشان كده لجأ بوهيموند وريمون للحل الذهى اللى يبسط الكل.. وهو المزيد من دماء المسلمين. 


وكانت معرة النعمان.. 


معرة النعمان بلد اثرية قديمة تبعد عن حلب اقل من ۱۰۰ كيلو.. تبقي مسقط رأس الشاعر الكثيب رهين المحبسين ابو العلاء المعري.. فى 
الوقت ده كانت مشهورة بالسهول الخصبة والجو اللطيف.. قصدها الناس من كل مكان للتجارة وازدادت شهرتها بظهور ابى العلاء فيها.. كان 
لها اسوار حصينة فيها ۷ ابواب.. لكنها ضعفت بفعل هجمات المرداسيين عليها قبل ۲۰۰ سنة من بداية الحملات الصليبية. 


ريمون كان شديد الغيرة من نجاحات بوهيموند المستمرة فى السيطرة على المدن الشامية بمساعدة ابن اخته تانكرد فى اقليم قيليقيا زى 
طرسوس والمصيصة ومرسين.. فهم ريمون من حركات بوهيموند انه ناوى يضم المدن دی الى انطاكيا وتبقی مملكة مش مجرد امارة.. واللى 
فرسه اكتر ظهور جودفرى على الخط لما ساب انطاكيا علشان يهرب من الطاعون.. فى طريقه الى الرها - عند اخوه بلدوين - قدر جودفری 
انه يستولى على تل باشر والرواندان.. الامر اللى يقول ان جودفرى ناوى يعمله مملكة فى المنطقة هو راخر.. خلاص كده الامور وضحت.. 
مش كلكوا فرسان يعنى وانا اللى قرطاس.. ريمون قرر دخول الحرب الباردة دى هو كمان وبعت واحد من فرسانه اسمه ريمون بيليت علشان 


يستولى على معرة مصرین وتل مانس ومعرة النعمان.. مدن استراتيجية مهمه فى الطریق الى بيت المقدس.. کمان تنفع ظهیر ليه لو الدنیا 
ولعت بینه وبين بوهیموند وجودفری فى انطاکیا. 


كل المدن دی حضرتك تقع فى نطاق حکم رضوان بن تُنُش.. الناس عماله تخطط وتقسم فى ملکه.. وهو مفیش فى دماغه الا انه یقتل اخوه 
دقاق فى دمشق.. حاجه اخر یی بى الحقيقة. 


ريمون بیلیت اتبع التخطیط اللی عمره ما خاب معاهم فى المنطقة دی.. استعان بالسریان والارمن المسیحیین سکان المنطقة علشان یسهلوا 
دخوله الى معرة النعمان.. رضوان بعت جيش يقابل جيش ريمون فى المنطقة بين تل مانس ومعرة النعمان.. وباللعجب.. انهزم الفرنجة فى 
المواجهة السريعة دی وخسروا اکتر من ۱۰۰۰ راجل قطع الترك رژوسهم ورجعوا بیها على معرة النعمان بینما ارتد ربمون بیلیت الى تل مانس 


وصلت اخبار الهزيمة الى الامراء الکبار فى انطاکیا.. بوهیموند بص بسخربة الى ريمون وقاله حوش اللی وقع منك فى معرة النعمان يا معلم.. 
ريمون مقدرش یفتح بقه ولا یعترض على اشتراك بوهیموند معاه فى الحملة الثانية على معرة النعمان فى نوفمبر.. بيحك المورخ ستیفن 
رانسیمان ان جيش ریمون وجيش بوهیموند فى الحملة دی کانوا بیتعاملوا كأعداء ومفیش بينهم ای تعاون حتى ان فرق البحث عن الاكل فى 
جيش بوهیموند کانوا بیجیبوا الال لنفسهم ومش بیشارکوه مع عساکر ریمون.. وعساکر ریمون عملت برج خشى للهجوم على اسوار معرة 
النعمان ومرضیوش یرکبوا فيه حد من عساکر بوهیموند.. حاجه مسخره ورینا. 


فضل الحصار على معرة النعمان مستمر لمدة ۱۶ يوم.. بعت اهل المعرة یستنجدوا برضوان فى حلب وبالامير جناح الدولة فى حمص.. ولا 
حياة لمن تنادی.. لجأ الاهالى الى تحصین بیوتهم وتحصین صهاریج المية استعدادا لحصار طویل.. بس امکانياتهم مهما كانت مش هتیجی 
زى انطاکیا مثلا ولا المدن الكبيرة اللی وقعت.. رغم فشل محاولات الاقتحام عن طريق البرج الخشی اللى عمله ريمون ورجالته.. الا ان 
مجموعة عساکر صغيرة من عساکر ريمون قدروا فى الليل انهم ینسفوا واحد من ابراج الحراسة ویدخلوا البلد عن طريقه وبيدأوا حرکات 
السلب والنهب.. بوهیموند شاف ان معرة النعمان بتروح منه فراح جای ناطط فى الحلل وفاقع ريمون اسفین زى اللوز.. بوهیموند بعت 
واحد من رجالته ینادی فى البلد بالامان مقابل الاستسلام.. سلمونا معرة النعمان واحنا هنحمیکم من جنود ريمون الرمم.. طلب بوهیموند 
من اهالى المعرة انهم یتجمعوا كلهم عند بوابة البلد الرئيسية عزل من السلاح.. حاول اهل البلد افتداء نفسهم بالفلوس لکن بوهیموند 
رفض.. الاستسلام التام هو شرط الحماية.. الناس المرعوبة من وحشية عساکر ريمون نفذت اوامر بوهیموند واتجمعوا كلهم عند باب البلد 
الرئیسی يوم ۱۱ دیسمبر ۱۰۹۸م. دخل بوهیموند البلد واطلق لرجالة العنان فى استخدام کل الوسائل الممكنة لابادة اهل المدينة. 


لما دخل عساکر ريمون البلد فوجئوا بعساکر بوهیموند بتقوم بأعمال "بطولية" حسب وصف المورخ ريمون دا جیل.. المسلمین کانوا 
مستخبیین فى انفاق تحت البیوت او فى کهوف داخل البلد.. الصلیبیین هاجموهم فى الانفاق بالنار البیزنطية وزیوت لها ابخرة كبريتية.. اللى 
هى مية النار یعنی.. الاف ماتوا مختنقین بالکبربت فى الانفاق والاف ماتوا مشتعلین بالنار البيزنطية فى الکهوف.. الصلیبیین کانوا بیقبضوا على 
الناس ويرغموهم على الاعتراف بأماكن الفلوس والغنائم.. الناس كانت بتقولهم ان الفلوس مدفونة فى ابار المدينة وناخدوهم على هناك 
وفجأة يرموا نفسهم فى البير على امل ان السقوط فى مية البير ممکن یحمیهم من سيوف العساکر ویدیهم امل فى الحياة.. الصلیبیین بقوا 
يرموا عليهم زيوت الكبريت المشتعلة علشان يختاروا ما بين الموت مختنقين او الموت غرقانين او الموت بسيوف الصليبيين لو طلعوا. 


العساکر كانت بتحوط البيوت بأخشاب مشتعلة ويرموا عليهم من الخارج كور نار بتنفجر ويخرج منها ابخرة الكبريت.. اللى كان بيقدر يهرب 
من البيت كانوا بیقبضوا عليه ويرموه فى النار زى ما هو.. واللى بيفضل بيموت مخنوق.. ولتسهيل عملية البحث عن الاموال كان بيجمع 
الصليبيين الجثث عشرات عشرات ويحرقوها مره واحده وبعدين يبدأوا يقطعوا الجثث لأنهم اكتشفوا ان المسلمين "الخبثاء" كانوا بیبلعوا 
الجواهر او يخبوها فى اماكن حساسة من اجسامهم. 


بنهاية اليوم الدای جمع الصليبيين النساء والاطفال فى الساحة.. النساء للاغتصاب الجماعی.. اما الاطفال فكانوا بيكتفوا ايديهم ورجليهم 
بالحبال ويربطوهم فى عصيان خشبية ويعلقوا العصيان دی على شواية كبيرة علشان تموت الاطفال مشوبة بالبطىء.. وبعد موت الاطفال 
اكل الصليبيين لحومهم لمواجهة الجوع.. سابقة وحشية محصلتش قبل كده فى التاريخ كله ان جيش من الغزاة يشوى اجساد الاطفال علشان 
ياكلهم.. سجل كل الإحداث دى "بفخر" المؤرخ الصليى.. فوشيه دى شارتر. 

بيقدر ابن القلانسى اعداد القتلى فى معرة النعمان ب ٠١‏ الف قتيل.. بينما ابن الاثير وريمون دا جيل قالوا انهم كانوا ٠٠١‏ الف.. ما بين 


اختلاف الارقام يتفق جميع المؤرخين ان قتلى اليوم ده كانوا كل سكان معرة النعمان.. بين عشية وضحاها اختفت من على الخريطة مدينة 
كاملة كانت تنبض بالحياة والشعر والتجارة من ساعات قليلة.. لا عجب.. فجنود الرب مروا من هناك من اجل الحرب المقدسة. 


المدونة دی بتاعة مرخ ومنتج برامج وثائقية بريطانى اسمه تونی ماکماهون.. الراجل ده كان تبح ال 880 واشتهر بتقلیبه فى الملفات المنسية 
والممنوع الخوض فیها.. بصوا علیها بصه کده.. لو قلبکوا جامد. 
/https://thetemplarknight.com/2018/08/22/cannibal-crusades‏ 


خلصت على کده الخناقة بين بوهيموند وریمون وللا لسه ف تان ؟ 





الحملات الصليبية (۳۹) - صراع الأمراء 


جفت الدموع على ما حدث فى معرة النعمان؟ 


سواء كانت الاجابة ب "نعم" او "لا".. نحمد ربنا على نعمة النسیان وقدرة الانسان على استکمال حیاته رغم المصایب اللی بتقابله.. رحم 
الله کل ضحايا المذبحة.. وکان فى عون اللی لسه مستنیهم مذابح تانية العن فى بيت المقدس. 


الصراع على حکم انطاکیا كان على اشده بين بوهیموند وریمون.. خلینا نعترف بمنتهی الحيادية ان الهجمة بتاعة معرة النعمان دی كانت حرکه 
صايعة من الاتنین علشان یقضوا على تمرد محتمل للعساکر بسبب طول الخناقة بینهم وبسبب القعدة من غير حروب.. هی دی السياسة.. 
لما تلاق الناس بدأت تتکتل ضدك.. ارمیلهم شوية اکل میکفیهمش ابدا او الهيهم فى ای ترند علشان تضمن انهم هیستمروا یقطعوا فى بعض 
ویهروا بأى کلام خایب فى ای موضوع خایب وینسوك خالص. 


عسكريا.. ريمون لم يكن مكافىء لبوهیموند.. اما سياسيا.. فكل خناقه بينهم كان يخرج بوهيموند وهو ملبس ربمون قرطاس محترم.. المرة 
دی بالذات رىمون قفش واصر انه میخرجش مهزوم من خناقة حکم انطاکیا دی.. رغم ان بوهيموند اخدكل حلويات الانتصار فى معرة 
النعمان.. الا ان ريمون مش ساكت وقرر يلجأ الى سلاح عمره ما يخيب ابدا فى انهاء اى مشكلة.. 


الفلوس.. 


ريمون جمع أمراء الحملة وبدأ يعرض عليهم رشاوى فى مقابل الاعتراف بيه كأمير على انطاكيا.. عرض ريمون على جودفرى ٠١‏ الاف قطعة 
ذهبية وزيهم على روبرت اوف فلاندرز.. روبرت كورتزكان نصيبه ٠٠٠١‏ لأنه كان اقل شوية من جودفرى بينما ايده كانت ناشفه شوية مع 
تانكرد وعرض عليه ۵۰۰۰ بس باعتبار انه مش ناقص فلوس يعنى.. الامراء الاصغر كان نصيبهم اقل فى حفلة توزيع الفلوس دى.. كل واحد 
وقيمته.. ريمون نفض لبوهيموند خالص فى حكاية الرشوة دی لأنه متأكد من النتيجة مسبقاً.. ريمون كان قصدة توحيد الاراء على توليته 
امارة انطاكيا ضد بوهيموند اللى اكيد مش هيقدر يهددهم تانى انه هيسيب الحملة ويمشى زى ما عمل ايام الحصار.. خلاص المراد تم 
وفاضل على الحلو "بيت المقدس" دقة.. بوهيموند مش بالغباء اللى يخليه ينسحب دلوقتى بعد ما الطبخة كلها خلصت ومش فاضل الا 
بشلن ملح. 


الامراء رفضوا عرض ريمون بمنتهی البرود الا تانكرد اللى خد الفلوس من ريمون على اساس انه معاه وكله.. بس لما قعدوا مع بوهيموند 
قالهم لا انا مش موافق ان ريمون يبقى هو الامير.. ام العفانة اللى فى الدنيا يعنى.. بس بينى وبينك.. ريمون يستاهل.. هى اساسا كانت حركة 
غبية جدا منه.. بقى انت جاى وسط الامراء وهما شايفين المدن بتسقط واحده ورا التانية وكل جعر شحات فى اوروبا أصبح امير وعنده 
اقطاعات وعبيد وجیش وعایزهم یکتفوا بشوية فلوس هیجمعوا اضعافها بعد كدق شهر واحد لماكل واحد قيهم یاخدله بلد یعملها أمازة 
لحسابة؟؟ 


ايه يا حاج ريمون المخ ده!!! 


فشلت المفاوضات للمرة التسعين الف بين بوهيموند وريمون.. الاتنين قاعدين فى معرة النعمان يحسبوا الغناتم اللی کسبوها وبیتخانقوا 
على انطاكيا.. العساكر بتغلى من الغضب على خناقة العيال دى.. بوهيموند الصايع بعت لعساكرة فى انطاكيا انهم يسيطروا عن کل الابراج 
والابواب اللى كان مبرشط عليها ريمون.. دايرة الحصار بتقفل وبتضيق حوالين ريمون اللى العساكر کل يوم بتطلب منه استكمال الحرب 
المقدسة والرحيل الى بيت المقدس وهو مفيش فى دماغه الا انطاكيا.. ريمون موقفه صعب خصوصا بعد ما مات الاسقف اوديمار دى 
موت مندوب الیابا ف الحملة وانکشفت الليلة بتاعة الحرية المقدسة واصبح الكل على قناعة انها حركة کفته لما بدا بوهیموند یصرح علائية 
بعدم اقتناعه بالقصة. زادالطین بلل ان بطرس بارثیلیمیو ای كان كل شوية یحلم باندراوس الرسول وصاحب الحلم الاسامی بتاع الحرية 
مات.. يعنى كل الكروت اللى ريمون كان بیلعب بیها خلاص.. بلح. 


اللی زود الموقف صعوبة علیهم هو نفاذ الال والمؤن من معرة النعمان وانتشار موجة رهيبة تانية من الجوع بين العساکر اضطرتهم للمرة 
الثانية انهم یاکلوا لحوم البشر.. بس المرة دى كانت صعبة اوی.. المرات اللى فاتت کانوا بیصطادوا الاطفال ویشووهم.. المرة دی کانوا بیاکلوا 
الجيفة.. الجثث المتعفنة.. مش عارف الحقيقة بیاکلوا فیها ايه اذا کانت عفنت خلاص. 


الكلام ده سجله الفارس والمؤرخ المعاصر ريمون دا جيل فى كتابه تاريخ الفرنجة غزاة بيت المقدس.. بالمناسبة.. ريمون دا جيل كان عسکری 
فى جيش ریمون.. يعنى كان شايف الاحداث دى يوم بيوم.. 


بيقول ريمون دا جيل.. 


"أصبح نقص الطعام حادا الى درجة ان المسيحيين كانوا يأكلون فى تلذذ جثث المسلمين المتعفنة الق كانوا قد القوا بها فى المستنقعات قبل 
اسبوعين.. واثار هذا المنظر اشمئزاز الكثيرين من الصليبيين والغرباء.. كان رد فعل المسلمين الاتراك هو ان ذلك الجنس العنيد الذى لا يعرف 
الرحمة ولا يحركه الجوع او السيف اواى اخطار لمدة عام عن انطاكيا.. يتلذذ باللحم البشرى.. لذا فاننا نسأل.. من يستطيع ان یقاومهم؟ 
ونشر المسلمون قصصا عن هذه الاعمال وغيرها من الاعمال الق تخلو من الانسانية والتى ارتكبها الصليبيون.. ولكننا لم نکن ندرك ان الرب 
كه جعل اسان اتنا الیل 


تلذذ!! 
يوجع بطنك يا بعيد.. ايه التلذذ فى حاجه زى دى؟ 


بغض النظر يعنى عن فكرة اكل لحوم البشر نفسها.. اللحمة اللى بتطفحوها دى معفنة.. بايظه.. متنفعش تتشوى ولا حتى تتعمل سكالوب 
ولا ستيك ولا ای نيله.. جثه مرمية فى مستنقع بقالها اسبوعين.. يعنى انت لو عديت من جمبها بس مش بعيد تمرض وللا يجيلك ویاء 
يقصف عمرك.. تقوم تطلع الجثة من المستنقع معفنه ومنفوخة.. وتاکلها!!! 


ايه القرف ده!!! 


متسألنيش.. ده جيش الرب المبارك.. 


مع استمرار الضغط وتهديد العساكر انها هتهدم اسوار معرة النعمان وتنقلب على ريمون.. قبل ريمون اخيرا انه يتحرك بجيوشه ناحية بيت 
المقدس بشرط انه يبقى قائد الجيوش الاوحد اللى تندرج تحت رايته كل الرايات.. بوهيموند قاله من عينيا الاتنين يا شقيق.. انت مش بس 
هتبقی قائد الجيش الأوحد.. ده انا كمان مش جاى معاك المشوار ده.. انا هقعد فى انطاكيا علشان ابعتلك مؤن ومدد لو احتجت.. ولو 
اتهزمت لا قدر اللّه تلاق جيش ينجدك ومدينة تلمك بدل النوم تحت الكبارى.. جدعنة منى هبعت معاك تانكرد ابن اختى بفرقته الايطالية 
يكون تحت امرك.. ولما يحصل المراد وتاخد بيت المقدس.. اعتبرنى ولا كأنى موجود.. حلال عليك المدينة بالحجاج بالكنيسة بقبر ابن 
الرب بالرب نفسه كمان.. ويوم ما يهفك الشوق وتحب تزور انطاكيا.. بيت اخوك مفتوح.. انت تيجى وترفس الباب برجلك وتخش تقعد 
ملك زمانك.. عيب يا راجل.. العشرة متهونش الا على ولاد تتش بن الب ارسلان. 


بالنسبة لبوهيموند الاتفاق ده كان عسل اوى.. هو كده حقق حلمة وحلم ابوه بامتلاك انطاكيا وكفى نفسه وجح القلب بتاع الحروب والحصار 
وقلة الاكل والهم ده كله.. نطر الامبراطور الكسيس من المعادلة خالص علشان محدش يسمعله حس بعد كده وينتهى دوره تماما فى الحملة 
الصليبية الاولى.. لبس ريمون فى الحيط لان لسه معاه فى الجيش الدوق جودفرى.. كونه ساكت الفترة اللى فاتت بسبب المرض.. فده مش 
معناه انه ملوش وزن.. اكيد لما يخف هينط فى الحلل ويقول حقی يا ولاد التيت.. وقتها يبقى جودفرى وريمون يبوسوا بعض بعيد عنه.. هو 
قاعد مبسوط فى انطاكيا ومحمى ورا اسوارها العالية بيلم الضرايب من الناس وفى نفس الوقت له عين فى جيش ريمون اسمها تانكرد اللى 
هياخد باله من احوال ومصالح الايطاليين فى الجيش وهيبقى خرم ينفع بوهيموند ينفد منه بعد كده فى جيش ريمون لو حصل ف الامور 
امور.. اد کام شهر کده يكون ريمون غرز فى موضوع بيت المقدس ده ودبقى يطلع هو يتسلى على مدن المنطقة اللى فاضلة واحدة ورا التانية 
لحد ما یقصقص کل الریش اللی فاضل عند رضوان وباخد منه حلب.. واذا وقعت حلب فحماه وحمص هیحصلوها بمنتهی السهولة علشان 
يضم کل ده الى اراضی انطاکیا وتبقى مملكة انطاکیا اللاتينية اللی هیبقی فیها کل مقومات الممالك اهو.. اراضی زراعية خصبة.. مساحة 
واسعة.. اسواق تجاربة.. موانى على البحر.. مدن محصنة باسوار عالية.. وکمان مباركة الکنیستین.. الشرقية والغربية. 


يظهر انی غلطت لما قلت ان بوهیموند كان ایطالی.. تو تؤ.. بوهیموند اتولد فى قرية اسمها ميت عفیف تبع مركز الباجور "منوفیة".. ولما 
بلغ 1 سنین اهله خدوه على كاتدرائية القدیس کمالوس الشاذلیوس ف الباجور وعمدوه منوفى اصیل.. غطسوه فى نهر المنايفة واصبح من 
بعدها منوفى القلب والروح والهوی. 


فل اوی کده.. 


ریمون مکانش شایف کل ده.. هو رضی بالاتقاق على اساس انه هیبقی قائد جیوش الرب.. الغازی فى سبیل تأمین طريق الحجاج.. لما یدخل 
بيت المقدس هیکتب التاریخ ان ريمون الرابع کونت تولوز هو اللى حرر قبر ابن الرب ومهد المسیح من ایادی المسلمین الکفار.. ولما 
جودفری يعترض ساعتها محدش هیسمعله لأن ريمون هو قائد الجیش.. بالخلاص من بوهیموند وجيشه القوی اصبح ریمون معندوش ای 
تخوف من ای فرقة تانية فى الجیش.. كده كلهم زی بعض.. اللى عایز یمثی يمشى واللی عایز يقعد يقعد.. مفیش حد مميز ینبی علیه.. ده 
غير ان سقوط بيت المقدس هیعنی برکات البابا فى روما ومعونات لا تنتهی من ممالك اوروبا بالاضافة الى الانتعاش اللی هتعمله رحلات 
الحج.. وبما ان بيت المقدس قريبة من دمشق.. یبقی هو کمان عنده فرصه یتسلی على مدن المنطقة واحدة ورا التانية علشان یقصقص 
ریش دقاق لحد ما یاخد منه دمشق یضمها لبیت المقدس وتبقی مملكة بيت المقدس اللاتينية اللى هى کمان فیها کل مقومات الممالك 
القوية بالاضافة الى اهمیتها الدينية.. هو کمان عنده فرصه هایله فى مدن الساحل من بعد طرسوس لحد بيت المقدس زى طرابلس وصیدا 
وصور وعکا وحیفا ویافا.. ومن یافا الطریق مفتوح الى عسقلان.. وعسقلان بکل بساطة هی بوابة مصر الشرقية حيث الفاطمیین فى أسوأ 
احوالهم ایام المستعلی باللّه.. اساسا الفاطمیین عاوزین یشتغلوا معاه طالما هو ضد السلاجقة.. یعنی بشکل اجمالی مفیش ای خطر ولا 
صعوبات تنتظر ربمون فى رحلته الى بيت المقدس وما بعدها.. هو کده قرطس بوهیموند بالصلاة على النی. 


ما شاء الله علیهم.. بیخططوا لمستقبلهم فى اراضینا ولا كأننا موجودین.. 
ماشى يا ولاد ال***.. عماد الدین زنک بیتولد اهو وبکره یکبر وینفخکوا اقسم بالله.. 


طیب بولدیون فين من الليلة دی کلها؟ 


ولا له أى دعوه بکل ده.. هو خرج من فیلم الحملة ده تماما باستیلائه على الرها وما حولها.. بالنسباله الحملة کده كفت ووفت.. حتی 
المساعدات مکانش بیعبرهم بیها.. هو مركز تماما فى امارته وجيشه واراضیه وقوافل التجار اللی بتوصله من اوروبا فى حماية قرصانه 
الخصوصی جونیمیر البولونی وتبارك اللّه فیما رزق لحد کده. 


طیب الکسیس کومنین.. الامبراطور صاحب الحفلة دی کلها؟ 


الکسیس حاول يلعب على كل الحبال.. كان سايب مع الصلیبیین فرق من جيشه یساعدوهم وبحاریوا معاهم.. حسب الاتفاق الاول انه كان 
مسئول عن الامداد والتموین.. بس بعد الحرکات القارعة اللى عملها فى نیقیا وضورلیوم وامتناعه عن ارسال ای معونات فى حصار انطاکیا 
فقد الصلیبیین الثقة فیه.. ولما انکشفت رسایله للفاطمیین اعلن الصلیبیین العداء ضده تماما.. اعلن بوهیموند ان جيش الکسیس زبه زى 
جيش السلاجقة بالظبط.. اعداء. 


تانی.. محدش كان عارف عنده ايه بالظبط بس هو عیان.. فضل البقاء خارج الصراع بين بوهیموند وریمون.. عنده تخطیط اکید.. بس مش 
وقته. 


باق الام‌اء الصغیرین کانوا بیستمدوا قوتهم من اکابرهم.. تانکرد مثلا كان مسنود بخاله پوهیموند.. ستیفن کونت بلوا کان مسنود من روبرت 
کورتز اخو مراته "أديلا" بنت ویلیام الفاتح ملك انجلترا.. كان لهم احلام وخطط هما کمان.. بس برضه مش وقتها. 
ده کان حال الجیش الصلیی یوم ۳ يناير ۰۹٩‏ ام يعد تمام سقوط انطاكيا ومذابح البارة ومعرة النعمان.. لبس ريمون لبس الحجاج وخرج 


علی راس الجيش فى الطریق ال بيت المقدس.. قبل ما یمشی ريمون وعلشان يأكد للکل الترامة بکلمته وعدم الرجوع تانى للبلد واثارة مشاکل.. 
راح جای مولع النار فى البلد کلها.. خرج ريمون من معرة النعمان فى ملابس الحج حافى القدمین کدلیل على الزهد وطلب الرحمة بینما فى 


خلفية المشهد تتصاعد الى السماء السنة النار بتاكل ما تبقی من معرة النعمان.. وصل ريمون الى کفر طاب على بعد ۰ كيلو جنوب معرة 
النعمان ووقف هناك فى انتظار باقى الامراء اللی حصلوه بعد ۳ ايام علشان يتحرك الجمع كله الى بيت المقدس يوم ١1‏ يناير ٠١55‏ م. 


الحملات الصليبية (4۰) - الطریق ال بیت المقدس 


شفت يا اخی القلوب لما بتصفی رینا بیکرم ازای؟ 


اهو خناقة بوهیموند وریمون على حکم انطاكية خلصت الحمد للّه على خير وریمون ساب انطاکیا لبوهیموند یحکمها وخرج هو على رأس 
الجیش فى ملابس الحح حاف القدمين علشان یحرر بيت المقدس من المسلمین الکفار.. ای نعم وهو ماشی فقعه زغروف کده لما ولع فى 
معرة النعمان.. بس دی نيران صديقة.. ريمون اصله كان خایف من الطاعون ینتشر فى البلد بعد ما طلعوا الجثث المتعفنة من المستنقع 
واکلوها.. فحب یطهر البلد لبوهیموند قبل ما یمثی بدل ما یجیله طاعون يجيب اجله.. قائد الجيش الحنین رزق يا جماعة واللّه.. کل مره 
بتعمق فى قراءة تاريخ الصلیبیین بشوف اد ايه هما کانوا اهل مروءة وجدعنة.. احنا اللى كنا اوساخ. 

طیب سوال سریع کده.. 


احنا عرفنا ان الجيش اللی اتجمع فى الاول خالص عند نيقيا ايام بداية الحملة دی كان حوالی ۳۰۰ الف.. بعد الهبد والرزع والخبط ده کله.. 
فضل منهم كام مشيوا مع ريمون فى الطربق ال بيت المقدس ؟ 

شوف يا سيدى.. بعض المؤرخين الاجانب قالوا ٠٠٠٠١‏ وبعض المؤرخين العرب قالوا ۸۰ الف.. 

واخد بالك من الرقمین ؟؟ 

مفيش بريع جنیه تناسب خالص.. مفیش ای علاقة بين 1۰۰۰ و۸۰ الف.. يا اما فى صفر وقح من تأريخ الاجانب يا اما فى صفر زيادة فى 
تأريخ العرب.. الارقام دی تديلك تصور عن ازای الاجانب بیحاولوا بقللوا من الارقام علشان یعظموا من قيمة النصر وازای العرب بیحاولوا 
يزودوا فى الارقام علشان يهونوا من مرارة الهزيمة. 


وهنا يجب عليك انك تستخدم عقلك وتحلل.. هل لو كانوا ٠٠٠١‏ فعلا.. مكانش يبق القرار الاسلم ليهم - من وجهة نظرهم - هو العودة 
الى اورویا؟ 


لوكانوا ٠٠٠١‏ فعلا.. مش ده كان اغرى الترك بكل الخلاف والسفالة اللى كانوا فيها انهم يهجموا عليهم مرة واحده ويخلصوا منهم ؟ 
اذاكانوا فى هجمة معرة النعمان الاولی خسروا ٠٠٠١‏ قتيل.. یبقی من المنطقى جدا ان جيش رضوان لوحده مثلا يقدر بسهولة انه يطحن ال 


۰ دول ولاكان فى بقى مملكة بيت المقدس ولا بتنجان.. كان الصليبيين نفسهم هيخافوا يمشوا 1۵۰ كيلوا من انطاكيا الى بيت المقدس 
وسط مدن كلها تعتبر اعداء.. مش كده؟ 


هما صحيح خسروا كتير فى الهجمات والحروب اللى دخلوها فى نيقيا وضورلیوم وحصار طرسوس.. صحیح مات منهم ارقام كبيرة يسبب 
الحر وقلة الاكل والطواعين اللی ضربت المنطقة اكتر من مرة.. بس برضه تناقص الجيش من ۰ الف الى ٠١‏ الف فى ۱۵ شهر لا يعتبر 
تناقص مقبول ولا دی تعتبر خسارة یمکن استیعابها.. دى كارثه يجب لمواجهتها الغاء الحملة فورا.. اوعلى الاقل خالص الانتظار فى انطاكيا 
لحد ما يجيلهم مدد کانی من اوروبا.. اللی هو یعتبر حملة ثانية. 

علشان کده الرقم الاقرب للمنطق هو ۸۰ الف زی ما قال ابن القلانسی فى ذيل دمشق.. سامحون لو اسهبت فى الحتة دی وانا كان ممکن 
من الاول خالص اقولك ابن القلانسی قال كده وخلصنا.. بس حبيت افكر معاكم بصوت عالى ونشوف ازای نقرأ الرقم والحدت رغم اننا 
المهم يا سيدى ان الجيش كمل فى طريقة الى بيت المقدس.. وفى الطريبق حصل اكبر مثال على صحة المثل الشعى.. الصيت ولا الغنى. 
المفروض ان مش معاهم اكل ولا مية وبیقفوا کل شوبة فى ای مكان ياكلوا فيه اى حاجه بتتحرك.. لو سلمنا ان خلاص انطاكيا وقعت ومعرة 
النعمان سلمت والبارة قالت جاااااى.. فكل ده معداش من غير خساير عليهم.. كل بلد خدت منهم حتة.. لو فرضنا ان كل بلد فى الطریق 
قاومتهم شوية وخدت منهم حتة.. كان زمانهم خلصوا قبل ما يوصلوا عكا ولاكانت بيت المقدس سقطت ولا حاجه وجایز کمان البآف اللى 
اسمه رضوان وللا العل** اللى اسمه دقاق وللا الشر*** الفاطميين فى مصر يكونوا خدوا بالهم انهم داخلین على کارثه ویعملوا حاجه صح. 


مش كده؟ 


ده رأينا احنا دلوقتی بعد نهاية الحملات ب ۱۰۰۰ سنة.. هما بقی وقتها مکانوش شایفین ده.. کل امير مدينة فى الطربق من انطاکیا الى بيت 
المقدس كان بیقول باللا نفسی.. کل واحد فیهم كان شایف انه لازم یبعد الخطر عن مدینته هو بس حت لو زق الخطر ۵ سنق علشان يلزق 
فى مدينة جاره.. کل واحد فیهم افترض ان الصلیبیین اهل شرف وعهد هیحترموا كلمتهم معاه لو اداهم شوية فلوس واکل.. کل واحد كان 
خايف على کرسیه المحدود جدا.. وفى سبیل الکرسی ده خانوا الدین والوطن والتاریخ والامة وباعوا العرض والشرف وقدموا کل انواع 
التنازلات الممکنة علشان یحجزوا لنفسهم مکان فى اوسخ فصل من فصول کتب التاریخ. 

الصلیبیین کانوا فى حالهم.. ماشیین فى امان الله وکافیین غيرهم شرهم ومرکزین على الهدف الکبیر.. بيت المقدس.. الامراء العرب هما اللی 
جریوا علیهم یقدموا فروض الطاعة والولاء فى تصرفات اقل ما يقال عنها انها اتفو علي البطن اللی شالتهم.. طارت اخبار اللی عمله الصلیبیین 
فى انطاکیا ومعرة النعمان الى المدن دی علشان تبقي حرب نفسية ضد الامراء اللی تصوروا ان جيش الصلیبیین جيش لا يقهر وانهم بیاکلوا 
البشر احیاء.. سمعة الصلیبیین کجیوش مقاتلة ارهبت الامراء حتى من غير ما يحاريوهم فعلیا.. استقر فى اذهانهم صورة اسطورية عن 
المحارب المقدس ابو صلیب احمر على کتفه.. 

الترك کانوا مقطعین بعض صحیح الا انهم رفعوا السیف قصاد الغازی الصلیی.. اتهزموا واتوکسوا اه.. انما دخلوا معارگ وخرجوا منها 
مهزومین.. والنصر والهزيمة وجهان لعملة واحدة قد تنقلب یوما بمنتهی المفاجأة ونتحول المنتصر الى مهزوم او العکس.. نصب علیهم 
اللعنات لانهم کانوا على خلاف وشقاق مع بعضهم انما نذکرلهم انهم شالوا السیف قصاد الصلیبیین.. لکن لو جیت لموقف العرب بقی 
هتلاقية خزی ما بعده خزی.. لا دخلوا حرب ولا اتنبلوا على عینیهم عملوا ای حاجه.. الامیر من دول قلع بنطلونه من غير ما حد یقوله اقلح.. 
عملوا من نفسهم فرائس سهلة قصاد صیاد اساسا مفیهوش حیل يقف.. استلقوا على بطونهم بمنتهی الحاتم رشید من غير حتى ما پشوفوا 
فاااارااج اللی جای علیهم ده یستاهل وللا منظر على الفاضی.. کل امير منهم تزين وتجمل وقال للصلیبیین هيت لك.. عليهم اللعنة جمیعا 
بحق ما صبوه على رژوسنا من عار لم يمحيه الزمن حت الیوم. 


۴ با با با دب بل بل بل داد بل بل بل اد sk kk‏ 


عاوزك تقف معایا هنا شوية علشان ناخد بالنا من حاجه مهمه نعرف منها سر العداء والکراهية التاربخية بين العرب والترك.. وعلشان ندرك 
کمان ليه سلیم الاول العثمانی - بعد کده - قرر انه یجتاح المنطقة ویضمها للدولة العثمانية وليه كان شایف نفسه اعلی واحق بالحکم من 
المماليك. 


مين اللی انقذ الخلافة العباسية من الفاطمیین؟ 

الترك.. السلاجقة يعنى وقتها.. طغرل بك. 

مين اللى نصر العباسیین فى حروبهم ضد الخوارزمیین؟ 

الترك.. السلاجقة برضه 

مين اللى هزم البيزنطيين فى المعركة التاريخية ملاذ کرد؟ 

الترك.. الب ارسلان السلجوق 

مين اللى وقف لحملة الفقراء الصلیبیة؟ 

الترك.. قلج ارسلان لو لسه فاکرینه.. بیسلم علیکوا كتير على فكرة من مخبأة وبیقولکوا هو قادم.. زى الزمالك کده.. 
مين اللى رفع السیف ضد الحملة الصليبية الاولى؟ 

لترك.. کربوغا ویاغی سيان والليلة دی.. 


وهکذا.. لو تاخد التاریخ الاسلامی من العصر العباسی الثانى - عصر نفوذ الوزراء - لحد اخر الحملات الصليبية والمغول بعدهم.. هتلاق ان 
لمفاخر والانتصارات كلها تركية بحته وان العرب تقرییا مکانش لهم ای دور الا الخيانة والانبطاح أوالمؤامرات على الحکم أو الاستسلام 
لمذابح مرعبة فى بغداد ودمشق وحلب.. هتلاق ان انتصارات المسلمین فى الاندلس سببها الامازیغ وانتصارات المسلمین فى الشام سببها 
لترك او المماليك.. هتلاق ان الفترة دی فى التاریخ هبطت فيها اسهم العرب الى ما تحت الصفر وسیطر الترك على مقدرات الامور فى 
لمنطقة كلها ودافعوا عن الاسلام كتير ونسب لهم فى انقاذ الاسلام نفسه من السقوط للأبد فى عين جالوت قصاد المغول.. لو بصیت 





بحيادية هتلاق ان الاسلام بدأ عربى فى ارض عربية ولکن للاسف اهانه العرب من بعد العصر العباسی الاول واللی حافظ عليه وصانه كان 
الترك.. الممالك السلجوقية والطولونية والاخشيدية والایوبیین والمماليك والعثمانیین من بعدهم مکانوش عرب خالص والفاطمیین زى ما 
شفنا کده.. علشان کده الترك شایفین بنظرة اجمالية کده ان الاسلام ده خسارة فینا وانهم هما اللى صانوه وحموه وانهم اولی مننا بحماية 
سيرة الرسول والدفاع عنه. 


شخصیا.. انا شایف ان معاهم حق.. الامم اللى یحکمها واحد زى السيسي لا تستحق انها تعيش اصلا. 


ع دبا با با مداد بل بل با با ددع بل بل با دزد 


نرجع لموضوعنا.. 
العرب عملوا ايه مع الجیش الصلیی اللی معدی وسط اراضیهم ده؟ 


ولیم الصوری مثلا بیقول انه فوجئوا برسل جایه من عند أمير شیزر "عز الدین ابو العساکر سلطان بن منقذ".. رسل بتطلب منهم الامان فى 
مقابل اله هیمدهم بالموّن والاکل والمية وای مساعدات یحتاجوها علشان یکملوا طرقهم ى امان فق مقابل انهم یسیبوه ی حاله.. ولسه 
الصلیبیین بیقروا رسالته ونشوفوا هیقولوله ایه.. راح جای معلی علیهم وعرض فوق البيعة الخسرانة دی ادلة من عنده ترشدهم الى الطریق 
علشان محدش يتوه.. ابن الاثير مقالش کل التفاصیل 3 لعله كان مكسوف ووشه فى الارض من انبطاح امير شيزر.. بس ولیم الصوری 
وريمون دا جيل فضحونا.. طبعا الموقف ده فى نظرهم كان نصرة من الرب لابناؤه المجاهدين فى سبيل المدينة المقدسة. 


معلش.. جايز امير شيز ركان خايف شویتین.. تلاق مراته حامل وللا عنده عيال لسه فى الحضانة.. اكيد الصليبيين لما يعدوا من اقليم العاصى 
بتاع شيزر ده ويخشوا على حمص هیقابلوا مقاومة عنيفة خصوصا ان امير حمص "جناح الدولة حسين بن ملاعب" كان حاريهم قبل كده 
فى جيش كربوغا وعارف انهم بيتهزموا عادى.. ان كان امير شيزر هفأ ميعرفش عنهم حاجه.. فحسين بن ملاعب هارسهم کویس واكيد هيقول 
لأ.. مش كده وللا ايه؟؟ 


للأسف.. وللا ايه.. 


امير حمص.. اللى كان من شهور قليلة بيحارب نفس الجيش ف انطاكيا مع کربوغا.. هو راخر خد زمام مبادرة الانبطاح وبعت للصليبيين رسل 
محملة بالهدايا علشان يسيبوه فى حاله.. استقبل الصليبيين الرسل دى كلها بالترحاب وبكلمة شرف انهم مش هيتعرضوا للمدن دى بأى 
سوء.. طبعا الكلام ده مؤقت.. هما هياخدوا بيت المقدس وبعدين يتدوروا على كل الاوساخ دول ينفخوهم واحد ورا التانى.. هذا ما لم يدركه 
الامراء العرب بالرغم من وضوحه التام.. وده اللى ادى فرصة للصليبيين انهم يعدوا من اقليم العاصى واقليم حمص بمنتهى السلامة والاريحية 
والاكل والمؤن والمية والفلوس.. علشان كده مش هتلاق فى ای كتاب تاريخ اشارة الى ای مذبحة او عمل عدوانی حصل فى المنطقة زى ما 
كانوا بيعملوا وقت حصار انطاكيا.. والبركه فى الامراء العرب اللى سهلوا طريق الاستيلاء على بيت المقدس للصليبيين. 

بص يا معلم.. سيبك من اللى فات ده.. المدن دی كان يحكمها العرب السنة.. ودى عالم هفاً.. اكيد الصليبيين لما يوصلوا طرابلس عند أسرة 


بنى عمار "الشيعية" هيشوفوا الويل.. دول شيعة يابا.. يعنى ممكن يفقعوهم واحده مدد يا حوووسين يطيروهم.. الناس دی لو وقفت قصاد 
الصليبيين وقالوا ساق العطاشى يا عباسى بصوت عالى.. هتلاق الصليبيين دول بقوا سوسن بجد.. مش كده وللا ايه؟؟ 

للأسف تانی.. وللا ايه.. 

نفس الانبطاح اللى كان عليه السنة كان عليه الشيعة برضه واوسخ حبتين.. ان كان العرب بعتوا يطلبوا الامان من الصليبيين.. فأمير طرابلس 
فخر الملك آبو علي بن عمار رفع اعلامهم فوق اسوار مدينته قبل ما هما ييجوا اصلا.. لما وصل ريمون وجودفری الى طرابلس اتفاجئوا - 
زى ما قال ريمون دا جيل والمؤرخ المجهول - بالاعلام الصليبية فوق الاسوار حتى انهم تصوروا ان بوهيموند عملها وسبقهم.. بعت ريمون 
رسل من عنده يستفهم فى ايه.. فاتفاجىء بأمير البلد بيعرض عليه جزية محترمة اوى مكانش يحلم بيها ريمون.. والرسل بتاعته قالتله كمان 
ان البلد دى غنية اوى وفيها لقمة عيش حلوه وواقفه على تكه لأن فخر الملك كل يوم بيعملها على روحه من الرعب.. يعنى انسى فيلم 
الجزية ده.. احنا ممكن ندخل ناخد البلد علطول وتعملك انت كمان امارة هنا.. اشمعنى بوهيموند يعنى؟ 


وسال لعاب ريمون بشده لما شاف الانبطاح والضعف د۵.. اتفق هو وجودفرى انهم يقسموا الجيش قسمين.. 
فانم نم و وف ری ار ا وما لوط بلي 


قسم مع ريمون یحاصر عرقة.. شرق طرابلس 


وبکده یبقوا طوقوا طرابلس - اللی غربها ساحل البحر - ويدخلوا یاخدوها من فخر الملك الشیی "اللی كان واقع مع الفاطميين فى مصر" 
بمنتهى السهولة.. 


ها.. ویعدین.. دی حكاية مسلية اوی.. 


جودفری قدر یطلع من جبله بأکبر فایده ممکنه بعد حصار ٩‏ ایام.. فرض علیها جزية مالیه ضخمة غیر الزامها بامداده بالخیول والمون 
وقت ما يطلب وانها تکون مستراح ومستقر له ولجيشه لو لزم الامر.. اللی هو يعنى لو کان بقی هو امير عليها مکانش استفاد کده.. على الاقل 
كان هیشیل مشاکلها.. هو کده برنس البرانیس.. ياخد خيرهم وقت ما يحب ومیعرفش ای حاجه عن بلاوبهم. 

طيب وعرقه؟؟ 


کعادته - الله لا بقطعله عاده- اتکعبل ربمون فى عرقة.. الجدع ده معرفش ازای اکثرهم خبره فى الحرب وازای شایف نفسه احق واحد بالقيادة 
وهو کل ما یدخل خناقة ینضرب.. مره فى انطاکیا ومره فى معرة النعمان وادیه اهو اتوکس فى عرقة.. بعد حصار ۳ شهور لسه مش قادر 
یاخدها.. الامر اللى اضطره انه يطلب المعونة من جودفری.. وده شيء خلی شکله وحش اوی قصاد عساکره وقصاد جودفری نفسه اللى بدأ 
يتنك ويتنى ویتفرد على ريمون ویعامله كأن هو - جودفری - قائد الجیش مش ریمون. 


فى وسط حصار عرقة ده ظهر تانكرد كأمير ذی ومخطط استراتيجى جبار ورث جين المنوفية من خاله پوهیموند.. وفى وسط الحصار وصلت 
رسالة من الامبراطور الكسيس كومنين فيها طبق كحك العيد واخبار زى اللوز.. 


اللّه.. هو مش الكسيس كومنين کان خد شلوت بعد انطاكيا وقلنا خلاص على کده.. ايه اللى رجعه تانی؟؟ 


ده اللعب شكله هيحلو اوى.. نكمل بقى المرة الجاية علشان طولنا اوى والكلام بيجيب كلام والعزول يعمل حكاية زى ما قال المؤرخ حكيم 
دا جيل فى كتابه "افرض مثلا مثلا يعنى انى حاربتك يوم". 


الحملات الصليبية )5١(‏ - خيانة فاطمية 


لما خرج الجيش الصلیی من انطاکیا كان الاتفاق ان القيادة الموحدة هتبقی فى ايد ریمون.. لکن مع مرور الایام وتسارع الاحداث ادرگ الامراء 
الصلیبیین ان ريمون ده برمیل فاضی.. لا بیعرف يخطط ولا بیعرف بحارب ولا بیعرف يعمل اتفاقات ولا له فى فیلم القيادة ده من اصله.. 
انکشف ربمون تماما بعد موت اودیمار دی مونی واصبح فى مأزق فعلا بظهور نجم جودفری کقائد حقیقی احترمته العساکر والامراء.. حق 
تانکرد نفسه اللى كان وافق على الخضوع لقيادة ريمون مقابل مبلغ مالی محترم.. نفضله خالص وخد جانب جودفری ومعاه روبرت کورتز 
وروبرت اوف فلاندرز.. کده تقریبا بقی ريمون فى جانب باراؤه اللوذعية.. وباق الحملة الصليبية فى جانب بانجازاتها الحقيقية. 


ازای بقي ٩‏ 


عندك مثلا وهما ماشیین فى الطریق بعد ما عدوا شيزر واقلیم العاصی.. ريمون اصر انهم یمشوا بحذا الساحل علشان یاخدوا میناء طرسوس 
یبقی قاعدة استراتيجية لیهم لو احتاجوا معونات من الدولة البيزنطية وللا اوروبا عن طریق قبرص.. وبالمرة فى الطریق یاخدوا جبله وطرابلس 
وبیروت وصیدا وصور وعکا قبل الهجوم على بيت المقدس.. ريمون كان كل تفكيرة منحصر فى ازای يعمل لنفسة امارة هو کمان زى بلدوین 
وزی بوهیموند.. حتى لو کانت الامارة دی على حساب الحملة نفسها وقدرتها على السيطرة او الهجوم على بيت المقدس. 

الكلام ده فى نظر تانکرد كان هبد مثالى يقول ان ريمون ده مش سالك.. کلام غير منطقی غير قابل للتطبیق والحقيقة تانکرد كان على حق 
لعدة اسباب. 


اولا: مفيش معاهم عساكر تکفی كل الهجمات وحصار المدن دی كلها.. 
ثانيا: مفيش مؤن ولا مضمون انهم ياخدوا مساعدات من اى حد.. هما اساسا بيوفروا اكل اليوم بالضالين 
ثالثا: ریمون مش بتاع حرب.. یع وقت الجد هیبقی مطلوب من تانكرد باعتباره قائد الفرقة الايطالية انه يشيل الطين لوحده 


رابعا: وهو الاهم.. بعد الحروب الفرعية دی كلها لو الجیش اساسا قدر یوصل لبیت المقدس هیکون مفرهد وعلی اخره.. وبالتالى مش هیقدر 
ینجح فى المهمة الاصلية. 


تانکرد كان شایف انهم برکزوا على بيت المقدس الاول ویستقروا فیها.. ومن هناك يبدأوا یتسلوا على كل المدن دی واحده ورا التانية بعد ما 
اكيد سقوط المدينة المقدسة هیکون عامل کبیر فى هدم معنوبات المدن المجاورة ورفع معنوبات الجیش الصلیی نفسه.. بالاضافة الى اهم 
نقطة بقی.. وهی امكانية توفیر المون والتکالیف اللازمه للجیش لو بقالهم مستقر فى بيت المقدس.. تانکرد کمان كان بعید النظر.. هو ادرك 
ان ریمون بالمنظر ده لا یصلح انه یکون ملك على قرية میت ابو قتاته مش بيت المقدس.. وجودفری صحته على اده.. بیقعد فى السریر 
عيان اکتر ما ببرکب حصانه.. يعنى الترکیز على بيت المقدس دلوقتى هیدیله فرصه كبيره انه يبقى هو ملك مملكة الرب فى بيت المقدس. 


زى ما انت شايف كده يا صاحی.. مفيش حد صالح.. كله بتاع مصالح. 


طيب هل ريمون فى ايده ای كروت يلعب بيها او يفرض رآیه بيها على الباق؟؟ 


اطلاقا.. ريمون كان بيقول اللى هو عايزه من هنا.. وباق الامراء يسيبوه يخبط راسه فى الحيط من هنا.. وده اضعف موقفه كتير كقائد عام 
للجیش قصاد الامراء وقصاد عساکره برضه.. وزاد الطین يلل اتهم اجبروه ياخد معاهم الطريق البری الاقصر بناء على رأى تانکرد.. فى اول 
الطریق قابلتهم بلد اسمها مصیاف كانت جاهزه للتسلیم بدون ای قلق.. ومن مصیاف حاصروا حصن الاکراد الى اتجمع فيه اهل المنطقة 
العرب والمسلمین بمالهم وحالهم وقطعان مواشیهم خوفا من الصلیبیین واستعدادا لحصار طویل بعد ما الناس فهمت طريقة الصلیبیین فى 
الحرب ومهاجمة المدن.. الحصن ضعیف والحصار مفروض میطولش.. بالرغم من کده ریمون اتحط ی موقف بابخ وی قضی على هیبته 
تماما کقائد للجیش. 


الناس فى البلد کانوا عارفین ان جيش الصلیبیین دایما بیعانی من حالة نقص حاد فى الاکل.. قاموا فتحوا الابواب وطلقوا كام بهيمة کده حوالین 
البلد.. شافهم عساکر ريمون من هنا وسابوا اماکنهم وطلعوا یجروا وراهم من هنا.. فى نفس الوقت خرجت من البلد فرقة جیش هجمت 


علی معسكر الصليبيين وهما فى غفلة.. الفرقة دى كانت هتاخد ريمون نفسه اسير لولا ان تانكرد لحقه فى اخر لحظة.. بعد الحركة دی حس 
الصلیبیین بالعار انهم انضحك علیهم بشوبة خرفان.. قرروا یشنوا هجوم کاسح فى صباح الیوم التانی.. ولما طلع النهار وهجم الصلیبیین 
ملقوش حد ف البلد.. اتاری اهل البلد کانوا عاملين الحركة دى علشان يأمنوا لنفسهم طریق هروب بعید عن وحشية الصلیبیین المعروفة. 
وقع الحصن فى ايدين الصليبيين بسهولة.. ومع سقوط الحصن وصلت رسل محمله بالهدايا من جناح الدولة حسين بن ملاعب امير حمص.. 
الراجل اللى لسه كان بيحاريهم اول امبارح فى جيش كربوغا.. ومع رسل حمص كان فى رسالة كمان من امير حماه بيعرض فيها الامان مقابل 
الجزية والمساعدات والمؤن والليلة دى.. اقام الصليبيين فى الحصن ۲ اسابيع لحد ما يشوفوا هيعملوا ايه الخطوة الجاية. 


كده تانكرد اخد مصياف وحصن الاكراد وجودفرى اخد جبله وميناء انطرسوس وقاعدين مستنيين يشوفوا ريمون ناوى على ايه. 


ريمون قالك انا هروج عرقة واخلینی جمب الساحل.. فخر الملك امیر طرابلس کان عارض التسليم ودفح الجزية بالفعل لكن ريمون كان عايز 
ما هو اكثر من الجزية لأن طرابلس كانت مدينة غنية. 


طيب.. فلح فى كده وللا خاب زی عوایده؟ 


لا طبعا.. زی عوايده.. ریمون فضل محاصر طرابلس اکتر من ۲ شهور بدون ای فايده رغم ان استیلاء الصلیبیین على میناء انطرسوس سهل 
عليه مهمة الحصول على المؤن والاكل ورغم ان جيشه قدر یفتح اكتر من خرم فى اسوار عرقة.. الا ان البلد كانت متحصنه كودس واهلها 
مکانوش ناویین یخیبوا خيبة امير طرابلس.. مع طول مدة الحصار بدأ جودفری وتانكرد فى التذمر.. كده هما بیحرقوا جاز على الفاضی وریمون 
فى نفس الوقت خايف لو تراجع عن الحصار فده يقلل من قيمته قصاد امير طرابلس.. فى الوقت ده انتشرت اشاعة بتقول ان الخليفة 
العباسى طلع من بغداد على راس حملة تستهدف الجيش الصلیی فى عرقة.. معرفش مين فاجر الصراحة فكر انه یطلع اشاعة زى دى اثارت 
الضحك اكثر مما اثارت الخوف لان كل الناس عرب ومسيحيين وصليبيين وسلاجقة كانوا عارفين ان الخليفة فى بغداد لا بيحل ولا بيريط. 


جودفرى ومعاه باق الامراء اقترح على ريمون انهم يستولوا على المدن المحيطة بعرقه وطرابلس ویکتفوا مؤقتا بالهدنة مع امير طرابلس 
ويكملوا فى طريقهم لبيت المقدس.. ريمون اصر انه لازم ياخد عرقه وطرابلس قبل ما يكمل الطریق.. وظهرت ف الافق مشكلة جديدة بين 
جودفری وریمون فكرت العساكر بالخناقة اياها بتاعة ربمون وبوهیموند على انطاکیا.. المرة دی محدش كان فى حیل لأى فرهده فاختارت 
العساکر جانب جودفری وبدا للجمیع ان ریمون لوحده تماما.. واكيد هیخسر. 


فى نفس التوقيت وصلت رسالة شقلبت الاحوال كلها.. او نقدر نقول انها رسالة كسرت جمود الموقف وذفعت الكل دفعا الى الخطوة اللى 


رسالة من الامبراطور البيزنطى.. الكسيس كومنين.. 


يا قوة اللّه.. هو لسه عايش!!! 


اه يا معلم.. عايش وبيخطط ولسه فى نفس ابن الهرمة.. الكسيس بعتلهم رسالة عتاب ولوم انهم اتحركوا بسرعة من غيره رغم ان بينهم اتفاق 
فى القسطنطينية.. عرض عليهم الامبراطور انه هييجى بنفسه وبشترك معاهم فى الحملة ویتحمل كل تكاليفها وهيتولى مسئولية الامداد 
والتموين والقيادة وكل شيء رغم انه زعلان منهم على حركة بوهيموند فى انطاكيا.. لكن معلش.. العشرة متهونش الا على ولاد الحرام.. انتو 
استونى لحد يونيو وانا هجيلكوا ومعايا الرجالة والسلاح ونخلى عاليها واطيها.. 


حط نفسك مكانهم.. فى الموقف ده ومع الانتصارات اللى انت عمال تحققها دی ومن ندالة الامبراطور معاهم فى حصار انطاكيا قبل كده.. 
هل فى ای مجال لقبول عرض الامبراطور وتصديقه تانى بعد ما غدر بيهم اكتر من مره من ايام حصار نيقيا لحد دلوقى؟ 


اكيد لا.. ده راجل اونطجى جاى بعد ما خلاص قربنا على لحظة النهاية.. جاى ينط فى الحلل علشان يقولك عاوز حقى فى بيت المقدس.. 
الامراء كلهم رفضوا عرضه واعتبروه بره الحملة فعليا من ايام انطاكيا.. ريمون لوحده هو اللى كان موافق على عرض الامبراطور.. عليا النعمة 
الجدع ده مفيش اغبى منه.. هو كان عايز يستنى الامبراطور علشان الجيش فعليا مفتقد القيادة الروحية من بعد موت مندوب البابا.. وق 
نفس الوقت انتظار الجيوش للامبراطور لما ييجى فى يونيو هيدعم موقفه فى استمرار حصار عرقه ومن بعدها طرابلس علشان يعمله امارة 


من فضه یحقق بیها احلامه او یوافقوه على کلام زی ده فى ظل عدم وجود ای فرصة للتخلص من الامبراطور بعد کده.. انا معرفش الجدع 
دع دخل الكلية الحربية الصليبية ازای اصلا.. اكيد ابوه كان لواء. 

الکسیس کومنین مکانش عارف ان رسالة من الرسائل اللى رايحه جایه بينه وبين الفاطمیین وقعت فى ايدين الصلیبیین بالفعل وانهم ادرکوا 
تماما وایاه ناحیتهم وفهموا کویس قصده من کل ده..الراجل كان بیستعبط علیهم وهما ساکتین وعاملین عبط بینما فى واقع الامر کلهم قرروا 
رفض التعاون معاه واستکمال الزحف مع نفسهم الى بيت المقدس واجبار ربمون على طاعتهم.. لما جم یمشوا حس امير طرابلس انهم مش 
على ما يرام فلحس اتفاقه معاهم.. وهو ده اللى كان خایف منه ریمون واللی جودفری طرح عليه اکتر من حل علشان یتفاداه بس هو رفض 
بغیاء.. الموقف ده كان يلزمه هجمة من الجیش الصلیی على طرابلس بزعامة جودفری فى اوائل ابريل.. هجمة ردت فخر الملك الى عقله 
واظهرتله حقيقة امكانياته فى مواجهة الصلیبیین.. الراجل جاب ورا علطول وقبل یدفع ضعف الجزية اللى هو كان عارضها عليهم قبل کده 
لما رفع اعلامهم على اسوار مدینته.. وقبل کمان یدفع غرامة حربية كبيرة نتيجة حبوب الشجاعة اللى خدها دی.. وفى یوم ۱7 مايو ۱۰۹۹ 
استعد الصلیبیین للرحیل عن طرابلس والتوجه الى بیروت فى طریقهم الى بيت المقدس.. وبا دوب لسه بیفتحوا الباب وبیسلموا على بعض.. 
الا وبلاقوا مين جای من بعید بالطبل والزغاریط ؟؟ 


صلاة النبى احسن.. هو مش الفاطمیین کانوا شغالين مع الامبراطور؟؟ جایین طرابلس یعملوا ايه بقى؟ 

متقدرش فى الفترة دی بالذات تعرف مين كان شغال مع مین.. كله منفد على كله وکله بیربط مع كله علشان كله بیحاول یطلع بأى مصلحة 
وتاخد مدن جديدة کل يوم والامبراطور على قلبه مراوح.. کل اللى فات كوم ومدينة بيت المقدس لوحدها کوم.. مکانوش مستعدین اطلاقا 
انهم يصحوا الصبح یلاقوا الجیش الصلیی دخل المدينة اللی شقیوا وتعبوا فى سرقتها من السلاجقة.. ليه یعنی.. هو كان مجهود حرام. 


وصلت رسل الفاطمیین الى اسوار طرابلس محمله بهدایا وفلوس بالهبل ومون للحملة.. ده غیر صنادیق مقفوله لكل امیر من امراء الحملة 
باسمه.. حاجه کده زى الساعات اللى بیاخدوها بتوع اتحاد الكورة فى سفریاتهم المشبوهة.. معرفش الافضل بن بدر الدين الجمالی جاب 
الفلوس دی منين ومصر لسه يا دوب فاقت من الشدة المستنصرية.. وقف رسول الفاطمیین یعرض على الصلیبیین انهم یدخلوا بيت المقدس 
براحتهم وقت ما یحبوا لکن من غير سلاح والفاطمیین مسئولین عن تأمين طرق الحج ليهم ولکل مسيحيين العالم.. الفاطمیین موافقین انهم 
يسيبوا للصلیبیین كل المدن اللی خدوها فى الطریق سواء فى الاناضول او سوریا او لبنان.. ومن وسط الکلام کده تفهم انهم هیطنشوا لو 
الصلیبیین حبوا یاخدوا مدن تانية زى طرابلس وعکا وحیفا وصور وصیدا فى مقابل شرط واحد.. ملهمش دعوة ببيت المقدس. 

ابن تُغرى فى النجوم الزاهرة كان بیضرب كف على کف من موقف الفاطمیین.. تحس ان الراجل كان بيشد فى شعره وهو بیقول "ولم ینهض 
الافضل باخراج عساکر مصر.. وما ادری ما كان السبب فى عدم اخراجه مع قدرته على المال والرجال".. خد بالك ان هو هنا يقصد بعساکر 
مصر جيش الفاطمیین لأن المصریین فى الوقت ده مکانش لبهم لا فى الحرب ولا فى الحكم.. وبیکمل ابن تُغرى فى وصف الحالة المزرية اللی 
كان علیها جیش الصلیبیین وبیقول "کل ذلك وعساکر مصر لم تهیاً للخروج". 

اه يا فاطمیین يا ولاد ال*+* 

بقى عارضين كل التنازلات دى عن مدن تملكوها ومدن اخرى ملكوش عليها اى كلمه طبعا هتساعدوا الصليبيين انهم يحتلوها وموافقين ان 
الصلیبیین یبقی لبهم رجل نی کل مدينة حوالین بيت المقدس وانتو زی القلل.. نی مقابل ان حکم بیت المقدس لوحدها بقضل معاکو!!! 
ای منطق ده والنی ؟؟ 

بقی الصلیبیین اللی جایین من اخر بلاد الله علشان المدينة دی بالذات.. هیوافقوا على العرض ده خصوصا بعد ما شافوکوا انتو والترك 
والعرب بکل هذا الضعف والتشرذم!!! 


مجاش ف بالی وانا بقرأ الجزئية دی الا صوت حمدی غيث ف الناصر صلاح الدین لما قفش رسالة فیلیب اغسطس ملك فرنسا للملك 
العادل اخو صلاح الدين وهو بیقول "اورشلیم ثباع بعدة مدن.. رأس المسیح يُباع بثلائین قطعة من الفضة.. يهوذا يبعث من جدید يا ولاد 
الوزه" 

رد الصلیبیین على الفاطمیین بصراحة ريح قلبی.. اصلا مفیش ای حاجه تنفع غير رد واحد ساخر مستهزيء زی اللی بعته جودفری.. 

"قريبا سنتمکن من آداء الحج كما نرید ولکن لیس بمساعدة الدولة العبیدیة".. 


انا اتعصبت.. 

